
(catolică, luterană, calvină, anglicană). Revine în Italia, la Veneţia, 
unde este acuzat de erezie de către Inchiziţie. Procesul său, început 
chiar la Veneția și continuat la Roma, se încheie cu condamnarea 
sa la ardere pe rug, dusă la îndeplinire în anul 1600 la Roma. 

DESPRE EROICELE AVÎNTURI 


Traducere şi note de 
SMARANDA BRATU ELIAN 


NOTA TRADUCĂTORULUI 


Volumul de față este prima versiune românească a celui 
de al şaselea și ultim 6pus, De gli eroici furori, al dialogurilor 
filozofice ale lui Giordano Bruno şi totodată încheierea între- 
gului ciclu de opere italiene scris de acest formidabil şi rebel 
filozof al Renașterii. 

Ca şi în cazul volumelor precedente, reamintim cititorului 
român că cele şase dialoguri au fost concepute de autor ca un 
discurs solidar și total care, plecînd de la o nouă ontologie, 
este menit să conducă spre o nouă etică, spre un nou proiect 
de societate omenească și un nou model de om. În același spirit, 
Editura Humanitas a conceput, la rîndul său, întreaga serie 
ca pe un proiect unitar, unde celor șase dialoguri filozofice li se 
va adăuga un al șaptelea volum, comedia Luminărarul, care cro- 
nologic le precedă, iar tematic le anunţă. În acest proiect, întreaga 
serie a operelor italiene este introdusă de un amplu studiu mono- 
grafic semnat de Edgar Papu şi de o cronologie a vieţii şi operei 
filozofului, pe care cititorul le găsește în primul volum (Giordano 
Bruno, Opere italiene I— Cina din Miercurea cenușii, Humanitas, 
Bucureşti, 2002). Volumul de faţă respectă structura unitară 
a seriei, mai limpede spus consideră cunoscute sau măcar acce- 
sibile aceste texte de prezentare, el însuşi aflîndu-și explicaţiile 
numai în notele de la sfirşit. Totuși caracterul oarecum aparte 
al acestui ultim dialog filozofic, cât şi faptul că, fiind ultimul, el 
prilejuieşte ultima întîlnire cu cititorul acestui ciclu îndeamnă 
la cîteva explicaţii suplimentare. 


x% 


Bruno, ca și Campanella și Galilei, trăiește într-o epocă 
de descumpănire istorică, anume trecerea de la libertatea de 
gîndire a Renașterii la rigoarea dogmatică a Reformei protes- 
tante și a Contrareformei catolice cu strictul control ideologic 
exercitat de ambele, dar și o epocă ce marchează nașterea ştiinţei 
moderne şi a modernităţii înseși. Ca și acești contemporani 
ai săi, dar diferit de amîndoi, Bruno năzuiește să construiască 
o nouă cunoaștere, bazată pe un complex proces raţional aplicat 
imaginaţiei, o cunoaștere descătușată de orice dogmă sau auto- 
ritate. Şi în pofida multiplelor filoane de gîndire antică şi renas- 
centistă pe care se înalță această construcție, într-un sincretism 
specific vremii sale, ea se dovedește originală şi explozivă. O 
asemenea construcţie nouă, întreprinsă prin cele şase dialoguri 
italiene, implică însă, într-o astfel de perioadă și la un tem- 
perament nestăpînit ca al său, și o necontenită bătălie cu dogma 
și autoritatea. Principala și necontenita ţintă polemică o repre- 
zintă Aristotel și aristotelismul scolastic, respinse de el în toate 
domeniile, de la cosmologie pînă la literatură; iar, ca răspuns, 
toate mediile intelectuale și instituţiile dominate de aristote- 
lism, majoritare în occidentul Europei, îi resping sistemul și 
îl prigonesc pe autor. 

Așa cum am amintit şi în volumele precedente, tematica 
celor șase dialoguri și consensul criticii au încetățenit împărțirea 
acestui tot unitar în două cicluri: primele trei constituind ciclul 
dialogurilor cosmologice (anume Cina din Miercurea cenușii, 
Despre cauză, principiu şi unu şi Despre infinit, univers şi lumi), 
celelalte trei fiind etichetate ca dialoguri morale (din care fac 
parte A/ungarea bestiei triumfătoare, Cabala calului Pegas, Despre 
eroicele avînturi). În primul ciclu, al dialogurilor numite cos- 
mologice, autorul, plecînd de la Copernic și Cusanus, elabo- 
rează o imagine proprie şi tulburătoare asupra cosmosului şi 
a relaţiei lui cu divinitatea: cosmosul lui Bruno este infinit în 
spaţiu şi timp, lipsit de un centru, conținînd infinite sisteme 
solare echivalente, denumite lumi, toate egale ca destin şi dem- 
nitate, mișcate perpetuu de un principiu interior care este 

propriul suflet. O atare cosmografie anula, evident, sistemul 
ptolemeic-aristotelic-creştin, oficial necontestat de aproape două 
mii de ani, anula ideea sferelor purtătoare de aștri, ideea celei 
de a cincea esențe, ierarhia cosmică şi, cum se va vedea imediat, 
însuși dualismul și transcendenţa. La Bruno universul material 
şi Dumnezeu, ambii infiniti, se contopesc, universul fiind în 
întregime animat și pătruns omogen de divinitate, religia topin- 
du-se într-un anume panteism. Ipostazele fiinţei (Dumnezeu, 
inteligență, suflet, trup, materie) sînt unificate de Bruno într-o 
unică realitate ontologică: natura infinită și însuflețită, efect 
necesar al infinitei divinităţi care în natură desfășoară în spaţiu 
și timp ceea ce în sine se află contopit în Unu. Natura este chi- 
pul, este întruparea eternă dar veşnic schimbătoare a divinității. 
Fundamentul ontologic al cosmologiei infinitiste este materia, 
substanță universală eternă și etern aceeași, dar care, prin 
infinitele-i combinaţii, creează infinitele și infinit transforma- 
bilele existente individuale, fiecare în parte unică și irepetabilă. 
În această perspectivă, dispariţia unei forme de existenţă în- 
seamnă doar transformarea ei în alta; fiecare existenţă materială 
purtînd în sine fărîma de suflet universal, de divinitate, comună 
întregii naturi, moartea înseamnă pentru Bruno renașterea 
acelui suflet într-o nouă alcătuire materială. „Filozoful nu se teme 
de moarte, ci aşteaptă prefacerea“ este crezul care, spun biografii, 
l-ar fi ajutat şi pe autor să-și îndure supliciul. Reîntruparea refuză 
prin urmare ideea morţii aşa cum este ea înţeleasă de creștinism 
și, laolaltă cu ea, și calea de salvare de la moarte, adică pe Cristos. 
Fiind lipsit de centru sau, mai bine zis, fiece existență indivi- 
duală putînd fi considerată centru relativ al infinitului, univer- 
sul brunian refuză de asemenea orice ierarhie, el instituie deplina 
egalitate nu doar a existenţelor, dar şi a punctelor de vedere, 
conducînd astfel la refuzul oricărei absolutizări, la un anume 
relativism filozofic și la respingerea intoleranţei de care, la acea 
vreme, dădeau dovadă atît catolicismul, cât şi protestantismul. 
Această convingere poate explica, de altminteri, și indiferența 
religioasă a personajului Bruno, catolic şi călugăr dominican 
la Neapole, calvinist la Geneva, anglican la Londra, luteran 

la Wittenberg, practicînd impasibil orice cult cu condiţia de 
a-şi păstra libertatea gîndirii. 

Aşadar: infinitism, imanentism, panteism, panpsihism, 
metempsihoză, toate străine de dogma creştină, şi indiferentism 
confesional, nepotrivit momentului istoric. Dar mai subversive 
şi periculoase decît cosmologia bruniană au fost considerate 
consecinţele ei morale, religioase și antropologice, tratate în 
următoarele trei dialoguri, așa-numite morale. În Alungarea 
bestiei triumfătoare, Bruno, ca urmare a noii viziuni despre lume, 
preconizează, laolaltă cu o nouă cunoaștere, o nouă viziune 
despre societate, care șterge ierarhiile tradiţionale, care insti- 
tuie egalitatea de şanse și toleranța. Bruno, cum am mai spus, 
trăieşte într-o perioadă de profundă criză a civilizaţiei apusene, 
și convingerea lui este că la rădăcina crizei stă un viciu de 
gîndire, adică tocmai falsa filozofie și religia greșit înţeleasă. 
Pentru ieşirea din această criză, societatea omenească, socotește 
Bruno, trebuie să treacă printr-o radicală reformă morală şi 
religioasă, alungînd viciile care, travestite în virtuți, domneau 
de secole peste lumea creștină. „Bestia“ este creştinismul istoric, 
văzut ca eroare şi impostură, care a dus la răsturnarea valorilor 
autentice, premiind nu meritul personal și strădania celui ce 
caută divinitatea prin puterea minţii și valoarea faptelor sale, 
ci obedienţa, credinţa oarbă și pasivitatea cu care se așteaptă, 
după Bruno inutil și josnic, intervenţia divină (rele biciuite 
în Cabala calului Pegas). Retorma lui Bruno are drept criteriu 
al judecății morale faptele, nu intenţiile sau reprezentările. lar 
sub aspectul religiei, în vreme ce le recomandă filozofilor pan- 
teismul, recunoaște utilitatea cultelor religioase tradiţionale, 
care — epurate de componentele lor sociale nocive şi constrînse 
să nu degenereze în conflicte civile — trebuie să revină la funcţia 
lor adevărată și pozitivă, cea civică (preconizată mai Înainte și 
de Machiavelli), anume aceea de a servi coeziunii şi ordinii 
sociale. Căci Bruno, demn fiu al Renașterii, împarte omenirea 
în cei mulți și neștiutori, gloata ce trebuie organizată și condusă, 
și elita spirituală, cei puţini care aspiră și gîndesc înalt, singurii 
care pot accede la adevărata metamorfoză pe care o produce 

noua filozofie. Această metamorfoză, menită numai adevăra- 
tului filozof, consecinţă a întregii filozofii bruniene, este proiec- 
tul antropologic și tema dialogului prezentat în acest volum. 

Împărţirea în cele două cicluri nu trebuie totuși să lase în 
umbră nenumăratele trimiteri şi conexiuni care, de fapt, fac 
din toate cele șase scrieri un ansamblu inextricabil, atît ca pro- 
blematică, cît şi ca limbă și stil. Drept chezășie a unităţii acestui 
proiect brunian aducem alte două dovezi: graba cu care au fost 
scrise dialogurile (între 1583 şi 1585 şi publicate între 1584 
și 1585), ceea ce mărturisește nu doar că proiectul era integral 
gîndit și pregătit în mintea autorului, ci şi că Bruno a simţit 
o urgenţă specială de a-l prezenta în întregimea lui; și, a doua, 
folosirea limbii italiene: în marea cantitate de scrieri bruniene 
latine, pe teme filozofice variate, există numai o singură insulă 
de italianitate, cele şase dialoguri filozofice (precedate de come- 
dia Lumiînărarul), care nu întîmplător constituie şi singura 
expresie deplină a „sistemului“ său filozofic. 

Pentru a le explica pe amîndouă trebuie să amintim că în 
1583 Bruno, care se află în Anglia, are o confruntare cu învă- 
taţii de la Oxford. Aceștia îl resping fără drept de apel, cu alte 
cuvinte mediul academic englez îi trînteşte ușa în nas. Iar lucrul 
era de înţeles: acel mediu se hrănea din cosmologia ptoleme- 
ico-aristotelică, din logica şi mnemonica ramistă și din teologia 
protestantă radicală, și ocăra libertatea de gîndire și impietatea 
filozofilor italieni ai Renașterii; în vreme ce Bruno pornea toc- 
mai de la aceşti filozofi, îndeosebi de la neoplatonismul lui 
Marsilio Ficino, pentru a-și susţine și teoriile privitoare la arta 
memoriei, şi revoluţionara cosmologie infinitistă. Graba redac- 
tării şi publicării ciclului, într-o anumită măsură justificată de 
pruritul polemicii, avea însă și o motivaţie mai înaltă: în plină 
perioadă a conflictelor religioase alimentate de Reformă şi Con- 
trareformă, calculele astronomice anunţaseră marea conjuncţie 
a planetelor în Berbec în 1584 (precedată de alte semne cereşti), 
drept care astrologii prevedeau o mare mutație politică și religi- 
oasă (datată diferit de diferiţi astrologi, dar pentru toţi imi- 
nentă), iar teologii anunțau a doua venire a lui Cristos și sfîrsitul 

lumii. Or, în acea epocă, în Anglia, unde se dădea o reală bătălie 
între protestantismul radical al puritanilor şi politica religioasă 
a reginei, care încerca să facă din biserică o instituţie civilă sub- 
ordonată statului, viziunea apocaliptică alimentată de o abun- 
dentă literatură escatologică crea o şi mai mare neliniște şi un 
pericol de destabilizare. Bruno, care pactizează deschis cu poli- 
tica reginei (după unii biografi nu doar deschis, ci și în secret, 
cu misiuni de spionaj), știe că filozofia sa este de natură să 
suprime o atare panică, drept care trebuie comunicată pe dată, 
îndeosebi acelora care hotărăsc soarta mulţimii, cu o referire 
precisă la regină: deoarece sistemul său constituie o negare 
conştientă a escatologiei creștine și a ideii de sfirsit al istoriei 
și al lumii. În universul conceput de Bruno, infinit în spaţiu 
și în timp, caracterizat de o eternă stabilitate şi totodată de un 
etern dinamism, timpul nu poate avea sfîrșit, revenirea nu e 
niciodată identică, transformarea nu este un eveniment mira- 
culos și punctual, ci este mersul firesc și necontenit al naturii. 
În acest univers nu e loc de Judecata lui Cristos sau a Bisericii, 
ci fiecare e premiat sau pedepsit în viaţa reală, prin chipul pe 
care i-l adjudecă eterna metamorfoză. lar consecința socială 
a unei asemenea viziuni este tocmai ieșirea din criza acelei vremi 
prin reforma morală care preconiza instaurarea păcii și subor- 
donarea instituţiilor religioase puterii politice luminate de noua 
filozofie. 

Referitor la alegerea limbii italiene, dacă e fără rost să expli- 
căm oportunitatea folosirii ei într-o comedie (Luminărarul) 
scrisă despre italieni și, în esenţă, pentru italieni, nu e, în 
schimb, fără rost să înţelegem această ciudată opţiune lingvis- 
tică pentru o serie de texte filozofice scrise şi publicate la Londra 
şi adresate în primul moment unui public englez. Opţiunea 
pentru limba italiană are și ea legătură cu reacţia profesorilor 
de la Oxford: evident rănit în orgoliul său (nu mic), Bruno 
porneşte o bătălie împotriva mediului academic oxonian. Ca 
și în cazul grabei, alegerea lingvistică are o cauză personală, dar 
şi una universală și sublimă. Bătălia lui Bruno cu „pedanţii“ 
de la Oxford era și revanșa la afrontul păţit, dar ea însemna 

totodată și apărarea filozofiei „adevărate“ de filozofia degradată, 
anchilozată în aristotelismul scolasticii, responsabilă, după Bruno, 
de marea criză-a civilizaţiei. Cele şase dialoguri constituie răs- 
punsul global pe care „adevărata filozofie“, cea a Nolanului, 
o dă acestei crize. Venit ca o replică adresată universitarilor oxo- 
nieni, care se exprimau în latină, ciclul în discuţie se adresează 
explicit unui alt public, diferit dar la fel de select, care vorbea 
italiana şi admira cultura Italiei, și care accepta reforma protes- 
tantă mai degrabă sub aspectul avantajelor ei politice și civice 
decît sub aspect teologic. Acest public era aristocrația de la curtea 
reginei Elisabeta: un public ales, așadar potrivit elitismului 
brunian, și care era totodată și clasa la putere. A scrie în ita- 
liană însemna a se adresa acestei clase și a încerca să convingă 
această putere de necesitatea unei generale înnoiri a societăţii 
pornind de la o generală înnoire a gîndirii. 

Ca odinioară Dante, Bruno e convins de necesitatea și 
importanţa mesajului său și de aceea tonul dialogurilor este 
adesea mesianic; însă stilul şi limbajul pe care le adoptă el în 
aceste dialoguri sînt în mod voit chipul filozofiei sale, cu alte 
cuvinte forma dialogurilor bruniene aspiră să fie oglinda con- 
ținutului și totodată cheia de acces spre el. Așa cum, în plan 
ontologic, divina unitate se arată în forma ei desfășurată, anume 
Natura, în infinita sa varietate, în perpetua perindare şi în 
egalitatea existenţelor individuale, la fel trebuie să fie și expresia 
acestui adevăr: imagine a varietăţii, a schimbării și egalităţii: 
drept care proza alternează cu poezia, limbajul înalt filozofic 
cu cel popular, colocvial şi uneori chiar vulgar, interlocutorii 
zei sau persoane de rang înalt alternează cu mărunți consăteni 
ai autorului sau chiar cu animale. Culmea acestui mimetism 
formal se atinge, nu întîmplător, în dialogul de faţă, care este 
şi ultimul. Şi același lucru se petrece și în plan gnoseologic: 
aşa cum sufletul înțelege limbajul simţurilor numai în chip 
indirect, prin mijlocirea „fantasmelor“ — acele imagini-emble- 
mă, cifruri, prin care, „pneuma fantastică“, facultatea imagina- 
tivă, traduce cunoaşterea senzorială în cunoaştere a minţii — și 
cum numai printr-un efort de perfecţionare a cunoaşterii (și 

memoriei) fantastice poate el să se înalțe spre misterul adevărului 
suprem, tot așa trebuie să fie şi expresia verbală a acestei înălțări: 
fantasmatică şi încifrată. Culmea acestui mimetism formal se 
atinge tocmai în dialogul de faţă, care, nu întîmplător, este şi 
ultimul. 


Despre eroicele avînturi este cu siguranţă scrierea bruniană 
cea mai cunoscută, motivul fiind că ea pare să se adreseze în 
primul rînd literaţilor, și tocmai literaţii sînt cei care i-au făcut 
faima. O justificare o aflăm chiar la începutul 6pusului, unde 
asistăm la o faimoasă declaraţie de poetică în care Bruno reia, 
cu ţintă anticlasicistă şi antiaristotelică, conceptul platonic 
despre poezie ca mania, frenetică şi avîntată inspiraţie suprao- 
menească. Citîndu-l pe artistul cel mai sedițios al Renașterii, 
Pietro Aretino, Bruno susţine că poetul trebuie să-și urmeze 
propriul instinct și forța naturii care vorbește în el, să-și creeze 
propriile reguli, iar nu să urmeze normele stabilite de pedanți. 
O altă justificare a atenţiei literaților ar fi prezenţa copleșitoare 
a versurilor și recursul permanent la mit, la care vom reveni îndată. 
Cu toate acestea, dialogul de faţă este cu precădere o operă de 
filozofie adresată cu precădere filozofilor, este concluzia întregii 
speculaţii filozofice bruniene. 

Alungarea bestiei triumfătoare, preconizînd reformarea morală 
a întregii societăţi, era aplicarea filozofiei celei noi la rînduiala 
comunităţii. Despre eroicele avînturi preconizează reformarea 
individului: anume o înaltă transformare lăuntrică, o prefacere 
ce conduce la realizarea experienței supreme, solitare, a conto- 
pirii cu divinitatea într-un elan erotic extrem. Această refor- 
mare este realizabilă numai de către personalitatea excepţională 
a filozofului autentic. Acesta este omul nou al lui Bruno, pro- 
totipul prin excelenţă al omului activ al Renaşterii: pentru a 
beneficia de prefacerea antropologică, el trebuie să fie un filozof 
cu o personalitate eroică şi care, îmboldit de iubire, să-și întoarcă, 
printr-un efort supraomenesc al facultății fantastice şi al voinţei, 
cu o elaborată tehnică şi o nemăsurată îndrăzneală, frenezia ero- 
tică spre divinitate. Tema înălțării dinspre iubirea pământească 

spre cea divină, de sorginte platoniciană și de lungă tradiţie 
medievală, cunoscuse în Renașterea italiană apogeul teoretizării 
(nenumăratele tratate de iubire) şi reprezentării poetice (o nesfâr- 
sită producţie de sonete și canţone). Bruno este, într-un anume 
fel, punctul culminant al modelului creat de Marsilio Ficino, 
dar divinitatea lui este o alta decît cea creștină a lui Ficino: la 
Bruno, filozoful trebuie să se lanseze, asemeni vinătorului mitic 
Acteon, în urmărirea divinității cu speranța clipei supreme cînd 
vînătorul are viziunea divinității, fiind în același timp văzut 
de ea: În acel moment, de sfişietoare iluminare şi exultanţă, 
se petrece depăşirea cunoașterii indirecte prin fantasme: eroul 
devine în întregime un mare ochi, devine în întregime suflet, 
şi realizează contactul direct cu lumea inteligibilă. Acteon o 
vede pe Diana goală și se preface în cerb, drept care e sfişiat 
de propriii cîini; cu alte cuvinte filozoful are viziunea divinității 
dinăuntrul naturii, a divinității care este acum în el, cu care 
e] s-a contopit, pierzîndu-se pe sine. 

Proiectul unitar al lui Bruno, menit să răspundă crizei glo- 
bale a epocii lui, culminează așadar cu această figură excepţio- 
nală a insului însuflețit de avîntul eroic, expresie a perfecțiunii 
fiinţei şi demnităţii omului, care izbutește să atingă telul cel 
mai înalt cu putinţă prin propriile forţe şi prin strădania și 
înălțimea gîndirii sale: căci, după Bruno, filozofia este singura 
cale adevărată, în existenţa reală și individuală a omului, spre 
adevărata divinitate. 

Dialogul de faţă nu este însă doar cel mai faimos, ci şi cel 
mai lung şi mai complex. Toate observaţiile de mai sus refe- 
ritoare la limbă și stil rămîn valabile şi aici, numai că se ampli- 
fică şi complică: mai întîi, lucrarea are două părţi, fiecare 
împărțită în cinci dialoguri, adică în total zece, în vreme ce 
volumele precedente aveau cinci sau trei. Interlocutorii, în genere 
constanti în acele volume, aici se schimbă într-un ritm accelerat, 
ajungând să avem pînă la urmă cinci cupluri dialogante. În afara 
unui singur interlocutor, poetul Tansillo, toţi ceilalți sînt fiinţe 
anodine. Mai mult, interlocutorii ultimului dialog sînt două 
femei, caz nemaiîntilnit. Este ca și cum Bruno ar spune că 


15 


dificilul parcurs filozofic pe care îl propune el este deschis 
oricui, cu condiţia ca cel ce îl începe să aibă sufletul eroic cerut 
de marea faptă. 

Pentru a înţelege însă cu adevărat forma literară a dialogu- 
lui de faţă, trebuie reamintit că Bruno insistă necontenit pe ideea 
că obiectul supremei iubiri este greu accesibil, drumul spre el este 
un trudnic efort al minţii susţinut de repere mnemotehnice și 
de o formidabilă voinţă, iar vederea lui este târzie şi indirectă, 
ca prin reflexie în oglindă. Așadar, sugerează Nolanul, cititorul 
care vrea să purceadă la propria reformă interioară trebuie să 
repete, în însuși actul citirii, acest dificil parcurs. Nu întîm- 
plător, în lămurirea pe care o aduce la începutul volumului, 
își aseamănă această operă cu Cîntzrea Cintărilor, text suprem 
despre iubirea divină a cărui interpretare era necontestat alego- 
rică. De aceea sîmburele tare al acestei reformări a omului ne 
este transmis și de Bruno prin mijlocirea alegoriei, mai exact 
pe două căi încifrate și o a treia, discursivă, menită să le explice 
pe celelalte și să ne ajute să înaintăm. Cele două căi încifrate 
au grade de încifrare diferite: prima este calea poeziei. Bruno 
ne-a obișnuit din dialogurile precedente să-și presare argumen- 
taţia cu sonete, însă ele erau răzlețe și relativ ornamentale, adică 
veneau să ilustreze mai sugestiv o idee prezentată în proză de 
interlocutori. Aici lucrurile stau invers: toată substanţa filozo- 
fică a cărții este cuprinsă în cele 91 de poeme, și aici majoritatea 
sonete. Această substanţă prezentată sub cifrul metaforei sau 
alegoriei dă apoi curs dialogului propriu-zis, menit să explice şi 
să aprofundeze semnificaţia ascunsă în imagini. S-a zis că Despre 
eroicele avânturi este un canţonier de iubire adresat divinității 
însoţit de exegeza poeziilor respective. Despre acest mod de folo- 
sire a poeziei specialiștii amintesc fie exemplele unor mari filo- 
zofi antici care şi-au scris cugetarea în versuri (printre alții 
Lucretiu, din care Bruno citează repetat aici), fie modelul dan- 
tesc din Vita nuova, fie moda răspîndită în Renaștere de co- 
mentare a poemelor de dragoste (cum fac, de pildă, Pico della 
Mirandola ori Lorenzo Magnificul), fie poemele filozofice scrise 


de contemporani de-ai săi (printre alții, Marcellus Palingenius 

Stellatus și Aonio Paleario, și ei martiri ai Inchiziției). Dar mai 
importantă decît o eventuală filiaţie, cred şi repet, este voinţa 
de a face din formă imaginea şi cheia conţinutului. Şi aceasta 
deoarece pentru Bruno, ca şi pentru Ficino, poezia este codul 
lingvistic cel mai apropiat de Logos (Ficino spunea că ea este 
o teologie care în același timp ascunde și dezvăluie un înțeles 
superior comunicat în mod aluziv și inițiatic). Folosirea versului 
în acest dialog nu este, așadar, un ornament literar, ci însuși 
intermediarul experienţei filozofice al cărei profet se dorește a 
fi Bruno. Tot de aceea marea majoritate a poemelor din acest 
canţonier filozofic sînt sonete, adică poezii în forma, atunci 
și acolo, cea mai codificată și concentrată a expresiei poetice; 
iar spre sfîrșit, în corurile însoţite de dans ale personajelor — 
deoarece contopirea cu divinitatea este o cucerire a minții, dar 
ea este însoţită de o euforie emoţională și o totală implicare 
a fiinţei —, sînt sextine cantabile în care endecasilabul alter- 
nează cu săltăreţul seprenar, cu o tonalitate de imn. 

Al doilea grad de încifrare, mai strîns decît primul, este 
recurgerea la embleme: miezul filozofic se transmite prin steme 
de tip heraldic, care reprezintă în icoană ipostaze ale demer- 
sului eroului cunoașterii. Renașterea ridicase la un grad supe- 
rior, înalt intelectual, heraldica medievală, iar Bruno avea nu 
numai o bună iniţiere în materie, ci și o abordare ideologică 
specială a ei legată de preocupările lui privitoare la arta memo- 
riei. Prezentarea de către interlocutori a celor 28 de steme se 
află, nu întimplător, la mijlocul volumului, făcînd legătura între 
cele două părți ale lui. Semnificaţia stemelor, adică încifrarea 
de gradul doi, este tradusă pas cu pas prin cîte un poem, adică 
într-o încifrare de gradul întii, care apoi, la rîndul său, este expli- 
citată în proza dialogului. Cu alte cuvinte, forma acestei scrieri 
poate fi asemănată cu o matrioșca, unde miezul este icoană (reper 
mnemotehnic la Bruno), primul înveliș e alegorie, iar învelișul 
exterior e discurs filozofic. Din pricina semnificației acestei alcă- 
tuiri, în traducerea de faţă am socotit obligatoriu să folosim 
limbajul heraldicii pentru steme și limbajul poeziei pentru 
poezii. Traducerea poeziilor în proză, la care au recurs majoritatea 


traducătorilor străini, scuzabilă în mare măsură, deoarece conti- 
nutul și terminologia lor obligă la o fidelitate stînjenitoare, credem 
că mărturisește formidabila coerenţă a acestui ciclu, în care con- 
ţinut și formă se contopesc. 


* 


Ca și în cazul dialogurilor precedente, şi traducerea volu- 
mului de față s-a făcut după fundamentala ediţie critică îngrijită 
de Giovanni Aquilecchia și publicată în versiune bilingvă (ita- 
liană și franceză) în colecţia „Giordano Bruno, Œuvres com- 
plète“ condusă de Nuccio Ordine și Yves Hersant, la editura 
Les Belles Lettres, Paris. Volumul după care s-a tradus dialogul 
de faţă, al VII-lea din această serie, este Giordano Bruno, Des 
fureurs beroiques, texte établi par Giovanni Aquilecchia, intro- 
duction et notes de Miguel Angel Granada, traduction de 
Paul-Henri Michel, revue par Yves Hersant, Les Belles Lettres, 
Paris, 1999. 

Tălmăcirea a șapte sonete din cele 91 de poeme ale volu- 
mului aparţine distinsului traducător C.D. Zeletin (din Sonetul 
italian în Evul Mediu şi Renastere, Bucureşti, Editura Minerva, 
col. BPT, 1970, vol. II). Identitatea tălmăcitorului este speci- 
ficată în note, unde sînt marcate şi eventualele intervenţii ale 
mele, la care m-au obligat explicaţiile în proză. Menţinerea 
acestor versiuni aparţinînd unui alt traducător dorește să subli- 
nieze încă o dată ceea ce sugeram și în volumele precedente 
(prin alte sonete în traducerea lui C.D. Zeletin și prin repu- 
blicarea studiului lui Edgar Papu), anume că strădania noastră 
nu vine pe un teren viran, ci continuă lucrarea unor aleși pre- 
cursori. În același scop am transcris în note și versiunea integrală 
a patru sonete în tălmăcirea lui Tudor Vianu (specificînd în note 
sursa), foarte frumoasă, dar greu de acordat cu explicaţiile în 
proză care însoțesc poeziile. Traducerea tuturor celorlalte poeme 
ne aparţine. Am încercat, pe cît ne-a stat în putinţă, să respec- 
tăm pretutindeni prozodia originară, dar totodată să dăm și o 
traducere cît mai fidelă cerută de exegeza în proză, cît se poate 
de constrîngătoare, nepermiţind vreun elan poetic propriu. 


18 


Cititorul va observa că poemele sînt de mai multe feluri 
și, de aceea, sînt marcate, ca și în ediţia originală, diferit: 

— cele precedate şi urmate de cinci asteriscuri: ele constituie 
majoritatea și sînt poemele pe care le-am denumit „tematice“ 
(traducînd astfel italienescul argomento sau articolo), deoarece 
înfăţişează demersul eroului cunoașterii. Ele sînt de două feluri: 
cele care se înţeleg a fi creaţia filozofului (insul însufleţit de 
avîntul eroic care este totodată și Bruno) și cele care, prin vocea 
acestuia, relatează gilceava inimii cu ochii (adică a voinţei cu 
intelectul); acestea, deși sonete, au, în majoritatea cazurilor, 
versurile grupate de autor, deci și în traducere, în felul următor: 
octavă, catren, distih, unde catrenul si distihul debutează cu 
un septenar, în vreme ce restul folosește endecasilabul. Cele care 
nu urmează această așezare sînt îndeobşte sonete cu coadă, unde 
versurile sînt grupate în două catrene şi trei terţine, dar în care 
mai poate să apară, de pildă, și gruparea patru catrene, un distih 
şi o terțină; în ambele cazuri numai primul vers al ultimei ter- 
tine foloseşte septenarul, restul fiind endecasilabi; 

— alte poeme sînt sonete lămuritoare, care vin să adauge 
înţeles sau expresivitate unei idei. Unele dintre ele îi aparţin 
nu doar personajului, ci chiar poetului 'Tansillo, altele lui Bruno. 
Acestea nu sînt însoţite de asteriscuri, iar gruparea versurilor 
este în general cea clasică, adică două catrene urmate de două 
terține, toate în endecasilabi; 

— cea de a treia categorie sînt poemele cuprinse în al zece- 
lea dialog, ultimul al părţii a doua, care sînt mai întîi litaniile, 
iar apoi imnurile de exultanţă ale celor ce au parcurs experiența 
avîntului eroic. Ele sînt, cum am mai spus, sextine, unde ver- 
surile 4 și 5 sînt septenari, iar restul, endecasilabi; 

— în afara acestor trei categorii, mai apar răzleț scurte citate 
din poemele altora (Aretino, Ariosto, Petrarca etc.), pe care le-am 
tradus ţinînd din nou seama de contextul filozofic în care sînt 
inserate. 

Citarele din poemele latine, lăsate în text, ca şi în original, 
în latină, îşi află traducerea în note. Acolo unde a fost cu putinţă, 

am folosit traduceri româneşti deja existente și acreditate. Este 
vorba de fragmentele din: 

— Vergiliu, Eneida, ediţie critică. Traducere de George Coş- 
buc. Ediţie îngrijită, note și prefață de Stella Perecel, Editura 
Univers, Bucureşti 1980; 

— Lucrețiu, Poemul naturii, traducere, prefaţă şi note de 
D. Murărașu, Editura Minerva, col. BPT, Bucureşti, 1981; 

— Seneca, Fedra, în Lucius Annaeus Seneca, Tragedii, studiu 
introductiv, traducere, note și comentarii de Traian Diaconescu, 
Editura Univers, Bucureşti, 1979; 

— Seneca, Scrisori către Luciliu, traducere şi note de Gheor- 
ghe Guţu, studiu introductiv de Isac Davidsohn, Editura Știin- 
țifică, București, 1967. 


Traducerea citatelor din Sfintele Scripturi au fost confrun- 
tate cu Biblia de Studiu pentru o viaţă deplină. Versiunea D. 
Cornilescu, Life Publisher International, Springfield, Missouri 
și Life Publishers Romania, Oradea, 2000. De cele mai multe 
ori, pentru a nu devia sensul demonstraţiei și al contextului, 
traducerea a fost făcută direct după citatul dat de Bruno (în 
italiană sau latină), şi nu după versiunea românească, diferită, 
menţionată însă în note. În cazul Psalmilor, numerotarea speci- 
ficată în note este, așa cum se şi menționează explicit, cea a versiu- 
nii latine a Bibliei, cea românească fiind semnificativ diferită. 

Terminologia filozofică, îndeosebi cea aristotelică, foloseşte 
aceleași echivalente ca și volumele precedente. 

Numele proprii antice, fie că e vorba de filozofi, scriitori, 
personaje mitologice sau titluri de opere, au urmat echivalarea 
românească stabilită de remarcabilii specialiști autori ai volu- 
mului coordonat de N.I. Barbu și Adelina Piatkowski Scriitori 
greci si latini, Editura Ştiinţifică şi Enciclopedică, Bucureşti, 
1978. 

Titlurile operelor filozofilor antici respectă traducerea româ- 
nească încetăţenită în literatura de specialitate a ultimelor două 
decenii. 

Cea mai stînjenitoare dificultate de traducere a constituit-o 
titlul volumului și nominativul care îl desemnează la tot pasul 
pe filozoful care parcurge marea experienţă a iubirii şi aflării 
divinității. În italieneşte cuvîntul folosit pentru acesta este ¿l 
furioso, adică cel pătruns de furore şi, mai exact, ca în titlu, de 
eroici furori. Acest furore fusese încetățenit în Italia Renașterii, 
în plin climat neoplatonic, ca echivalent al grecescului mania, 
folosit şi explicat de Platon în mai multe dintre dialogurile sale. 
Traducătorii români ai lui Platon au înclinat cel mai adesea spre 
echivalentul nebunie, care în cazul de faţă putea da naștere la 
echivocuri nedorite; iar echivocurile ar fi dat în grotesc dacă am 
fi echivalat furioso cu „nebunul“. În sprijinul opțiunii noastre, 
aceea de a traduce furore cu „avînt“ (şi deci şi titlul De gli eroici 
furori cu „Despre eroicele avînturi“), au venit încă o dată 
înaintașii italieniști (îndeosebi profesorii mei, pe care vreau să 
îi cinstesc și pe această cale, Nina Façon și Alexandru Balaci) 
care folosiseră deja această sintagmă și, pentru mine, o încetă- 
țeniseră. De aici, echivalarea termenului furioso a devenit în 
românește, cum se va vedea, fie „insul însufleţir/înflăcărat de 
avîntul eroic“, fie „eroul cunoasterii“, fie pur și simplu „eroul“. 
În pofida acestei varietăţi, cred că inserarea fiecărei forme în 
context exclude orice confuzie. 


Ca și la volumele precedente, notele au la bază un mate- 
rial bibliografic variat şi nu reproduc niciodată întocmai un 
anume text. Am recurs de aceea la citarea autorului numai acolo 
unde textul nostru urmăreşte îndeaproape o singură sursă sau 
unde am reprodus interpretări diferite ale diferiților exegeţi. 
Am folosit, în aceste cazuri, următoarele abrevieri: 


M.A.G. pentru Miguel Angel Granada, note la Des fureurs 
beroiques, texte établi par Giovanni Aquilecchia, introduction 
et notes de Miguel Angel Granada, traduction de Paul-Henri 
Michel, revue par Yves Hersant, Les Belles Lettres, Paris, 1999; 

N.T. pentru Nicoletta Tirinnanzi, note la Giordano Bruno, 
Dialoghi filosofici italiani, Arnoldo Mondadori Editore, 
Milano, 2000; 

L.F pentru Luigi Firpo, I processo di Giordano Bruno, s.e., 
Napoli, 1949; 

N.O. pentru Nuccio Ordine, La soglia dell ombra. Lettera- 
tura, filosofia e pittura in Giordano Bruno, Marsilio Editori, 
Venezia, 2003 (în românește: Pragul umbrei — Literatura, 
filozofia şi pictura în opera lui Giordano Bruno, Institutul Cul- 
tural Român, București, 2003 — titlul operei e specificat pres- 
curtat: PU., după inițialele autorului); şi prefața la comedia 
Lumiînărarul, în Giordano Bruno, Luminărarul, Editura Fun- 
daţiei Culturale Române, Bucureşti, 2000 (titlul operei e spe- 
cificat prescurtat: Z, după inițialele autorului); 

V.S. pentru V. Spampanato, Vita di Giordano Bruno, Princi- 
pato ed., Messina, 1921; 

G.B.S. pentru Giorgio Barberi-Squarotti, „Per una des- 
crizione e interpretazione della poetica di Giordano Bruno“, 
în Studi secenteschi, |, 1960; 

R.S. pentru Rita Sturlese, Bibliografia, censimento e storia 
delle antiche stampe di Giordano Bruno, Leo Olschki ed., Firenze, 
1987; 

M.C. pentru Michele Ciliberto, „Giordano Bruno, angelo 
della luce tra disincanto e furore“, în Giordano Bruno, Dialo- 
ghi filosofici italiani, Bruno Mondadori Editore, Milano, 2000 
(titlul operei e specificat prescurtat: G.B., după inițialele auto- 
rului); și La ruota del tempo. Interpretazione di Giordano Bruno, 
Editori Riuniti, Roma, 1986 (titlul operei e specificat prescur- 
tat: R. T., după inițialele autorului); 

I.PC. pentru loan Petru Culianu, Eros și magie în Renaş- 
tere. 1484, Fditura Nemira, Bucureşti, 1999; 

FA.Y. pentru Francis A. Yates, Giordano Bruno e la cultura 
europea del Rinascimento, Laterza, Roma-Bari, 1988. 


Acum, la încheierea traducerii întregului ciclu al operelor 
italiene ale lui Giordano Bruno, îmi dau seama că ele mi-au 
umplut, cu muncă și bucurie, zece ani din viață; zece ani în 
care am reușit să termin un proiect niciodată şi niciunde înfăp- 
tuit pînă acum de o singură persoană. Realizarea lui a fost 

posibilă însă numai cu ajutorul interesului și curajului Editurii 
Humanitas de a şi-l asuma, al excepţionalei colaborări cu Vlad 
Russo, redactorul întregii serii, ale cărui competenţă și fineţe 
lingvistică nu contenesc să mă uimească, al profesorului Nuccio 
Ordine, specialist de talie mondială în studii bruniene și apro- 
piat colaborator, al formidabilei ediţii critice bilingve a operelor 
bruniene, bazată pe textele stabilite de Giovanni Aquilecchia 
şi publicată de editura franceză Les Belles Lettres, a cărei ver- 
siune franceză, îngrijită de un grup de aleși traducători şi critici, 
mi-a fost de un enorm folos, şi, nu în ultimul rînd, al Minis- 
terului de Externe al Italiei, care a sprijinit publicarea întregii 
serii. Tuturor le mulțumesc și pe această cale şi le exprim marea 
mea recunoștință. 


S.B.E. 


GIOR DA: 


NO BRVNO 
N olano. 


DE GL HEROICI 
FVRORI. 


Al molto illuftre et eccellente Cae 
ualliero Signor Phillippo 
Sidneo. 


PARIGI, 
Appreflo Antonio Baio. 


F eAmo. 1585. 


GIORDANO BRUNO 


NOLANUL! 
DESPRE EROICELE AVÎNTURP 


STRĂLUCITULUI ȘI VESTITULUI CAVALER 
SIR PHILIP SIDNEY” 


PARIS$, 
La Antonio Baio 
Anul 1585 


LĂMURIRE 
ASUPRA EROICELOR AVÎNTURI 


SCRISĂ DE NOLAN PENTRU 
MULTVESTITUL SIR PHILIP SIDNEY 


Josnic, urit şi murdar este, preanobile cavaler, acel talent 
care cercetează cu statornicie numai frumuseţea unui trup 
femeiesc” şi doar lui îi închină atenţia şi curiozitatea. O, 
Doamne, ce privelişte mai jalnică şi mai ticăloasă i se poate 
înfățișa unui ochi curat decit aceea a unui bărbat căzut pe 
ginduri, abătut, chinuit, mîhnit, melancolice, care e ba de 
gheață ba de foc, ba încins ba scuturat de friguri, ba alb ba 
roşu la faţă, ba descumpănit ba îndrăzneţ; unul ce-și iroseşte 
timpul cel mai preţios, roadele cele mai alese ale propriei 
vieţi, storcîndu-și creierii pentru a concepe, scrie și săpa în 
piatră” doar acele cazne neîncetate şi chinuri cumplite, acele 
cuvîntări şi cugetări trudnice, acele strădanii amare menite 
să-l ajute să îndure tirania unei neisprăvite, unei ageamii, 
unei timpite şi soioase otrepe?$ 

Ce tragicomedie, ce piesă jucată în acest teatru al lumii”, 
pe această scenă a conştiinţelor noastre, poate stîrni, mă 
întreb eu, mai multă milă și mai mult haz decît priveliștea 
acestor numeroși impostori mereu pe gînduri, mereu în 
contemplaţie, statornici, hotăriţi, credincioși, îndrăgostiţi, 
devotați, adoratori şi slugi ai unui obiect! fără de credință, 
fără merite, nestatornic, lipsit de orice licărire a minţii, inca- 
pabil de orice recunoştinţă şi gratitudine, la care poți afla 
tot atîta simţire, minte și bunătate cît și la o statuie ori 

imagine zugrăvită pe perete; care adună păcate de moarte, 
anume: trufie, aroganță, obrăznicie, orgoliu, îndirjire, dis- 
preț, prefăcătorie, desfriu, zgârcenie, nerecunoștință şi altele 
asemenea, mai numeroase decît otrăvurile şi pacostele ieșite 
din cutia Pandorei!! şi care totuși au loc din belşug în cre- 
ierul unei asemenea grozăvii!?? Drept care aflăm tipărite pe 
hîrtie, consemnate în cărţi, puse dinaintea ochilor şi trîm- 
bitate în urechi o hărmălaie, o larmă, un tărăboi, un balamuc 
de însemne, de embleme, devize’, de epistole, sonete, epi- 
grame, de cărți şi terfeloage, de cazne nemăsurate, de vieți 
irosite, toate însoţite de strigăte ce asurzesc cerul, de tînguiri 
de care vuiesc hăurile infernului, de chinuri ce năucesc sufle- 
tele muritorilor, de suspine care-i înduioşează pînă la leşin 
chiar și pe zei!“, toate pentru ochii, obrajii, sînul, albeaţa, 
bujorii, limba, dinţii, buzele, cosiţa, veşmîntul, mantia, 
mănușşa, pantofiorul, papucul, pentru sfiala, zimbetul, nazul, 
pentru fereastra văduvită, soarele eclipsat, patima!>; în fapt, 
pentru scîrba aceea, pentru acea putoare, mortăciune, hazna, 
scursoare!€, pentru acel hoit, acea febră rea, ultimă ocară 
şi greşeală a naturii, care, cu o pojghiță, o umbră, o nălucă, 
un vis, o vrajă circeană!/ pusă în slujba procreării, ne dăruieşte 
o imagine înșelătoare a frumuseţii!$. Dar frumuseţea cum 
vine așa trece, se naște şi moare, înflorește și putrezește; şi 
este frumoasă doar o clipă şi doar pe dinafară, în vreme ce 
înăuntrul ei zace cu adevărat şi statornic un hambar, o pră- 
vălie, un tîrg, un talcioc!” al tuturor spurcăciunilor, otră- 
vurilor şi veninurilor pe care le-a zămislit vreodată natura 
mașteră; care, după ce a cules sămînţa de care are nevoie, 
ne răsplăteşte adesea pe noi cu o putoare, o căință, o tristeţe, 
o slăbiciune, o durere de cap, o oboseală și cu atâtea alte bete- 
șuguri bine cunoscute de toată lumea, așa fel încît unei plă- 
cute mîncărimi să-i urmeze o amară durere. 

Dar ce fac eu aici?” Ce m-o fi apucat? Oi fi eu oare duş- 
manul procreării? Oi fi urînd eu soarele? Mi-o fi părînd rău 
că eu sau alții am venit pe lume? Oi vrea poate să îi împiedic 
pe oameni să culeagă cea mai dulce poamă dăruită de livada 
paradisului nostru terestru? M-oi apuca să împiedic rîndu- 
iala sfintă a naturii? Trebuie eu oare să mă scap pe mine 
sau pe alții de jugul dulce-amar în care ne-a vîrît gâtul pronia 
cerească? Are rost să mă conving pe mine şi pe alții că înain- 
taşii noştri s-au născut pentru noi, dar noi nu ne-am născut 
pentru urmașii noştri? Ferească Dumnezeu să-mi fi trecut 
vreodată prin minte asemenea gînduri! Ba oricîte împărăţii 
şi fericiri cerești mi-au fost vreodată trecute pe la nas şi 
promise, niciodată n-am fost atît de înţelept sau de bun încît 
să-mi vină cheful să mă castrez ori să mă fac eunuc?!. Dim- 
potrivă, mi-ar fi ruşine dacă, fiind eu așa cum sînt, aş vrea 
să schimb fie și numai un fir de păr, cu oricine altcineva 
își mănîncă cinstit pîinea slujind natura și pe bunul Dum- 
nezeu”?. Şi judece cel ce poate judeca și hotări dacă uneltele 
şi munca pot veni sau vin în ajutorul voinței! Eu nu cred 
că pot fi ţinut în laţ: căci ştiu cu siguranţă că toate laţurile 
şi toate frîiele împletite şi înnodate vreodată de cei ce au 
ştiut şi ştiu să facă frîie şi laţuri n-ar putea să-mi pricinuiască 
vreun rău, nici de-ar fi ei (de-mi e îngăduit a spune) în cîr- 
dășie cu moartea. Şi nu cred să fiu rece, de vreme ce, ca 
să-mi ostoiesc fierbinţeala, nu mi-ar fi de ajuns toate zăpezile 
Caucazului sau Rifului?“. Vedeţi așadar dacă rațiunea e cea 
care grăiește în mine, iar nu vreun anume cusur. 

Prin urmare ce vreau să spun? Unde vreau să ajung? Ce 
vreau să lămuresc? Vreau, strălucite Cavaler, să lămuresc şi 
să spun că trebuie dat cezarului ce este al cezarului, şi lui Dum- 
nezeu ce este al lui Dumnezeu?”. Vreau să spun că femeile 
nu trebuie slăvite şi divinizate, deşi uneori ele, chiar slăvite 
şi divinizate, tot nu-s mulțumite. Vreau ca femeile să fie 

iubite şi lăudate așa cum trebuie iubite şi lăudate femeile 
atunci cînd nu au altă calitate decît cea trupească: adică atît 
cît se potriveşte acelui lucru mărunt, vremelnic și întîm- 
plător, anume frumuseţea, strălucirea, înzestrarea, fără de 
care am putea socoti că ele au venit pe lume degeaba, nu 
altfel decît ciupercile otrăvitoare ce ocupă țarina în dauna 
plantelor de folos; și că sînt mai supărătoare decît orice 
plantă veninoasă sau decît vipera care iese de sub ele. Vreau 
să spun că toate lucrurile de pe lume nu au tărie și consis- 
tență decit dacă au greutate, număr, ordine şi măsură”, așa 
încît să poate fi rînduite și cîrmuite cu dreptate și rațiune. 
Drept care Silen, Bahus, Pomona, Vertumnus, zeul din 
Lampsakos” și alții asemenea, care sînt zei mai pe ușa din 
dos, la care merg şi berea tare, şi vinul oțetit, ei, la fel cum 
nu stau în cer ca să bea nectar şi să guste ambrozie la masa 
lui Jupiter laolaltă cu Saturn, Pallas, Phoebus şi ceilalţi, tot 
aşa au parte de altare, temple, sacrificii și ritualuri diferite 
de ale acestora. 

În sfârşit vreau să spun că aceste avînturi2€ eroice sînt eroice 
atit prin subiectul, cît și prin obiectul lor: de aceea nu pot 
să coboare la nivelul iubirilor plebee și naturale”, cum nu 
putem noi găsi delfini în copacii din pădure sau mistreți 
sub stîncile din mare“. De aceea, ca să înlătur orice bănuială, 
mă gîndisem să-i dau cărții mele un titlu asemănător celei a 
lui Solomon”!, care, sub pojghița iubirilor şi simțămintelor 
obișnuite, ascunde și ea asemenea avînturi divine și eroice — 
după cum interpretează doctorii în mistică şi cabaliștii”?: 
vroiam (iată că spun) s-o numesc Cîntare". Dar m-am răz- 
gîndit şi aceasta din mai multe pricini, dintre care vreau să 
amintesc numai două. Una este teama de încruntarea severă 
a anumitor farisei” care ar socoti că astfel aş pîngări titlul 
sacru şi supraomenesc cu vorbirea mea naturală şi fizică” la 
fel cum ei, nelegiuiţi și tartori ai tuturor ticăloșiilor, pîngăresc 


30 


cum nu se poate mai rău titlurile de sacru, sfint, divin predi- 
cator, preot, rege și fii ai Domnului“: drept care stăm şi 
așteptăm judecata divină”, care va scoate la iveală atît dăună- 
toarea lor neștiinţă, cît și ştiinţa altora, libertatea noastră 
simplă, cît şi rînduielile, cenzura și ctitoriile lor stricătoare. 
Cealaltă este marea deosebire dintre înfăţişarea acestei scrieri 
şi a celeilalte, deși același mister și aceeaşi substanță spirituală 
sînt ascunse sub umbra uneia, cît și a celeilalte: căci în privinţa 
aceleia nimeni nu se îndoiește că prima intenţie a înțelep- 
tului a fost aceea de a reprezenta, mai degrabă decît orice 
altceva, lucruri divine; căci acolo figurile sînt fățiș figuri, 
iar sensul metaforic este prea vădit pentru a fi dezmințit, cînd 
se vorbeşte, bunăoară, de ochii de porumbiță, de gâtul ca 
un turn, de limba de lapte, de mireasma de tămiie, de dinţii 
care par turme de oi care ies din scăldătoare, de părul ca o 
turmă de capre ce coboară de pe muntele Galaad"$. Poemul 
acesta al meu n-are însă o înfăţişare care să te împingă atît 
de fățiș spre căutarea unui sens latent şi ascuns: deoarece 
datorită vorbirii mai obişnuite şi a comparaţiilor mai pe 
măsura simţămintelor cu care sîntem deprinşi, pe care le 
încearcă îndeobşte îndrăgostiții atenţi şi le toarnă în stihuri 
și rime poeţii pricepuţi, imaginile par să arate aceleaşi senti- 
mente ca ale celor care au vorbit de Cithereis, de Lycoris, 
Doris, Cinthia, Lesbia, Corina, Laura”? şi altele asemenea: 
drept care oricine s-ar putea înșela cu privire la prima şi cea 
mai însemnată intenţie a mea, crezînd că această cugetare 
izvorăşte dintr-o iubire obișnuită care apoi, din ciudă şi la 
furie, şi-ar fi proptit două aripi“ şi ar fi devenit eroică; de 
vreme ce oricare nălucire sau scorneală, orice vis sau enigmă 
profetică pot fi prefăcute cu ajutorul metaforei şi, sub pre- 
textul alegoriei, puse să însemne tot ce îi e pe plac oricui 
știe să tragă sensul de păr, făcînd astfel orice din orice, cam 
la fel cum profundul Anaxagora zicea că totul e în tot“! 

Dar afle cel ce vrea numai ce-i place lui că, pînă la urmă, 
fie că vrea, fie că nu, va trebui, pe bună dreptate, să priceapă 
și să se convingă de ce pricep și sînt convins eu, şi nu invers, 
să pricep şi să mă conving eu de ce pricepe şi e convins el: 
căci, aşa cum avântul acelui înţelept evreu“? îşi are propria 
ordine și propriul titlu pe care nimeni nu le-a putut, nici 
nu le-ar putea lămuri mai bine decît el însuși, de-ar fi de 
faţă, la fel aceste Cîntări ale mele au propriul lor titlu, 
propria ordine şi propriul rost pe care nimeni nu le poate 
înţelege şi explica mai bine decit mine cînd nu lipsesc de 
la faţa locului. 

Un lucru vreau să fie sigur pentru toată lumea: anume 
că, în această lămurire introductivă, unde mă adresez cu 
precădere dumneavoastră, ilustre Domn, și în dialogurile alcă- 
tuite în jurul poemelor tematice, adică al sonetelor și stan- 
telor ce urmează, strădania mea e să fac pe orișicine să priceapă 
că eu sînt primul care m-aş socoti ditai dobitocul vrednic 
de ocară dacă, prin atîta cugetare, silinţă şi osteneală, mi-ar 
fi plăcut sau mi-ar plăcea (cum zic unii) să-l imit pe-alde 
Orfeu și să ridic în slăvi o femeie în viaţă, iar după moarte 
s-o scot, de-ar fi cu putință, afară din infern“: cînd eu, fără 
să roşesc, de-abia de-aș socoti-o demnă de-o dragoste firească 
şi doar în clipa cînd frumusețea ei este în floare și poate dărui 
copii naturii şi lui Dumnezeu; de nici un fel n-aș vrea să 
semăn cu acei poeţi şi stihuitori** care triumfă“ printr-o 
neclintită perseverenţă într-o atare iubire, adică printr-o sta- 
tornică țicneală care, desigur, poate concura cu atitea altele 
ce au sălaş în creierul omenesc: repet, sînt atît de departe 
de acea glorie deşartă, josnică şi demnă de osîndă, încît nici 
nu pot crede că un bărbat cu un grăunte de minte și de 
bun-simţ poate irosi mai multă iubire pe așa ceva decît am 
făcut-o sau o pot face eu. Pe legea mea, ca să mă-nvoiesc să 
apăr noblețea geniului acelui poet toscan care a suspinat din 

greu pe malurile Sorgăi după o cucoană din Vaucluse“ fără 
a-l face nebun de legat, va trebui mai întîi să mă căznesc să-mi 
bag în cap și mie, și altora că el, neavînd har pentru ceva 
mai de soi, şi-a pus totuși toată stăruința în cultivarea acelei 
melancolii, torcînd mereu același caier, depănînd simţă- 
mintele unei încăpăţinate iubiri vulgare, animale și bestiale 
şi prăznuindu-și astfel talentul tot atît cît și alții care odi- 
nioară au adus laude musştei, gîndacului, măgarului, lui Silen 
ori Priap şi pe care îi maimuțăresc în vremurile noastre cei 
ce preamăresc ţucalul, cimpoiul, fasolea“, patul, minciunile, 
rușinea, cuptorul, ciocanul, foametea ori ciuma“? — care, 
la drept vorbind, n-au de ce să fie mai puţin mîndre şi fudule 
de gurile celebre care le-au cîntat decit sînt de cîntăreţii lor 
damele sus-pomenite şi altele ca ele. 

Dar (ca să nu existe vreo îndoială) eu aici nu vreau să 
ştirbesc demnitatea acelora care au fost şi sînt pe drept lăudate 
şi de lăudat: acelea care pot exista şi cu siguranţă există în 
această ţară a Britaniei, căreia îi datorăm credinţă şi iubire 
pentru generoasa ei ospeţie“”: deoarece, chiar de-am înfiera 
întregul pămînt, n-am înfiera-o totuși pe ea, care, într-un 
anume fel, nu e tocmai pămînt, nici parte a pămîntului, 
ci, cum ştiţi, e întru totul despărțită de pămînt; și la fel, cînd 
se vorbeşte de femei în general, ale voastre” pot şi trebuie 
să fie excluse, căci ele nu pot fi socotite parte a acestei speţe: 
și aceasta pentru că nu sînt (în comparaţie cu femeile) femei, 
ci nimfe, zeițe, ele sînt de esenţă cerească; şi doar printre 
ele ne e dat s-o contemplăm pe acea unică Diană”!, pe care 
nu vreau s-o pomenesc aici, nici s-o amestec cu celelalte. 
Așadar, să fie limpede: eu vorbesc de cele din speța obișnuită. 
Dar nedrept şi urât ar fi să le prigonesc chiar şi pe acelea: 
căci nici uneia anume nu i se pot imputa nerozia și starea 
speciei, cum nu i se pot imputa un cusur sau o meteahnă 
din naştere: de vreme ce greșeala sau eroarea, acolo unde 

există, trebuie pusă, ca specie, pe seama naturii, și nu pe 
seama persoanelor, ca indivizi. Ceea ce însă, în aceeaşi pri- 
vinţă, urăsc peste poate este acea iubire trupească stăruitoare 
şi deşănțată pe care unii o irosesc cu femeile, de-ajung să-și 
înrobească mintea și să-și subjuge potenţele și actele cele 
mai nobile ale sufletului lor intelectiv”?. Ţinind seama de 
această intenţie, nici o femeie castă şi cinstită nu se va întrista 
şi nu se va mînia pe lucrurile adevărate și naturale pe care 
le rostesc eu aici, ci îmi va da mai degrabă dreptate şi mă 
va îndrăgi şi mai mult, osîndind în sinea ei o asemenea iubire 
a femeilor pentru bărbaţi, precum eu o osîndesc pe față pe 
cea a bărbaţilor pentru femei. Acestea fiind, aşadar, inten- 
tiile, părerile, cugetul și simțămintele mele, eu declar că prima 
şi principala, a doua şi secundara, ultima și finala ţintă a 
acestei alcătuiri a fost și este aceea de a isca divina contem- 
plare3? şi a dezvălui ochilor şi urechilor altora5* avînturile 
iubirilor, nu ale celor obişnuite, ci ale celor eroice’, pe care 
le explic în cele două părți ale cărţii, fiecare împărţită în 
cinci dialoguri. 


SUBIECTUL CELOR CINCI DIALOGURI 
ALE PRIMEI PĂRŢI 


Primul dialog al primei părți cuprinde cinci capitole tema- 
tice56, unde se arată rînd pe rînd: în primul, cauzele și moti- 
vele prime și intrinseci, sub numele şi figurile muntelui, 
izvorului şi muzelor, care se vor de față nu pentru că ar fi 
fost chemate, invocate și căutate, ci mai degrabă pentru că, 
după cum le e obiceiul, s-au ivit de la sine și pe negîndite: 
iar prin aceasta se înțelege că lumina divină este întotdeauna 
prezentă; ea se oferă neîncetat, neîncetat ne cheamă și bate 
la porţile simţurilor noastre şi ale altor facultăți de-a cunoaşte 
și învăţa: aşa cum reiese și din Cintarea lui Solomon acolo 
unde se spune: En ipse stat post parientem nostrum, respiciens 
per cancellos, et prospiciens per fenestras.” Dar se întîmplă 
adesea ca, din pricina unor piedici sau împrejurări, ea să fie 
lăsată afară și alungată. În cel de al doilea capitol se arată 
care sînt subiectele, obiectele, afecrele, instrumentele și efec- 
tele prin care pătrunde, se arată şi pune stăpînire pe suflet 
această lumină divină: pentru a-l înălța şi îndumnezei. În 
al treilea se înfățișează intenţia, hotărîrea și nestrămutarea 
sufletului încunoştinţat de a atinge telul unic, deplin şi ultim. 
În al patrulea, războiul civil care urmează acestei hotăriri 
şi care se dezlănţuie împotriva spiritului, așa cum s-a spus 
și în Cîntare: Noli mirari quia nigra sum: decoloravit enim 
me sol, quia fratres mei pugnaverunt contra me, quam posuerunt 

custodem in vineis?’ Acolo sînt înfățișate doar patru înainte- 
mergătoare: Afecţiunea, Pornirea fatală, Speţa binelui şi Remuș- 
carea, care însă sînt urmate de un duium de cete războinice 
de nenumărate, felurite, diferite şi contrarii potenţe, cu 
slujbaşii, uneltele și părţile ce compun această alcătuire. În 
al cincilea se înfăţişează o contemplaţie naturală unde se arată 
că orice contrarietate se transformă în împăcare: fie prin vic- 
toria unuia dintre contrarii, fie prin armonizare şi conciliere, 
fie dintr-o altă pricină sau întîmplare; orice vrajbă duce la 
concordie, orice diferenţă, la unitate: teorie înfăţişată de noi 
pe larg în alte dialoguri”. 

În al doilea dialog se descriu mai explicit rînduiala și des- 
fășurarea bătăliei care se dă în substanța acestei alcătuiri a 
insului înflăcărat; şi tot acolo se arată, în primul capitol 
tematic, trei feluri de contrarietăţi: cea dintii, între un senti- 
ment Sau un act contra altuia, cum sînt speranţele reci și 
dorinţele calde; cea de a doua e a sentimentelor și actelor 
în ele însele, și nu doar în momente diferite, ci chiar în același 
timp — ca atunci cînd cineva nu e mulțumit de sine însuși 
şi tinde spre altceva, și atunci iubeşte și urăște în același timp; 
cea de a treia este între putinţa care năzuiește şi caută şi obiec- 
tul care se fereşte şi fuge. În al doilea capitol tematic se înfăţi- 
şează contrarietatea care există în general între două porniri 
opuse, de care ţin toate contrarietăţile subordonate și speci- 
fice, ca atunci cînd cobori sau urci spre două locuri sau poziţii 
inverse: sau, mai bine zis, atunci cînd întreaga alcătuire, date 
fiind diversitatea părţilor alcătuitoare şi marea varietate a 
înclinațiilor manifestate de acestea, ajunge în același timp 
şi să urce, şi să coboare, să meargă și înainte, și înapoi, să 
se depărteze și totodată să revină înspre sine. În cel de al 
treilea capitol tematic se vorbește despre consecinţa unei 
atari contrarietăți. 

În cel de-al treilea dialog se arată cît de mare e, în această 
bărălie, puterea voinţei: ea şi numai ea poate să comande, 
să înceapă, înfăptuiască şi îndeplinească, ei i se adresează 
Cintarea cînd spune: Surge, propera, columba mea, et veni: 
iam enim hiems transiit, imber abiit, flores apparuerunt in 
terra nostra; tempus putationis advenit®. Fa este aceea care 
dăruieşte, în felurite chipuri, putere altora şi sieși, îndeosebi 
cînd se reflectă în ea însăşi și devine de două ori pe cît era, 
anume atunci cînd voieşte să vrea şi cînd îi place să vrea 
ceea ce voiește; sau, dimpotrivă, se micşorează atunci cînd 
nu vrea ceea ce voiește şi nu-i place să voiască ceea ce vrea: 
astfel ea urmează doar binele și ceea ce îi arată legea naturală 
şi dreptatea, şi niciodată altceva. Acestea sînt explicate în 
primul şi al doilea capitol tematic. În al treilea se văd cele 
două roade gemene ale eficacităţii ei, cînd, după caz (în 
funcţie de sentimentul care le atrage și le subjugă), lucru- 
rile aflate sus coboară, iar cele joase se înalță; la fel cum, din 
pricina vîrtejului atracției şi a perindării prefacerilor, fla- 
căra, se spune, devine mai densă şi se preschimbă în aer, vapori 
şi apă, iar apa se subțiază şi devine vapori, aer și flacără€!. 

În cele şapte argumente ale celui de al patrulea dialog 
se cercetează atit avîntul şi vigoarea intelectului, care atrage 
după sine sentimentul, cît şi purcederea gindurilor insului 
eroic şi a pătimirilor sufletului ce cîrmuieşte această repu- 
blică atît de frămîntatăl?2. Acolo se arată limpede cine e 
vînătorul, cine păsărarul, care e fiara vînată, care sînt câinii, 
puişorii, vizuina, cuibul, fortăreața, prada, și care sînt dezno- 
dămiîntul atitor cazne, pacea, odihna și sfîrsitul mult dorit 
al unei înfruntări cât se poate de chinuitoare. 

În al cincilea dialog se arată care este în acest răstimp starea 
insului înflăcărat și se înfățișează ordinea, rostul și starea 
strădaniilor şi şanselor lui. Primul capitol tematic vorbește 
despre urmărirea obiectului care nu se lasă prins. Cel de al 

doilea, despre necontenita și neînduplecata intervenţie a 
sentimentelor. Cel de al treilea, despre proiectele nobile şi 
înflăcărare, și totuşi zadarnice. Cel de al patrulea, despre 
voinţa de a vrea. Al cincilea, despre ajutoarele neîntîrziate 
și adăposturile trainice. Iar în următoarele capitole tematice 
se prezintă, în fiecare, prin antiteze, comparații și asemănări, 
cum arată, rînd pe rînd, potrivit rostului și raţiunii lor, soarta, 
starea și strădania lui. 


SUBIECTUL CELOR CINCI DIALOGURI 
ALE CELEI DE-A DOUA PĂRŢI 


În primul dialog al celei de a doua părți se înfăţişează 
o răsadniţă de motivații și stări felurite ale insului înflăcărat. 
Drept care în primul sonet se descrie starea lui sub roata 
timpului. În cel de-al doilea el se apără de acuzaţia de a se 
ocupa de lucruri de nimic și de a irosi prosteşte timpul atît 
de scurt şi repede trecător. În cel de-al treilea mărturiseşte 
neputinţa strădaniilor sale, deoarece, deși ele sînt luminate, 
dinăuntru, de noblețea obiectului lor, acesta, dimpotrivă, 
este încețoşat și întunecat de ele. În al patrulea se plinge 
de strădaniile fără de folos ale facultăţilor lui sufletești atunci 
cînd ele încearcă, în pofida insuficientei lor, să se ridice la 
înălțimea pretinsă şi ţintită. În al cincilea sînt amintite con- 
flictul şi contradicţiile lăuntrice ale unui ins, care, din această 
pricină, nu poate urmări cu deplinătate un ţel sau un dezno- 
dămînt. Cel de-al şaselea exprimă năzuința sufletului. În 
al şaptelea este înfățișată nepotrivirea dintre cel ce năzuieşte 
şi obiectul năzuinţei. În al optulea ni se prezintă buimăceala 
sufletului ca urmare a conflictului dintre lucrurile exterioare 
şi cele interioare şi a conflictului dinlăuntrul lucrurilor atît 
interioare, cît şi exterioare. În al nouălea se arată care sint, 
pe parcursul vieţii, vîrsta și vremea potrivite cu contemplarea 
profundă şi înaltă: anume acelea cînd sufletul nu e tulburat 
de o creştere sau descreștere a activităţii vegetative, aflindu-se 

de aceea într-o stare neschimbată şi liniştită. În al zecelea, 
se arată felul și rînduiala prin care uneori iubirea eroică ne 
asaltează, ne răneşte şi ne deşteaptă. În al unsprezecelea, se 
vorbeşte de mulțimea reprezentărilor și ideilor particulare — 
care poartă marca şi vădesc perfecțiunea izvorului lor comun 
și unic — datorită cărora sufletul simte imboldul de a se 
înălța. Cel de-al doisprezecelea prezintă condiţia strădaniei 
umane întru făptuirea divină, pentru că e nevoie de multă 
semeţie înainte de a o începe și de tot atîta cînd o începi: 
dar apoi, cînd te afunzi și pătrunzi tot mai mult în adîncul 
ei, aerul acela viu de semeţie se risipește, nervii se destind, 
arcurile se relaxează, gîndurile își pierd curajul, toate planu- 
rile pier, iar sufletul rămîne buimăcit, învins, nimicit. Despre 
asta înțeleptul a spus: qui scrutator est maiestatis, opprimetur 
a gloriaS?. În ultimul se prezintă mai explicit ceea ce, în al 
doisprezecelea, se înfăţişează prin similitudine şi figurat. 

În dialogul al doilea ni se explică, într-un sonet şi în dezba- 
terea iscată de el, care a fost motivul dintii care l-a îmblinzit 
pe cel puternic, l-a înmuiat pe cel tare și care, supunîndu-l 
lui Cupidon, l-a înălțat dăruindu-i un spirit treaz şi făcîndu-l 
demn de asemenea strădanie, alegere şi ţintă“. 

În dialogul al treilea, prin patru întrebări şi patru răspun- 
suri, puse de inimă ochilor şi de ochi inimii, se vorbeşte 
despre existenţa și caracteristicile puterii de a cunoaşte și a 
celei de a dori. Aici se arată cum cunoașterea trezeşte, îndru- 
mă, îmboldeșşte și conduce voinţa și cum, viceversa, voinţa 
suscită, modelează și înviorează cunoașterea, așa încît una 
purcede din cealaltă și invers. Tot aici se pune la îndoială 
ideea că intelectul sau în general puterea de cunoaştere sau 
chiar actul cunoașterii ar fi mai presus decit voinţa ori, în 
genere, decît puterea de a dori sau decît dorinţa: de vreme 
ce nu putem iubi mai mult decît înțelegem, iar tot ceea ce, 
într-un fel sau altul, dorim într-un fel sau altul cunoaştem, 

şi invers; drept care mai toţi obişnuim să numim dorinţa 
„cunoaștere“; mai mult, vedem că peripateticienii, în învăţă- 
tura cărora am fost crescuţi și hrăniți în tinereţe, numesc 
„cunoaștere“ chiar dorinţa în potenţă şi în act natural, astfel 
încât toate efectele, scopurile şi mijloacele, principiile, cauzele 
şi elementele sînt clasificate de ei în prime, medii și ultime 
cunoscute după natură; iar în aceasta ei includ, așadar, atît 
dorinţa, cît şi cunoaşterea. Tot aici se propun şi ideea infini- 
tății potenţei materiei şi ideea consistenţei pe care i-o dă 
potenţei actul. Căci actul voinţei îndreptate spre bine nu 
are limite, la fel cum nu are limite actul cunoaşterii îndrep- 
tate spre adevăr: astfel încît cuvintele „ființă“, „adevăr“ şi 
„bun“ au aceeași semnificaţie și se raportează la acelaşi lucru 
semnificat. 

În dialogul al patrulea sînt reprezentate şi oarecum expli- 
cate cele nouă motive ale insuficientei, nepotrivirii ori cusu- 
rului privirii și putinţei omenești de a cunoaște lucrurile 
divine. Aici, la primul orb, care e orb din naștere, aflăm primul 
motiv: natura care ne umileşte și ne înjoseşte. La al doilea, 
orb din otrava invidiei, aflăm motivul specific celor furioși 
și libidinoşi: neatenţia și rătăcirea drumului bun. La al trei- 
lea, orbit de o scurtă lumină intensă, aflăm alt motiv: strălu- 
cirea obiectului care îţi ia ochii. La al patrulea, crescut şi 
hrănit îndelung cu lumina soarelui, aflăm motivul acesta: 
prea înalta contemplare a unităţii ne împiedică să distingem 
diversitatea. La al cincilea, care are mereu ochii plini de la- 
crimi, aflăm nepotrivirea mijloacelor care ne-ar face să ajun- 
gem de la putinţă la obiect. Prin al șaselea, care de atîta plins 
şi-a secătuit glandele lacrimale, sînt reprezentate lipsa adevă- 
ratei hrane intelectuale și slăbiciunea pe care o aduce cu sine. 
La al șaptelea, la care ochii sînt pîrjoliți de focul inimii, aflăm 
sentimentul prea arzător care risipește, slăbeşte și uneori 
distruge discernămîntul. La al optulea, orbit de virful unei 

săgeți, aflăm cît de periculoasă e contopirea cu un asemenea 
obiect care înfrînge, alterează şi corupe puterea de cunoaştere 
ce cade răpusă de greutatea şi elanul aceluia; drept care 
uneori asemenea situaţie e reprezentată, şi nu fără dreptate, 
sub forma unui fulger străbătînd un chip. Prin al nouălea, 
care, fiind mut, nu poate explica motivul orbirii sale, e înfă- 
țişat motivul motivelor, anume tainica vrere divină care le-a 
dat oamenilor gîndul şi năzuinţa de a cerceta în așa fel încât 
să nu poată depăși cunoaşterea propriei orbiri şi neștiinţe și 
să considere că mai demn e să tacă decît să vorbească. Dar 
de aici nu decurge că trebuie iertată ori privită cu îngădu- 
inţă ignoranţa obişnuită, căci cine nu-și vede propria orbire 
e de două ori orb: iată deosebirea dintre cei care se străduiesc 
şi înaintează în cunoaştere și neștiutorii trîndavi: căci aceştia 
din urmă dorm somnul de veci al necunoașterii propriei 
orbiri, în vreme ce ceilalți, atenți și treji, îşi judecă cu discer- 
nămînt propria orbire; şi de aceea ei sînt mereu în căutare, 
la porţile luminii, de unde ceilalți sînt goniţi hät departe. 


SUBIECTUL ȘI ALEGORIA 
CELUI DE-AL CINCILEA DIALOG 


În al cincilea dialog intră în scenă două femei cărora (după 
obiceiul țării mele) nu le stă bine să comenteze, să argu- 
menteze, să descifreze, să ştie prea multe și să fie savante — 
uzurpînd astfel rolul de a-i învăţa pe bărbaţi şi a le dicta 
rînduiala, regula şi doctrina — ci doar să ghicească şi să pro- 
feţească, atunci cînd uneori un duh le animă trupul: drept 
care autorul nu le-a pus să rostească altceva decît expresia 
figurată, lăsîndu-i doar cîte unei minţi bărbătești rolul de 
a cugeta şi de a-i lămuri înţelesul€6. Iar acesteia (ca s-o ușurez 
sau mai bine zis s-o scutesc de caznă) îi lămuresc că cei nouă 
orbi de aici (din pricina menirii lor, a cauzelor externe ale 
orbirii lor, precum și a multor altor deosebiri subiective) au 
cu totul alt înţeles decît cei nouă din dialogul precedent“: 
de vreme ce, conform imaginii popularest a celor nouă sfere, 
ei reprezintă numărul, ordinea și diversitatea a toate lucru- 
rile ce fiinţează sub unitatea absolută, lucruri în care și dea- 
supra cărora sînt rînduite inteligentele care, prin similitudine 
şi analogie, depind de inteligența primă şi unică. Aceste inte- 
ligenţe sînt rînduite de cabalişti, de caldeeni, de magi, de 
platonicieni şi de teologii creștini în nouă cinuri în virtu- 
tea perfecțiunii numărului care guvernează tot ce există în 
univers şi care, într-un fel, modelează acest tot: de aici ei deduc 
că divinitatea se semnifică pe sine, în mod direct, iar indirect, 

prin reflexie şi ridicare la pătrat*?, și dă semnificaţie numă- 
rului şi substanţei tuturor lucrurilor care depind de ea. Toţi 
gînditorii cei mai iluștri, fie ei filozofi sau teologi şi fie că 
vorbesc în numele raţiunii și luminii proprii sau în numele 
credinţei și al luminii superioare, înţeleg prin aceste inteli- 
genţe ciclul ascensiunii și coboririi'%. De unde, zic plato- 
nicienii, are loc o anume inversare prin care ceea ce se află 
deasupra destinului coboară sub destin și se supune timpu- 
lui și schimbării, iar ceea ce se afla dedesubt urcă deasupra, 
în locul de sus. Aceeaşi inversare o găsim rostită de poetul 
pitagorician, cînd spune: 


Has omnes ubi mille rotam volvere per annos 
Lethaeum ad fluvium deus evocat agmine magno: 
rursus ut incipiant in corpora velle reverti.” 


Același lucru (după unii) vrea să însemne şi pasajul unde 
se spune, în urma revelaţiei, că balaurul va fi înlănţuit timp 
de o mie de ani, dar cînd se vor scurge aceia, el va fi dezle- 
gat”. Şi spre același înţeles conduc multe alte pasaje unde 
perioada de o mie de ani este fie numită de-a dreptul, fie 
sugerată prin alte expresii, precum un an, o vîrstă, un cot 
sau în alte multe chipuri. Și în afară de aceasta, cei o mie de 
ani nu se socotesc cu siguranţă după rotirile care definesc 
anii solari, ci după rostul diferitelor măsuri şi rînduieli după 
care sînt întocmite feluritele lucruri: căci anii feluriţilor aștri 
sînt la fel de diferiţi pe cît de diferite sînt între ele feluritele 
specii”. Iar în ceea ce priveşte rotirile, părerea generală a 
teologilor creştini este că din fiecare dintre cele nouă cinuri 
de spirite a fost prăvălită aici jos o sumedenie de mulțimi, 
pe acest tărîm întunecat; și că, pentru ca acele locuri de sus 
să nu rămînă neocupate, divinei providențe îi place ca unele 
dintre aceste suflete ce-şi au sălaș în trupuri omeneşti să fie 
suite la acele înălțimi.7+ Dar dintre filozofi, după cîte ştiu, 

numai Plotin s-a exprimat fățiș, asemeni tuturor marilor 
teologi, cà această rotire nu e dată orişicui, nici întotdeauna: 
ci o singură dată”. Iar dintre teologi, numai Origene, ca 
toți marii filozofi”€, a îndrăznit, după saduchei”7 și mulți 
alți sectanţi, să spună că rotirea e necontenită și eternă; şi 
că tot ceea ce se înalță trebuie apoi să ajungă jos: cum bine 
se vede în toate elementele şi lucrurile ce se află la suprafaţa 
ori în pîntecul şi vintrele naturii. Iar eu unul afirm și întăresc 
opinia teologilor și a celor care răspund de legile și instituţiile 
popoarelor, precum afirm şi accept şi opinia celor care 
vorbesc, în numele rațiunii naturale, doar celor puţini, buni 
și înţelepţi. De aceea opinia celor din urmă a fost pe drept 
cuvînt blamată cînd a fost dezvăluită mulțimii, căci aceasta 
doar cu greu și chiar cu ajutorul credinţei în pedeapsa veş- 
nică poate fi înfrînată de la viciu și îndemnată spre fapte 
virtuoase! Închipuiţi-vă ce s-ar întîmpla dacă ea s-ar con- 
vinge că atit faptele eroice și omeneşti, cât şi ticăloşiile şi 
crimele ar avea, și unele şi altele, o răsplată mai ușoară! Pen- 
tru a-mi încheia această cugetare, spun că de aici purcede 
rostul cuvîntării mele despre orbirea şi lumina acelor nouă 
inşi, întîi văzători, apoi orbi şi apoi iluminaţi; și care, mai 
întîi, cînd cunosc doar umbrele și urmele frumuseţii divine, 
sînt rivali, pentru ca apoi să devină orbi de tot, iar în cele 
din urmă, să se bucure, în pace unii cu alţii, de o lumină 
deplină”. Cînd se află în prima condiţie, ei sînt prizonieri 
în lăcașul vrăjitoarei Circe, care semnifică materia atotză- 
mislitoare””. Ea e numită fiica soarelui? deoarece de la acel 
părinte al formelor ea le moşteneşte și le deţine pe toate 
cele care, prin stropirea cu apă, adică prin actul generării, 
și prin puterea vrăjii, adică prin rostul unei ascunse armonii, 
schimbă totul, prefăcîndu-i în orbi pe cei ce văd: căci zămis- 
lirea şi descompunerea aduc uitarea și orbirea, ceea ce anticii 

nţelegeau prin metafora sufletelor care se îmbăiază şi se 
mbată cu apele rîului Lethet!. 

Așadar cînd, în jelania lor, orbii o numesc pe Circe „năs- 
cătoare de beznă şi de groază şi fiică totodată“ ei se referă 
la tulburarea și chinul sufletului care şi-a pierdut aripile şi 
care se domoleşte atunci cînd renaşte speranța de a și le 
recăpătat?. Cînd Circe spune: „luaţi, dară, de la mine vasul 
cel'lalt“, deși se susține că ea însăși li l-ar oferi, trebuie să 
înțelegem că ei poartă în ei înșiși sarcina şi ursita propriei 
schimbări; deoarece orice lucru îşi are originea în contrariul 
săut?, fără a se afla totuși efectiv în el, și de aceea ea spune 
că mîna ei nu-l poate deschide, ci numai încredințatf. Şi se 
mai înţelege și că există două feluri de ape: cele de jos, de 
sub firmament, care produc orbirea, și cele de sus, de deasu- 
pra firmamentului, care luminează”: ceea ce pitagoricienii 
și platonicienii exprimă prin coborirea dintr-un tropic şi 
înălțarea din celălalt€. Cînd spune „apoi cu-asalt lumea 
întreagă luați, adînc o cercetaţi și cîte-s alte lumi, din zare-n 
zare“ înseamnă că nu există trecere directă de la o formă la 
contrariul ei, nici reîntoarcere directă la aceeaşi formă: ci 
e nevoie să străbatem, dacă nu toate formele cuprinse în 
roata speciilor naturale, măcar mare parte dintre ele. Atunci 
ei se vor afla iluminati de acel lucru în care se contopesc 
cele trei desăvirșiri, anume frumuseţea, înțelepciunea şi ade- 
vărul, prin stropirea cu apele care în cărţile sfinte sînt numite 
ape ale cunoașterii, izvor de viaţă veşnică”. Aceste ape nu 
se află pe continentul lumii, ci penitus toto divisim ab orbe8, 
în pîntecul Oceanului, al Amphitritei&?, al divinității, unde 
se află acel izvor ce ni s-a arătat că ţişneşte din tronul divin 
şi care curge altfel decît rîurile obişnuite”. Acolo se află 
Nimfele”!, adică inteligenţele preafericite şi divine care asistă 
şi slujesc inteligenţa primă, care este asemeni Dianei printre 
nimfele din pustietăți. Ea singură, dintre toate, are prin întreita 

ei virtute”? puterea de a rupe orice pecete, de a desface orice 
nod, a dezlega orice taină, a slobozi tot ce stă închis. Ea, 
cu simpla ei prezenţă, cu strălucirea îngemănată a binelui 
şi adevărului, a bunătăţii şi frumuseţii, împacă oriunde 
voinţa cu intelectul: stropindu-le cu apele purificatoare şi 
dătătoare de sănătate. Cîntul şi muzica nu lipsesc unde este 
ea”? cu cele nouă inteligente, nouă muze, rînduite în cele 
nouă sfere”; unde se contemplă armonia fiecăreia şi totodată 
armonia ce trece de la una la alta; căci sfirsitul celei de dea- 
supra este începutul celei de dedesubt, așa încît să nu rămînă 
între ele vreun gol, iar sfîrșitul ultimei coincide cu începutul 
primei”. Căci sînt una limpezimea şi obscuritatea, înce- 
putul și sfârşitul, lumina strălucitoare şi întunericul hăului, 
infinita potenţă și infinitul act, în chipurile pe care le-am 
explicat în alte locuri”6. Apoi se contemplă armonia şi con- 
sonanţa tuturor sferelor, inteligenţelor, muzelor şi instrumen- 
telor laolaltă”, cînd cerul, mișcările lumilor, lucrările naturii, 
cuvîntul intelectului, contemplarea minţii, porunca divinei 
providențe, toate într-un glas slăvesc înalta și măreaţa pre- 
schimbare care egalizează apele de jos cu cele de sus, schimbă 
noaptea în zi şi ziua în noapte, așa încît divinitatea să fie 
în toate, în așa fel încît totul se cuprinde în totul, iar infinita 
bunătate să se comunice infinit după putinţa fiecărui lucru. 

Iată, aşadar, cum arată prelegerea pe care nimănui alcuiva 
nu mi-a părut potrivit a o adresa şi a o propune decît Dom- 
niei Voastre, ilustre Domn: ca să nu mă trezesc că fac ceea 
ce cred că din neatentie uneori am făcut, iar mulți alții o 
fac obişnuit, anume să ofer lira unui surd şi oglinda unui 
orb. Ea se înfăţişează Domniei Voastre pentru ca Italianul!8 
să vorbească cui pricepe, pentru ca versurile să stea sub cen- 
zura şi protecţia unui poet, pentru ca filozofia să se prezinte 
nudă în faţa unei minţi neîntinate ca a voastră, pentru ca 
îndemnurile eroice să fie adresate sufletului eroic și generos 

cu care sînteți înzestrat; pentru ca răsplata să i se ofere celui 
recunoscător, iar omagiile, unui senior atît de demn pe cît 
v-aţi arătat a fi întotdeauna Domnia Voastră. Căci eu unul 
vă văd a fi cel ce mi-a oferit sprijin cu o mărinimie care 
întrece cu mult recunoştinţa altora pe care i-am sprijinit 
eu. VALE”. 


DEZVINOVĂŢIREA NOLANULUI 
DINAINTEA DOAMNELOR 
CELOR MAI FERMECĂTOARE 
ȘI PLINE DE VIRTUTE!” 


Voi nu veţi fi nicicînd zeflemisite, 
oh, nimfe dulci din Albion!0!, de struna 
ce pe-altele le spurcă-ntruna, 
căci voi femei n-aveţi a fi numite. 

Nici la un loc, nici de-ele despărțite, 
vouă, zeițe, vă ofer cununa: 
căci voi sînteți precum în cer e luna!%, 
de rostul pământesc mereu ferite. 

A voastră frumuseţe suverană 
nu voi defel, nici pot să o ştirbesc 
cînd speța voastră-i peste cea umană. 

Şi-apoi mai abitir otrava o gonesc 
unde răsare ea, unica Dianä!®, 
căci soare între stele o găsesc. 

De-aceea bucuros vă dăruiesc 
lauda mea în vorbele din carte, 
talentul, truda, toate-a mele arte. 


PARTEA ÎNTÎI A EROICELOR AVÎNTURI 


DIALOGUL ÎNTÎI 


Interlocutori: 'Tansillo, Cicada!” 


TANSILLO: Avînturile eroice!0, acelea demne de a fi 
puse înaintea celorlalte şi primele de luat în discuţie, sînt 
acestea pe care ţi le înfăţișez aici, în ordinea, după mine, 
cea mai nimerită. 

CICADA: Citeşte-le, atunci. 

[TANSILLO) 


XX XX X 


[1] O, Muze, voi, de care-atit m-am lepădat, 

de ce veniţi acum, la suferință, 

să-mi îndulciți amaru-n ce mi-a fost lăsat 

cu-a voastre rime, stihuri și silință 

ce altora nicicînd n-aţi arătat, 

chiar dacă mirt!% purtau cu prisosinţă? 

[2] Veniti, dar, voi, de n-am altă scăpare, 

suflați în pupă, m-avîntaţi în mare! 

[3] O, voi, zeițe, tu, izvor, tu, munte, 

obşte aleasă, hrană și-adăpost!%; 

cu voi învăţ în pace-al lumii rost 

şi-adun prinos în inimă și-n frunte 
eu moarte, iad, dureri lumești 

preschimb în viață, lauri și lumini cerești 110. 


108 
109, 


XX k k x 

1. Putem crede că el de mai multe ori le-a respins pe 
Muze!!! şi aceasta din mai multe pricini, printre care pot 
fi următoarele: în primul rînd, pentru că n-a putut fi trîn- 
dav!!? așa cum se cuvine a fi preotul lor: pentru că nu încape 
răgaz de trîndăveală acolo unde ai a te război cu stăpînii și 
slugile invidiei, ignoranței şi răutăţii!!3. În al doilea rînd, 
pentru că n-a avut parte de sprijinul unor protectori şi apără- 
tori care să-l ferească, cum spune poetul: 


Nu vor lipsi, o, Flaccus, nici Vergilii 


de lipsă nu-i de mecenaţi!!f. 


Apoi pentru că a fost constrins să se dedice contemplaţiei 
şi studiilor filozofice: care nu sînt poate mai înalte, dar, fiind 
născătoarele Muzelor, trebuie să treacă înaintea lor!!?. Iar 
în afară de aceasta, deoarece, fiind el tras într-o parte de tra- 
gica Melpomena, mai mult prin materie decît prin inspi- 
ratie, iar în cealaltă, de comica Thalia, mai mult prin inspiraţie 
decît prin materie, s-a întîmplat că, tot furîndu-și-l una 
alteia, el a rămas la mijlocul drumului, mai degrabă nehotărât 
si fără ocupaţie decît de două ori activ!!6. În sfîrșit, din pri- 
cina persecuției cenzorilor care, împiedicîndu-l să se dedice 
unor lucruri mai demne şi mai înalte, spre care avea încli- 
nație naturală, îi înfrînau cugetul: pentru ca, din liber sub 
imperiul virtuţii, să devină captiv sub jugul unei josnice și 
năroade ipocrizii.!1!/ În cele din urmă, în toiul necazurilor 
venite peste el, s-a întîmplat că, neavînd el nici o altă conso- 
lare, a acceptat invitația acestora, care se spune că l-ar fi 
îmbătat cu avîntul, cu versurile şi rimele lor pe care pînă 
atunci nu le mai dăduseră vreodată la iveală: drept care 
opera aceasta a lui strălucește mai mult prin invenţie decît 
prin imitaţiel!$. 

CICADA: Spune-mi: ce înţelege el prin cei ce purtau mirt 
şi lauri? 

TANSILLO: Înţelege că se fălesc și se pot făli cu mirtul 
cei ce cîntă iubirea: căci acestora (dacă se poartă cu nobleţe) 
le revine cununa acestei plante închinate Venerei, de care 
se lasă inspirați. Cu laurii se pot făli cei care cîntă în mod 
demn faptele eroice, fie deoarece ei călăuzesc sufletele eroice 
spre filozofia speculativă și morală, fie pentru că glorifică 
astfel de suflete făcînd din ele modelul exemplar al faptelor 
politice şi civice. 

CICADA: Așadar există mai multe feluri de poeţi și de 
cununi? 

TANSILLO: Există nu doar cîte sînt Muzele, ci mult mai 
multe: căci, deşi printre ei se pot deosebi diferite spete, diver- 
sitatea și multitudinea oamenilor talentaţi sînt nemăsurate.!!” 

CICADA: Există anumiţi făuritori de canoane în poezie 
care cu greu îl recunosc poet pe Homer şi care, supunîndu-i 
la examenul Poeticii lui Aristotel pe Vergiliu, Ovidiu, Mar- 
tial, Hesiod, Lucretiu, îi trec, pe ei şi pe mulţi alții, în rîndul 
stihuitorilor. 

TANSILLO: Află, atunci, dragul meu, că ăştia-s nişte dobi- 
toci: pentru că ei nu pricep că acele reguli sînt tocmai ima- 
ginea poeziei homerice sau a alteia anume și că ele există 
tocmai pentru a desluşi un poet eroic precum Homer, ci 
socotesc că ele au menirea de a crea alți poeţi care, avind 
alt talent, altă artă și altă inspiraţie, ar putea fi, în alte genuri, 
asemenea lui, egali sau mai mari. 

CICADA: Aşa deci Homer nu a fost un poet care, în 
genul lui, să depindă de reguli, ci el însuși e obîrşia regulilor 
care slujesc apoi celor care ştiu mai degrabă să imite decit 
să inventeze, reguli care au fost culese de cineva care nu era 
defel poet, dar care s-a priceput să adune regulile acelui sin- 
gur gen, adică ale poeziei homerice, și să le pună la dispoziţie 

oricui ar vrea să devină nu un alt poet, ci un alt Homer: 
inspirat nu de muza proprie, ci maimuţărind muza altuia. 

TANSILLO: Bună deducție, căci poezia nu se naște din 
reguli decît arareori şi doar din întîmplare; ci regulile derivă 
din poezie: de aceea atitea genuri și specii de reguli adevărate 
există cîte sînt și genurile și speciile de poeţi!?. 

CICADA: Dar cum anume îi putem recunoaşte pe ade- 
vărații poeți? 

TANSILLO: Intonîndu-le versurile şi văzînd atunci dacă 
ele ne desfată sau dacă ne sînt de folos ori dacă ne şi desfată, 
ne şi folosesc!?l. 

CICADA: Atunci cui servesc regulile lui Aristotel? 

TANSILLO: Cui nu e în stare ca Homer, Hesiod, Orfeu 
să facă poezie fără regulile lui Aristotel; cui, neavînd o muză 
proprie, îi place să se drăgostească cu cea a lui Homer. 

CICADA: Așadar scorțoşii de pedanţi din vremurile noas- 
tre greşesc cînd îi alungă dintre poeți pe unii și pe alții pentru 
că folosesc subiecte ori metafore ori incipituri ale cărţilor 
sau cînturilor altele decît cele înrîlnite în Homer și Vergi- 
liu, sau pentru că nu respectă obiceiul invocaţiei, sau pentru 
că împletesc un subiect, o istorisire cu alta, sau pentru că 
nu încheie rezumînd ceea ce s-a spus şi anunţind ceea ce 
urmează; sau pentru orice altă pricină pe care le-o oferă miile 
de analize, de investigații, de cenzuri și reguli bune de aplicat 
textului cu pricina. De aici, concluzia la care, pare-se, vor 
să ajungă este că adevărații poeți ar fi chiar ei înşişi (dacă 
i-ar apuca cheful), căci ei ar ajunge negreșit acolo unde cești- 
lalţi doar se căznesc să răzbată: cînd în fapt nu sînt decit 
nişte viermi care nu ştiu face nimic bun, ci s-au născut 
numai pentru a roade, a mînji și a îmbăloşa truda şi strădania 
altora; şi, neputind deveni faimoşi prin propria virtute şi 
propriul talent, încearcă să iasă în faţă arătînd, pe drept sau 
pe nedrept, cusururile şi greșelile altora!7?. 

TANSILLO: Dar să revenim, căci prea multa însuflețire 
ne-a îndepărtat de la subiect: spuneam că există şi pot exista 
atitea feluri de poeți cîte sînt ṣi pot fi simțămintele și inven- 
tiile omenești, iar acestea pot fi împodobite cu tot felul de 
ghirlande, nu doar din cele mai felurite soiuri de plante, ci 
şi din orice alte materiale. Drept care cununile poeţilor nu 
se fac numai din mirt şi laur, ci şi din frunze de viță pentru 
versurile burleşti!25, din iederă pentru bacanale, de măslin 
pentru ofrande și legi; de plop, ulm şi spice pentru cele închi- 
nate agriculturii; de chiparos pentru funeralii: și altele nenu- 
mărate pentru alte felurite prilejuri. Iar de vă e pe plac, chiar 
şi de felul pomenit de insul acela care spunea: 


Cumetre Praz, poet de scîrnăvii 
care-n Milan îţi porţi fudul cununa 
de caltaboși, pastet şi neghiobii.174 


CICADA [2]: Unul ca acesta!?, desigur, datorită nenu- 
măratelor înclinații pe care și le manifestă în nenumărate 
genuri şi subiecte, va putea să se încunune cu tot soiul de 
ramuri și frunze şi va avea căderea de a sta de vorbă cu Muzele: 
pentru ca la ele să afle adierea care să-l mîngfie, ancora care 
să-l priponească, portul în care să se retragă la vreme de obo- 
seală, de furtuni și vijelii. [3] De aceea şi spune: „tu, izvor, 
tu, munte“, „hrană şi-adăpost“, voi, Muzelor, „cu voi învăţ 
în pace-al lumii rost“: adică tu, munte, care îmi dărui un 
adăpost liniştit, voi, Muzelor, ce-mi insuflați o înaltă învăţă- 
tură, tu, izvorule, care mă cureţi și purifici; munte, suin- 
du-te îmi înalt sufletul, Muzelor, vorbind cu voi mi se 
deşteaptă spiritul; izvorule, stînd sub frunzișul tău îmi încu- 
nunez fruntea: preschimbaţi-mi moartea în viață, chiparoșii 
în lauri, infernurile mele în ceruri: adică dăruiţi-mi nemu- 
rirea, faceţi-mă poet, aduceţi-mi faima în vreme ce eu cînt 
moartea, chiparoșii și infernul. 

TANSILLO: Aşa e, căci la cei iubiţi de zei, relele, chiar 
și cele mai mari, se prefac într-un bine la fel de mare: căci 
nevoile stau la obîrşia trudei și a străduinţei, precum acestea, 
de cele mai multe ori, stau la obîrşia strălucirii și nemuririi. 

CICADA: lar murind într-un veac devii nemuritor în 
toate celelalte!?26. Dar, urmează. 

TANSILLO: Apoi spune: 


XX A A X 


[1] În inimă îmi regăsesc Parnasul, 
spre el aleargă sufletu-mi să scape; 
mi-s gîndurile muze, le-aud glasul 
vorbind despre splendori cu zvon de ape. 
Fîntîna Heliconului, rămasul 
atîtor ploi, la mine e sub pleoape. 
astfel de nimfe, rîuri răzvrătite, 
poetului de cer i-s hărăzite!?. 
[2] Or nici mai-marii, după cum nici regii, 
nici împărații lumilor cu toţii, 
nici papii darnici și nici sacerdoții 
nu îmi dădură-astfel de privilegii, 
doar inima-mi eroică şi bună, 


doar gîndurile mele mă-ncunună!7£. 


A XC A XX 


[1] Aici declară: mai întii care este muntele lui și spune 
că este înalta simţire a sufletului său; apoi, care îi sînt muzele 
şi spune că sînt frumuseţile și prerogativele obiectului său; 
în al treilea rînd spune care îi sînt izvoarele, care, spune el, 
sînt lacrimile. Pe acel munte se aprind simţămintele; de la 
acele frumuseți se porneşte avîntul, iar avântul însuflețit se 
vădește în lacrimi. [2] Astfel el se consideră încununat cu 
tot atâta strălucire de către inima, gîndurile şi lacrimile pro- 
prii pe cât sînt alții de către regi, împărați sau papi. 

CICADA: Lămureşte-mă ce înțelege el cînd spune „în 
inimă îmi regăsesc Parnasul“. 

TANSILLO: La fel cum Parnasul are două creste ce pur- 
ced dintr-o aceeași temelie, şi inima are două piscuri ce suie 
dintr-o aceeași rădăcină, căci dintr-o aceeaşi însufleţire 
pornesc și ura, şi iubirea a două contrarii!%?. 
CICADA: Mergi mai departe. 


TANSILLO: Apoi spune: 


XX AX kk XX 


[1] Cu trîmbiţa-și adună orice căpitan 

ostașii toți sub un acelaşi steag; 

iar cel ce pregetă şi e chemat în van 

el osîndit e cînd dat e în vileag 

şi-i alungat departe, ca un fățiș dușman, 

ori pierde sigur al vieții rămășag; 

la fel sufletul meu nu iartă, ci omoară 

un gînd, de e răzleț, şi-l dă îndat-afară. 

[2] Spre-o ţintă doar privesc, 

domnește-n a mea minte un singur chip 

și doar o frumuseţe ajung să înfirip!39; 

e unul focu-n care acum mă pîrjolesc, 
una săgeata — chiar eu mă ţintuiesc. 

Raiul cunoscu-l şi-l sorb doar dintr-un şip. 


x k kk x 


[1] Acest „căpitan“ este voința omenească; ea stă la pupa 
sufletului conducînd cu cîrma rațiunii simțămintele venite 
din unele porniri inferioare, împotriva valurilor dezlănțuite 
ale naturii. El cheamă cu sunetul „trîmbiţei“, adică printr-o 
alegere hotărită, toţi „ostașii “, adică stîrneşte toate potenţele 
[sufletului] (care sînt ca nişte războinici, deoarece se află 
în continuă vrajbă și luptă) sau efectele lor, care sînt gîndurile 

contrarii ce înclină care într-o parte, care în cealaltă!5!: și 
încearcă să le adune pe toate sub un „acelaşi steag“ al unui 
unic țel!“7. Iar cînd se întîmplă că unele dintre ele zadarnic 
sînt chemate să se prezinte supuse și pe dată (îndeosebi acelea 
care purced din pornirile naturale care ascultă de rațiune prea 
puţin sau deloc), atunci căpitanul se străduieşte măcar să 
le stăvilească, iar pe cele ce nu pot fi stăvilite, să le condamne, 
drept care spune că pe acestea le omoară, iar pe celelalte le 
surghiunește, adică împotriva unora foloseşte sabia mîniei, 
iar a altora, biciul dispreţului. 

[2]. Apoi, „ţinta“ unică spre care priveşte este cea spre 
care se îndreaptă intenţionat!” „Un singur chip“ îi stăpi- 
neşte mintea și-l linişteşte. „Doar o frumusețe“ îl desfată și 
îl mulțumește; și spune că îl ţintuieşte, pentru că lucrarea 
inteligenţei nu se prezintă ca mișcare, ci ca stază. Şi numai 
acolo zămisleşte acea „săgeată“ care îl ucide, adică îi trasează 
ultima ţintă a perfecțiunii. Se „piîrjoleşte“ într-un singur 
„foc“, adică se mistuie încet într-o singură iubire. 

CICADA: De ce iubirea este reprezentată ca foc? 

TANSILLO: Din multe pricini, pe care le las deoparte, 
căci deocamdată ţi-e de ajuns următoarea: pentru că iubirea 
preschimbă lucrul iubit în cel ce iubește în acelaşi fel în care 
focul, cel mai activ dintre toate elementele, are puterea de 
a le transforma pe toate celelalte, simple sau compuse, în 
el însuși. 15% 

CICADA: Continuă! 

TANSILLO: Cunoaște „raiul“: adică un tel principal, deoa- 
rece raiul înseamnă în general ţinta finală, în care se pot 
distinge una absolută, adevăr și esenţă, şi alta care e simili- 
tudine, umbră şi participare. Din prima speță nu poate fi 
decît una, căci numai unul este binele prim şi ultim. Țintele 


din a doua spetă sînt infinite!35. 
pet 

XXxXX x 


Soartă, Amor, iubită, gelozie 
mă chinuie, mă-mpacă, desfară şi disperă; 
pruncul smintit!36 şi ea, reaua domnie!?, 
şi suverana frumuseţe îmi oferă 
doar moarte, rai mi-arată ori urgie, 
necaz ori fericire efemeră, 
de suflet, minte, inimă, simţire 
îndură ger și foc şi rîs și jeluire. 
Or cine oare îmi va fi izbavă? 
Cine iubirea-mi dă s-o sorb în pace? 
Ce mă rănește şi ceea ce îmi place 


va-ndepărta firesc, 
ca flacăra şi gheaţa la fel să le doresc?159 


x kK xxx K 


Aici arată pricina și izvorul din care se zămislește avîntul 
eroic şi se naște entuziasmul, pentru a ara ogorul muzelor, 
răspîndind sămînţa propriilor ginduri, aspirînd la recolta 
iubirii, descoperind în sine însuși avîntul simţămintelor, în 
loc de soare, și lacrimile ochilor, în loc de ploaie. Şi începe 
cu patru lucruri: lubirea [Amor], „soarta“, obiectul iubirii 
[iubita], „gelozia“. Unde iubirea nu este un motor nedemn, 
mizerabil și josnic, ci o călăuză și un stăpîn eroic!49; soarta 
nu este altceva decît rînduiala și ordinea fatală a întîmplărilor 
cărora el le e supus prin destin!4|; iubita este obiectul iubirii 
în corelație!“? cu cel ce iubeşte; gelozia este desigur zelul 
celui ce iubeşte, zel ce se răsfringe asupra obiectului iubit 
și care nu are nevoie să fie explicat cui a gustat din iubire, 
iar cui n-a gustat degeaba i l-am explica. Iubirea „împacă“: 
deoarece cui iubeşte îi place să iubească; iar cine iubeşte cu 
adevărat n-ar vrea să nu mai iubească. Drept care vreau să 
pomenesc aici ceea ce spuneam în acest sonet al meu: 

Dulce, gingaşă, prețioasă rană, 
măiastră ţintă de Amr aleasă, 
flacără vie, 'naltă şi frumoasă, 
pîrjol chemat de suflet ca prihană: 
ce farmec, ce vrăjită buruiană 
putea-va lecui inima-mi arsă, 
cînd chiar aceea care s-ardă-o lasă 
îmi e alean pe cît îmi e prigoană? 
Durere nouă, rară-n astă lume, 
cînd voi fi slobod de a ta povară, 
de leacul mi-este chin, chinul plăcere? 
Voi ochi, ce sînteți armă, foc şi pară, 
țintiţi săgeata, văpaia, cu putere! 


Mi-e dor de foc şi de ăst chin anume.!% 


Soarta „chinuie“ fie prin diferite întîmplări nefericite şi 
nedorite, fie pentru că îl face pe cel ce iubește să se simtă 
nedemn de a se bucura de obiectul iubit și nevrednic de 
el, fie pentru că nu există o reciprocitate între cei doi, fie 
din alte pricini şi piedici care le stau în cale. Obiectul îl 
„lecuieşte“, adică îl îndestulează pe cel ce iubește, care nu 
se hrănește cu altceva, nu caută și nu urmărește altceva și 
pentru el alungă orice alt gînd. Gelozia „e prigoană“ pentru 
că, deşi este fiică a iubirii, tovarășă nedespărţită și semn al 
ei, căci oriunde se arată gelozia se presupune că ea este con- 
secinţa iubirii (lucru dovedit de acele neamuri care, din pri- 
cina răcelii climei şi a încetinelii minţii, învaţă puţin, iubesc 
puţin și nu ştiu ce-i aceea gelozia), aşadar, deși fiică, însoți- 
toare și însemn al iubirii, ea vine să tulbure şi să otrăvească 
tot ceea ce e bun şi frumos în iubire. Despre aceasta într-un 
alt sonet spun: 


Odraslă a invidiei şi-a dulcelui Amór, 


ce toată desfătarea-i prefaci în suferință, 

ca Argus! cauţi răul, de bine n-ai ştiinţă, 
tu, Gelozie, eşti cel mai crîncen dor; 
eşti hârpie fetidă şi otrăvit fior, 
ce-nveninezi plăcerea făr-a simți căință, 
tu, ce speranța mi-o-ntorci în umilinţă, 
ca floarea veştejită de-un vint nimicitor; 
corb eşti prevestitor de rele 
și fiară chiar de tine dușmănită; 
pătrunzi în inimă ca o custură; 
de te-am închide sub lăcâte grele 
iubirea-ar fi o pajişte-nsorită, 


iar lumea făr' de moarte, fär de ură.!l? 


Adaugă la cele spuse că uneori Gelozia nu numai că înseam- 
nă distrugerea şi moartea celui ce iubeşte, ci de cele mai multe 
ori ucide însăși iubirea, mai ales cînd dă naștere la mînie: 
pentru că atunci ajunge să fie atît de dominată de aceasta, 
încît alungă iubirea și aruncă disprețul asupra obiectului 
iubirii, ba chiar nu-l mai recunoaște ca atare. 

CICADA: Explică acum ce vine după aceea, adică de ce 
iubirea este numită „prunc smintit“. 

TANSILLO: Îți spun tot. ] se spune „prunc smintit“ nu 
deoarece chiar ea ar fi astfel; ci pentru că ea fie cășună pe 
inşii fără de minte, fie le ia minţile celor cu minte!4%%: dar 
acelora ce au o minte cugetătoare şi speculativă ea le înalță 
şi mai mult și le purifică intelectul, îl face mai treaz, mai sîrgu- 
incios și mai atent, pregătindu-l pentru o însufleţire eroică 
şi o emulaţie de virtuţi şi măreție: iar aceasta din dorinţa 
de a se face plăcuţi și demni de lucrul iubit. Altora însă (care 
sînt şi cei mai mulţi) ea li se arată nebună şi prostească, pen- 
tru că pe ei îi scoate din fire, îi împinge să facă lucruri năs- 
trușnice, pentru că la ei ea află spiritul, sufletul și trupul 
prost alcătuite şi incapabile de a judeca şi a deosebi ceea ce 

li se potriveşte de ceea ce îi poceşte şi mai mult, făcîndu-i 
ținta disprețului, rîsului şi ocării!17. 

CICADA: Există o zicală ori proverb care spune că pe 
bătrîni iubirea îi ţicneşte, iar pe tineri îi înțelepţește. 

TANSILLO: Necazul acesta nu li se întîmplă tuturor bătri- 
nilor, nici norocul cestălalt tuturor tinerilor; ci numai tine- 
rilor bine alcătuiți, şi, invers, bătrînilor alcătuiți prost. Lucru 
sigur este că cine la tinereţe iubeşte cu discernămînt la bătri- 
neţe va iubi fără să se smintească. Dar hazul şi rîsul pică 
pe aceia care încep să deslușească alfabetul iubirii la o vîrstă 
înaintată. 

CICADA: Acum spune-mi de ce e numită „oarbă“ şi „rea“ 
soarta sau ursita? 

TANSILLO: Nici despre soartă nu se înțelege că ar fi 
„oarbă“ şi „rea“ în sine, pentru că ea este însăși rînduiala 
numerelor și măsurilor universului!%8; ci se spune și chiar este 
oarbă pentru unii inși: pentru că ei sînt orbi în faţa ei, care 
e cît se poate de nesigură. Și se spune că e rea pentru că nu 
există muritor care, plingîndu-se și jeluindu-se din pricina 
ei, să nu o învinuiască. Așa cum spunea poetul din Puglia: 


Ce înseamnă, o, Mecena, că nimeni 
pe lume nu se-arată mulţumit de soarta 
pe care el sau cerul i-o va fi hărăzit?1% 


Obiectul iubirii e numit însă „suverana frumuseţe“, deoa- 
rece pentru cel ce iubeşte el este unic, mai presus de orice 
şi în stare să-l înalțe la sine; și de aceea poetul. îl consideră 
mai demn, mai nobil, şi simte că e dominat și întrecut de 
el, în vreme ce el însuşi se socoate a-i fi supus și prizonier. 
„Îi oferă moarte“, adică gelozie, căci iubirea, așa cum nu 
are soață mai apropiată decît aceasta, nu are nici duşman 
mai aprig ca ea: la fel cum nimic nu e mai dușman fierului 
decît rugina, care se naşte chiar din el. 

CICADA: Dacă ai început așa, mergi, dar, mai departe, 
și explică de-a fir a păr ce-a mai rămas. 

TANSILLO: Așa voi face. Mai departe, despre iubire zice 
că-i „arată rai“, prin care înţelege că iubirea nu e oarbă în 
sine și nu-i orbește decît pe acei îndrăgostiţi care au o nevred- 
nică alcătuire sufletească: așa cum se întîmplă cu păsările 
de noapte care sînt orbite de soare. Căci în sine iubirea lumi- 
nează, limpezește, deschide mintea, o face în stare să pătrundă 
totul şi stîrnește efecte miraculoase. 

CICADA: Mi se pare că Nolanul arată prea bine aceasta 


într-un al sonet de-al său!%: 


Amr, prin care adevăr înalt discern, 
ce negre porți de diamant deschidel”!, 
prin ochi pătrunde, spre-a vedea desfide 
neantul însuși și a domni etern!’?; 

dezvăluie ascunsul din cer, pământ şi-infern!*, 
şi chipuri duse-n a gîndului firide; 
cînd inima săgeată!*ć, de nu-ucide 
în plaga vie lăuntru-l văd și-l cern. 

Tu, plebe proastă, spre-adevăr ţinteşte 
și-ascultă-mi vorba, căci nicicînd nu minte: 
și cască ochii; de ești schimbătoare, 

tu nestatornic pe el nu-l socotește, 
nu-l crede ţînc, de nu te-ai copt la minte, 
nu-l lua drept orb, de ești nevăzătoare!*€. 


155 
> 


Amor arată așadar raiul, întrucît ne face să înţelegem, să 
pricepem, să întreprindem lucruri măreţe; sau întrucit con- 
feră, măcar în aparenţă, măreție lucrurilor iubite. Cînd spune 
că în loc de rai arată „urgie“! se referă la soartă: căci adesea 
aceasta, spre mîhnirea celui ce iubește, nu îngăduie să se împli- 
nească făgăduinţa iubirii, iar atunci ceea ce el vede și doreşte 
i se arată îndepărtat și vrăjmaș. Cînd spune că îi arată „fericirea“ 

vorbește despre obiectul iubirii: deoarece, cînd iubirea îl arată 
cu degetul, acesta devine lucrul cel mai de preţ, unic, totul. 
Şi numește fericirea „efemeră“ din cauza Geloziei, nu pentru 
că aceasta i-ar lua obiectul iubit din faţa ochilor, ci pentru 
că ea face ca fericirea să nu mai fie fericire, ci o durere plină 
de neliniște; face ca multumirea să nu mai fie mulțumire, 
ci o tînjire frământată. Așa încît „inima“, adică voința, „îndură 
ris, adică se bucură de însuşi faptul de a vrea, din iubire, 
oricare ar fi deznodămiîntul. „Mintea“, care înseamnă inte- 
lectul, „îndură jeluire“, din pricină că înţelege că soarta îi 
e potrivnică. „Simţirea“, care se referă la simţirile naturale, 
îndură „ger“, deoarece este răpită de acel obiect care aduce 
bucurie inimii și ar putea aduce desfătare minţii. „Sufletul“, 
adică substanţa care simte și îndură, simte „foc“, adică este 
chinuit de gelozie. lar după ce şi-a înfățișat starea în care 
se află, el se tînguie cu jale zicînd: „Or cine îmi va da izbavă 
şi-mi va aduce pacea? “; sau: cine va despărţi ceea ce mă chi- 
nuie și mă osîndeşte de ceea ce îmi place şi îmi deschide 
porţile cerului, pentru ca flăcările arzătoare ale inimii mele 
să fie plăcute, iar izvoarele ochilor mei să fie norocite? Apoi, 
continuîndu-și ideea, adaugă: 


xk xx xk xk 


Tu asupreşte-i pe-alții, duşmänoasă!!?® 


Gonitä fii din lume, Gelozie! 

Iubirea, chipu-i!”” şi curtea lor aleasă 

aduce-vor tot ce-mi doresc eu mie. 
Ea arde și-mi ia viaţa ce m-apasă, 

el îmi dă aripi, din moarte mă învie; 

ea mă ucide, iar el mă-nsufleţește, 

el mă ridică, ea mă prăbușește. 
Dar osebire nu-i și nu-i să fie! 

Căci una sînt, o formă și-o fiinţă, 

pecete-mi pun pe suflet, cu-o voinţă, 

şi doi mă-ngenunche, cu-o domnie!60. 
Nu-s două, ci prin urmare una: 

și-s trist sau vesel cum mă vrea Fortuna. 


XXX AX xK 


Aici el vrea să reducă patru principii, extremele a două 
opoziții, la două principii, extremele unei singure opoziţii!S!. 
Spune: „asupreşte-i pe-alţii“, adică fie-ţi de ajuns, ţie, soartă, 
cît m-ai năpăstuit, și (cum nu poţi sta degeaba) revarsă-ţi 
mînia asupra altora. Şi „gonită fii din lume“, tu, Gelozie: 
pentru că una dintre cele două ce-au mai rămas va putea 
prea bine să-ţi ţină locul; de vreme ce tu, soartă, eşti tot 
una cu lubirea, iar tu, Gelozie, nu eşti străină de substanța 
ei. Rămiînă aşadar numai Iubirea, ca să-mi ia viaţa, să mă 
ardă, să-mi aducă moartea, să-mi împovăreze trupul: cu con- 
diţia să mă smulgă din moarte, să mă înaripeze, să mă învie 
şi să mă susţină. Apoi el reduce două principii şi o opoziţie 
la un singur principiu şi un singur efect, cînd spune: „dar 
osebire nu-i“, de vreme ce acest chip, acest obiect, este împă- 
răția Iubirii și chiar aşa se arată; legea iubirii este şi legea 
lui; pecetea iubirii întipărită pe inima mea nu este decît 
pecetea lui; atunci la ce bun după ce am spus „chipu-i“ să 
mai adaug „iubirea“? 


Sfirşitul dialogului întîi 


DIALOGUL AL DOILEA 


TANSILLO: Aici începe insul nostru, cuprins de avîntul 
eroic, să-și arate simţămintele și să-și dezvelească rănile, care 
sînt înfățișate ca răni ale trupului, dar în substanţă și în esență 


sînt răni ale sufletului!S2; iată ce spune: 


XXXxXk x 


Eu, care port însemnele iubirii, 
am dor aprins, speranţele de gheaţă, 
duc lăcrămînd scînteia strălucirii, 
mă bucur trist şi mor, dar sînt în viaţă. 
Şi, mut, scot strigătul nefericirii, 
rizînd în suflet, lacrimi am pe față!®3; 
incendii laolaltă stau cu ape: 
Vulcan în suflet, Thetis!4* în pleoape! 
Urîndu-mă, iubesc pe altul 
ce-n mine piatră e cînd aripi capăt; 
cînd urcă-n cer, eu spre ţărină scapăt; 
tot urmărindu-l eu ating înaltul; 
iar dacă-l strig în fugă, nu răspunde: 
pe cât îl caut, pe-atita se ascunde!65. 


x k k*k * 


Cu privire la acest poem, vreau să continui ce-ţi spu- 
neam mai devreme: că nu este nevoie să ne căznim să dovedim 

ceea ce se vede limpede cu ochiul, anume că nici un lucru 
nu este simplu şi pur (ceea ce îi făcea pe unii să spună că 
nici un lucru compus nu este un lucru adevărat și auten- 
tic!46: cum de pildă aliajul de aur nu este aur adevărat, sau 
vinul îndoit nu e cu adevărat vin); apoi, că toate lucrurile 
constau din contrarii: de unde urmează că, din pricina aces- 
tui amestec ce se află în toate lucrurile, toate simţămintele 
noastre legate de ele nu duc la vreo plăcere care să nu aibă 
în ea și un simbure de amărăciune; ba mai mult, spun că, 
dacă n-ar exista amarul, n-ar exista nici plăcerea, şi că numai 
oboseala ne face să socotim plăcută odihna; despărţirea ne 
face să găsim plăcută regăsirea; iar dacă cercetăm cu atenţie, 
vom descoperi întotdeauna că un lucru este dorit și place 
în măsura în care este contrariul altuia. 

CICADA: Așadar nu e loc de plăcere unde nu e şi con- 
trariul ei? 

TANSILLO: Sigur că nu, la fel cum nu e durere fără con- 
trariul ei, cum bine spune acel poet pitagorician: 


Hinc metuunt cupiuntque, dolent gaudentque, nec auras 
Respiciunt, clausae tenebris et carcere caeco.!S 


Iată deci la ce duce compunerea lucrurilor. Iar de aici 
se trage faptul că nimeni nu e mulțumit cu starea sa, în afară 
poate de vreun nesimţit sau vreun neghiob care e cu atît mai 
satisfăcut cu cît e mai adînc cufundat în bezna nebuniei 
lui: căci atunci el are prea puţină știință, sau n-are deloc, 
despre răul său şi se bucură de existenţa prezentă fără a se 
teme de viitor; el e mulţumit de ceea ce e şi de lumea din 
jur, şi nu are vreo remușşcare sau teamă de ceea ce ar putea 
fi; în sfîrşit, nu are simțămîntul contrarietăţii reprezentat 
de copacul cunoașterii binelui și răului 168. 

CICADA: De aici se vede că neştiința e mama fericirii 
şi beatitudinii simţurilor!$?, care este la rîndul ei grădina raiu- 
lui dobitoacelor; aşa cum limpede se arată în Cabala calului 

Pegas! şi cum spunea şi înțeleptul Solomon: „Unde este 
multă înţelepciune, este şi mult necaz.“!7! 

TANSILLO: De aici vine că iubirea eroică este un chin, 
pentru că nu se bucură de prezent precum iubirea anima- 
lică, ci de ceva viitor şi absent; iar contrariul îi hrăneşte ambi- 
ţia, emulaţia, bănuiala și teama. Demult, cînd într-o seară, 
după cină, unul dintre vecinii noştri a zis: „Nicicînd n-am 
fost mai vesel decît acum“, Gioan Bruno, tatăl Nolanului, 
i-a răspuns: „Nicicînd n-ai fost mai nebun decît acum 177. 

CICADA: Vrei să spui că cine e trist e înţelept, iar cine 
e şi mai trist e şi mai înţelept? 

TANSILLO: Nu, dimpotrivă, vreau să spun că aceștia au 
o altfel de nebunie, încă si mai rea. 

CICADA: Atunci cine e înțeleptul, dacă nebun e şi cel 
mulțumit, şi cel trist? 

TANSILLO: Cel ce nu e nici mulţumit, nici trist. 

CICADA: Şi cine-o fi ăsta? Unul care doarme? Unul care 
şi-a pierdut simţurile? Un mort? 

TANSILLO: Nu: unul care e viu, veghează și pricepe; unul 
care, judecînd binele și răul, socotindu-le şi pe unul, și pe 
celălalt lucruri schimbătoare şi supuse mişcării, prefacerii 
și perindării (în așa fel încât sfârşitul unui lucru este începutul 
contrariului său și capătul unuia este obirşia altuia), nu se 
dă bătut, nici nu se umflă în pene şi îşi ţine în frîu pornirile 
şi pune măsură în plăceri: căci pentru el plăcerea nu este 
plăcere, pentru că în ea vede limitele ei. La fel, durerea nu 
îi e durere, pentru că, prin puterea minţii, îi întrevede sfârși- 
tul. Astfel, înțeleptul consideră toate lucrurile schimbătoare 
ca şi cum n-ar exista, şi afirmă că ele nu sînt altceva decît 
deşertăciune și neant: căci, faţă de eternitate, timpul este 
cît şi punctul față de linie!75. 

CICADA: Prin urmare nu ne putem considera niciodată 
mulţumiţi sau nemulţumiţi, fără a ne socoti și nebuni şi a 

ne declara nebunia pe faţă; de unde rezultă că nimeni care 
vorbeşte despre plăcere şi durere sau are parte de ele nu e 
înţelept: pe scurt, s-ar zice că toţi oamenii sînt nebuni. 

TANSILLO: Nu vreau să afirm așa ceva; eu îl declar cît 
se poate de înțelept pe acela care poate spune uneori pe dos 
de ceea ce zicea vecinul Nolanului: „Niciodată n-am fost 
mai puţin bucuros ca acum“ sau „Niciodată n-am fost mai 
puţin trist ca acum“. 

CICADA: De ce nu vezi două calităţi contrare în două 
simţăminte contrare? Adică de ce iei faptul de a fi cît se poate 
de puţin bucuros şi de puţin trist drept două virtuţi, şi nu 
drept un viciu şi o virtute? 

TANSILLO: Pentru că amîndouă contrariile cînd sînt în 
exces (cu plus) devin vicii, pentru că depășesc măsura; şi invers, 
cînd sînt în exces cu minus, devin virtuţi, pentru că se 
mențin şi se închid între limitele cuvenite!7€. 

CICADA: În acest caz a fi mai puţin mulţumit şi a fi mai 
puţin trist nu sînt una o virtute, iar cealaltă un viciu, ci amîn- 
două vicii? 

TANSILLO: Dimpotrivă, spun că amîndouă sînt una şi 
aceeași virtute: deoarece viciu există acolo unde există şi con- 
trarietate; contrarietatea se află mai ales la extreme; contra- 
rietatea cea mai mare este cea mai apropiată de extremă, 
cea mai mică sau nulă se află la mijloc, unde contrariile se 
întîlnesc, devin una, iar diferențele se şterg: precum între 
căldura extremă şi răceala extremă există un mai cald şi un 
mai rece, iar la mijloc, într-un punct, există ceva ce poate 
fi numit şi rece, şi cald sau nici rece, nici cald, iar contra- 
rietatea dispare. În felul acesta cine e foarte puţin mulțumit 
şi foarte puţin vesel se află în stare indiferentă, în casa tem- 
peranţei, acolo unde domnesc virtutea şi adevărata forţă a 
sufletului, care nu poate fi clintită de nici un vînt, oricât de 
potrivnic!73. — Iată aşadar (ca să revenim la ale noastre) cum 

acest avînt eroic, pe care încercăm să-l lămurim aici, se deose- 
beşte de altele mai joase nu așa cum se deosebește virtutea 
de viciu: ci ca un viciu care se manifestă divin sau într-un 
subiect oarecum divin faţă de un viciu care se manifestă în 
chip animalic sau într-un subiect animalic. În așa fel încît 
diferenţa stă în calitatea diferită a subiecţilor sau a mani- 
festării, și nu în aceea a viciului, care rămîne viciul76, 

CICADA: Din cele ce ai spus pot foarte bine conchide 
cum este acest avînt eroic, care spune că are „speranţele de 
gheață“ şi dorinţa „aprinsă; căci nu în temperanţa măsurii 
de mijloc, ci în excesul contrariilor se zbate sufletul său: de 
vreme ce dirdiie în speranţele de gheaţă, și se pîrjoleşte în 
dorul aprins; dacă nesaţul îl face să strige, iar teama îl amu- 
peşte; inima îi scînteiază de grija altcuiva şi varsă lacrimi de 
mila lui însuși; rîsul altuia îl ucide, propria-i jale îi dă viaţă; 
şi (ca cel ce nu-și mai aparţine sieși) iubește pe altcineva şi 
se urăște pe sine: căci materia (după cum spun cunoscătorii 
naturii), în aceeași măsură în care iubeşte forma absentă, 
o urăşte pe cea prezentă!”7. Astfel încheie octava cu războiul 
pe care-l poartă sufletul cu sine însuși; iar cînd în sextină spune 
că celălalt se preface în „piatră“ cînd el „capătă aripi“ şi ce 
mai urmează, arată patimile pe care le îndură din pricina 
războiului cu contrariile din afara lui. Mi-amintesc că am 
citit în lamblichos!7€, unde vorbeşte despre misterele egip- 
tene, această sentenţă: Impius animam dissidentem habet: 
unde nec secum ipse convenire potest neque cum aliis”. 

TANSILLO: Ascultă acum un alt sonet care îl continuă 
pe cel de dinainte: 


* k kk * 


Ce viață, ce-mprejurări, ce soarte: 
în vie moarte mort eu viețuiesc. 
Amór m-a omorît cu áşa moarte 

de moarte, viaţă, așijderi îmi lipsesc. 
Făr' de speranţă calea spre iad mă poarte, 
dar m-arde dorul şi înspre rai pășesc: 
la doi stăpîni potrivnici, sînt supus etern, 
de izgonit ajuns-am din cer şi din infern. 
lar chinu-mi este veşnic și nu-mi dă răgaz: 
prins între două mari mişcătoare roate 
ba una, ba cealăâlră mă-ndeasă și mă bate; 
din mine vărs potopul, mie îmi sînt zăgazlă 
rostirea-mi se preschimbă în tîmpă bilbiială, 
căci mă strunesc olaltă și pinten, și zăbală. 


0. 
3 


*x k xk k x 


Aici arată cum îndură acea discordie şi acea sfişiere în 
el însuşi: cînd însufletirea părăseşte calea de mijloc care e 
telul temperantei, sufletul tinde atît spre una, cît şi spre cea- 
laltä dintre extreme; şi la fel de mult trage în sus şi spre dreapta, 
pe cît trage în jos și spre stînga. 

CICADA: Dar cum atunci, neaparţinînd el de fapt nici 
uneia dintre extreme, nu ajunge totuși în condiţia de virtute? 

TANSILLO: Ar ajunge în condiţia de virtute dacă s-ar 
așeza la mijloc, depărtîndu-se şi de unul, şi de celălalt dintre 
contrarii: dar el, tinzînd spre extreme, înclinînd cînd spre 
una, cînd spre cealaltă, nu numai că nu atinge virtutea, ci 
se înveșmîntă de două ori în viciu: care constă în aceea că 
obiectul se îndepărtează de propria sa natură, a cărei perfec- 
țiune stă în unitate; în vreme ce în punctul de întîlnire al 
contrariilor stă echilibrul în care constă virtutea. lată de ce 
spune că trăieşte în moarte şi moare trăind, unde zice „în 
vie moarte mort eu viețuiesc“. Nu este mort, deoarece el tră- 
ieşte în obiectul iubirii; dar nici nu trăiește, pentru că a murit 
înlăuntrul lui: e lipsit de moarte, pentru că zămisleşte gînduri 

în obiect; şi e lipsit de viaţă, pentru că în sine însuși nici nu 
vieţuiește, nici nu simte, În afară de aceasta, slăbiciunea 
putinţelor sale în comparaţie cu înălțimile inteligibilului îl 
înjoseşte; şi dimpotrivă, aspiraţia dorinţei eroice care trece 
cu mult dincolo de aceste limite ale sale îl înalță în slavă, 
şi la fel îl înalţă nesaţul intelectual care nu se satură să meargă 
mereu mai departe; și îl înjosește cu desăvirşire urgia dorinţei 
contrare a simţurilor, care îl trage ca plumbul spre infern: 
de aceea, aflîndu-se el tras în jos în felul acesta, sufletul lui 
trăieşte cea mai cumplită vrajbă ce se poate închipui; drept 
care rămîne zăpăcit de revolta simţurilor, care îl îmboldesc 
într-acolo unde rațiunea îi pune frîu şi-l trage înapoi. — Ace- 
laşi lucru se arată în următorul fragment, în care raţiunea, 
sub numele de Filenio, întreabă, iar insul cuprins de avîntul 
eroic răspunde, în chip de Păstor care se chinuie să vegheze 
asupra turmei lui de gînduri; pe acestea el le mînă la păscut 
în slujba nimfei sale, care este iubirea pentru acel obiect pe 
care îl slujeşte ca un rob: 


XXX kxk 
F: Păstorule! 
P: Ce vrei? 
F: Ce faci? 
P: Mă chinui. 


F: Şi de ce? 
P: Căci viaţa ca şi moartea nici una nu mă vor. 
F: Cine-i de vină? 

P: Amor. 
F: Amor cel rău? 
P: Chiar el. 
F: Şi e... 

P: În miezul inimii se-ncuibă cu-al lui dor. 

F: Ce face-anume? 
P: Rană. 
F: Cui? 
P: Chiar mie. 
F: Ţie? 
P: Da. 
F: Cu ce? 
P: Cu ochiul lui, de rai şi iad deschizător. 
F: Şi speri? 
P: Da, sper. 
F: lot milă? 
P: Milă. 

F: Și ar fi...? 
P: Chiar de la cin' mă schingiuie noapte și zi. 
F: Ştie de milă? 

P: Nu ştiu. 
F: Vezi bine, eşti smintit. 
P: Dacă sminteala-aceasta sufletului-i place! 
F: Îți dă speranță? 
P: Nu. 
F: Un pic? 
P: Deloc. 
F: Ci tace? 
P: Prea multa-i demnitate mă lasă buimăcit. 
F: Tu aiurezi. 
P: De ce? 
F: Înduri un chin măreț! 


P: Eu nu de chin mă tem, ci de al lui dispreţiă!. 


* k k k * 


Aici spune că se chinuie: se plînge de iubire, dar nu pen- 
tru că iubeşte (căci nici un îndrăgostit adevărat n-ar renunța 
la dragoste), ci pentru că iubirea îi e nefericită: el e rănit 
de acele săgeți, anume razele ochilor iubiți care, după cum 

sînt fie nemiloşi și potrivnici, fie blînzi și milostivi, devin 
porţi care se deschid spre cer sau mai degrabă spre infern. 
Astfel încît ei îi ţin trează speranța într-o îngăduinţă viitoare 
şi nesigură, oferindu-i în schimb un martiriu prezent şi sigur. 
Și deși el își vede prea bine nebunia, nu ţine cîtuşi de puţin 
să scape de ea, ba nici măcar nu simte vreo neplăcere, ci 
chiar se complace în chin, cum lasă să se înțeleagă aici: 


Nicicînd de-Amor nu mă voi plînge 


fără de care nu voi a fi ferice182. 


Apoi vorbeşte despre un alt fel de avînt, zămislit de o lumină 
a raţiunii, care deşteaptă teama şi alungă nebunia pomenită, 
pentru ca aceasta să nu se dedea la acte care ar putea provoca 
supărarea sau disprețul obiectului iubit. De aceea spune că 
speranţa sa se clădeşte pe temelia viitorului, deși fără vreo 
promisiune sau vreo interdicţie: căci el tace şi nu întreabă 
nimic, de teama de a nu jigni demnitatea obiectului iubirii. 
Fl nu îndrăzneşte să se explice şi să iasă înainte, ceea ce i-ar 
atrage fie un refuz şi o respingere, fie o acceptare şi o făgă- 
duință: deoarece, în mintea lui, arîrnă mai mult răul ce i-ar 
veni în primul caz decît binele din cel de al doilea. Şi de 
aceea se arată dispus mai degrabă să îndure în veci aseme- 
nea chin decît să deschidă ușa unui prilej din care lucrul iubit 
să se tulbure şi să se întristeze. 

CICADA: Prin asta dovedeşte că iubirea sa este cu ade- 
vărat eroică: deoarece el pune făgăduinţa spiritului și încli- 
nația simţămintelor mai presus de frumuseţea trupească, la 
care nu se opreşte iubirea de esenţă divină. 

TANSILLO: Ştii bine că, la fel cum raptusul platonic este 
de trei feluri, unul tinzînd spre viaţa contemplativă sau spe- 
culativă, altul spre viaţa activă şi morală, şi al treilea spre viaţa 
de oţiu și voluptate, la fel există trei feluri de iubire; unul 
dintre ele, de la înfățișarea formei trupeşti, se ridică la 

cercetarea celei spirituale şi divine; altul stăruie numai în 
plăcerea de a vedea și a sta de vorbă; cel de al treilea trece 
de la plăcerea de a vedea la pofta de a atinge. Din aceste trei 
feluri se compun altele, după cum primul se îmbină cu al 
doilea sau cu al treilea sau toate trei concură într-unul singur: 
în plus, fiecare dintre ele și toate laolaltă se multiplică for- 
mînd altele!85, în funcţie de sentimentele celor însufleţiţi 
de avîntul eroic, sentimente care pot tinde fie spre obiectul 
spiritual, fie spre cel trupesc, fie spre amîndouă în egală măsură. 
Astfel, cei aflați în această tabără, odată prinşi în mrejele 
iubirii, urmăresc unii plăcerea de a culege poamele din arbo- 
rele frumuseţii trupeşti şi socotesc zadarnică şi vrednică de 
ris orice strădanie amoroasă care nu le obţine (sau măcar 
speră să le obțină): aceasta este calea urmată de cei cu minţi 
primitive, care nu pot, nici nu încearcă să se înalțe iubind 
lucruri demne, aspirînd la lucruri înalte şi, mai sus încă, 
modelîndu-şi strădaniile şi faptele după lucrurile divine, iar 
nimic nu ajută mai mult şi mai firesc înariparea înspre ele 
decît iubirea eroică!8%. Alţii îşi aleg drept ţel delectarea pe 
care le-o oferă frumuseţea și graţia spiritului care luminează 
şi străluceşte în frumuseţea trupului!$; dintre aceştia, unii, 
deşi iubesc trupul și îşi doresc cu ardoare să se unească cu 
el, şi jelesc și suferă cînd sînt despărțiți ori se află departe de 
el, totuşi se tem ca, preţuindu-l prea tare pe acesta, să nu 
piardă ceea ce pentru ei e mai prețios, anume afabilitatea, 
comunicarea, prietenia și buna înțelegere; căci, încercînd 
ei să meargă mai departe, nu au siguranţa unui succes plăcut 
pe cât au teama de a pierde acea favoare care lor, în ochii minţii 
lor, li se arată atît de demnă și de măreaţă. 

CICADA: Ţinînd seama de multele progrese și virtuţi pe 
care le suscită în mintea oamenilor, eu socotesc lucru demn, 
Tansillo, a căuta, a accepta, nutri și păstra o asemenea iubire: 
dar trebuie avută mare grijă să nu nimereşti să depinzi de 

un obiect nedemn și josnic, pentru a nu ajunge să-i împăr- 
tăşeşti josnicia şi netrebnicia; așa înţeleg eu sfatul poetu- 
lui ferrarez: 


Cine piciorul prinsu-și-a în a iubirii clisă 
încerce să îl scoață, să nu-ncleieze-aripa18. 


TANSILLO: La drept vorbind, obiectul care nu strălu- 
ceşte decît prin frumuseţea trupească nu este demn de a fi 
iubit decit în scopul (cum se spune) al prăsirii speciei: și mi 
se pare că doar porcii și caii pot să-și facă o grijă din asta; 
eu unul n-am fost nicicând fermecat de o asemenea frumu- 
seţe altfel decît m-ar putea fermeca acum o statuie sau o 
pictură, de care nu aş ști să o deosebesc. De aceea ar fi o 
adevărată rușine pentru un suflet generos să spună, cu privire 
la un spirit nărod, murdar, josnic şi netrebnic (chiar înveş- 
mântat de un chip preafrumos): „Eu nu de chin mă tem, 
ci de al lui dispreţ.“ 


Sfirsitul dialogului al doilea 


DIALOGUL AL TREILEA 


TANSILLO: Se socotesc că ar fi şi chiar sînt mai multe 
feluri de avînturi!$, care toate se reduc însă la două: în vreme 
ce unele nu vădesc decît orbire, prostie și întăritare iraţio- 
nală și tind spre pornirea animalică, altele constau într-un 
vîrtej divin prin care unii insi se ridică deasupra oamenilor 
obişnuiţi. lar acestea din urmă sînt, la rîndul lor, de două 
feluri, deoarece: unii inși, care sînt locuiţi de zei sau de spirite 
divine, spun și fac lucruri uimitoare al căror tîlc nu-l înţeleg 
nici ei, nici alții; la această condiţie se ridică îndeobşte cei 
ce mai înainte erau neştiutori și neînvăţaţi şi în care, fiind 
ei ca și goi pe dinăuntru și lipsiţi de un spirit şi o simţire 
a lor, ca într-o odaie curată își face sălaș simţul și spiritul 
divin; aceasta deoarece greu se arată şi mai anevoie încape 
el în cei ce sînt plini de propria rațiune şi simţire şi, de ase- 
meni, deoarece el vrea uneori ca lumea să știe că inșii neştiu- 
tori, fiind limpede că nu pot vorbi din propria învăţătură 
și experienţă, vorbesc și făptuiesc din vrerea unei inteligenţe 
superioare: drept care acestora mulțimea le arată cu atît mai 
multă admiraţie şi credință; și are dreptate s-o facă!88. Altfel 
sînt însă cei obișnuiți sau înclinați spre meditaţie, cei care 
au un spirit lucid şi o inteligenţă înnăscută, un imbold lăun- 
tric şi o înflăcărare spontană stîrnită de iubirea pentru divi- 
nitate, pentru dreptate, adevăr și glorie; acestora focul dorinţei 

şi vîntul voinţei le ascute simţurile și, în aburul sulfuros al 
putinţei de a cugeta, aprind lumina raţiunii, care îi face să 
vadă mai bine decît oricine: iar aceștia ajung să vorbească 
şi să făptuiască nu ca nişte instrumente și recipiente, ci ca 
făptuitori și creatori!&?. 

CICADA: Dintre aceste două speţe, pe care o consideri 
superioară? 

TANSILLO: Cei dintii au, în ei, mai multă demnitate, 
putere şi eficacitate pentru că au divinitatea înăuntrul lor. 
Ceilalţi sînt mai demni, mai puternici şi mai eficienţi prin 
ei înşişi şi sînt ei înșiși divini. Primii sînt demni așa cum e 
măgarul care poartă sfintele odoare; ceilalți sînt chiar ei sfin- 
tele odoare. În cei dintii se vede şi se priveşte divinitatea, 
ca manifestare; ea este cea admirată, adorată, ascultată. 
În ceilalți se priveşte şi se vede excelența propriei umani- 
tăți.1%0 — Dar să revenim la subiectul nostru. Aceste avânturi 
despre care vorbim şi a căror înfăptuire e prezentată aici nu 
sînt uitare, ci memoriel”!; nu sînt o delăsare a sinelui, ci 
iubire şi dor aprins de bine şi frumos, model de desăvârșire 
ce se cere atins şi care-l transformă pe om şi-l face asemeni 
lui. Nu sînt un raptus dictat de legile unei fatalități nedemne, 
nu sînt laturile unor simțăminte animalice: sînt un avînt 
raţional care vine după captarea de către intelect a binelui 
şi frumosului, pe care el le cunoaşte; acestora, modelindu-se 
după ele, ar vrea, la rîndul lui, să le placă el, în așa fel încît 
să se aprindă de noblețea și strălucirea lor și să atingă calitatea 
şi condiţia care îl vor face să apară ilustru şi demn. Prin 
contactul intelectual cu obiectul-zeu, insul acela devine el 
însuşi zeu; el nu se mai gîndeşte decit la lucrurile divine și 
se arată insensibil şi nepăsător la lucrurile de care îi pasă majo- 
rității oamenilor şi îi preocupă pe cei mai mulţi; el nu se 
teme de nimic; ci, absorbit de iubirea de divinitate, dispre- 
țuieşte celelalte plăceri și nu-i pasă de viaţă. Nu este o pornire 

dinspre fiere!”7, ca aceea care, în pofida oricărui sfat, oricărei 
raţiuni şi prudente, îl face pe om să rătăcească la voia întîm- 
plării și să se lase purtat de valurile răvăşite de furtună, ase- 
meni celor ce au încălcat o lege a divinei Adrasteia!” şi de 
aceea sînt osîndiţi să îndure schingiuirile Furiilor: care îi 
chinuie dezbinîndu-i!?€ atît trupeşte, prin vătămări, hodo- 
rogeli și boli, cît și în spirit, prin stricarea armoniei puterilor 
cognitive și apetitive. Ci acest avînt e mai degrabă o căldură 
aprinsă în suflet de soarele inteligenţei, un elan divin care 
dă sufletului aripi: în aşa fel încît, apropiindu-se tot mai 
mult de soarele intelectului divin, lepădînd rugina grijilor 
omeneşti, el devine aur curat şi pur!”, capătă sentimentul 
divinei armonii interioare, îşi acordează gindurile şi faptele 
după ordinea ce guvernează întreaga existență!” F] nu umblă 
beat de vinul turnat de Circe, nu se împleticeşte şi cade cînd 
într-un șanț, cînd într-altul, nici nu se izbeşte ba de-o stîncă, 
ba de alta; nici nu se preschimbă ca nestatornicul Proteu, 
luînd ba un chip, ba altul, şi neaflînd nicicînd locul, modul 
ori materia la care să se oprească şi să se statornicească.!” 
Ci el, fără a șubrezi armonia, învinge și îngenunchează mon- 
strii cei cumpliţi!”; iar de i se întîmplă să se abată, lesne 
își regăseşte drumul, datorită profundelor sale instincte, care 
asemeni celor nouă Muze dansează și cîntă în jurul strălu- 
cirii universale a lui Apollo!*”; iar în spatele imaginilor sensi- 
bile şi lucrurilor materiale el deslușeşte rînduielile şi poveţele 
divine”%. E adevărat însă că uneori, fiind el mereu însotit 
de iubire, care este cu două feţe”!, sau pentru că diferite 
piedici îl lipsesc de roadele caznei lui, el e cuprins de o furie 
nesăbuită şi pune în primejdie iubirea a ceea ce nu poate 
înţelege: şi năucit de abisul divinității poate da îndărăt, dar 
apoi revine și se străduieşte să atingă prin efortul voinţei 
tinta la care nu poate ajunge cu intelectul. Nu e mai puţin 
adevărat că de obicei umblă şi el de colo colo, cînd după 

una, cînd după cealaltă înfăţişare a îngemănatului Cupidon; 
pentru că lecţia principală învățată de la Amor este aceea 
de a contempla în umbră (cînd nu poate în oglindă)??? fru- 
museţea divină: şi, ca peţitorii Penelopei, el se întreţine cu 
slujnicele cînd nu poate sta de vorbă cu stăpîna. Așadar, 
pentru a încheia, din cele spuse poţi înţelege cum este insul 
cuprins de avîntul eroic a cărui imagine ne este înfățișată 
cînd spune: 


XXX k xk 


Nu ştie fluturele-n jocuri bete 
că focul arde, ci spre el se-ndreaptă, 
nici cerbul către rîu mînat de sete 
nu știe de săgeata ce-l aşteaptă; 
licorna fuge înspre sîn705 — orbete 
nu vede laţu-n calea ei cea dreaptă: 
dar eu cunosc — vai! — binelui meu crugul 
şi-i văd săgeata, lanţurile, rugul! 
Dar cum mi-e dulce jinduirea, 
fiindcă torţa-naltă mult îmi place 
şi arcul sfînt o dulce rană-mi face 
și fiindcă-n nodu-acela-mi stă rivnirea, 
vreau chinul ăsta-n veci să-mi ţie 
în piept săgeată, lanțuri şi făclie.204 


kx k kk x 


Aici el arată că iubirea lui nu este la fel cu cea a fluturelui, 
cerbului și licornei, care nu văd altceva decît plăcerea, în 
vreme ce, dacă ar avea habar de foc, de săgeată şi de laț, ar 
fugi”: nu, el e condus de un avânt conştient și prea bine 
chibzuit care îl face să iubească acel foc mai mult decît orice 
răcoare, rana mai mult decît sănătatea, laţurile mai mult decît 
libertatea. Deoarece acest rău nu este un rău absolut, ci este 
un tău numai prin comparaţie cu ceea ce opinia curentă 

socoteşte a fi binele, un bine fals, condiment al ospăţului 
bătrinului Saturn cînd îşi mănîncă propriii fii20€. Căci în 
ochii eternității un asemenea rău trece, în mod absolut, drept 
un bine sau drept o călăuză către bine, de vreme ce acest 
foc este dorinţa arzătoare de divinitate, această săgeată este 
pecetea razei frumuseţii luminii supreme, aceste lanţuri sînt 
speţele de adevăr care leagă intelectul nostru de adevărul 
prim, sînt feluritele întruchipări ale binelui care ne apropie 
şi ne leagă de binele prim și suprem?%. Cam asta vrut-am 


să spun în versurile?%: 


Atît de-nal e focul, iar laţu-atit de-ales 

prin care frumuseţea mă arde și’? mă leagă, 

de facla şi robia îmi fac adesea dragă, 

iar gerul, libertatea să nu-mi dea nici un ghes?!9; 
văpaia mă dogoară, dar, ca printr-un eres, 

mă lasă-ntreg, iar nodul pare şi el de şagă; 

nu mă răcește frica, nici chinul mă dezleagă, 

ci dulce mi-e arsura, latul îl vreau mai des. 
Lumina ce mă-ncinge o văd atît de sus, 

iar laţul împletește aşa bogate fire, 

de patima se-alină cînd gîndul se trezeşte 
Cînd sufletu' l-aprinde văpaia de nespus, 

voinţa prinsă-n laţ e și fără de zvicnire; 

atunci umbra-mi e slugă, cenușa-mi ispășește?1?. 

Toate iubirile (dacă sînt eroice, şi nu pur animalice, pre- 
cum sînt cele zise naturale şi menite procreării, unelte, într-un 
anume fel, ale naturii) au drept obiect divinitatea; ele tind 
spre frumuseţea divină, care mai întîi se comunică sufletelor 
şi în ele strălucește, iar apoi, de la ele sau (mai bine zis) prin 
ele, se comunică trupurilor: de unde urmează că afecțiunea 
bine rînduită iubeşte trupurile sau frumuseţea trupească în 
măsura în care ea exprimă frumuseţea spiritului. Mai mult, 

ceea ce ne trezește dragostea pentru un trup este o anume 
spiritualitate pe care o vedem în el, spiritualitate numită 
frumuseţe; ea nu constă în dimensiunile mai mari sau mai 
mici, nici în anumite forme şi culori, ci într-o anume armo- 
nie şi potrivire a părţilor şi culorilor. Această armonie le 
vădeşte celor înzestrați cu o sensibilitate subtilă şi pătrun- 
zătoare existenţa unei afinități sensibile între trup şi spirit, 
drept care aceștia se îndrăgostesc mai ușor și mai tare, dar 
încă și mai uşor se dezîndrăgostesc, încă şi mai tare se scîr- 
besc — în acest caz ușurința și intensitatea decurgând din 
descoperirea urîțeniei sufletului pe care obiectul iubit, prin- 
tr-un gest ori prin exprimarea vreunei intenții, o dă la iveală: 
drept care urîțenia cu pricina trece de la spirit la trup, care 
de atunci încolo îndrăgostitului nu-i mai apare frumos, ca 
înainte. Așadar frumuseţea trupului are puterea de a-l înflă- 
căra, dar nu de a-l lega pe îndrăgostit într-atit încît să nu 
poată fugi, dacă ea nu este ajutată de frumuseţea spiritului, 
de onestitate, de gratitudine, de gentileţe şi perspicacitate?!-: 
iar focul care m-a aprins l-am numit frumos pentru că și 
latul care m-a legat era nobil. 

CICADA: Să nu crezi, Tansillo, că lucrurile se petrec 
totdeauna așa; căci uneori, deși descoperim cusururile spiri- 
tului, rămînem la fel de înflăcărați şi de încătușați: în așa 
fel încît, deşi rațiunea vede răul și nevrednicia unei astfel 
de iubiri, nu are totuși tăria de a opri dorința bezmetică. 
În această stare trebuie să se fi aflat Nolanul?1 cînd a spus: 


Vai mie, -avîntul?! îl simt cum mă sileșţe 
de al meu rău să nu mă dezlipesc; 
bine suprem pe-Amor mi-l hărăzește. 

Şi chiar de-aș vrea, eu nu mă sinchisesc 
de vreun îndemn străin; 
de la stăpînu-acesta crud, 
ce viața-mi face chin 

și vrea din mine să mă izgonesc, 

eu nu cer libertate şi-l socotesc blajin. 
De răul drag încerc să mă dezbin, 

m-avînt, mă strădui să-l alung, 

de mreaja-i dulce departe să ajung. 


TANSILLO: Asta se întîmplă cînd și unul, şi celălalt spirit 
sînt pervertite și sînt colorate, s-ar zice, cu aceeași cerneală, 
știut fiind că asemănarea naște, aprinde şi confirmă iubi- 
rea?16. Astfel, vicioșii ce practică același viciu lesne se potri- 
vesc între ei. Și ţin să mai spun ceva, ce ştiu din proprie 
experiență, anume că mi s-a întîmplat ca, descoperind eu 
că un suflet este rob unor vicii pe care le detest, cum ar fi 
o zgircenie sordidă, un josnic nesaț după bani, nerecunoş- 
tința pentru binefacerile şi înlesnirile primite, dragostea pen- 
tru inşii netrebnici (dintre toate viciile, cel mai respingător, 
pentru că îi spulberă îndrăgostitului speranţa că iubita îl 
va preţui mai mult dacă el este sau poate deveni mai bun), 
totuși să continui să ard de iubire pentru frumuseţea tru- 
pească. Dar ce spun? Eu o iubeam contra voinţei mele, de 
vreme ce nenorocirile și necazurile ei mai degrabă mă bucu- 
rau decît să mă-ntristeze. 

CICADA: De aceea e cît se poate de bine-venită deose- 
birea care se face între iubire şi dragoste. 

TANSILLO: Așa-i, căci pe multi îi îndrăgim, adică le dorim 
să fie înţelepţi și drepți, dar nu îi iubim, pentru că în fapt 
ei nu sînt nici drepţi, nici ştiutori; pe mulţi îi îndrăgim 
pentru că sînt frumoşi, dar nu îi iubim pentru că nu merită: 
iar ceea ce, înainte de toate, nu merită ei e tocmai să fie 
iubiţi; iar atunci, deşi nu ne putem abţine să-i îndrăgim, 
nouă ne pare rău că o facem și ne dăm pe faţă această părere 
de rău: precum cel ce spunea: „Vai mie, avîntul îl simt cum 
mă silește de al meu rău să nu mă dezlipesc.“ Și dimpotrivă, 
tocmai pe dos simţea — fie că se referea la o altă fiinţă reală, 

iubită prin analogie, fie că avea în vedere direct iubirea 
divină — atunci cînd spunea?!7: 


XXX k k 


Deşi-mi rezervi asemenea tortură, 
eu în adînc îți mulţumesc, Iubire, 
ce-n piept îmi lași o nobilă arsură 
şi-mi pui pe suflet marea-ţi stăpînire. 
Văd adevărul şi-l ador, mă fură 
un chip în care simt dumnezeire. 

Să creadă cine-o vrea că soarta crudă 
îmi ia speranţa, dîndu-mi dor şi trudă! 
Drept hrană am o năzuinţă-naltă! 

Deși rîvnita ţintă e departe 

şi sufletu-mi e-n zbuciumări de moarte, 
de-ajuns că flăcări nobile mă scaldă, 

de-ajuns că am zburat în înălțime 

şi m-am desprins de josnica mulțime! 


x kk k x 


Aici iubirea lui este pe deplin eroică și divină şi așa vreau 
să o înţeleg, deşi el declară că această iubire îl supune la 
chinuri; fiindcă oricine iubește și este despărţit și ţinut 
departe de obiectul iubirii (de care ar vrea să fie aproape 
nu numai în simtire, ci şi în fapt) suferă şi e mîhnit, se chi- 
nuie și se mînie: şi nu pentru că iubeşte, de vreme ce simte 
că ţinta iubirii lui este cît se poate de nobilă şi demnă, ci 
pentru că se vede lipsit de acea împlinire pe care i-ar da-o 
atingerea acelei ţinte. Durerea lui nu provine din dorinţa 
care îl însuflețeşte, ci din strădania și cazna care îl macină. 
Prin urmare, alții n-au decît să-l socotească nefericit, de se 
vor lua după aparenţe și vor socoti că un destin vrăjmaş l-ar 
fi supus la asemenea chinuri; el însă nu va înceta să se soco- 
tească dator Iubirii şi să-i mulțumească pentru că i-a pus 

dinaintea ochilor minţii o speţă inteligibilă??? 
această viață pământească (închis în această temniță a cărnii, 
înlănţuit de aceşti nervi, purtat de aceste oase), i se îngăduie 
să contemple o imagine a divinității mai înaltă decît oricare 
alta ce i-ar fi putut fi oferită ca icoană. 

CICADA: Vrei să spui că „divinul“ și „viul obiect“, despre 
care ne vorbeşte aici, este cea mai înaltă speță inteligibilă 
pe care el și-a putut-o făuri cu privire la divinitate, ci nu o 
frumuseţe concretă, percepută de simţuri la suprafață, care 
i-ar umbri gîndirea? 

TANSILLO: Întocmai: pentru că nici un lucru sensibil, 
nici vreo speţă a lui??? nu se pot înălța pînă la o asemenea 


în care, în chiar 


demnitate. 

CICADA: De ce vorbeşte atunci de acea speţă ca despre 
obiectul iubirii, dacă (după cîte înţeleg) adevăratul obiect 
este divinitatea însăși? 

TANSILLO: Ea este obiectul final, ultim şi desăvirşit, ce 
nu ţine de lumea noastră, unde noi nu-l putem vedea pe Dum- 
nezeu decît ca umbră, ca în oglindă, şi de aceea ea nu poate 
fi obiect al iubirii decât printr-o reprezentare?20; dar nu prin- 
tr-una care ar putea fi abstrasă şi obţinută din frumuseţea 
şi desăvîrșirea trupească, pe calea simţurilor: ci prin aceea 
care poate fi făurită de către minte în virtutea intelectului. 
Cînd se află în acea stare, spiritul ajunge să piardă orice iubire 
şi afecțiune pentru oricare alt lucru, fie el sensibil sau inte- 
ligibil, deoarece, contopită cu lumina divină, mintea devine 
ea însăşi lumină și prin urmare zeiască: ea soarbe divinitatea 
în sine pentru că ea, în virtutea efortului cu care pătrunde 
în divinitate (pe cît se poate), se află în Dumnezeu şi Dum- 
nezeu se află în ea, căci, după ce a pătruns în divinitate, ajunge 
să o conceapă și (pe cît se poate) să o cuprindă, să o priceapă 
în înţelesul ei??!. În lumea aceasta de jos?7, intelectul uman 
se hrăneşte cu felurite speţe şi reprezentări pînă ce nu i se 

îngăduie să privească cu un ochi mai curat frumuseţea divi- 
nităţii: la fel i se întîmplă celui care, aflîndu-se dinaintea 
unei clădiri măreţe şi minunat de împodobite, îi priveşte 
fiecare detaliu și se bucură, se desfată şi e cuprins de o nobilă 
uimire; dar dacă i s-ar întîmpla apoi să-l vadă pe stăpînul 
acelor imagini, de o frumuseţe incomparabil mai mare, şi-ar 
întoarce gîndul de la ele, le-ar lăsa deoparte și s-ar întoarce 
cu totul înspre el şi numai pe el l-ar contempla. lată, așadar, 
care este deosebirea dintre această stare, în care noi vedem 
frumuseţea divină sub forma speţelor inteligibile deduse din 
efectele, lucrările, pildele, umbrele şi reprezentările ei, și 
cealaltă stare, în care ni se îngăduie să o vedem față în 
faţă??5. — Apoi spune: „Mă îndestulez cu înalta mea lucrare“, 
pentru că (aşa cum spun pitagoricienii) sufletul îi dă ocol lui 
Dumnezeu şi se duce spre el, precum face trupul cu sufletul. 

CICADA: Înseamnă că trupul nu este lăcașul sufletului? 

TANSILLO: Nu este: deoarece sufletul nu se află în trup 
ca spaţiu, ci ca formă intrinsecă, iar extrinsec, ca dătător 
de formă, ca cel ce plămădeşte mădularele și modelează alcă- 
tuirea, pe dinăuntru și pe dinafară. Aşadar trupul se află în 
suflet, sufletul în spirit, iar spiritul ori este Dumnezeu, ori 
este în Dumnezeu, cum zicea Plotin?%: așa cum prin esență 
e în Dumnezeu, care este viaţa ui, la fel, prin lucrarea minții 
şi voinţa care îi urmează acesteia, el se deschide luminii şi 
obiectului ce-l preafericește. lată aşadar cît de demn se hră- 
neşte simţămîntul avîntului eroic din înalta lucrare a intelec- 
tului. Iar faptul că obiectul iubirii este infinit, cu desăvirșire 
simplu în act, iar puterea noastră intelectivă nu poate cuprinde 
infinitul decît în cuvinte, sau numai într-o anume formu- 
lare, altfel spus doar ca potenţialitate sau capacitate de con- 
cepere, nu înseamnă că eroul în cauză este asemeni celui 
ce vrea să dobindească imensitatea şi face din aceasta un 
tel final, cînd final nu există. 


86 


CICADA: Demn se hrănește, într-adevăr, deoarece ulti- 
mul ţel nu trebuie să cunoască sfîrşit, altminteri n-ar mai 
fi ultimul. Așadar țelul e infinit în intenție, în perfecţiune, 
în esenţă și în toate felurile în care rămîne tel. 

[TANSILLO]: Bine grăieşti. Dar, în viaţa aceasta, o aseme- 
nea hrană mai degrabă aprinde decît ostoieşte foamea, așa 
cum bine arată acel poet divin care spunea: „Sufletul suspină 
după Dumnezeu cel viu“226, iar într-alt loc, Artenuati sunt 
oculi mei suspicientes in excelsum?” . Însă zice: „Deşi rivnita 
ţintă e departe și sufletu-mi e-n zbuciumări de moarte, de-ajuns 
că flăcări nobile mă scaldă“: ceea ce înseamnă că în această 
ardere sufletul își află alinare şi dobîndeşte toată preafericirea 
ce-o poate dobîndi în această stare, şi se împărtășește din 
acel ultim avînt al omului, cît e om și se află în condiţia 
de acum în care ne e dat nouă să-l cunoaștem. 

CICADA: Mi se pare că asta înţeleg şi peripateticienii 
(cum a explicat Averroes) cînd spun că suprema fericire a omu- 
lui constă în atingerea desăvirşirii în ştiinţele speculative?785. 

TANSILLO: Așa e și au toată dreptatea: căci noi, în con- 
diţia în care ne găsim, nu putem dori, nici obţine o desă- 
vîrşire mai mare decit aceea pe care o aflăm cînd intelectul 
nostru, prin mijlocirea unei nobile spete inteligibile, se 
unește fie cu substanţele distincte, cum spun peripareticienii, 
fie cu mintea divină, cum obişnuiesc să spună platonicie- 
nii.” Dar acum contenesc de-a mai vorbi despre suflet sau 
despre om şi despre feluritele condiţii în care el s-ar putea 
afla sau închipui. 

CICADA: Dar ce desăvârşire sau destătare poate găsi omul 
în acea cunoaștere care nu e perfectă? 

TANSILLO: Ea nu va fi niciodată perfectă în raport cu 
putinţa de a înţelege obiectul suprem, dar poate fi perfectă 
în raport cu ceea ce poate înţelege intelectul nostru: e de ajuns 

ca în această stare în care se află insul, sau în alta, frumusețea 
divină să ocupe tot arcul orizontului său. 

CICADA: Dar dintre toţi oamenii numai unul sau doi 
dacă pot izbuti aşa ceva. 

TANSILLO: E de ajuns dacă toţi aleargă într-acolo şi e 
lucru mare dacă fiecare face tot ce-i stă în putinţă spre a 
ajunge?30; căci o fire eroică preferă să cadă sau să piardă în 
mod demn în lucrări mărețe, în care poate face dovada dem- 
nității minţii proprii, decît să reuşească întru totul în lucruri 
mărunte şi lipsite de nobleţe. 

CICADA: Fără îndoială o moarte demnă și eroică e de 
preferat unei victorii nedemne și josnice. 

TANSILLO: Despre aceasta am scris următorul sonet: 


Acum, cînd prins-am aripi de dorință, 
cu cît mai mult văzduh sub mine-adun 
cu-atit m-avînt, mi-e zborul mai nebun, 
n-am păs de lume şi-am cerul năzuinţă. 

De soarta lui Icar 2! eu am ştiinţă, 

Și de sfirșitu-i: dar nu mă răpun, 
că voi muri căzînd o ştiu, dar, iată, spun: 
ce viaţă e cît moartea-aceasta, biruință? 

Ci vocea inimii-o auz, socoată-mi cere: 
„Unde mă duci? Prea mult cutezi, te-nchină, 
c-adesea îndrăzneala se schimbă în durere!“ 

Răspund: „De cazi, n-ai frică, ci senină 
străpunge norii, în a ta cădere 


voioasă mori, de moartea-ţi e divină. “252 


CICADA: Eu înţeleg ce vrea să spună cu: „de-ajuns că 
am zburat în înălţime“, dar nu cu: „şi m-am desprins de jos- 
nica mulțime!“255, dacă nu cumva vrea să spună că a ieşit din 
peştera lui Platon? și s-a mîntuit de condiţia mulțimii 

neghioabe şi nemernice, dat fiind că aceia care au parte de 
o asemenea contemplaţie sînt prea puţini la număr. 

TANSILLO: Înţelegi foarte bine; iar prin „josnica mul- 
time“ mai poate înțelege și trupul şi cunoașterea prin simţuri 
de care trebuie să se desprindă şi să se înalțe cel ce vrea să 
se unească cu contrariul său. 

CICADA: Platonicienii vorbesc despre două feluri de 
noduri care ţin sufletul legat de trup. Unul este o anume 
acțiune însufleţitoare care, asemeni unei raze de lumină, 
coboară dinspre suflet spre trup; celălalt e o anume calitate 
vitală a trupului, rezultat al acelei acţiuni?3”. Dar cum socoate 
el că poate fi desprinsă nobila alcătuire ce pune în mișcare, 
care este sufletul, de alcătuirea joasă, care este trupul? 

TANSILLO: Cu siguranţă că nu înţelege o desprindere 
în sens trupesc, ci în sensul în care potenţele, care nu sînt 
cuprinse şi priponite în sînul materiei, stau uneori în ea parcă 
toropite și bete?5€, fiind prinse ele însele în plămădirea mate- 
riei şi în însuflețirea trupului; alteori însă, ca trezite din 
somn, ele îşi amintesc de ele însele?” , recunoscîndu-și origi- 
nea și soiul; atunci ele se întorc spre lucrurile înalte, năzuiesc 
spre lumea inteligibilă ca spre lăcaşul lor originar’, de unde 
uneori s-a întîmplat să fie gonite şi întoarse spre lucrurile 
inferioare, supunîndu-se destinului şi necesităţii procreării. 
Aceste două impulsuri contrare sînt reprezentate prin cele 
două metamorfoze înfăţişate în următorul poem tematic 


care spune?*: 


Xk k k x 


Zeul ce fulgeră?*9, de tunet faur, 
Asteriei se-arătă drept vînt sfios, 
cioban gingaşei Mnemosyne, aur 
Danaei, soţ Alcmenei, tap vînjos 
frumoasei Antiope, Dolidei drept balaur 

lebădă Ledei, taur surorii lui Cadmos?ć!: 


eu, dimpotrivă, prin-nalt rîvnetul meu 

din josnică jivină mă schimb în dumnezeu. 
Saturn, el însuşi, fost-a odată cal, 

Neptun delfin, iar Ibis bou tăcut, 

Mercur el singur se duse la păscut, 

un strugure fu Bahus, Apollo corb normal“: 
eu însă (din a iubirii vină) 

devin eu singur zeu, mă-nalț din tină. 


XX k xk xk 


În natură există un ciclu, o rotație, prin care cele superi- 
oare se coboară spre cele inferioare, pentru desăvirşirea și 
înlesnirea altui lucru, în vreme ce, pentru propria desăvîrşire 
şi fericire, cele inferioare se înalță la cele superioare2%. Însă 
pitagoricienii şi platonicienii socotesc că sufletele — nu numai 
dintr-o pornire spontană care le îndeamnă să înţeleagă natura 
lucrurilor, dar şi în virtutea unei legi lăuntrice, înscrisă și 
pecetluită de vrerea destinului — ies în întîmpinarea pro- 
priei soarte bine hotărite. Și ei mai spun că sufletele se înde- 
părtează de divinitate nu atît dintr-o hotărtre şi voință proprie 
şi dintr-o dorință de împotrivire, cît dintr-o anume rîndu- 
ială care le face să încline spre materie: drept care căderea 
lor nu se datorează unei libere intenţii, ci e o consecinţă 
ocultă; de aici înclinația lor spre procreare, care este un bine 
minor. (Un bine minor, spun, în ceea ce priveşte acea natură 
anume, şi nu în ceea ce priveşte natura universală, unde 
nimic nu se întîmplă fără un scop desăvirșit şi unde totul 
e rînduit cu rost.) Dar, odată ajunse la pragul de jos al pro- 
creării (în virtutea necontenitului ciclu al prefacerii), sufle- 


tele se întorc din nou în sfera superioară.2% 

CICADA: Vrei să spui că, după aceștia, sufletele ar fi mînate 
de necesitatea destinului și nu s-ar călăuzi după propria 
hotărîre? 

TANSILLO: Necesitate, destin, natură, hotărîre, voinţă, 
toate sînt unul şi același lucru dinaintea rînduielii drepte 
şi fără de greşeală a lucrurilor.2%5 În afară de asta (aşa cum 
ne spune Plotin?%0, după unii, anumite suflete pot scăpa 
de răul care le e sortit: sînt cele care, pricepînd primejdia, 
înainte de a-şi fi căpătat pe de-a întregul veşmîntul trupesc 
se refugiază în minte. Deoarece mintea le înalță spre cele 
sublime, la fel cum imaginaţia le coboară spre cele joase; 
mintea le oferă stabilitate şi identitate, iar imaginaţia, mișcare 
și diversitate; mintea tinde mereu spre unitate, în vreme ce 
imaginaţia închipuie mereu imagini noi. Între ele două se 
află facultatea rațională, care e alcătuită din toate: în ea unul 
întîlnește multiplul, identicul diversul, mișcarea starea, infe- 
rioritatea superioritatea?47. — Or, această răsturnare şi perin- 
dare este reprezentată de roata metamorfozei, unde în punctul 
cel mai de sus stă omul, în cel mai de jos zace animalul; 
un ins pe jumătate om pe jumătate animal coboară în stînga, 
iar un altul la fel suie în dreapta. Această răsturnare se arată 
cînd Jupiter, urmîndu-şi feluritele simţăminte şi porniri 
pentru lucrurile inferioare, ia diferite înfățișări animalice, 
şi ca el, şi alţi zei transmigrează în forme inferioare şi străine 
de ei. Și invers: cînd sînt însuflețiți de sentimentul propriei 
nobleţi, zeii își recapătă forma proprie şi divină. La fel insul 
însuflețit de avîntul eroic, captînd acea speţă anume a frumu- 
setii şi bunătății divine, se înalță pe aripile intelectului şi 
voinţei intelective pînă la divinitate, lăsînd în urma sa forma-i 
de fiinţă inferioară. De aceea spune: „din josnică jivină mă 
preschimb în zeu“; „devin un zeu, mă-nalț din tină“. 

DIALOGUL AL PATRULEA 


TANSILLO: Astfel se înfățișează parcursul iubirii eroice, 
cînd năzuieşte spre propriul obiect, anume binele suprem, 
şi al intelectului eroic, cînd el se străduiește să ajungă la 
propriul obiect, anume adevărul ultim, adevărul absolut?%8. 
Toate acestea sînt rezumate în primul poem, unde se prezintă 
şi intenţia ce va fi dezvoltată în următoarele cinci. lată ce 


spune el: 
XXX Xk x 


Pornise Acteon, cutezătorul, 
ogarii, ispitit de-al soartei astru 
pe-un drum primejdios, incert, sihastru, 
cu urma fiarei însemnînd priporul, 
cînd sîn divin și chipul, vrăjitorul, 
scăldindu-se în iezerul albastru, 
văzu, ca purpuri, aur, alabastru, 
şi deveni vînat el, vînătorul! 

Căci, preschimbîndu-l zîna temerară 
în cerb uşor, prin sihlele acele 
zăvozii proprii iute-l sfişiară. 

La fel şi eu cu gîndurile mele: 
le-nalţ spre pradă nobilă și rară, 


dar se întorc şi mor muşcat de ele.2%9 


x kkk 

Acteon semnifică intelectul îndirjit în vînarea divinei 
sapiențe, în capturarea frumuseţii divine?%0. El îşi dezleagă 
ogarii și zăvozii, primii mai iuți, ceilalți, mai puternici: deoa- 
rece lucrarea intelectului precedă lucrarea voinţei”!; dar 
aceasta din urmă este mai viguroasă şi mai eficace decit cea- 
altă: deoarece spiritului uman îi vine mai ușor să iubească 
decît să înțeleagă bunătatea şi frumuseţea divină, iar iubirea, 
cum se știe, este cea care pune în mișcare şi mînă intelectul 
să i-o ia înainte și să-i fie torţă. „Pe-un drum sihastru“, adică 
în locuri neatinse de om şi solitare, călcate şi cercetate de foarte 
puţini?”?, şi deci unde nu găsești urmele multor oameni; 
„cutezătorul“ tînăr e puţin priceput şi puţin încercat, deoa- 
rece viaţa trăită de el e scurtă, iar avîntul îi e schimbător; 
„pe-un drum incert, cel al raţiunii şi al simţămîntului, 
bifurcat, aşa cum îl înfăţişează litera lui Pitagora,2% unde 
mai spinoasă, mai sălbatică, pustie şi anevoioasă se arată calea 
din dreapta, unde el își dezleagă ogarii şi zăvozii ca să ia urma 
fiarei — care reprezintă spețele inteligibile?5% ale conceptelor 
ideale și care sînt oculte, de puţini urmărite, de şi mai puţini 
vizitate, şi care nu se dăruie tuturor celor care le caută?%; 
„în iezărul albastru“, adică în oglinda similitudinilor, în lucră- 
rile în care se reflectă eficacitatea bunătății și strălucirii divine, 
lucrări care sînt simbolizate de apele de sus și apele de jos, 
cele care sînt dedesubtul și deasupra firmamentului?56; „sîn 
divin şi chipul, vrăjitorul, văzu“, adică potenţa şi lucrarea 
exterioară care se pot vedea într-o stare sau printr-un act 
de contemplare şi aplicare a minţii muritoare sau divine, a 
unui om sau a unui zeu”. 

CICADA: Cred că el nu compară şi nu asimilează cunoaș- 
terea umană cu cea divină sub aspectul felului de a cunoaște, 
care este foarte diferit, ci sub aspectul obiectului, care este 
acelaşi?”8. 

TANSILLO: Așa este. Şi spune „în purpuri, aur, alabas- 
tru“, pentru că ceea ce în figură?””, în frumuseţea trupească 
este roşu, blond şi alb la nivelul divinului înseamnă purpura 
atotputerniciei divine, aurul divinei înţelepciuni, alabastrul 
frumuseţii divine, la contemplarea căreia se străduiesc cît pot 
să ajungă pitagoricienii, caldeii, platonicienii şi alții. Văzu 
cutezătorul „vînător “, adică a înţeles, cît e cu putinţă a înţe- 
lege, şi a devenit pradă: se ducea să vîneze și a ajuns vînat, 
vînătorul cu pricina, și asta datorită intelectului, care preface 
lucrurile pe care şi le însuşește dîndu-le propria lui înfăţişare. 

(CICADA: Înţeleg: pentru că speţele inteligibile sunt 
receptate diferit de oameni diferiţi, şi vînătorul le modelează 
după cum ştie el și le potrivește după capacitățile sale. 

TANSILLO)?5: Şi devine pradă prin lucrarea voinței, 
prin actul ei el se transformă în propriul său obiect. 

CICADA: Înţeleg: pentru că iubirea îl transformă pe cel 
ce iubeşte în lucrul iubit26!. 

TANSILLO: Tu ştii bine că intelectul receptează lucrurile 
în mod inteligibil, adică în felul propriu lui; în vreme ce 
voinţa urmărește lucrurile în chip natural, adică pentru ceea 
ce sînt ele în sine?®?. La fel şi Acteon, cu acele gînduri ale 
lui, cu cfinii care căutau în afara sa binele, cunoașterea, fru- 
museţea, adică fiara sălbatică, a ajuns dinaintea ei și, vrăjit 
de atîta frumuseţe, a devenit pradă, s-a trezit transformat 
în ceea ce căuta; şi și-a dat seama că devenea el însuși prada 
mult dorită de cîinii săi, de gîndurile sale, deoarece, cap- 
tînd-o și concentrînd el în sine divinitatea, nu mai era nevoie 
să o caute în afara lui. 

CICADA: Drept care bine se zice că împărăţia lui Dum- 
nezeu se află în noi?® şi că divinitatea sălășluieşte în noi prin 
puterea intelectului şi a voinţei primenite?64. 

TANSILLO: Întocmai! Şi iată atunci că Acteon, hăituit 
de propriii, cîini, fugărit de propriile gînduri, aleargă cu alți 

paşi, noi, este el însuși reînnoit și înaintează ca un zeu, ușor, 
adică mai lesne şi mai cu spor, în desișuri, prin pustii, în 
ținutul celor de neînțeles?65; şi dintr-un om obișnuit şi oare- 
care, cum era, el devine excepţional şi eroic, capătă obiceiuri 
și judecăţi deosebire şi duce o viaţă neasemuită. Atunci 
„zăvozii proprii iute-l sfişiară“, adică atunci sfârşeşte viața 
lui din lumea aceasta smintită, sclavă simţurilor, oarbă şi 
părelnică, și începe să trăiască prin intelect: o viaţă zeiască, 
hrănindu-se cu ambrozie şi îmbătîndu-se cu nectar?66. — 
Apoi el descrie, printr-o altă comparaţie, felul în care eroul 
se înarmează în vederea obţinerii obiectului iubit şi spune: 


x k xk xk x 


Fă-ţi cuibul, tu, stingheră?®” rîndunică, 
acolo unde gîndul îmi este împlinit 
şi prins în umbră?58; acolo înmiit 
arta sporeşte-o şi fă-ţi-o ucenică. 
Acolo deci renaşte, acolo te ridică 
şi-ţi crește puii; căci, văd, au contenit 
prigoana lungă destinul învrăjbit 
în contra ta și soarta inamică. 

Te du: lăcaș mai nobil năzuiesc 
azi pentru tine; te va-ndruma un zeu 
ce orb acei ce nu văd îl numesc. 

Te du: milos fie mereu 
cu tine orice sol ceresc2%; 


nu te-nturna la mine, nu mai ești bunul meu! 


x k k k k 


Înălțarea, înfățișată mai sus prin imaginea vînătorului 
care își asmute ciinii, aici este întruchipată de o inimă înari- 
pată, care este slobozită din colivia“70 în care stătea în liniște 
şi trîndăvie, ca să zboare și să-şi facă cuibul sus, să-și crească 
puii, care sînt gîndurile sale, fiindcă a venit vremea în care 

încetează piedicile ridicate, în afara ei, de nenumărate prile- 
juri, iar înlăuntrul ei, de firea sa neputincioasă. Așadar dă-i 
drumul să zboare pentru a-i dărui o condiţie mai măreaţă, 
hărăzind-o unei meniri mai înalte, acum, cînd acelor puteri 
ale sufletului le-au crescut două aripi zdravene, întocmai 
cum le reprezentau și platonicienii?”!. Și dă-i drept călăuză 
pe acel zeu pe care doar gloata oarbă îl socotește nebun și 
orb7/7, adică Amor: care, prin mila și dărnicia cerului, are 
parcă puterea de a preschimba sufletul și a-i dărui cealaltă 
natură, la care aspiră, preschimbîndu-l, sau de a-l readuce 
la acea condiţie din care a fost izgonit şi silit să peregrineze. 
De aceea a spus: „nu te-nturna la mine, nu mai eşti bunul 
meu“, așa încît, pe drept cuvînt, pot spune cu celălalt poet: 


M-ai părăsit, tu, inimă a mea, 
lumină-a mea, tu nu mai ești cu mine?75. 


Apoi descrie moartea sufletului, pe care cabaliştii”74 o nu- 


mesc „moartea sărutului“, zugrăvită în Cêntarea lui Solomon 
unde iubita?” zice: 


Să mă sărute cu săruturile lui, 
căci cruda lui iubire 
e rană şi mă ţine în tînjire?/€. 


Dar alţii o numesc „somn“, cum spun Psalmii: 


De va fi să dau somn ochilor mei 
și ațipire pleoapelor mele, 


în el voi afla liniște şi pace.?77 


Așadar sufletul tînjește pentru că e mort în sine şi e viu 
în obiectul său?78: 
x k xk xx 
Voi, cei cu-avînt, păziți cu grijă mare 
a voastră inimă: a mea de mine 

s-a rupt şi-i dusă hăr de vreri haine, 
loc de desfăt i-e unde-n chin se moare. 
În gînd eu o rechem fără-ncetare, 

dar ea, ca şoim nebun ce nu revine 
de nu cunoaşte mîna ce îl ştie ţine, 
pe veci fugit-a-n loc fără hotare. 
Frumoasă fiară”7?, tu, ce suferință 
prefaci în bucurie și încătușezi 
în lanţuri, țepe, foc și spirit, şi ființă 
cu vorba-ţi, felu-ţi, ochiul, cînd veghezi, 
răspunde-mi: oare fi-va cu putință 
de foc, de ger şi chin să mă salvezi?280 


*x x x*xx*x 


Aici sufletul îndurerat vorbeşte, nu cu reală nemultumire, 
ci cu suferința pricinuită de chinul iubirii, adresîndu-se parcă 
celor ce îndură același chin: ca şi cînd nu s-ar fi despărțit 
bucuros de inimă, de inima sa, care aleargă încotro nu poate 
ajunge, se întinde după ce nu poate apuca și vrea să îmbră- 
țişeze ceea ce nu poate cuprinde; şi, despărțindu-se zadarnic 
de el, ea se aprinde tot mai rău de dorul infinitului?8!. 

CICADA: De unde vine, Tansillo, că, în acest efort, sufle- 
tul se împacă cu propriul chin? Şi de unde vine pintenul 
acela care îl îmboldeșre să vrea mereu mai mult decît ceea 
ce are? 

TANSILLO: Îți spun acum. Odată ce intelectul a ajuns 
să capteze o anume formă inteligibilă definită, iar voinţa a 
ajuns la o înfrigurare pe măsura unei asemenea captări, inte- 
lectul nu se opreşte acolo?%2: pentru că propria lui lumină 
îl îndeamnă să se gîndească la tot inreligibilul și apetibilul, 
pînă ce înțelegerea lui va atinge cel mai de sus izvor al ideilor, 
oceanul adevărului și bunătăţii depline. De aici urmează că 


orice speţă i se prezintă sufletului și este cuprinsă de el, prin 

însuși faptul că el o cuprinde, îl îndeamnă să presupună 
existenţa unei alteia mai mari, aflate deasupra ei, şi a alteia 
încă și mai mari, şi aşa mai departe; drept care, într-un anume 
fel, sufletul se află mereu în mișcare, mereu în fugă. Căci el 
vede necontenit că tot ceea ce deţine el are limită și de aceea 
nu poate fi de-ajuns în sine, nici pe deplin bun în sine, nici 
pe deplin frumos în sine; pentru că nu este întreg univer- 
sul, nu este existenţa absolută: ci ceea ce are el se limitează 
la o anume natură, la o anume speţă, o anume formă repre- 
zentată intelectului şi prezentă în suflet. De aceea întot- 
deauna de la frumosul cunoscut, și prin urmare limitat, adică 
un frumos prin participare, el purcede spre cel ce e frumos 
cu adevărat şi care nu are margini şi nu cunoaşte limite.28% 

CICADA: Această goană mie îmi pare zadarnică. 

TANSILLO: Ba dimpotrivă, căci e adevărat că infinitul, 
prin natura sa, nu poate fi nici cuprins, nici dat ca finit, 
deoarece n-ar mai fi infinit; dar la fel de adevărat este că, 
tot prin natura sa şi tocmai pentru că este infinit, firesc şi 
potrivit este ca el să fie la infinit urmărit (urmărire înţeleasă 
nu ca mișcare fizică, ci, într-un fel, metafizică, şi care nu 
merge dinspre nedesăvirşire spre desăvirșire, ci dă ocol desă- 
vîrşirii, în cercuri și grade tot mai strînse, pentru a ajunge 
la acel centru infinit care nu este format28f, nici formă). 

CICADA: Aș vrea să știu cum se poate ajunge în centru 
dînd ocol. 

TANSILLO: Nu pot să ştiu. 

CICADA: Atunci de ce o spui? 

TANSILLO: Pentru că pot s-o spun și să te las să cugeți. 

CICADA: Eu înţeleg doar că vrei să spui așa: că acela ce 
urmăreşte infinitul este asemeni celui ce, alergînd pe circum- 
ferință, caută centrul?%. 

TANSILLO: Mai încearcă. 

CICADA: Dacă nu vrei să mă lămureşti, las-o baltă. Dar 
spune-mi, rogu-te: ce înţelege atunci cînd spune că inima 
i-a fost „purtată hăt de vreri haine“? 

TANSILLO: E] foloseşte o comparaţie sau o metaforă din 
limbajul comun care numeşte hain ceea ce nu oferă deloc 
sau pe deplin desfătare, un lucru mai degrabă dorit decât 
obținut; în așa fel încît cine îl obține numai în parte nu se 
bucură pe de-a întregul, pentru că doreşte cu atîta înfocare, 
încît se zvircoleşte şi moare. 

CICADA: Şi care anume sînt gîndurile care îl cheamă 
înapoi, oprindu-l de la o faptă atît de generoasă? 

TANSILLO: Simţirea și simțămintele naturale care se 
îngrijesc de vieţuirea trupului. 

CICADA: Ce au ele de a face cu inima?86, care nu poate 
nici să le ajute, nici să le înlesnească de vreun fel? 

TANSILLO: Nu au de a face cu inima, ci cu sufletul: care, 
dacă este prea absorbit de vreo lucrare sau strădanie, se 
moleșeşte și întârzie într-alta. 

CICADA: De ce îi zice „șoim nebun“? 

TANSILLO: Pentru că ştie prea multe. 

CICADA: Nebuni li se spune de obicei celor ce ştiu prea 
puţine. 

TANSILLO: Nu. Nebuni li se spune celor care văd lucru- 
rile altfel decît ceilalți, fie trăgînd în jos pentru că sînt săraci 
cu duhul, fie tinzînd să se înalțe prin mai marea putere a 
minții. 

CICADA: Îmi dau seama că ai dreptate. Acum spune-mi 
ce anume sînt „tepele“, „lanţurile“ și „focul“? 

TANSILLO: “Ţepele sînt acele imbolduri care împung și 
care deşteaptă simţirea şi o ţin trează; focul sînt razele fru- 
museţii care-l aprind pe cel ce stă dinaintea ei și în bătaia 
lor; lanţurile sînt acele lucruri sau circumstanţe care rețin 
atenţia şi care ţin strînse laolaltă obiectele şi putinţele. 

CICADA: Ce înseamnă „vorba“, „felul“, „ochiul“? 

TANSILLO: Ochiul înseamnă calea prin care obiectul 
(ca şi cînd s-ar uita la noi) ni se înfățișează; vorba este calea 
prin care ne inspiră şi ne înştiințează; felul înseamnă aparen- 
tele care fac ca ea7% să ne placă şi să ne desfete întotdeauna. 
Așa încît e de înţeles că inima, care tînjeşte duios, arde blînd 
și stăruie în lucrarea sa, se teme să nu i se închidă rana, să 
nu i se stingă piîrjolul, să nu i se dezlege laţul. 

CICADA: Acum recită ce urmează! 

TANSILLO: 


x kxk xx 


Înalte, treze gînduri ale mele, 
ce năzuiți din sufletu-mi îndurerat 
să vă slobod, voi cu săgeți spîrnele 
puteţi ţinti spre-naltu-adevărat: 
să nu vrea ceru-n suișurile grele 
haina fiară de voi să fi aflat. 
În mîna crudei zee nicicând să nu uitaţi 
că inima e roabă, 'napoi voi s-o chemați. 
Scut fie-vă iubirea, 
văpaia cunoscută; de vedere 
să vă lipsiţi: ca altele-efemere 
să nu urmeze inimii zvicnirea. 
Ci toate lămuriţi-mi mie 


ce-i place și-i aduce bucurie.268 


XXX AX x 


Aici el înfăţişează grija sufletului, hrănită de prietenia 
lui cu materia, pentru procreare. FI îşi trimite gîndurile înar- 
mate care, chemate și îmboldire de tînguirea naturii infe- 
rioare, sînt mînate să-i readucă inima. Sufletul le învaţă cum 
trebuie să se poarte ca nu cumva, îndrăgostindu-se și lăsîn- 
du-se atrase de obiectul iubirii, să fie la rîndul lor seduse 

şi făcute prizoniere alături de inimă. Aşadar le spune să se 
înarmeze cu iubire: cu acea iubire care aprinde cu o văpaie 
cunoscută, adică cea care e prietenă cu procrearea, căreia 
trebuie să i se supună și căreia îi sînt soli, slujitori şi soldați. 
Apoi le poruncește să-şi astupe vederea închizînd ochii, ca 
să nu privească vreo altă frumuseţe sau bunătate decit aceea 
care e cu ei, prietenă și mamă. Și încheie spunîndu-le să 
vină înapoi, dacă nu pentru vreo altă misiune, măcar pentru 
a aduce veşti despre starea și cerințele inimii sale?%?. 

CICADA: Înainte să treci la altceva, aș vrea să-mi lămu- 
reşti ce înseamnă că sufletul spune gîndurilor: „de vedere 
să vă lipsiţi . 

TANSILLO: Îți explic îndată. Orice iubire începe cu 
vederea?”: iubirea intelectivă cu vederea intelectivă, iubirea 
senzitivă cu vederea ochilor. Drept care vederea are două 
înţelesuri: ea înseamnă atît potenţa vizuală, adică facultatea 
de a vedea, fie cu ajutorul intelectului, fie cu ajutorul ochiu- 
lui; cît şi actul acelei potenţe, adică aplicarea ei asupra unui 
obiect material sau intelectual de către ochi sau de către 
intelect. Cînd gîndurile sînt sfătuite să se lipsească de vedere, 
e vorba nu de facultatea, ci de actul vederii, pentru că acesta 
dă naştere dorinței senzitive sau intelective. 

CICADA: lată ce voiam să aud de la dumneata. Dar, dacă 
actul potenţei vizuale este cauza răului sau binelui ce decurge 
din vedere, de ce atunci nouă ne place și dorim să vedem? 
Şi de ce, în privinţa celor divine, iubirea noastră întrece 
cunoașterea? 

TANSILLO: Dorim să vedem pentru că într-un anume 
fel noi vedem doar ce e bun în vedere, pentru că ştim că 
prin actul vederii luăm cunoștință de ceea ce e frumos: de 
aceea dorim acel act, pentru că dorim ce e frumos. 

CICADA: Noi dorim ce e frumos şi ce e bun; dar vederea, 
în sine, nu e nici frumoasă, nici bună, ci e mai degrabă un 

instrument de măsură sau o lumină cu ajutorul căreia vedem 
nu numai ce e frumos și bun, ci și ce e rău și urit. De aceea 
mi se pare că vederea poate fi bună sau rea, la fel cum ceea 
ce văd poate fi alb sau negru: ori dacă vederea (ca act) nu e 
în sine nici frumoasă, nici bună, cum se face că naște dorinţă? 

TANSILLO: Naște dorinţă nu faţă de sine, ci faţă de alt- 
ceva, dat fiind că perceperea acelui altceva nu se poate face 
decît prin ea. 

CICADA: Dar ce te faci atunci cînd acest altceva nu poate 
fi cunoscut nici prin simţuri, nici prin intelect? Vreau să 
spun, cum poţi dori măcar să vezi ceva despre care n-ai nici 
o ştire, dacă nici intelectul, nici simţurile nu au acţionat 
defel asupra acelui ceva, ba mai mult, despre care nu ştii 
nici măcar dacă este un lucru sensibil sau inteligibil, material 
sau imaterial, dacă este unul sau doi sau mai mulţi, dacă 
este aşa sau într-alt fel??! 

TANSILLO: lar eu îţi răspund că în simţuri și în intelect 
se află sădite o dorință și un imbold spre lumea sensibilă în 
general; căci intelectul vrea să înţeleagă tot adevărul ca să 
ia apoi din el ce e frumos și bun la nivel intelectiv: puterea 
senzitivă vrea să ia cunoştinţă de toată lumea sensibilă, pentru 
ca apoi să reţină ceea ce în ea e bun şi frumos. De aici vine 
dorinţa noastră de a vedea nu doar lucrurile deja văzute şi 
cunoscute, ci și pe cele necunoscute și niciodată avute dina- 
inte. Dar asta nu înseamnă că dorinţa nu ar purcede din 
cunoaștere şi că putem dori lucruri pe care nu le cunoaștem; 
dimpotrivă, afirm cu hotărîre că noi nu dorim lucruri necu- 
noscute. Căci, dacă ele nu sînt cunoscute în detaliu, sînt totuși 
cunoscute la modul general: deoarece puterea vizuală cu- 
prinde, potenţial, tot ce e vizibil, iar cea intelectivă, tot ce 
e inteligibil. Dar, deoarece potenţialitatea implică înclinarea 
către act, rezultă că amîndouă potenţele tind în mod univer- 
sal către act ca spre ceva socotit prin natură bun. Aşadar, 

atunci cînd sufletul sfătuia gîndurile să-și astupe vederea, ştia 
că nu le vorbeşte nici unor surzi, nici unor orbi, căci vede- 
rea, dacă nu e cauza imediată a voinţei, este totuși cauza ei 
primă şi cea mai însemnată. 

CICADA: Ce vrei să spui cu asta? 

TANSILLO: Vreau să spun că nu chipul sau speța sensi- 
bilă sau inteligibil reprezentată este cea care produce emoția: 
fiindcă nu-i de ajuns să priveşti un chip ca să-l iubeşti; ci 
numai în clipa în care sufletul concepe acel chip ca pe un 
obiect nu al vederii, ci al gîndirii, nu ca divizibil, ci ca indi- 
vizibil, nu sub specia lucrului neutru, ci a binelui şi frumo- 
sului, atunci de îndată se naşte iubirea. Or aceasta este vederea 
de la care ar vrea sufletul să-şi întoarcă ochii gîndurile. Această 
vedere îndeamnă îndeobşte simţămîntul să iubească dincolo 
de ceea ce vede; căci, aşa cum tocmai spuneam (în virtutea 
noţiunii universale pe care o are despre frumos şi despre bine), 
el tinde să creadă că, dincolo de gradele de frumos şi bine pre- 
zente în speța în cauză, s-ar afla altele şi altele, la infinit. 

CICADA: De aici ni se trage obiceiul că, după ce am făcut 
din frumosul văzut un concept al minţii, noi dorim să 
continuăm să-l vedem? 

TANSILLO: De aici, deoarece sufletul își doreşte să iu- 
bească mereu ceea ce deja iubeşte, să vadă mereu ceea ce 
deja vede. De aceea vrea ca speța aceea care s-a născut din 
vederea lui să nu se şteargă, să nu slăbească, să nu piară. El 
vrea să vadă tot mai mult, pentru ca, mereu, ceea ce s-ar 
putea estompa în simţirea sa interioară să fie reîimprospătat 
de vederea exterioară: acesta, fiind un principiu al existenţei, 
trebuie să fie și un principiu al conservării. Acelaşi raport 
există între a observa şi a înţelege: căci, la fel cum vederea 
se referă la lucrurile vizibile, intelectul se referă la cele inte- 
ligibile. Cred așadar că ai înţeles ce şi cum vrea să spună sufle- 
tul prin cuvintele „să vă lipsiţi de vedere“. 

CICADA: Am înţeles prea bine. Continuă să spui ce s-a 
întîmplat apoi cu gîndurile cu pricina. 

TANSILLO: Urmează apoi tînguirea mamei care se plinge 
că fiii”? ei [gîndurile] nu i-au ascultat porunca şi, stînd ei 
cu ochii deschişi, aţintiţi la strălucirea obiectului, au rămas 
în tovărășia inimii. Drept care spune: 


x XXX X 


Voi, fiii mei, din nou, fără de milă, 
ca să-mi sporiți amarul, toți m-aţi părăsit; 
nădejde n-aţi lăsat nici de prăsilă, 
de plinsul doar mai e bine-venit. 
La ce, o, ceruri!, să trăiesc în silă? 
La ce vlagă ciuntită şi suflet amorţit 
de nu spre a mă face pildă, pradă 
a crîncenului chin, vie dovadă? 
Voi, dragii mei (şi Domnul cu voi fie!), 
lăsaţi drept gaj văpaia mea înaltă 
şi unul doar, de nu toţi laolaltă, 
măcar la mine să revină din robie! 
Vai mie, însă, nici unul nu se-arată, 
n-afla-voi alinare nici chiar întîrziată. 


x xk k xk x 


lată-mă, o, sărmană mamă, lipsită de inimă, părăsită de 
gînduri, lăsată fără speranţa pe care mi-o puneam doar în 
ele; tot ce-mi rămîne e sentimentul nefericirii, al sărăciei 
şi mizeriei mele. De ce nu mă părăseşte şi el? De ce nu-mi 
vine în ajutor moartea, acum, cînd am rămas fără viaţă? La 
ce bun facultățile naturale, cînd ele nu se pot traduce în act? 
Cum voi putea să mă hrănesc numai cu speţe inteligibile, 
cu o pîine intelectuală, dacă substanţa acestui substrat este 
compusă [şi din acestea, şi din celelalte]??? Cum voi putea 
să trăiesc în armonie cu aceste mădulare, prietene dragi, pe 

care le-am plăsmuit în jurul meu, rînduindu-le și cumpă- 
nindu-le după calităţile elementare, dacă toate gîndurile şi 
sentimentele mă părăsesc pentru a se îngriji cu toatele numai 
de pîinea imaterială şi divină?2%4 Hai, veniți la mine, gînduri 
fugare şi tu, inimă răzvrătită! Hrăncască-se simţirea din lucru- 
rile sensibile, iar intelectul, din cele inteligibile! Sprijine-se 
trupul pe materie și pe ființa trupească, iar intelectul, pe 
obiectele proprii lui: pentru ca această alcătuire să se păstreze, 
să nu se descompună această mașinărie unde, prin mijlocirea 
spiritului, sufletul este unit cu trupul. Vai mie, de ce mi-e 
dat ca, nu din pricina vreunei silnicii din afară, ci din lucrarea 
alor mei, să asist la acest divorţ oribil dintre părţile şi mem- 
brele mele? De ce se bagă intelectul să facă lege simţirii şi 
să o lipsească de hrană? Și de ce simţirea i se ridică împotrivă 
și îi ţine piept, vrînd să trăiască după rînduiala proprie, şi 
nu a altuia? Deoarece numai rînduiala ei o poate menţine 
în viaţă și face fericită, iar ea are datoria să se îngrijească de 
viaţa şi de bunăstarea ei, şi nu de a altora. Armonie și con- 
cordie nu există acolo unde este doar unul, unde o parte 
vrea să absoarbă în sine întregul, ci acolo unde există ordine 
și măsură între mai multe lucruri diferite şi care îşi urmează 
fiecare propria natură. Hrănească-se, așadar, simţirea, după 
legile ei, cu lucruri sensibile, urmeze carnea legea cărnii, iar 
spiritul, legea spiritului şi raţiunea, legea raţiunii: să nu se 
confunde, să nu se încurce unele pe altele?! E de ajuns ca 
una să nu strice sau să dăuneze legii celeilalte: și, dacă nu 
este drept ca simţirea să dăuneze legii raţiunii, tot atît de rău 
este ca rațiunea să împileze simţurile, mai ales atunci cînd 
intelectul este unul neobişnuit și străin, iar simţirea este una 
comună şi la ea acasă?%. — Înţelegeţi, rogu-vă, așadar, gînduri 
ale mele, că unele dintre voi trebuie să rămînă să se îngri- 
jească de casă, în vreme ce altele pot să plece să-şi caute de 
lucru În altă parte. Aceasta este legea naturii, este, aşadar, 

legea autorului și principiului naturii. Prin urmare păcătuiți 
rău acum, Cînd, atrase de mrejele intelectului, lăsaţi cealaltă 
parte din mine” în primejdie de moarte. De unde v-a venit 
această pornire melancolică?” şi perversă de a încălca legile 
naturale şi sigure ale vieţii adevărate, care stă în miinile 
voastre, pentru alta nesigură şi care nu există decît în umbră, 
dincolo de graniţele închipuirii?2% Vi se pare firesc lucru 
ca nişte fiinţe care nu sînt zei, ci animale și oameni, să nu 
vrea o viaţă naturală şi omenească, ci una divină? Este lege 
a destinului şi a naturii ca fiecare lucru să-și urmeze propria 
menire: de ce atunci alergaţi după avarul nectar al zeilor şi 
nesocotiţi hrana existentă și potrivită vouă şi suferiți tînjind 
în zadar la binele altora? Nu credeţi că natura se va supăra 
şi nu vă va da acel bine dacă voi îl dispreţuiţi prosteşte pe 
cel pe care vi-l oferă în prezent? 


Refuza-va cerul să dea al doilea bine 
cui binele dintîi de bine nu îl ţine.30% 


Cu aceste argumente și altele asemenea, sufletul, sus- 
tinînd cauza părţii celei mai obidite, încearcă să cheme gîn- 
durile să se îngrijească de trup. Iar acelea se întorc la el și 
i se arată (deşi cu întirziere), dar nu în forma în care pleca- 
seră, ci vin numai pentru a-și declara răzvrătirea şi pentru 
a-l sili să le urmeze. Drept care nenorocitul suflet se tînguie 
în felul următor: 


x k k kK x 


Cîini ai lui Acteon, haită ingrată, 
v-am zädärît spre a zeiței casă; 
voi vă-nturnați, speranța mi-e curmată; 
venirea voastră suferinţă-mi lasă; 
văd bine, însă, colții voştri cată 
spre mine-acum, cu poftă fioroasă. 
În două rîuri curgi fără de-al lor izvor, 

tu, viață: fă-mă spre soarele-mi să zbor! 
Cînd oare va voi ferice 

natura să mă facă și povara 

trupească să mi-o ia, să las cămara, 

cînd fi-va spre înalt să mă ridice? 
Şi-acolo să adast, ca într-un scoc, 

cu inima şi puii la un loc.% 


XXX kk 


Platonicienii spun că sufletul, în partea sa superioară, nu 
constă decit în intelect, drept care partea aceea e mai mult 
inteligență decît suflet, cîtă vreme suflet este ceea ce însu- 
fleţeşte trupul şi-l menţine în viaţă. Prin urmare acea unică 
esență'0%?, cîtă vreme hrăneşte și ţine gîndurile sus, alături 
de inima transfigurată, în partea sa de jos se află în suferință 
şi ajunge să acuze gîndurile de răzvrătire. 

CICADA: Vrei să spui că nu sînt două esențe contrare, 
ci una singură trasă de două tendinţe contrare?30%5 

TANSILLO: Întocmai. Precum raza soarelui?’ — care, 
atingând pămîntul, ajunge la lucrurile inferioare și întunecate, 
pe care le luminează, le însufleţeşte şi le aprinde, dar ajunge 
totodată şi la elementul foc, adică la steaua din care își are 
obirşia şi de unde purcede și se răspîndește, şi din care îşi 
trage propria hrană originară — la fel şi sufletul, care ţine 
deopotrivă de natura materială şi de cea imaterială, are 
putinţa de a se înălța la cele superioare și totodată pe aceea 
de a se coborî la cele inferioare“. Iar acest lucru are loc 
nu în virtutea şi după regulile unei mişcări fizice, ci numai 
din imboldul uneia sau alteia dintre potente sau facultăți: 
ca atunci cînd simţirea se înalţă pînă la imaginaţie, imagi- 
naţia pînă la rațiune, raţiunea pînă la intelect, intelectul la 
minte, iar atunci sufletul se întoarce în întregime spre Dum- 
nezeu şi sălășluiește, tot, în lumea inteligibilă. Iar de acolo, 
cu o mișcare contrară, coboară spre lumea sensibilă pe calea 

intelectului, apoi a raţiunii, imaginaţiei, a facultăţii senzitive 
şi vegetative*0€, 

CICADA: Am aflat că, într-adevăr, cînd sufletul ajunge 
la treapta cea mai de sus, a divinului, el trebuie să coboare 
din nou în trupul muritor, de unde suie apoi iarăși la treapta 
divinității; şi că există trei trepte ale inteligenţelor: unele, 
în care partea intelectuală o domină pe cea animală, iar aces- 
tea sînt numite inteligente celeste; altele, în care partea ani- 
mală o domină pe cea intelectuală, iar acestea sînt numite 
inteligenţe umane; și altele în care una este egală cu cealaltă, 
și sînt cele ale eroilor sau daimonilor. 

TANSILLO: Mintea, exercitindu-și facultatea de cuprin- 
dere, nu poate dori decît ceea ce îi este apropiat, cunoscut 
și familiar. Astfel, un porc nu poate dori să fie om, nici nu 
poate dori lucrurile potrivite omului. Lui îi e mai drag să 
se tăvălească în noroi decit într-un așternut de mătase; îi place 
să se împerecheze cu o scroafă, şi nu cu cea mai frumoasă 
femeie zămislită de natură: pentru că dorinţa urmează rîn- 
duiala speciei (şi același lucru se poate vedea şi la oameni, 
după cum unii seamănă cu o anume specie de animale, iar 
alții cu alta: unii aduc a patruped, alţii a pasăre; și poate că 
o anume afinitate — pe care nu vreau s-o numesc — îi face 
pe unii să îndrăgească unele animale). Dar dacă minţii (care 
e încătușată de legătura sufletului cu materia) i se va îngădui 
să se ridice la contemplarea unei alte condiţii, mai înalte, 
la care s-ar putea înălța spiritul, ea va face negreșit diferenţa 
între acea condiţie şi aceasta şi pentru cea viitoare o va dis- 
preţui pe cea prezentă. La fel un animal, dacă ar simţi dife- 
renţa dintre el și om, precum și nimicnicia condiţiei sale 
faţă de noblețea condiţiei umane, şi n-ar socoti că aceasta 
este imposibil de atins, el ar prefera să-și afle moartea ce 
i-ar îngădui să atingă condiţia umană decît viaţa pe care 
i-o oferă condiţia lui prezentă. lar aici, cînd se tînguie zicînd 

„cîini ai lui Acteon“, sufletul se prezintă numai în potenţele 
lui inferioare, faţă de care s-a răzvrătit mintea luînd cu sine 
şi inima, adică gîndurile laolaltă cu sentimentele: drept care 
sufletul, percepînd starea sa prezentă, dar necunoscînd vreo 
alta (despre care nici nu crede că ar exista, nici că el ar 
putea-o cunoaște) se plînge că gîndurile, mai degrabă decît 
să revină la sînul lui, se întorc doar pentru a-l lua și a-l duce 
sus, cu ele. Astfel, din cauza iubirii pe care o poartă atît 
materiei, cât și lucrurilor inteligibile, el se simte sfâşiat, sfirte- 
cat într-atit încît pînă la urmă trebuie să cedeze dinaintea 
celui mai puternic și mai hotărît. lar dacă, prin puterea 
contemplaţiei, el se înalță şi e răpit şi dus dincolo de orizon- 
tul simţămintelor naturale, de unde, cu o privire mai pură, 
poate percepe diferenţa dintre o viaţă și alta, atunci el e învins 
de gîndurile înalte şi, trupeşte ca mort“, aspiră numai în 
sus; și deși trupul e viu, sufletul vegetează ca și mort în acel 
trup, adică vieţuiește, dar nu acţionează — neînsemnînd că 
trupul, fiind viu, nu ar face nimic, ci că acţiunile lui și ale 
mădularelor lui sînt vlăguite, şubrede, golite de orice gîndire. 

CICADA: Aşa spunea şi teologul acela3% care mărturisea 
că, fiind răpit în cerul al treilea și cuprins de extazul acelei 
viziuni, și-a dorit să i se destrame trupul. 

TANSILLO: În felul acesta sufletul, după ce mai înainte 
se plingea de pierderea inimii şi îşi certa gîndurile, acum 
doreşte să se ridice în înalt laolaltă cu ele, și se căieşte de prea 
strinsa legătură și apropiere de materia trupească, și spune: 
„tu, viaţă: fă-mă spre soarele-mi să zbor“, adică tu, viaţă 
trupească, nu mă împiedica să mă întorc la locul meu de 
baştină; lasă-mă, pentru ca ochii mei să nu mai verse lacrimi, 
pentru că n-am cum să-i ajut de sînt despărţit de binele meu; 
lasă-mă, căci nu este nici posibil, nici potrivit ca aceste două 
rîuri să curgă „fără de-al lor izvor“, adică fără inimă: vreau 
să spun că nu trebuie ca eu aici, jos, să vărs două rîuri de 

lacrimi, dacă inima mea, care e izvorul acestor rîuri, şi-a 
luat zborul în înalt, cu nimfele lor, adică gîndurile mele. 
Astfel, încetul cu încetul, sufletul trece de la lipsa de iubire 
la ura pentru lucrurile inferioare; așa cum dovedeşte unde 
spune: „Cînd oare va voi ferice natura să mă facă şi povara 
trupească să mi-o ia?“ și în cele ce urmează. 

CICADA: Înţeleg prea bine și asta, şi ceea ce vrei să spui 
despre subiectul nostru principal: că treptele iubirii, senti- 
mentelor și avînturilor depind de cît de puternică sau de 
slabă este lumina cunoașterii şi a inteligenţei. 

TANSILLO: Ai înţeles bine. Iar aceasta trebuie să te con- 
ducă la acea învăţătură, venită atît de la pitagoricieni, cât 
şi de la platonicieni, după care cele două mișcări ale sufle- 
tului, cea urcătoare și cea coboritoare, vin din grija pe care 
sufletul şi-o poartă sieşi şi materiei: sieși, din iubirea pentru 
binele propriu, şi materiei, din imboldul providenţei 
destinului. 

CICADA: Dar spune-mi, rogu-te, pe scurt, ce crezi despre 
sufletul lumii: şi el poate, ca celelalte, să urce și să coboare? 

TANSILLO: Dacă vorbeşti de lume în sensul obişnuit 
al cuvîntului, adică despre univers, află că acela, fiind infinit 
și fără dimensiuni sau măsură, el este nemișcat, neînsu- 
fletit?®? şi fără de formă, deşi tot el este lăcașul a infinite lumi 
mişcătoare, este spaţiul infinit unde există nenumăratele 
fiinţe mari pe care le numim aștri. Dacă însă ai în vedere 
semnificaţia pe care i-o dau cuvîntului adevărații filozofi, 
după care lume este orice glob, orice astru, cum sînt pămîn- 
tul nostru, soarele, luna şi altele, atunci îţi spun că un aseme- 
nea suflet nu urcă, nici nu coboară, ci se mișcă în cerc. În 
acest sens, lumea fiind compusă atît din potenţe superioare, 
cît și inferioare, cele superioare o îndeamnă spre divinitate, 
cele inferioare, spre materia pe care o însufleţeşte și o menţine 
între tropicele generării și degradării specifice tuturor lucru- 
rilor vii din aceste lumi, viaţa ei conservîndu-se veșnic: căci 

acţiunea providenţei divine, cu aceeași rînduială şi măsură, 
o menţine, prin lumina și căldura divină, în aceeaşi neschim- 
bată condiţieS!0. 

CICADA: Pe acest subiect îmi e de ajuns cît am auzit 
pînă acum. 

TANSILLO: La fel ca şi comportările şi pornirile acestor 
suflete anume, şi felurile și ordinea avînturilor, a iubirilor 
și simţirilor sînt și ele influențate de treapta atinsă de suflete 
în înălțarea sau coborirea lor; iar aceasta nu numai pe scara 
naturii, după rostul diferitelor vieţi pe care le cunoaște sufle- 
tul în diferitele trupuri’!!, aşa cum susţin cu tărie pita- 
goricienii, saducheii și alţii, inclusiv Platon și unii dintre 
comentatorii lui cei mai pătrunzători; ci şi pe scara simţă- 
mintelor omeneşti, care este tot atît de bogată în trepte pe 
cît e scara naturii, de vreme ce, potenţial, omul conţine în 
sine toate speciile vii*!?. 

CICADA: De aceea sufletele se pot cunoaşte după simţă- 
minte, anume dacă merg în sus sau în jos sau vin de sus 
sau de jos, adică dacă se îndreaptă spre animal sau spre divin, 
după cum — așa zic pitagoricienii — le e menirea sau după 
cum — așa crede lumea — se manifestă ele: căci, cum bine 
au spus Plotin și alti platonicieni urmînd lecţia maestrului 
lor, sufletul omenesc nu poate fi suflet de animalt!5. 

TANSILLO: Așa e. Acum, revenind la subiectul nostru, 
sufletul de care vorbim, după ce a purces de la avîntul ani- 
malic la avîntul eroic, iată ce spune: „Cînd fi-va spre înalt 
să mă ridice? Şi-acolo să adast, ca într-un scoc, cu inima și 
puii la un loc?“ Şi continuă pe aceeaşi temă zicînd: 


x xk xxx x 


O, soartă, cînd vei vrea să urc pe munte?!f, 


ferice să privesc prin poarta-n care 
mari frumuseți alese, nu mărunte, 


11] 


zăresc? Cine-mi aduce alinare 
şi vlaga mi-o redă, mi-o scrie-n frunte, 
îmi drege trupul, mă pune pe picioare? 
Atunci spiritul meu, într-un final, 
nemaigreşind, nu va avea rival. 

De ţinta ce-o ţintește 
atinge, suie unde năzuieşte, 
de-apucă ce doar Unul ţine-n cleşte, 
acel ce-ndreaptă tot ce se greșește; 

şi fericire-mi dă, cum zice 
acel ce poate tot, ce tot prezice. 


x k kk x 


O, destin, „o, soartă“, o, divină imuabilă providentă, 
„cînd vei vrea să urc pe munte“, adică să mă înalt cu mintea 
pe asemenea culmi încît să-mi îngădui să pătrund în acele 
tainiţe şi sfinte lăcașe care să-mi dezvăluie, să-mi lămurească 
şi desluşească pe rînd acele „alese“, adică rare, „frumuseți“? 
Cînd fi-va „să-mi aducă alinare“ şi să-mi redea „vlaga“ (des- 
făcîndu-mă din laturile strînse ale grijilor, care încă mă leagă) 
cea care îmi „va drege trupul“ care zăcea dezmembrat: adică 
iubirea. Iubirea a unit laolaltă toate întrupările!”, pînă atunci 
dezbinate precum sînt între ele două contrarii, iubirea „pune 
pe picioare“ puterile intelectuale, care n-au vlagă în lucra- 
rea lor, şi le reînvaţă să respire, aspirînd spre înalt? Cînd 
mă va întări deplin şi pe mine, dînd acestor puteri aripi să 
zboare repede şi liber, aşa încît întreaga mea fiinţă să-și afle 
adăpost acolo unde, străduindu-mă, îmi voi îndrepta toate 
greșelile; unde, ajungînd, spiritul meu „nu va avea rival“, 
pentru că acolo nimic nu-i stă în cale, acolo nu e piedică 
să-l doboare, nu e greşeală să-l ispitească? Ah! Dacă sufle- 
tul „năzuieşte“ și se străduie să ajungă acolo unde îi e „ţinta“, 
dacă „suie“ și atinge acea culme pe care se înalţă falnic obiectul 

său, iar voinţa îl ţine sus şi neclintit; dacă fi-va să dobîn- 
dească acel bine ce nu poate fi dobîndit decît de unul, de 
el însuși (deoarece oricine altcineva îl are pe măsura capa- 
cităţilor sale, dar numai el singur îl are în totalitare): atunci 
fi-voi fericit „cum zice“ acel „ce tot prezice“, care vorbeşte, 
adică, despre acea înălţime unde a spune tot şi a împlini 
tot sînt unul şi același lucru; „cum zice“ şi face cel „ce tot 
prezice“, adică cel ce e cauză eficientă şi principiu a tot?!6; 
cel pentru care a spune şi a hotări e totuna cu a porni şi a 
făptui. lată în ce fel purcede şi simțămîntul iubirii, în sus 
sau în jos, pe scara lucrurilor superioare şi a celor inferioare, 
şi cum purcede şi intelectul în cunoașterea obiectelor inte- 
ligibile, iar simţirea, în cunoașterea celor perceptibile”. 
CICADA: Majoritatea filozofilor consideră că naturii îi 
e pe plac această alternanță care decurge din învârtirea roții”!$. 


Sfirșitul dialogului al patrulea 


DIALOGUL AL CINCILEA 


I. CICADA: Ca să mă lămuresc singur cu privire la avîn- 
turile de care vorbeşti, lasă-mă să văd ce anume ni se înfăţi- 
șează aici cu privire la această cinstită oaste”!?. 

TANSILLO: Vezi bine că fiecare ostaș poartă însemnele 
simţămintelor sau isprăvilor sale. Să nu zăbovim însă asupra 
numelor şi veșmintelor! Să ne oprim la semnificația stemei 
şi la tîlcul devizei, adică atît la aceea care rezultă din imagine, 
cât și la aceea care cel mai adesea e exprimată în cuvinte. 

CICADA: Așa vom face. lată-l pe primul: poartă un scut 
în patru culori; deasupra lui, în cimier, sub capul de bronz, 
este pictată o flacără dintre limbile căreia iese un fum năval- 
nic pe care stau scrise cuvintele AT REGNA SENSERUNT 
TRIA320. 

TANSILLO: Ca să te lămuresc, ţi-aş spune că prezenţa 
focului, care, cum se vede, încălzește globul înăuntrul căruia 
se află apa, face ca acest element umed, rarefiindu-se și deve- 
nind mai uşor sub efectul căldurii, să se transforme în vapori 
şi să aibă nevoie de mai mult spaţiu: atunci, dacă nu găseşte 
lesne o ieşire, ţîșneşte cu putere şi cu zgomot, spărgînd vasul. 
Dar dacă are loc îndeajuns sau o ieşire lesnicioasă pe unde 
poate să se evapore, atunci iese mai puţin năvalnic, treptat; 
iar pe măsură ce se evaporă, răsuflă şi se răspîndeşte în aer. 
Această figură întruchipează inima eroului, unde, cînd focul 
iubirii găsește iasca bine pregătită, substanţa vitală parte se 

aprinde și scînteiază, parte fierbe în piept sub formă de plins 
cu lacrimi, parte încinge aerul cu aburul suspinelor. — De 
aceea zice At regna senserunt tria. Unde at presupune dife- 
renţa, deosebirea, opoziţia: ca şi cum ar spune că una ar putea 
să aibă cunoștință de cealaltă, dar nu are. Ceea ce explică 
prea bine versurile următoare, de sub figură: 


x xk kx X 


Din geamănă lumină, eu, påmînt sărac, 
un generos izvor revărs în mare; 
din tot ce pieptul meu adună vrac 
mult suflu răspîndesc în larga zare; 
văpaia ce din inimă-mi desfac 
nu scade, ci spre cer se-nalță mare: 
cu lacrimă, văpaie și suspin tăcut 
eu către apă, foc şi aer vărs tribut. 
Şi, poate, apă, aer, foc 
m-alcătuiesc în parte; dar zeiţa mea 
e-atît de dușmănoasă și de rea: 
nici plînsu-mi lingă dînsa nu găseşte loc, 
nici glasul nu-mi ascultă 
iară văpaia-mi vie ai zice c-o insultă. 
x k xk k x 


Aici materia supusă, reprezentată de „pămînt“, este sub- 
stanța eroului; el varsă din „geamănă lumină“, adică din 
ochi, lacrimi bogate care curg în mare; din piept înalță în 
văzduhul cuprinzător noianul măreț al suspinelor; iar văpaia 
inimii sale, înaintînd prin aer, nu se domoleşte, nu fumegă 
şi nu transmigrează într-o altă vieţuitoare, aşa cum ar face 
o flacără firavă; ci puternică și viguroasă (consumînd mai 
degrabă din substanţa altcuiva decit din a sa) ajunge la sfera 
care îi este proprie'?l. 

CICADA: Am înţeles tot. Să mergem mai departe. 

II. TANSILLO: După el, vine un al doilea, care are şi el 
un scut în patru culori; iar în cimier are un soare care cu 
razele lui luminează spatele pămîntului, cu o inscripţie care 
spune: IDEM SEMPER UBIQUE TOTUM*2. 

CICADA: Văd că nu e uşor de tălmăcit. 

TANSILLO: Sensul e cu atît mai înalt cu cît e mai puţin 
comun: și vei vedea că e unul singur și nu tras de păr. [ine 
seama că soarele, în fiecare ţinut de pe pămînt, pare să acţio- 
neze diferit, în funcţie de loc, de timp şi de aşezare, dar, 
pentru globul pământesc în întregime, el acţionează mereu 
și peste tot la fel: căci, în orice punct de pe ecliptică s-ar 
afla, el dictează iarna, vara, toamna şi primăvara, adică îi 
impune globului cele patru anotimpuri. Căci nu poate fi 
cald într-o parte fără a fi frig în cealaltă; cum, de pildă, cînd 
la noi, la tropicul Racului, mori de cald, la tropicul Capricor- 
nului se moare de frig; în așa fel încît după aceeași rînduială, 
cînd este iarnă acolo, e vară aici, iar cei aflați la mijloc au 
parte de o temperatură mijlocie şi, în funcţie de pozitie, au 
primăvară sau toamnă. Astfel că pămîntul cunoaşte în per- 
manenţă ploaia, vântul, căldura şi frigul; ba mai mult, el 
n-ar fi umed aici de n-ar fi secetos dincolo, iar soarele nu 
l-ar încălzi de această parte, dacă nu ar fi încetat să-l încăl- 
zească de cealaltă. 

CICADA: Am înţeles ce înseamnă chiar înainte să ter- 
mini. El spune că, la fel cum soarele acţionează asupra pămîn- 
tului în totalitate, iar acesta în totalitate îi primește şi suportă 
efectele, la fel obiectul iubit de erou, prin acţiunea strălu- 
cirii sale, îl face pe erou să-i suporte pasiv efectele, adică 
lacrimile, care sînt apele; văpaia, care e focul; suspinele, care 
sînt un soi de vapori care pleacă dinspre foc și tind spre apă, 
sau pleacă dinspre apă şi tind spre fo”. 

TANSILLO: Mai bine explică el în ce urmează: 

XXX XX 


Cînd soarele spre Capricorn declină 
ploaia sporeşte orice firav izvor, 
la echinox, la trecerea sa lină, 
toți surugii”7* lui Eòl mînă cu spor, 
iar el* ne dă căldură mai deplină“? 
păşind în Rac pe drumu-i suitor: 
dar plînsul meu, suspinul și arsura 
pereche nu-s cu gerul şi căldura. 
Mereu la fel, mereu în plins, 
oricît suspin, oricît văpaia crește. 


6 


În apă de m-arunc, în foc ce mistuiește, 
suspinul meu nu trece, nu-l văd stîns: 

eu stărui și-nfinit mă-ncing, 
dar plînsul și durerea nu pot să le înving. 


XX k k k 


CICADA: Sonetul acesta nu lămurește sensul devizei cum 
făcea cel de dinainte, ci mai degrabă o completează sau îi 
arată urmarea. 

TANSILLO: Spune mai bine că, în prima parte, vorbeşte 
cu subînțeles despre figură, în vreme ce în a doua explică 
fățiş deviza, figură şi deviză fiind reprezentate de soare și, 
respectiv, de pămînt. 

CICADA. Să trecem la al treilea. 


III. TANSILLO: Al treilea are pe scut un copil gol, întins 
pe o pajişte verde, care ţine un braţ îndoit pe care își sprijină 
capul, și stă cu ochii întorși spre cer, uitîndu-se la nişte clădiri 
care se află deasupra norilor, cu încăperile, turnurile, grădi- 
nile şi curțile lor, și unde se află şi un castel de foc, iar la 
mijloc se află deviza: MUTUO FULCIMUR?. 

CICADA: Ce înseamnă? 


TANSILLO: Iată ce: copilul gol este eroul, care este sim- 
plu, pur și expus la toate accidentele naturii și întîmplării, 
dar care, cu puterea gindului, clădește castele în aer, iar 
printre altele și un turn, al cărui arhitect este iubirea, a cărui 
zidărie este focul iubirii și al cărui făuritor este chiar el însuși. 
El spune Mutuo fulcimur: adică eu vă clădesc şi vă susțin 
acolo sus cu gîndul meu, iar voi mă susțineţi, aici jos, cu 
speranţa voastră; voi nu aţi exista dacă n-ar fi închipuirea 
mea și gîndul meu care vă plăsmuiește și vă dă viaţă, iar eu 
nu aş mai fi viu dacă nu mi-ar veni de la voi această adiere 
răcoroasă şi această alinare. 

CICADA: E adevărat că nu există închipuire şi himerică 
plăsmuire care, pentru o inimă cuprinsă de avîntul eroic, 
să nu fie un leac mai real și mai adevărat decît orice iarbă, 
piatră, ulei sau altă speță produsă de natură. 

TANSILLO: Da, căci mai mult pot face magii cu ajutorul 
credinţei decît medicii cu ajutorul ştiinţei şi adevărului: și 
în cele mai cumplite boli, mai mult bine le face bolnavilor 
să creadă în ce spun primii decît să înţeleagă ce fac ceilalti??®. 
lar acum să citim aceste versuri: 


x k xk x 


Mai sus de nori, în 'naltul fără baier, 
cînd uneori m-aprind şi delirez, 
de foc să scap, dar cu același crez, 
îmi făuresc în minte un castel în aer: 
şi dacă soarta crudă-mi ia din vaier 
şi harul "nalt mă lasă să-nviez 
privind văpaia mea cu-ngăduinţă, 
ferice îndura-voi orice suferință. 
Copile, eu flacăra şi laţul tău, 
Ce-nlănţuie la fel oameni şi zei 
și-i pîrjoleşte, de-i face mai mișei, 

pe mine nu m-apasă, nu mă leagă, zău! 
Am6r, putea-vei să pătrunzi în mine, 
milos, durerea mea rostind-o bine. 


XX kx xk x 


CICADA: Aici arată că ceea ce îi hrănește fantezia şi îi 
aţiţă spiritul (lipsindu-i lui îndrăzneala de a-și face cunos- 
cută suferinţa, dar totodată fiind la mare chin din pricina 
ci) este speranţa că dacă destinul crud și potrivnic s-ar îndu- 
pleca puţin (înseninîndu-i în cele din urmă chipul) și ar 
îngădui ca obiectul suprem, fără mînie sau dispreţ, să i se 
arate, atunci, socoate el, n-ar exista pe lume bucurie mai 
deplină, nici viaţă mai fericită decît bucuria lui de a suferi 
și fericirea lui de a muri.” 

TANSILLO: Și prin aceasta el ajunge să-i declare lui Amor 
că modalitatea de a pătrunde în pieptul lui nu este cea 
obișnuită, a armelor cu care îi înrobeşte pe oameni și pe 
zei, ci numai aceea de a-i scoate la lumină inima pîrjolită 
şi spiritul chinuit, căci la vederea lor mila nu va mai avea 
încotro, îi va deschide calea și-l va introduce în acest com- 


plicat lăcaș. 


IV. CICADA: Şi ce înseamnă musca aceea care zboară 
în jurul flăcării şi ce vrea să spună inscripţia: HOSTIS NON 
HOSTIS$?530 

TANSILLO: Nu e prea greu: asemeni fluturelui, musca, 
ademenită de frumuseţea strălucirii, se îndreaptă nevinovată 
şi încrezătoare spre flacăra dătătoare de moarte: unde ostis 
se referă la efectul focului, iar non osti, la simţămîntul mus- 
tei. Hostis, musca, în mod pasiv, non þostis în mod activ. 
Hostis e flacăra prin ardoare, non hostis, prin strălucire“. 

CICADA: Dar pe tăbliță ce scrie? 

TANSILLO: 

X xk xk k xk 


Mă jur, de-amor nicicînd nu mă voi plînge, 
fără de care nu vreau a fi ferice; 
de chinul său, deși nu mă constrînge, 
nu fug, ci vreau ce el îmi zice. 
Şi fie cerul neguros sau roşu-sînge, 
duhu-mi e unul, spre Phoenix se ridice! 
Nu pot desface nici destin, nici soarte 
un nod nedesfăcut nici chiar de moarte. 
Iar duh şi inimă şi cuget 
nu află bucurie, libertate, viaţă, 
plăcere sau desfăt de mă răsfață, 
ci doar de mă răzbate al durerii muget, 
căci suferință, moarte, chin 
le am după natură, vrere și destin. 


XXX k x 


Aici figura înfăţişează asemănarea dintre erou și fluturele 
atras de lumină; în vreme ce versurile arată mai degrabă deo- 
sebirea dintre ele: căci îndeobşte se crede că, dacă musca și-ar 
prevedea pieirea, ar fugi de lumină mai abitir decît aleargă 
acum spre ea, socotind că e rău să-și ducă la pieire fiinţa 
mistuindu-se în acel foc dușman. Dar eroului, dimpotrivă, 
îi place să fie nimicit în flacăra pîrjolului de iubire tot atît 
cît îi place să fie atras în contemplarea frumuseţii acelei stră- 
luciri fără pereche; el, printr-o înclinare naturală, printr-o 
alegere a propriei voințe şi prin vrerea destinului, acceptă 
să stea în puterea ei, să sufere, să o slujească şi să moară: ceea 
ce face cu mai multă bucurie, hotărîre și vitejie decît ar face-o 
pentru orice altă plăcere i s-ar oferi inimii, orice altă libertate 
i s-ar dărui spiritului, orice altă viaţă i-ar înviora sufletul. 

CICADA: Spune-mi, de ce zice: „duhu-mi e unul“? 

TANSILLO: Pentru că socotește lucru demn să-și vădească 
statornicia, deoarece înțeleptul nu se schimbă după lună, cum 


fac proştii, ci e neschimbător și unic este Phoenixul său”. 


V. CICADA: Bine. Dar ce înseamnă ramura de palmier 
și-n jurul ei inscripţia: CAESAR ADEST’, 

TANSILLO: Ca să nu vorbim fără rost, vei înţelege totul 
din ceea ce e scris pe tăbliță: 


x k k k x 


Războinic neînvins, la Pharsalos’*, 
cînd istoviți zăceau ai tăi oșteni, 
văzîndu-te, s-au ridicat de jos 
şi i-au zdrobit pe duşmanii vicleni””. 
La fel binele meu, ca cel din cer frumos, 
cînd mi se-arată, în vajnici gardieni 
preface gîndurile ce, semeaţă, 
inima-mi stinse, de-amor mă mai dezvaţă. 

Cînd mie mi se-arată el 
sau amintirea lui, atît se-nsufleţesc 
de orice rău, orice cruzime îmblinzesc, 
mânate de-un atotputernic zel 

ce mie-mi dăruieşte pace 
făr-a curma văpaia ori laţul a-l desface. 


XXX k xx 


Uneori puterile inferioare ale sufletului, asemeni unei 
oștiri neînfricate și dușmănoase care luptă într-un ţinut pe 
care îl cunoaște bine, unde se simte acasă şi cu care e obis- 
nuită, se năpustesc asupra adversarului străin care coboară 
de pe muntele inteligenţei pentru a domoli popoarele din 
vale și din cîmpiile mlăștinoase. Atunci, din pricina numă- 
rului dușmanilor și a rîpelor pieptișe, el se poate pierde și 
s-ar pierde de tot de n-ar avea loc o întoarcere spre strălucirea 

speţei inteligibile prin actul unei contemplări care de la trep- 
tele inferioare suie spre cele superioare. 

CICADA: Despre ce trepte vorbeşti? 

TANSILLO: Despre treptele contemplării, care sînt ase- 
meni gradelor de lumină, care nu există deloc în întuneric, 
există puţin în umbră; în culori există mai mult şi în măsuri 
diferite, după ordinea faţă de cele două extreme, negrul și 
albul; apoi, lumina devine mai evidentă în strălucirea reflec- 
tată de corpurile lustruite sau transparente, de oglinzi sau 
de lună; şi încă mai puternică este în razele răspîndite de 
soare; dar supremă și deplină este în soarele însuşi. Or, cum 
putinţele înțelegerii și sentimentului sînt rînduite astfel încît 
fiecare este înrudită cu cea care o precedă şi cu cea care o 
urmează, fiecare dintre ele, convertindu-se în cea care o trage 
în sus, se înarmează împotriva celei inferioare, care o trage 
în jos (la fel rațiunea, convertită la intelect, nu mai e sedusă 
sau cucerită de cunoaștere, percepţie sau trăirile senzoriale, 
ci, dimpotrivă, folosindu-se de legea intelectului, încearcă 
ea să le stăpînească şi să le îndrepte pe acestea). lar cînd 
apetitul raţional se opune dorinței carnale, cînd dinaintea 
ochilor lui apare, ca urmare a conversiunii, lumina intelec- 
tului, atunci el își recapătă puterea, își sporeşte curajul şi 
ti înspăimîntă şi-i pune pe fugă pe dușmani. 

CICADA: În ce fel socoteşti că are loc o asemenea 
conversiune? 

TANSILLO: Are loc printr-o pregătire în trei etape, așa 
cum spune Plotin, filozoful, în cartea sa Despre frumusetea 
inteligibilă 5%: „prima este aceea de a-ţi propune să semeni 
unei imagini divine“ întorcîndu-ţi privirea dinspre ceea ce 
e mai prejos de propria perfecţiune, ceea ce e comun speciilor 
egale sau inferioare; „a doua este aceea de a-ți concentra în- 
treaga atenţie şi a tinti spre cele superioare; a treia este aceea 
de a-i supune lui Dumnezeu întreaga ta voinţă și iubire“. 

Căci cine va face așa va avea desigur parte de ajutorul divin, 
deoarece divinitatea e pretutindeni prezentă și gata să pă- 
trundă în acela ce se întoarce spre ea prin lucrarea intelec- 
tului și i se dăruiește pe de-a întregul, cu toată simţirea și 
toată voinţa.“ 

CICADA: Prin urmare, ceea ce-l face pe el să se îndră- 
gostească nu e frumuseţea trupească? 

TANSILLO: Nici vorbă, fiindcă aceea nu este nici o fru- 
museţe adevărată, nici una statornică şi, ca urmare, nici nu 
poate inspira o iubire nici adevărată, nici statornică: frumu- 
sețea trupului este un lucru accidental și umbratil, asemeni 
altor lucruri care sînt consumate, alterate şi stricate de schim- 
bările pe care le suferă posesorul, care adesea din frumos 
devine urît fără să i se modifice însă sufletul. De aceea raţiu- 
nea ia cunoștință de o frumuseţe mai adevărată întorcându-se 
spre ceea ce plăsmuiește trupul făcîndu-l frumos din interior: 
adică spre sufletul care l-a alcătuit şi plămădit astfel. Apoi 
intelectul se înalță mai sus și înţelege că sufletul este incom- 
parabil mai frumos decit orice frumuseţe trupească; dar nu 
se poate convinge că sufletul este în sine și dintru început 
frumos: căci atunci nu s-ar vedea acele diferențe dintre suflete, 
care unele sînt înțelepte, binevoitoare şi frumoase, în vreme 
ce altele sînt năroade, rele şi urîte. Atunci el trebuie să se 
ridice și să ajungă la acel intelect superior care este frumos 
în sine şi bun în sine“38. Acesta este comandantul unic şi 
suprem”, singurul care, cînd oștirea gîndurilor ajunge dina- 
intea lui și îl priveşte, o luminează, o îmbărbătează, o întă- 
reşte şi o face să triumfe dispreţuind orice altă frumuseţe 
și respingând orice alt bine. Aceasta este prezenţa care face 
ca orice greutate să fie învinsă, ca orice violență să fie înfrîntă. 

CICADA: Înţeleg tot. Dar ce înseamnă „mie-mi dăruieşte 
pace făr-a curma văpaia ori laţul a-l desface“? 

TANSILLO: Înseamnă și face dovada că orice iubire, cu 
cît puterea sa e mai mare și stăpînirea sa mai sigură, cu atit 

mai strîns te ţine în laţ, cu atît mai greu îţi face jugul, cu 
atît te pîrjoleşte mai tare: pe dos decît fac principii și tiranii, 
care folosesc forța și strîng juvăţul unde văd că stăpînirea 
lor e mai slabă. 

CICADA: Mergi mai departe. 


VI. TANSILLO: Apoi văd închipuită o pasăre Phoenix*% 
în zbor, spre care stă întors un copil care arde în flăcări, iar 
deviza spune: FATA OBSTANT 31. Dar, ca să înţelegi mai 
bine, să citim versurile: 


XXX XX 


Tu, pasăre măiastră, strop de soare, 
tu, Phoenix unic, cu lumea ești pereche 
la vîrsta-ntre arabele hotare: 
eu altul sînt, tu, cea străveche; 
din soare tu renaști și din a lui dogoare, 
eu, tot, mă mistui în flacăra mea veche; 
tu arzi într-unul, eu în orice loc, 
mie Amor, ţie Apollo îți dă foc. 
Şi soarta-n veci ţie ţi-a hărăzit 
o îndelungă viaţă, iar mie scurt răgaz 
ce văd cum se consumă în necurmat necaz, 
şi nu ştiu ce trăi-voi, nici ce am mai trăit. 
Oarbă e soarta mea, a ta-i divină, 
tu sigur reveni-vei la lumină.3% 


XX kkk 


Din înţelesul versurilor reiese că figura întruchipează 
antiteza dintre soarta păsării şi soarta eroului; iar deviza Fata 
obstant nu înseamnă că destinul este potrivnic fie copilului, 
fie păsării, fie amîndurora: ci că sorţile hărăzite lor nu sînt 
la fel, ci sînt diferite şi chiar contrare: căci Phoenixul e cel 
care a mai fost, deoarece din foc el renaşte în aceeași materie 

şi în acelaşi trup de Phoenix, și același spirit, acelaşi suflet 


3) ? 
A’ 


îi replăsmuieşte forma; eroul cunoasterii este cel ce n-a mai 
fost vreodată, pentru că ființa lui de om a fost înainte a unei 
alte specii cît se poate de diferite. Așa încît despre Phoenix 
se ştie ce a fost şi ce va fi: în vreme ce această altă fiinţă e 
foarte puţin probabil ca, prin multele şi nesigurele prefaceri, 
să recapete aceeaşi formă naturală sau una asemănătoare“%5. 
Pe urmă, Phoenixul, în prezenţa soarelui, schimbă moartea 
cu viaţa; în vreme ce celălalt schimbă viaţa cu moartea. În 
plus, pasărea arde în focul aprins în rugul aromitor, în vreme 
ce cestălalt își poartă focul cu sine, oriunde ar merge. Pasărea 
are dinaintea ei, cu siguranţă, o viaţă foarte lungă; cestălalt 
are o viaţă scurtă şi, din pricina nenumăratelor întîmplări 
şi neconcordante, cu un soroc nesigur. Ea se aruncă în flăcări 
cu deplină siguranţă, el, cu îndoiala că va mai revedea vre- 
odată soarele. 

CICADA: Şi ce crezi că poate să însemne asta? 

TANSILLO: Deosebirea care există între intelectul infe- 
rior, numit îndeobște intelect pasiv sau în potenţă, care e nesi- 
gur, variat şi multiform, și intelectul superior, care e poate 
asemeni celui pe care peripateticienii îl numesc inteligența 
cea mai de jos şi care acționează nemijlocit asupra tuturor 
indivizilor umani și care e numit intelect agent sau activ. 
Acest intelect, același pentru întreaga specie umană și a cărui 
influenţă se exercită asupra tuturor indivizilor speciei, este 
asemeni lunii, care este de un singur fel, dar care capătă 
mereu altă înfăţişare după cum se mişcă faţă de soare, care 
este inteligenţa primă și universală. Iar dimpotrivă, intelec- 
tul uman, individual și multiplu, se întoarce, asemeni ochi- 
lor, după nenumăratele și feluritele obiecte, drept care el 
cunoaște infinite trepte după infinitele forme naturale pe 
care le captează“. lată cum se întîmplă că un intelect anume 
poate fi avîntat, neliniştit şi rătăcitor, în vreme ce intelectul 

universal este liniștit, stabil și sigur, atât în privinţa apeten- 
tei, cât și în cea a cuprinderii. De aceea figura mai reprezintă 
(cum poți desluși lesne singur) şi natura felurită, mişcătoare, 
nestatornică și nesigură a cuprinderii și a apetenţei simţu- 
rilor şi, dimpotrivă, statornicia, siguranţa, claritatea concep- 
tului și apetitului inteligenţei; reprezintă deosebirea dintre 
iubirea senzuală, lipsită de discernământ şi certitudine în 
alegerea obiectului, și iubirea intelectivă, care are drept ţintă 
un unic obiect, sigur, spre care se întoarce, care îi luminează 
gindurile, îi aprinde simțămintele, îl înflăcărează, îl învăluie 
în strălucire și îi conferă unitate şi identitate. 


VII. CICADA: Dar ce înseamnă cealaltă imagine, care arată 
un soare cu un cerc înăuntru și altul în afară, şi cu inscripţia 
CIRCUIT345 

TANSILLO: Înţelesul acesteia nu l-aș fi dibuit, sînt sigur, 
dacă nu mi l-ar fi lămurit autorul însuși. Află așadar că acel 
circuit se referă la mişcarea pe care o face soarele pe cele două 
cercuri, cel dinăuntru şi cel din afară, însemnînd că miş- 
carea se face şi totodată este făcută: în felul acesta, soarele 
se află întotdeauna în toate punctele cercului, căci, dacă miş- 
carea sa este instantanee, înseamnă că el se mișcă şi totodată 
este mişcat, şi asta pe toată circumferința în mod egal, drept 
care în el se contopesc şi sînt una atît mișcarea, cât şi repaosul. 

CICADA: Asta am înţeles din dialogurile din Despre infi- 
nit, univers si lumile nenumărate”, unde se declară că sapiența 
divină este infinit mişcătoare (cum a spus Solomon) şi tot- 
odată perfect nemișcată, așa cum spun și înțeleg toți cei care 
se pricep. Dar continuă să-mi explici. 

TANSILLO: Autorul figurii vrea să spună că soarele său 
nu este ca acesta al nostru, care (după cum crede lumea3%) 
înconjură Pămiîntul cu o mişcare zilnică, în douăzeci şi patru 
de ore, şi cu o mișcare planetară, în douăsprezece luni; iar, 

în aceasta, în funcţie de locul pe care îl ocupă în cele patru 
puncte cardinale ale zodiacului, el împarte anul în cele patru 
anotimpuri; ci el e astfel încît (fiind veșnicia însăși și con- 
tinînd în sine totul şi deplin) el cuprinde și iarna, şi primă- 
vara, şi vara, şi toamna; şi, la fel, şi ziua şi noaptea: pentru 
că el este tot în toate punctele şi prin toate punctele și locu- 
rile în același timp“. 

CICADA: Aplică, acum, toate astea la figură. 

TANSILLO: În figură, pentru că soarele nu poate fi dese- 
nat în toate punctele cercului, sînt trasate cele două cercuri: 
unul în jurul lui, pe care înseamnă că el se mișcă, și altul înă- 
untrul lui, pe care înseamnă că el este mișcat. 

CICADA: Dar această reprezentare mi se pare nu toc- 
mai limpede, nici potrivită. 

TANSILLO: De-ajuns că este cea mai limpede şi cea mai 
potrivită pe care o putea face: dacă socoţi că poţi găsi alta 
mai bună, -ai toată libertatea s-o pui în loc pe-a dumitale; 
căci aceasta a fost pusă acolo numai pentru ca sufletul să 
nu rămînă fără trup”). 

CICADA: Și ce spui de acel Circuit? 

TANSILLO: Cuvîntul acesta, în înţelesul său de aici, pe 
cît poate fi el deslușit, înseamnă că soarele se roteşte și este 
totodată rotit, înseamnă, adică, o mișcare prezentă și tot- 
odată absolută. 

CICADA: Minunat: așadar cercurile acelea care încearcă 
fără izbîndă să exprime coexistența mișcării cu repaosul repre- 
zintă de fapt numai mișcarea circulară. Dar, înţelese cum 
spui, iată că şi forma, şi deviza stemei acesteia eroice ajung 
să mă mulțumească. Să citim însă versurile. 

TANSILLO: 


XXXxX x 


Tu, soare-n Taur dai lumină blîndă, 
în Leu faci toate cele să dea-n pirg, 

păşind în Scorpion, mereu la pîndă, 

văpaia ta își pierde mult din sîrg; 

Deucalion’? aduce a frigului osîndă 

şi-ngheață totul, nu acceptă tîrg: 

pe mine iarnă, vară, în orice anotimp 

mă arzi, mă-ncingi, nu-mi lași răstimp. 
Dorinţa mea-i aprinsă, 

de cat la lucru-nalt îndat iau foc, 

iar flacăra-mi împroaşcă de pe loc 

mii de scîntei spre bolta cea întinsă: 
şi anii toţi nu-mi lasă vreun răgaz, 

să mă scutească de caznă, de necaz. 


XX kxk 


Aici cele patru anotimpuri ale anului sînt reprezentate 
nu prin cele patru zodii mișcătoare, care sînt Berbecul, Racul, 
Balanta şi Capricornul, ci prin cele patru numite „fixe“*%5, 
anume Taurul, Leul, Scorpionul şi Vărsătorul: ca să redea 
perfecțiunea, stabilitatea și tăria celor patru anotimpuri. 
Observă apoi că, în versul al optulea, acele „mă arzi“, „mă 
încingi , „nu-mi lași răstimp trebuie înţelese și ca „pe oricine 
arzi şi încingi, nimănui nu-i lași răstimp“. Line seama, tot- 
odată, că acestea nu vor să fie trei sinonime, ci trei situații 
diferite care indică trei grade ale efectelor focului, dintre 
care ultimul nu-i dă răgaz și-l încălzește, al doilea îl aprinde, 
iar primul, cel mai cumplit, îl arde, adică mistuie ceea ce a 
încălzit şi aprins. În același fel stau, în trepte, în sufletul erou- 
lui, dorinţa, atenţia, străduinţa, dragostea, care, după cîte 
simte el, nu s-ar clinti de la locul lor. 

CICADA: De ce le cuprinde pe toate în cuvîntul „caznă? 

TANSILLO: Pentru că obiectul lor, care e lumina divină, 
este, în viaţa aceasta, mai degrabă o aspirație dureroasă decît 

o calmă deţinere: căci în faţa ei mintea noastră e asemeni 
ochilor cucuvelei în faţa soarelui35%. 

CICADA: Putem trece mai departe, căci din cele spuse 
pot înţelege totul. 


VIII. TANSILLO: În cimierul următor e zugrăvită o lună 
plină cu deviza TALIS MIHI SEMPER ET ASTRO*. Vrea 
să spună că pentru astru, adică pentru soare, şi pentru el 
ea e mereu la fel, cum se arată aici, plină şi strălucitoare, 
pe toată suprafaţa discului: dar, ca să înţelegi mai bine, vreau 
să-ţi citesc ce scrie pe tăbliță: 


x k xk k * 


Tu, nestatornică, tu, schimbătoare 
lună, cu cornu-ți gol ori plin, tu sui, 
cu roata-ți sumbră ori strălucitoare, 
tinutul boreal. Rifeii munţi supui 
ori poleiești, în veşnica-ţi plimbare, 
austrul, libiana coastă cînd apui. 

Dar luna mea, spre-a mea durere, iată, 
doar nemișcată stă, doar plină mi se-arată. 

Şi steaua nemiloasă” 
mereu răpită, dată mereu mie, 

e flacără ce arde, ce străluce vie, 
necruțătoare şi-atita de frumoasă: 

dar, de mă lasă fär’ de vlagă, 
făclia-nalră mi-e atît de dragă. 


x xk xk k x 


Cred că vrea să spună că inteligenţa lui, față de inteli- 
iversală“ la fel“: adică luminată 

genţa universală””/, e mereu „la fel“: adică este luminată 
veşnic de ea în toată emisfera, deşi potentelor inferioare li se 
pare, din pricina urmărilor actelor ei, ba întunecată, ba mai 
mult sau mai puţin luminoasă. Sau poate vrea să spună că 

intelectul său speculativ (care e totdeauna în act) este veșnic 
îndreptat către inteligența umană, întruchipată aici de lună, 
şi e atras de ea pentru că, așa cum aceasta este numită astrul 
cel mai de jos şi mai aproape de noi, la fel inteligenţa care 
ne luminează pe noi toți (câtă vreme sîntem oameni“”8) este 
ultima în ierarhia inteligenţelor, aşa cum spun Averroes și 
cei mai ageri dintre peripateticieni. În ochii intelectului în 
potenţă, această inteligenţă ba „apune“, cînd nu se mani- 
festă în act, ba „suie“, adică se înalță dinspre emisfera invi- 
zibilă; şi se arată ori goală, ori plină, după cum dă mai multă 
sau mai puţină lumină; are roata ba „sumbră“, ba „strălu- 
citoare“, pentru că uneori arată numai umbre, similitudini 
și urme, iar alteori, dimpotrivă, îşi oferă vederii întreaga strălu- 
cire; ba apune, la „austru“, ba suie „în ţinutul boreal“, adică 
ba se îndepărtează, ba revine şi se apropie. Dar intelectul 
în act, spre necurmata suferinţă a eroului (pentru că nu stă 
în natura, nici în condiţia omenească ca cineva să fie atît 
de chinuit, de ademenit, de tras, de atras, de absorbit şi sfişiat 
de puterile inferioare), îşi vede obiectul necontenit fix, nemiş- 
cat şi neschimbat, mereu plin, strălucind mereu de aceeaşi 
frumuseţe. Astfel, acesta îi e „mereu răpit, în măsura în care 
nu are acces la el, și „mereu dat“, în măsura în care are acces. 
Mereu îl „arde“ în simțăminte, mereu „străluce“ în gîndire; 
e făclie „necruțătoare“, în măsura în care se ascunde de el, 
și „atîta de frumoasă“ cînd i se arată. „Îl lasă fără vlagă“, 
pentru că e departe de el în spaţiu, și e „atît de dragă“ pentru 
că e unit cu el prin iubire.%? 

CICADA: Şi cum se aplică deviza la inteligenţă? 

TANSILLO: El spune Talis mihi semper, adică: prin 
necontenita țintire către ea3% a intelectului, memoriei şi voin- 
ței mele (pentru că eu nu vreau să mi-o amintesc, să o înţe- 
leg, să o doresc decît pe ea), ea este pentru mine“! mereu 
la fel şi, pe cît pot să o cuprind eu, în întregime prezentă; 

ea nu e niciodată despărțită de mine, căci nicicînd n-o scap 
din ochi; ea nu păleşte vreodată, pentru că nicicînd nu-mi 
abat privirea de la ea, deoarece nu există gînd să mă îndepăr- 
teze de la acea lumină, nu există nevoie naturală să mă silească 
să nu-i dau atenţie. Talis mihi semper din partea ei, căci ea 
e neschimbată în substanţă, în virtute, în frumuseţe și în 
dragoste faţă de acele lucruri care sînt statornice și neschim- 
bătoare față de ea. Și adaugă ut astro?®? pentru că, față de 
soarele care o luminează, ea este mereu la fel, mereu lumi- 
noasă, fiind mereu întoarsă către el, iar el îşi trimite mereu 
şi la fel razele spre ea: la fel cum, fizic, luna, deși văzută cu 
ochii noștri, de pe pămînt, e cînd întunecată, cînd strălu- 
citoare, cînd mai mult şi cînd mai puţin luminată și lumi- 
noasă, ea totuși este luminată de soare mereu la fel; căci ea 
primeşte razele lui în spate, adică în toată emisfera invizi- 
bilă. La fel, pămîntul nostru are mereu o emisferă în lumină, 
deși suprafaţa sa acoperită de ape luminează luna (pe care, 
asemeni multor alți aștri, noi o socotim a fi un alt pămînt) 
cu o lumină inegală și schimbătoare, la fel cum face luna cu 
pământul: în funcţie de cum ele amîndouă se află, în rotirea 
lor, mai aproape sau mai departe de soare?®?. 

CICADA: Dar cum de această inteligență este reprezen- 
tată prin luna care străluceşte pe toată emisfera? 

TANSILLO: Toate inteligențele sînt reprezentate de lună, 
deoarece ele participă atît la act, cît şi la potenţă, întrucît, 
sub aspect material, au lumină, dar prin participare, deoarece 
o primesc de la un alt astru*%%; ele nu sînt lumini prin ele 
însele şi prin propria natură, ci datorită soarelui, care este 
inteligenţa primă, lumină pură şi absolută, act pur şi absolut. 

CICADA: Atunci toate lucrurile care depind de ceva, care 
nu sînt cauză primă, nici act prim, sînt așa, ca alcătuite din 
lumină și întuneric, din materie și formă, din potenţă şi act? 

TANSILLO: Întocmai. În plus, sufletul nostru, în între- 
gimea substanţei sale, este reprezentat de lună: întors fiind 
către lumina lumii inteligibile, străluceşte în emisfera poten- 
telor superioare şi e întunecat în cea a potenţelor inferioare, 
prin care cîrmuieşte materia. 


IX. CICADA: Mi se pare că de ceea ce ai spus acum se 
leagă, după cîte văd, simbolul de pe următorul scut, unde 
e înfățișat un stejar zgrunţuros și rămuros şi bine înfipt în 
pămînt, iar împotriva lui suflă un vînt în jurul căruia stă 
scris UT ROBORI ROBUR36%5. Şi alături e tăbliţa care spune: 


XXX xk x 


Stejar, străvechi ce ţii pe braţe cerul 
şi strîngi puternic glia-n rădăcină, 
nici crivățul ce-și zvirle-n bolți jungherul, 
nici clătinare de pămînt haină, 
nici tot ce poate iernii aspre gerul 
de locul unde stai nu te dezbină! 

Tu eşti icoană a credinţei mele, 
statornică sub supărări şi rele. 

În veci nestrămutată 
ţărînă-mbrăţișezi, o laşi fecundă, 
și recunoscătoare şi se-afundă 
în sînu-i darnic rădăcina. lată, 

și eu în tärna unei ţinte 


m-am împlîntat cu simţ, cu duh şi minte.*56 


XXX xk x 


[TANSILLO]: Inscripţia vorbeşte limpede: eroul se laudă 
că are forţa şi tăria unui stejar și că este, ca cel pomenit mai 
devreme, mereu unul şi același în faţa unicului Phoenix, și 
că, asemeni celui precedent, e asemeni lunii în măsura în 
care aceasta e nestrămutată în strălucirea și frumuseţea el, 

întrucît ea absoarbe mereu aceeaşi cantitate de lumină de 
la soare, şi e diferit de ea, de acest antipămiînt** situat între 
pămîntul nostru şi soare, în măsura în care ea se arată mereu 
alta ochilor noştri; şi de aceea spune că e nestrămutat şi puter- 
nic, rezistînd la crivăţ și la gerul iernii datorită forţei cu care 
stă împlîntat în propriul astru cu simţămâîntul și cu intenţia, 
aşa cum vajnicul copac îşi împletește rădăcinile cu vinele 
pămîntului368. 

CICADA: Eu unul preţuiesc mai mult o linişte neasaltată 
de supărări decît o asemenea stăruință. 

TANSILLO: Este părerea epicureilor, care, de e bine înţe- 
leasă, nu va fi socotită atît de ușuratică pe cît o socotesc 
neştiutorii, întrucît ea nu respinge ceea ce am numit virtute, 
nu ştirbește perfecțiunea statorniciei, ci mai degrabă o spo- 
reste, după cum o întelege îndeobşte lumea: căci pentru 
Epicur adevărata şi deplina virtute a tăriei și statorniciei nu 
e aceea de a suporta necazurile în suferinţă, ci aceea de a 
le îndura fără a le simţi; nu socotește iubire divină, desăvârșită 
și eroică aceea care simte pintenul, frîul, remușcarea, chinul 
unei alte iubiri, ci aceea care nu are nici un alt simţămînr 
în afara ei, care a atins un asemenea grad de plăcere, încît 
nu există suferință să-l abată de la ea sau măcar să-l facă să 
șovăie. Aceasta înseamnă a atinge suprema beatitudine: a 
ajunge la această condiţie, a cunoaște voluptatea fără a mai 
simţi durerea. 

CICADA: Dar în opinia comună nu așa este înţeles Epicur. 

TANSILLO: Pentru că oamenii nu citesc nici cărțile lui, 
nici cele care îi prezintă, fără părtinire, teoriile; dar cine le 
citește pe acelea care îi povestesc viaţa și îi relatează sfîrșitul 
află că, dictîndu-şi testamentul, el începea cu aceste cuvinte: 
„Ajungînd în ultima şi totodată cea mai fericită zi a vieţii 
noastre, am hotărît cele ce urmează cu mintea liniștită, sănă- 
toasă şi împăcată; pentru că, deși ne chinuie o mare durere 

provocată de piatră, acea durere a fost deplin absorbită de 
plăcerea închipuirii noastre și a gîndului morţii. 3% Și e 
lucru știut că mîncatul, băutul, odihna și procrearea erau 
pentru el o fericire tot atît pe cît erau şi o durere, căci feri- 
cirea pentru el consta în a nu simţi nici foame, nici sete, 
nici oboseală, nici poftă trupească. De aici socotește, rogu-te, 
în ce constă, după noi, perfecțiunea statorniciei: nu în aceea 
că arborele nu se frînge, nu se îndoaie, nu se rupe; ci în aceea 
că nici măcar nu se clinteşte: în acest sens al comparației, 
eroul își ţine nemișcat spiritul, simţul, intelectul, nemaisim- 
tind supărările și relele. 

CICADA: Vrei să spui că e de dorit să îndurăm chinuri 
ca să ne dovedim tăria? 

TANSILLO: Ceea ce numeşti „a îndura“ e numai o parte 
din statornicie, şi nu defineşte întreagă această virtute: care 
este ceea ce eu numesc „a îndura cu tărie“, iar Epicur numea 
„a nu simţi“. Această privare de simţire este rezultatul faptu- 
lui că eroul a fost absorbit în întregime de grija arătată vir- 
tutii, binelui celui adevărat şi fericirii. Așa s-a întîmplat cu 
Regulus, care nu a simţit butoiul, cu Lucreția, care n-a simțit 
pumnalul, și la fel n-au simţit Socrate otrava, Anaxarcos 
piua, Scaevola focul, Cocles viltoarea“0, şi alți oameni înar- 
mați cu această virtute împotriva unor chinuri care pe oame- 
nii obişnuiţi și lași îi înspăimîntă și le produc suferință. 

CICADA: Mergi mai departe. 


X. TANSILLO: Priveşte acum la scutul acesta care închi- 
puie un ciocan şi o nicovală, cu inscripţia AB AETNA*!. 
Dar, înainte să-l cercetăm, să citim versurile. E o personifi- 
care a lui Vulcan: 


* kx xxx 


Fu la cumplitul munte sicilian, 
unde lui Jupiter tu fulger făurești, 

nu mă întorn, zgrunţosule Vulcan: 
gigant”? mai vajnic decît bănuieşti 
se zbate, se răscoală-n van, 
cu nouă stăruinți şi cazne vitejeşti; Di 
aci alt Mongibel“* — pun chezăşie — 
găsesc, şi făurari şi fierărie. 
Aici unde suspinul unui piept 
ca foalele aţiţă-ntruna focul 
iar sufletul, bătut de nenorocul 
atîtor suferinţi, de chin nedrept, 
iveşte-o armonie-naltă 
ce-ntrece cazne şi rele laolaltă. 


XX XXX 


Aici sînt înfăţişate chinurile şi necazurile aduse de iubire, 
mai ales de iubirea obişnuită, care nu este altceva decît atelie- 
rul lui Vulcan: acel meșter care îi făureşte lui Jupiter fulgerele 
ce pedepsesc sufletele nelegiuite. Căci iubirea deşănţată 
poartă în sine însăşi sîmburele pedepsei, întrucît Dumnezeu 
e aproape, este lingă noi, în noi”4. Există în noi un anume 
spirit sacru, o inteligență divină, slujită de un simțămînt spe- 
cial, justiţiar, care, dacă nu altfel, măcar prin remușcarea 
conştiinţei“, loveşte ca un ciocan neînduplecat spiritul care 
greşeşte. Acea inteligență ne supraveghează acţiunile și 
simţămintele, și se poartă cu noi întocmai cum ne purtăm 
şi noi cu ea. În toţi cei ce iubesc există acest făurar, Vulcan: 
aşa cum nu există om să nu-l aibă înlăuntru pe Dumnezeu, 
la fel nu există îndrăgostit să nu-l aibă înlăuntru pe acest 
zeu. Dumnezeu e în toţi, acesta e lucru sigur, dar ce zeu 
sălășluieşte în fiecare dintre noi nu e uşor de ştiut; iar dacă 
încercăm să cercetăm și să lămurim care anume e, cred că 
singura care îl poate desluși e iubirea: căci ea este cea care 
mișcă vîslele, umflă pînzele şi cîrmuieşte fiinţa noastră în 

așa fel încît o mînă fie spre bine, fie spre rău. — Spre bine 
sau spre rău referitor la ceea ce înfăptuieşte la nivelul actelor 
morale și al contemplării; pentru că toţi îndrăgostiții cunosc 
suferinţa: întrucît lucrurile sînt amestecate, adică nu există 
bine, ca simţire sau gînd, căruia să nu-i stea alături și să nu 
i se opună un rău, şi nici un adevăr căruia să nu-i stea alături 
şi să nu i se opună un neadevăr; la fel cum nu există iubire 
fără de teamă, neliniște, gelozie, ranchiună și alte patimi care 
purced din contrariile lor, care ne alină, în vreme ce ele ne 
chinuie. Dar, cînd sufletul doreşte să-şi recapete frumuseţea 
naturală, el se străduieşte să se purifice, să se însănătoşească, 
să se primenească: de aceea, fiind el ca aurul amestecat cu 
pămînt şi fără formă, foloseşte focul şi prin ardere vrea să 
se elibereze de impurități; iar lucrul acesta se întîmplă cînd 
intelectul, adevăratul faur al lui Jupiter, se pune la treabă 
şi trece potenţele intelective în acte. 

CICADA: La aceasta cred să se refere şi pasajul acela din 
Banchetul lui Platon?” unde se spune că de la mumă-sa, 
Penia, i se trage lui Amor că e uscat, slab, palid, desculț, pră- 
pădit, fără căpătii, neajunsuri prin care sînt figurate chinu- 
rile sufletului sfişiat de sentimente contrare”77. 

TANSILLO: Într-adevăr, pentru că spiritul cuprins de o 
asemenea pornire este absorbit de gînduri adinci, năpădit 
de griji urgente, încălzit de dorinţe fierbinţi, hărțuit de întîm- 
plări neprevăzute: drept care sufletul ajunge să fie neatent 
și prin aceasta mai puţin grijuliu şi harnic în cîrmuirea tru- 
pului prin actele potenţei vegetative. De aici trupul ajunge 
costeliv, prost hrănit, vlăguit, anemic, plin de umori melan- 
colice care, cînd nu sînt ţinute în frîu de un suflet disciplinat 
sau de un spirit clar şi lucid, duc la nebunie, la prostie şi la 
avîntul animalic sau, în cel mai bun caz, la lipsa de grijă şi 
disprețul faţă de propria persoană, la care se referă Platon 
prin cuvîntul „descult“. Amor arată prăpădit și zboară jos 

cînd se leagă de lucruri josnice; şi zboară sus cînd ţinteşte 
spre fapte înalte378. În concluzie: oricum ar fi iubirea, ea este 
întotdeauna însoţită de chin şi de suferinţă, drept care ajunge 
oricum să fie material pentru fierăria lui Vulcan; căci, deşi 
sufletul este un lucru divin şi prin natura lui stăpîn, nu slugă, 
a materiei trupești, totuși, cînd el nu află ceva care să-l mulțu- 
mească, ajunge să se frămînte și să se supună singur trupului. 
Și deși cată ţintă la lucrul iubit, totuşi el se află mai mereu 
tulburat și purtat de viltoarea speranţelor, temerilor, îndo- 
ielilor, pornirilor, întrebărilor, remuşcărilor, îndirjirilor, regre- 
telor și de alţi călăi care sînt foalele, tăciunii, nicovalele, 
ciocanele, cleştii şi alte unelte care se află în fierăria murda- 
rului şi spurcatului soţ al Venerei. 

CICADA: Am vorbit mult despre acest subiect. Rogu-te, 
vezi ce urmează. 


XI. TANSILLO: Văd un măr de aur împodobit din plin 
cu smalțuri felurite şi nespus de preţioase, în jurul căruia 
stă scris: PULCHRIORI DETUR*7. 

CICADA: Aluzia la cele trei zeițe care s-au supus judecății 
lui Paris e cît se poate de comună. Dar mai bine să citim 
versurile care ne vor lămuri mai bine cu privire la intenția 


eroului. 
TANSILLO: 


XXX X x 


Venera, zeie a celui de al treilea cer*80 


şi mumă-a orbului arcaș, și cea ivită 
din marea scăfirlie a lui Jupiter 

şi mîndra Iuno, soaţa lui nuntită, 
tustrele cheamă un troian oier 

să deie mărul cui pare-i nimerită: 
dar de zeița mea coboară în arenă 
pierd mărul Venus, Iuno şi Atenă. 

Trupu-i frumos frumoas-o face 
pe Venus, pe Minerva-nţelepciunea, 
solemna-i măreție e minunea 
lunonei, de Zeus chiar o place; 

Dar zeia-mi pare să deţie 
înţelepciune, frumuseţe, măreție. 


XXX X x 


lată cum anume compară el obiectul iubirii sale, care 
cuprinde toate calităţile, toate condiţiile şi toate felurile de 
frumuseţe, cu altele care nu au decît una fiecare, iar această 
fiecare e împrăștiată la mai mulți inși: cum s-a întîmplat 
cu privire la frumuseţea trupească, ale cărei caracteristici 
Apelles spunea că nu le-a putut găsi pe toate într-o singură 
fecioară, ci doar răspîndite la mai multe3!. Aici însă e vorba 
de trei feluri de frumuseţe, deși toate trei se regăsesc la fiecare 
dintre zeițe, căci Venerei nu-i lipsesc înţelepciunea şi maies- 
tatea, nici lunonei graţia şi înţelepciunea, iar de Pallas se 
ştie că are şi maiestate, şi graţie: numai că la fiecare una 
dintre calităţi le întrece pe celelalte, iar aceea trece drept 
caracteristică, celelalte drept proprietăţi accidentale, şi de 
vreme ce la fiecare predomină unul din daruri, numai în 
privinţa acestuia unul zeiţa care îl posedă le domină pe drept 
pe celelalte două. Iar cauza deosebirii dintre ele [și obiec- 
tul iubirii eroului nostru] este că zeițele nu au aceste calități 
prin esenţă şi de la origine, ci prin participare și în mod 
derivat. Şi ca în toate lucrurile ce depind de altceva, perfec- 
ţiunea depinde şi ea de mai marea sau mai mica apropiere 
de acest altceva. — Dar în simplitatea esenței divine se află 
totul întru tot şi nu încape măsură: aşadar nu există mai 
multă înţelepciune decît frumuseţe şi maiestate, nici mai 
multă bunătate decît putere: şi toate atributele nu sînt numai 
egale, ci şi contopite, sînt unul și același lucru. Precum în 

sferă toate dimensiunile nu sînt numai egale (lungimea fiind 
egală cu lățimea şi înălțimea), ci și identice: căci ceea ce în 
sferă numești înalt poţi numi la fel de bine lung şi lat. Așa 
e și cu înălțimea înţelepciunii divine, care e totuna cu întin- 
derea în lungime a puterii sau în lăţime a bunărății. Toate 
aceste perfecţiuni sînt egale pentru că sînt infinite”%7. Dar, 
unde sînt finite, e de la sine înţeles că ele trebuie comparate 
între ele, drept care fireşte că cineva e mai degrabă înțelept 
decît frumos și bun, mai degrabă bun și frumos decît înte- 
lept, mai degrabă înţelept și bun decît puternic sau mai 
puternic decît bun şi înţelept. Dar, unde înţelepciunea este 
infinită, puterea nu poate fi nici ea decît infinită: căci altfel 
n-ar putea ști în mod infinit. Acolo unde e infinită bună- 
tatea, e nevoie și de înţelepciune infinită; căci altminteri 
nu ar şti să fie infinit de bun. Unde e putere infinită, trebuie 
ca şi bunătatea și înţelepciunea să fie infinite, ca să poată 
şti și să se ştie a putea infinit. Vezi deci cît de înalt este obiec- 
tul iubirii acestui ins eroic aproape îmbătat de băutura zeilor, 
și de neasemuit cu altele de alt fel. Vreau să spun, vezi în 
ce fel speța inteligibilă a esenței divine cuprinde în cel mai 
înalt grad perfecțiunea tuturor celorlalte spete, în așa fel 
încât, în măsura participării lui la acea formă, el va putea 
înţelege și face totul, va deveni atît de prieten cu acea frumu- 
seţe, încît o va dispreţui și o va evita pe oricare alta. Drept 
care ei trebuie să-i fie închinat mărul sferic, ei, care este totul 
întru tot, ci nu frumoasei Venere, care e întrecută în înţelep- 
ciune de Minerva, şi în maiestate de lunona; nu Minervei, 
care e întrecută în frumuseţe de Venera și în măreție de 
Iunona; şi nici lunonei, care nu este nici zeiţa inteligenţei, 
nici a iubirii. 

CICADA: Așa e, căci gradelor naturii și esenţelor le cores- 
pund gradele speţelor inteligibile şi măreţia simțămintelor 
și avînturilor iubirii. 

XII. CICADA: Următorul reprezintă un cap ce are patru 
fete care suflă în cele patru colţuri ale cerului, patru vînturis5 
şi un singur chip, iar deasupra lor, două stele, și la mijloc 
deviza: NOVAE ORTAE AEOLIAES; aş vrea să aflu ce 
înseamnă toate astea. 

TANSILLO: Mi se pare că sensul acestei devize este legat 
de al precedentei. Căci, aşa cum acolo se vorbea despre fru- 
museţea infinită ca obiect al iubirii, aici se vorbeşte despre 
o aspirație, strădanie, năzuinţă şi dorinţă infinite: deoarece 
eu cred că aceste vinturi vor să însemne suspinele; dar ne 
vom lămuri citind versurile: 


XA Ok k x 


Voi, ai Aurorei fii și-ai lui Astreu385 
titan, ce răscoliţi pămînt şi mare, 
vă mînă parcă Vrajba ca un zmeu 
să înfruntaţi zeiasca adunare, 
pe voi lega-v-aș strîns cu friul meu 
în grotele eolie386, dar voi n-aveţi stare: 
ci strinsu-v-aţi cu toţii într-un piept 
şi-l chinuiţi acuma pe nedrept. 

Voi sînteţi zavragiii frați 
ai uraganelor crunte marine, 
dar pace vă aduc, fár de suspine, 
doi ochi ce-s asasini nevinovaţi: 

cînd ei se-arată ori se-ascund 
afla-veţi pace ori un chin profund. 


XX XX x 


După cum lesne se poate vedea, cel care le vorbește vîn- 
turilor este Eol, care spune că nu mai este el acela care le 
stăpîneşte în grotele eolie, ci două stele în pieptul acestui 
erou. Aici cele două stele nu reprezintă cei doi ochi ai unui 
chip frumos, ci cele două spețe perceptibile ale divinei 

frumuseți şi bunătăți ale infinitei străluciri; ele aprind atît 
de tare dorinţa intelectuală şi rațională, încît o prefac într-o 
aspirație infinită pe măsură ce el, eroul, ajunge să cunoască 
mărimea, frumuseţea și bunătatea infinite ale acelei lumini 
minunate. Căci iubirea, cînd e finită, împăcată şi cunoaște 
măsură, are un alt obiect, ci nu frumusețea divină; dar cînd 
aspiră“8 mereu mai sus şi mai departe, se poate spune că 
are drept obiect infinitul. 

CICADA: E drept ca aspiraţia să fie reprezentată prin 
suflare? Iar vînturile, ce au ele de a face cu dorinţa? 

TANSILLO: Cine în această condiţie aspiră, acela şi sus- 
pină, şi expiră”85. De aceea înverşunarea aspirației se traduce 
prin hieroglifa suflului vîntului. 

CICADA: Totuşi e o diferenţă între a suspina și a expira. 

TANSILLO: Da, dar ele nu sînt folosite ca să indice sino- 
nimia, ci asemănarea. 

CICADA: Explică mai departe. 

TANSILLO: Aspiraţia infinită, arătată prin suspine și întru- 
chipată de vinturi, nu se află în puterea lui Eol în insulele 
Eolie, ci în a celor două lumini pomenite; ele, cu deplină 
nevinovăție și neînchipuită blindeţe, îl ucid pe erou, adică, 
prin rîvna dragostei, îl fac să fie ca mort pentru orice altceva. 
Acele lumini, dacă se ascund şi se închid, dezlănţuie uragane 
în sufletul lui; dacă, dimpotrivă, i se arată, îi redau liniștea; 
adică în răstimpul în care ochii minții omenești, în trupul în 
care sălășluieşte ea acum, sînt umbriţi de un văl de negură, 
sufletul, cu toată strădania lui, află mai degrabă neliniște și 
chin; şi dimpotrivă, cînd vălul e sfișiat şi înlăturat, sufletul va 
deveni destul de liniștit pentru a se împăca cu condiţia sa%%”. 

CICADA: Și cum se face că intelectul nostru finit poate 
urmări un obiect infinit? 

TANSILLO: Poate din cauza infinitei potente care îl 
caracterizează. 

CICADA: Dar, dacă ea rămîne veșnic fără efect, e zadarnică. 

TANSILLO: Ar fi zadarnică dacă s-ar raporta la un act 
finit, unde infinita potenţă ar fi privativă?”®; dar nu cînd 
se raportează la un act infinit, unde potenta infinită este per- 
fecţiune reală. 

CICADA: Dacă intelectul uman este natură finită şi act 
finit, cum de potenţa sa este infinită? 

TANSILLO: Pentru că el este etern, și de aceea, plăcerea 
sa necunoscînd limită de timp, fericirea lui n-are măsură, 
nici sfîrşit; și pentru că, deși e finit în sine, el este infinit 
în obiectul său. 

CICADA: Ce diferenţă este între infinitatea obiectului 
şi infinitatea potenţei? 

TANSILLO: Ea este finit infinită, în vreme ce el e infinit 
infinit*?!. Dar să revenim. Inscripţia spune aşadar Novae 
partae Aeoliae pentru că se pare că toate vinturile (din hău- 
rile grotelor lui Eol) s-ar fi prefăcut în suspine, dacă le punem 
la socoteală şi pe acelea care purced din dorinţa fără de sfârșit 
care aspiră la binele suprem şi la frumuseţea infinită. 


XIII. CICADA: Să vedem acum ce înseamnă acea făclie 
arzătoare, în jurul căreia stă scris AD VITAM, NON AD 
HORAM*7. 

TANSILLO: Înseamnă stăruința în această iubire și în 
dorinţa arzătoare de adevăratul bine, în care se pîrjolește, 
în actuala sa existenţă, eroul. Asta cred să spună și versurile 
următoare: 


XA xk xk X 


Cînd răsăritul ziua o sloboade 
ţăranul harnic iese-afar din casă; 
cînd soarele-n înalt mai tare arde 
el şade toropit la umbră deasă; 
apoi trudește-oricît nevoia-l roade, 

doar pîn ce seara peste sat se lasă; 

apoi se odihnește; dar eu îs la necaz 

zi, noapte, dimineaţă ori prînz fără răgaz. 
Iar razele de foc 

din soarele-mi ţîșnesc pe două arce, 

de inima (c-așa mi-e scris şi pace) 

şi zarea mea n-o părăsesc deloc: 
şi din înaltu-i meridian 

ea, inima, se pîrjolește-avan. 


XX XX x 


CICADA:Versurile acestea mai degrabă ilustrează decît 
explică sensul figurii. 

TANSILLO: Nu mi-e greu să te fac să înţelegi sensul, căci 
aici înţelegerea nu cere decît puţină atenţie. „Razele“ soarelui 
sînt căile prin care frumuseţea și bunătatea divină ni se arată 
nouă. Şi sînt „de foc“ pentru că nu pot fi prinse de intelect 
fără a înfierbînta simţămîntul. Cele „două arce“ ale soarelui 
sînt cele două feluri de revelații pe care teologii scolaști le 
denumesc „matinală“ și „vesperală““”, drept care inteligenţa 
care ne luminează“ pe noi, fiind, ca şi aerul, un fel de mediu 
de transmitere, face ca acea speţă să ajungă la noi fie ca vir- 
tute, dacă e admirată în sine, fie ca eficienţă, dacă e preţuită 
după efectele sale. „Zarea“ sufletului este aici locul poten- 
telor superioare, unde puterea vie a intelectului este ajutată 
de imboldul zdravăn al simţămiîntului, reprezentat de inimă, 
care suferă pîrjolindu-se; pentru că fructele iubirii pe care 
le putem culege în această stare nu sînt atît de dulci încît 
să nu fie însoţite şi de o anume amărăciune, fie şi numai 
aceea care vine din conștiința nedeplinei înfruptări. Cum 
se întîmplă și cu fructele iubirii naturale, a căror condiţie 
n-aş ști să o exprim mai bine decît o face poetul epicurean: 


Ex hominis vero facie pulchroque colore 
nil datur in corpus praeter simulacra fruendum 

tenua, quae vento spes captat saepe misella. 

Ut bibere in somnis sitiens cum quaerit, et humor 
non datur, ardorem in membris qui stinguere possit; 
sed laticum simulacra petit frustraque laborat, 

in medioque sitit torrenti flumine potans: 

sic in amore Venus simulacris ludit amantis, 

nec satiare queunt spectando corpora coram, 

nec manibus quicquam teneris abradere membris 
possunt, errantes incerti corpore toto. 

Denique cum membris conlatis flore fruuntur 
aetatis; dum iam praesagit gaudia corpus 

atque in eo est Venus, ut muliebria conserat arva, 
adfigunt avide corpus iunguntque salivas 

oris, et inspirant pressantes dentibus ora, 
nequicquam, quoniam nihil inde abradere possunt, 
nec penetrare et abire in corpus corpore toto. ”?? 


La fel judecă el felul în care ne putem bucura noi de cele 
divine: în cazna noastră de a pătrunde în ele și a ne con- 
topi cu ele, chinul dorinţei întrece desfătarea gîndului. Şi 
poate de aceea Evreul acela înţelept a spus că cine sporeşte 
cunoașterea sporeşte durerea3%, deoarece cu cît cuprinzi mai 
mult cu atît dorești mai mult, iar de aici decurge mai marea 
suferinţă şi durere din cauza lipsei lucrului dorit; de aceea 
epicureanul, care a ales viaţa cea mai liniștită, a spus cu pri- 
vire la dragostea obişnuită: 


Sed fugitare decet simulacra, et pabula amoris 
abstergere sibi, atque alio convertere mentem, 

nec servare sibi curam certumque dolorem: 

ulcus enim virescit et inveterascit alendo, 

inque dies gliscit furor, atque erumna gravescit. 
Nec Veneris fructu caret is qui vitat amorem, 

sed potius quae sunt sine paena commoda sumit’? 

CICADA: Ce înţelege el prin „meridianul inimii“? 

TANSILLO: Locul sau partea cea mai înaltă și eminentă 
a voinţei, cea care se aprinde cel mai tare, cel mai eficient, 
mai direct şi mai luminos. Înţelege că acest simțămînt nu 
este ca la început, în pornire, nici ca la sfîrşit, în repaos, ci 
ca la mijloc, în plină înflăcărare. 


XIV. CICADA: Dar ce înseamnă acea săgeată de foc care 
în loc de vîrf de fier are flăcări, şi în jurul ei stă încolăcit 
un laţ, iar deviza este AMOR INSTAT UT INSTANS**? Spune 
ce înţelegi. 

TANSILLO: Cred că vrea să spună că nu-i îngăduie răgaz 
şi că îl chinuie veşnic la fel. 

CICADA: Văd bine laţul, săgeata și focul; şi înţeleg in- 
scripţia Amor instat, dar nu înţeleg ce urmează după aceasta, 
anume că iubirea stăruie stăruind: ceea ce e la fel de lipsit 
de sens cu a spune că: „această stemă el a închipuit-o închi- 
puind, o poartă purtînd-o, o înţelege înţelegînd-o, o pretu- 
ieşte preţuind-o, iar ea valorează ceea ce valorează “3”. 

TANSILLO: Cine n-are răbdare să cugete dă un verdict 
pripit. Acel instans nu e un adjectiv derivat din verbul instare, 
ci un substantiv folosit cu sensul de „clipă“. 

CICADA: Si ce, mă rog, înseamnă că iubirea te mînă ca 
și clipa? 

TANSILLO: Dar ce vrea să spună Aristotel în cartea sa 
Despre timp*%, unde zice că eternitatea este o clipă şi că 
timpul însuși este o clipă? 

CICADA: Cum se poate asta, de vreme ce nu există timp 
cît de scurt care să nu cuprindă mai multe clipe? Socoteşte 
el că potopul sau războiul Troiei sau noi înşine și vremea 
noastră, toate încap într-o clipă? Aș vrea să aflu cum s-o 
putea împărţi clipa asta în atîtea secole și în atiţia ani; şi aș 

mai vrea să ştiu dacă, judecînd la fel, nu putem spune că 
și linia este un punct. 

TANSILLO: Ba putem, căci aşa cum timpul e unul, deși 
răspîndit în diferite subiecte temporale, la fel și clipa este 
una în diferitele şi totodată toate părţile timpului. La fel 
cum eu sînt același care am fost, sînt și voi fi; sînt acelaşi 
fie că mă aflu în casă, în biserică, pe cîmp sau oriunde m-aș 
găsi. 401 

CICADA: Dar de ce clipa, sustii dumneata, este timpul 
în întregimea sa? 

TANSILLO: Fiindcă, dacă n-ar exista clipa, n-ar exista 
nici timpul: de aceea, în esenţa şi substanţa sa, timpul nu 
e altceva decît clipă. E de ajuns să înţelegi asta (căci nu ţin 
să perorez cu privire la cartea a patra a Fizicii+02) ca să pricepi 
ce înseamnă că iubirea nu-l părăseşte în vecii vecilor: căci 
acest instans nu înseamnă aici un punct al timpului. 

CICADA: Da, dar sensul acesta ar trebui specificat în- 
tr-un fel oarecare, dacă nu vrem ca deviza să fie echivocă 
şi să înţelegem că iubirea lui ar dura o clipă, adică un atom 
de timp sau deloc; ci, așa cum interpretezi dumneata, că ea 
durează veşnic. 

TANSILLO: Nu încape îndoială că dacă deviza ar implica 
amîndouă aceste sensuri, contrare unul altuia, atunci ar fi 
o nerozie. Dar, dacă te gândeşti bine, nu e așa, de vreme ce 
într-o clipă, dacă prin clipă înţelegem un atom sau un punct 
al timpului, este imposibil ca iubirea să stăruie: de aceea 
sîntem obligaţi să înţelegem clipa în celălal fel. Iar ca să 
încheiem discuţia, hai să citim versurile ce urmează: 


k k k k*k 
Un timp împräştie, un timp culege; 
unul clădește, unul doar därîmä; 


unul doar strică pe cînd altul drege; 
unul e vesel, altul nici fărimă; 

unul să-nnoade ştie, altul — să dezlege; 

unul dă viață, altul te sfărimă405. 

În orice zi şi oră, de-atiţia ani şi luni, 

tu, Amor, mă-nlănţui, mă ţii ca pe tăciuni 
Tu veşnic mă snopești, 

m-omori; sînt iar plin tot de-alean, 

mă superi iarăşi, mă chinui mai avan, 

mă culci şi mă ridici, deloc nu mă slăbeşti; 
pe mine tu de mine mă desparti 

viaţa-ntre moarte și chin tu mi-o împarţi. 


404. 


XXXX x 


CICADA: Am înţeles prea bine: şi mărturisesc că toate 
se leagă între ele. Drept care socotesc că putem merge mai 
departe. 


XV. TANSILLO: Aici vezi un şarpe care zace în zăpadă, 
unde l-a aruncat un plugar, şi un copil gol care arde în 
flăcări; şi mai vezi cîteva amănunte și deviza care zice IDEM, 
ITIDEM, NON IDEM4%5. Asta îmi pare a fi mai degrabă o 
enigmă, de aceea nu m-aș încumeta s-o explic pe deplin: cred 
totuși că vrea să spună că, din vrerea aceluiaşi destin necru- 
ţător, şi unul, și celălalt sînt la fel de chinuiți (adică fără milă, 
cumplit şi de moarte) prin mijloace diferite sau din pricini 
contrare, precum frigul şi căldura. Dar cred că asta cere o 
discuţie mai lungă şi specifică. 

CICADA: Atunci s-o lăsăm pe altă dată. Citește însă 
versurile. 

[TANSILLO: 


kk kkk 


Tu, şarpe vlăguit, te-ncolăcești, 
te-nnozi, te zbaţi, te zvârcoli în zăpadă, 
pe rînd o parte şi-alta îţi fereşti 
ca frigului de tot să nu-i cazi pradă; 

de grai tu ai avea ca să rosteşti, 

iar gheața-ar auzi a ta spovadă, 

cred c-ai găsi cuvinte pe măsură 

să-i zgîndări mila, să-ţi scadă din tortură. 
Eu însă în eternul foc 

mă zbat, mă chinui şi mă zvârcolesc, 

de gheaţa zeiei mele degeaba mă feresc, 

căci mila ori iubirea nu-şi au loc. 
De ce nu vede ea, vai mie, 

ce tare dogoreşte flacăra ei vie? 


XXX xx 


Încerci să fugit, dar eşti neputincios; 
de-ţi cauţi ascunzișul, îl găseşti surpat; 
te-nalți spre soare, dai de-un cer cețos; 
îţi chemi puterea, ea s-a destrămat; 
de la ţăran ceri milă, și-l afli duşmănos; 
invoci Fortuna: năroada te-a uitat. 

Nici fugă, loc, putere, om ori soarte 
nu pot a te scăpa de-acum de moarte. 

Tu-ngheţi, eu mă topesc; 
eu îţi văd chinul, iar tu îl vezi pe-al meu, 
tu-mi doreşti focul, eu gerul tău mereu, 
pe mine tu, pe tine eu de chin nu te scutesc. 

Acum, cu siguranţă, 
ne ştim şi soarta: că n-avem speranţă. 


XXX AX x 


CICADA: Să mergem! Pe drum vom încerca să deslușim, 


pe cît se poate, şarada aceasta. 
TANSILLO: Așa vom face! 


Sfârșitul dialogului al cincilea şi al primei părți a 
Eroicelor avînturi 

A DOUA PARTE A EROICELOR AVÎNTURI 


DIALOGUL ÎNTÎI 


Interlocutori: Cesarino, Maricondo40 


I. CESARINO: Se spune că lucrurile cele mai bune și 
mai minunate de pe lume se petrec atunci cînd întregul 
univers, în toate părţile sale, se află în armonie: şi se crede 
că asta are loc cînd toate planetele se află în Berbec, care, 
în cea de a opta sferă+% fiind, corespunde cu cel din 
firmamentul superior invizibil, unde se află celălalt 
zodiac”; iar lucrurile cele mai cumplite şi josnice, cînd 
aşezarea este inversă. În virtutea universalei perindări au loc 
schimbări totale, de la asemănător la opus, de la un contrar 
la altul. Iar revoluţia sau marele an al lumii“!0 este acel 
interval de timp în care, după nenumărate prefaceri, trecînd 
prin toate gradele şi toate extremele, totul revine întocmai 
la ce a fost: cum vedem că se întîmplă în fiecare an în parte, 
care e anul solar, unde începutul unei poziţii este sfârşitul 
celei contrare şi invers: drept care noi, care pînă acum am 
zăcut în drojdia cunoașterii, care a dat naștere drojdiei 
opiniilor, care, la rîndul lor, sînt cauza drojdiei moravurilor 
și lucrărilor omenești, putem spera cu siguranță în revenirea 
la mai bine. 

MARICONDO: Află, prietene, că această rînduială și 
perindare a lucrurilor e cît se poate de adevărată şi de sigură: 

numai că, în ceea ce ne priveşte pe noi, oricînd, în situaţiile 
obişnuite, prezentul ne supără mai rău ca trecutul, iar tre- 
cutul laolaltă cu prezentul nu ne pot alina pe cît o face viito- 
rul, care e aşteptare şi speranţă, cum bine poţi vedea în 
această figură care vine de la vechii egipteni. Aceștia făcuseră 
o statuie care înfățișa unul şi acelaşi bust [de animal], dar 
cu trei capete, unul de lup care privea îndărăr, altul de leu, 
întors într-o parte, și cel de al treilea, de cîine, care se uita 
în față; ceea ce însemna că lucrurile trecute supără în amin- 
tire, dar nu atît cît o fac cele prezente, care ne chinuie în 
fapt, dar pentru viitor ne făgăduiesc totdeauna ceva mai bun. 
De aceea vezi acolo lupul care urlă, leul care rage, iar apoi 
cîinele care se bucură“!!. 
CESARINO: Ce spune inscripţia de deasupra? 
MARICONDO: Cum vezi, deasupra lupului scrie IAM, 
deasupra leului, MODO, deasupra ctinelui PRAETEREA, 
care sînt cuvinte ce semnifică cele trei părți ale timpului“12. 
CESARINO: Acum citeşte ce scrie pe tăbliță. 
MARICONDO: Așa voi face: 


XX xk k xk 


Sunt lupul, leul şi acest căţel, 
în zori de zi, la prînz, pînă spre seară, 
ce-avea-voi, am, aveam odinioară 
din ce-am primit ori voi primi niţel. 
De ce-am făcut şi fac ori face-voi cu zel 
în fosta, viitoarea și de-acum fugară 
clipa, eu mă căiesc iară şi iară, 
din chin şi aşteptare nu mă clintesc defel. 
Cu-acreală și dulceaţă și amar, 
viaţă, roade-ale vieții şi speranţă 
m-au urgisit, mă chinuie, m-alină rar. 
lar vremea ce s-a dus, ce e cu siguranţă, 

cea care mi-a rămas sînt suferinţă doar, 
oriunde ele îs, la orişice distanță. 

Ce-a fost, ce e acum, în consonanţă 
cu ce va fi, destul sau chiar prea mult 
mă fac de spaimă şi nădejde să ascult. 


x k k xk X 


CESARINO: Întocmai aşa arată capul unui îndrăgostit 
înfierbîntat; şi deşi același lucru s-ar putea zice despre toţi 
muritorii suferinzi, oricare le-ar fi suferința, noi nu putem, 
nici nu avem voie să spunem asta despre oricine în orice 
condiţie s-ar afla, ci numai despre aceia care au fost și sînt 
gata să se străduie: căci numai cine a căutat și a dobîndit dom- 
nia se teme apoi s-o piardă; numai cine s-a căznit să cuce- 
rească roadele iubirii, adică deosebita bunăvoință a obiectului 
iubirii, are parte de mușcătura geloziei şi a bănuielii. Cît 
priveşte oamenii în general, oricine, cînd se află în beznă 
și la necaz, poate profeţi fără greş venirea luminii şi prospe- 
rităţii şi, dimpotrivă, cînd e fericit şi plin de învăţătură, poate 
fără îndoială să se aştepte să dea peste el nenorocirea şi ne- 
ştiinţa: aşa cum s-a întîmplat cu Mercur Irismegist, care, 
văzînd Egiptul în atîta splendoare a științei și divinaţiei încît 
îi socotea pe acei oameni frați cu zeii şi cu daimonii și prin 
urmare cât se poate de religioşi, i-a adresat acea lamentaţie 
profetică lui Asclepios“!5, spunînd că ceea ce avea să urmeze 
erau tenebrele unor noi religii și culte, iar lucrurile prezente 
nu aveau să dăinuie decît ca poveste și ca subiect de ocară. 
Şi la fel evreii, cînd erau sclavi în Egipt şi alungaţi în deșert, 
erau îmbărbătaţi de profeţii lor cu speranţa libertăţii și a 
redobiîndirii patriei, iar cînd domneau și trăiau liniștiți erau 
ameninţaţi cu împrăștierea şi robia. Iar azi, cînd nu sînt rele 
şi ocări pe care să nu le îndure, ei își promit tot binele şi toată 
cinstirea de pe lume.*1* Şi la fel se întîmplă cu toate lucrurile, 
oricare ar fi vremea și starea lor: căci, cum toate durează și 

nu sînt nicicînd pe deplin nimicite, ele, în virtutea perin- 
dării universale, trec negreșit de la rău la bine și de la bine 
la rău, de jos sus şi de sus jos, de la beznă la strălucire și de 
la strălucire la beznă. Căci aşa e rînduiala naturii: iar dacă 
s-o găsi alta decît ea care să o strice sau să o dreagă, eu n-o 
să am nimic împotrivă și n-o s-o contest, căci eu judec numai 
cu spiritul meu natural“. 

MARICONDO: Știm cu toţii că nu eşti teolog, ci filozof 
şi că te ocupi de filozofie, şi nu de teologie. 

CESARINO: Într-adevăr. Dar hai să vedem ce urmează. 


II. CESARINO: Văd o cădelniţă ce fumegă, susţinută de 
un braț, și inscripţia ILLIUS ARAM4!6, şi alături poemul 
următor: 


x k XX X 


Nu suie tot spre sferele divine 
înaltul suflu al nobilei dorinţe 
de eu, deși cu alte-alcătuințe, 
îi dărui faimă şi-aceasta o susţine? 
De-o faptă mai înaltă mă reţine, 
nici asta, după-a mele cunoștințe, 
nu-i mai prejos cînd, fără stăruinţe, 
atîta frumuseţe din înalt îi vine! 
Lăsaţi-mă, voi, alte-ademeniri, 
nepotrivite gînduri, deci, în pace. 
De ce cu-atitea rele ticluiri 
goniţi voi soarele ce-atit îmi place? 
De ce-i aduceţi doar învinuiri, 
că de-a lui mreajă nu mă ştiu desface? 
Și mă-ntrebaţi: „Ce-ţi face? 
Cum te-a vrăjit?“ Răspund: „Un dulce chin 
e-acesta, mă-îmbăt cu-acest venin.“ 


x k k xk x 


152 


MARICONDO: Cu privire la aceasta, eu îţi spuneam că 
cel ce rămîne legat de o frumuseţe trupească şi de un cult 
exterior poate totuși să se înfrîneze în mod onorabil şi cu 
demnitate dacă reuşeşte ca de la frumuseţea materială, care 
este o rază și o strălucire a formei, o urmă și o umbră a unui 
act spiritual, să se înalțe înspre contemplarea şi cultul frumu- 
seții, luminii şi măreției divine: așa încît sufletul său, pornind 
de la aceste lucruri vizibile, să se pătrundă de slava celorlalte, 
care sînt cu atît mai desăvirşite în sine şi cu atît mai plăcute 
duhului purificat cu cît sînt mai îndepărtate de materie şi 
de simţuri. Vai (spune-va el), dacă o frumuseţe umbratilă, 
ceţoasă, trecătoare, zugrăvită pe suprafața materiei corporale, 
îmi dăruie o asemenea plăcere, îmi oferă o asemenea emoție, 
îmi trezeşte un simțămînt de slavă, mă înrobește şi mă înlăn- 
tuie şi mă atrage atît de suav încît nimic din ce-mi înfăţişează 
simţurile nu mă mulțumește mai mult: cum va fi cu ceea ce 
este în sine, de la origini și în esenţă frumos? Ce se va întim- 
pla atunci cu sufletul meu, cu intelectul divin, cu legea firii? 
E bine așadar ca de la contemplarea acestei urme de lumină 
să trec, purificîndu-mi sufletul, la imitarea, asemănarea și 
împărtășirea luminii celeilalte, mai demne și mai înalte, în 
care să mă preschimb și să mă contopesc: deoarece sînt sigur 
că natura, care mi-a pus dinaintea ochilor această frumuseţe 
şi m-a înzestrat cu un simţ lăuntric ce-mi îngăduie să concep 
o frumuseţe mai profundă şi incomparabil mai mare, vrea ca 
eu, de aici de jos, să fiu ridicat la înălțimea şi slava speţelor 
celor mai desăvârşite. Şi nu cred că divinitatea adevărată, care 
mi se arată ca urmă și imagine, s-ar supăra dacă eu aș slăvi-o 
în imagine şi ca urmă și așa i-aş aduce sacrificii, dacă inima 
şi simțţămâîntul meu rămîn mereu îndreptate spre înalt, țin- 
tind mereu mai sus: căci cine poate să slăvească divinitatea în 


esenţa şi substanţa ei, dacă nu o poate, în același fel, înțelege“!7? 

CESARINO: Prea bine ai arătat că pentru oamenii cu 
spirit eroic toate lucrurile se întorc în bine, că pentru ei robia 
rodeşte un spor de libertate, că ei transformă o înfrîngere 
de moment în prilej de mai mare victorie. Tu ştii prea bine 
că pe cei care se află pe calea cea bună frumuseţea trupească 
nu numai că nu-i întîrzie de la făptuiri mai înalte, ci mai 
degrabă le dă aripi să se înalțe înspre ele“18: asta cînd zorul 
iubirii este transformat în strădanie virtuoasă prin care 
îndrăgostitul se căzneşte să ajungă acolo unde devine demn 
de lucrul iubit şi, poate, de un lucru încă și mai mare, mai 
bun şi mai frumos; în felul acesta el va fi oricum mulţumit, 
fie pentru că a cîştigat ce-și dorea mai mult, fie pentru că a 
cunoscut satisfacția propriei frumuseți, datorită căreia acum 
poate, pe drept cuvînt, s-o dispreţuiască pe cealaltă, învinsă 
şi depășită de a lui; prin urmare, el ori îşi află liniștea, ori 
îşi întoarce aspiraţiile spre obiecte mai alese și mai măreţe. 
Astfel spiritul eroic va iubi mereu alte frumuseți pînă ce va 
ajunge să simtă că se ridică la dorinţa frumuseţii divine în 
sine, adică, de e cu putință şi dacă el e în stare“!?, nu prin 
similitudini, reprezentări, imagini și speţe. 

MARICONDO: Vezi deci, Cesarino, cîtă dreptate are un 
asemenea ins eroic să se supere pe cei ce-l acuză că se lasă 
robit de o frumuseţe inferioară, că acesteia îi face făgăduințe 
şi poeme, de vreme ce el nu rămîne, din astă pricină, surd 
la chemarea unor făptuiri mai înalte: căci, dat fiind că 
lucrurile inferioare derivă şi depind de cele înalte, prin ele 
tocmai că se poate accede, în grade diferite, la celelalte. Și, 
deși fiind lucruri joase, nu sînt Dumnezeu, ele sînt totuşi 
divine, sînt reprezentările sale vii, drept care nu i se aduce 
o jignire dacă el e adorat sub chipul lor; altminteri de ce ar 
fi dat duhul sfint porunca Adorate scabellum pedum eius? 
Și, într-alt loc, un sol divin ar fi spus: Adorabimus ubi ste- 


terunt pedes eiust?!? 

CESARINO: Dumnezeu, frumusețea și strălucirea divină, 
luminează și se află în toate lucrurile; de aceea nu-mi pare 
a fi o greşeală de-l admirăm în toate lucrurile după felul în 
care el se comunică fiecăruia: greșeală ar fi, cu siguranţă, dacă 
i-am închina altcuiva slăvirea care i se cuvine numai lui%7?. 
Dar ce vrea să spună cu „Lăsaţi-mă, voi, alte-ademeniri? 

MARICONDO: Spune că alungă de la el gindurile care 
îl ademenesc spre alte obiecte care, neavînd puterea de a-l 
emoţiona la fel, încearcă totuși să-i răpească vederea soare- 
lui, care lui i se arată mai degrabă prin această fereastră decît 
prin altele. 

CESARINO: Cum de reuşeşte oare ca, asaltat de gînduri, 
să stea neclintit privind la acea strălucire care îl nimiceşte 
şi care îi aduce o bucurie veşnic însoţită de chin? 

MARICONDO: Reușește pentru că, în această sfadă lăun- 
trică, toate bucuriile noastre sînt însoţite de chinuri, dar ele 
sporesc în măreție odată cu acestea: la fel cum teama unui 
rege de a-și pierde regatul e mai mare decît teama unui cer- 
setor de a pierde zece sfanţi, şi cum grija unui principe pentru 
treburile statului e mai arzătoare decît grija unui țăran pentru 
turma lui de porci, mai mari trebuie să fie și plăcerile şi satis- 
facţiile celui dintii faţă de ale cestuilalt. Iubirea și aspiraţia 
înaltă aduc, într-adevăr, cu ele mai multă măreție și slavă, 
dar şi mai multă grijă, neliniște şi durere: mă refer la această 
stare unde întotdeauna orice lucru este însoţit de contrariul 
său şi unde contradicţia maximă se manifestă mereu în sînul 
aceleiași spete, și prin urmare cu privire la acelaşi lucru, deși 
contrariile nu pot să existe în același timp şi loc. În același 
fel, păstrînd proporţiile, i se poate aplica iubirii superioare 
ceea ce poetul epicurean declara cu privire la iubirea comună 
și animalică unde spunea: 


Fluctuat incertis erroribus ardor amantum 
nec constat quid primum oculis manibusque fruantur: 

quod petiere premunt arte, Jaciuntque dolorem 
corporis, et dentes inlidunt saepe labellis 
osculaque adfigunt, quia non est pura voluptas, 
et stimuli subsunt qui instigant laedere id ipsum, 
quodcunque est, rabies, unde illa haec germina surgunt. 
Sed leviter paenas frangit Venus inter amorem, 
blandaque refraenat morsus admixta voluptas; 
namque in eo spes est, unde est ardoris origo, 
restingui quoque posse ab eodem corpore flammam.” 
Iată aşadar prin ce dibăcii arta și măiestria naturii pot face 
să ne topim de plăcerea unui chin care ne roade, să ne bucu- 
răm în toiul supliciului și să suferim în culmea mulțumirii: 
deoarece nimic pe lume nu purcede exclusiv dintr-un pașnic 
şi unic principiu, ci doar din lupta unor principii contrare 
şi din victoria şi domnia unuia asupra celuilalt; și nu există 
bucurie a zămislirii căreia să nu-i corespundă durerea distru- 
gerii; iar acolo unde lucrurile care se zămislesc și se distrug 
stau laolaltă și se contopesc parcă într-o aceeași fiinţă, aceasta 
simte și plăcere, şi durere în același timp. lar dacă plăcerea 
e cea care precumpănește, dacă ea stîrnește mai mult sim- 
tirea, atunci așa trebuie numită, și nu durere. 


III. CESARINO: Acum să luăm aminte la imaginea urmă- 
toare: o pasăre Phoenix arde în soare, iar fumul ei aproape că 
întunecă lumina astrului, în a cărui căldură se pîrjoleşte ea4%; 
și mai e și inscripţia care zice: NEQUE SIMILE, NEC PAR4%. 


MARICONDO: Mai întâi să citim poemul: 


x k k k Æ 


Măiastra ce din soare se aprinde 
se mistuie puţin cîte puţin, 
dar cît străluce viu și pe deplin 


156 


ea soarelui îi fură din merinde; 
căci dinspre ea spre cer se-ntinde 
un fum călduţ şi-un negru slin 
ce-nvăluie lumina astrului divin 
iar raza-i ochiul nostru n-o mai prinde. 
Ci spiritu-mi (divina strălucire 
de îl aprinde), ca ea, cînd lămureşte 
ce-n mintea mea-i atunci lumină vie, 
preface toată-nalta mea gîndire 
în rimă şi soarele-adumbreşte 
pe cînd eu mă topesc și ard făclie. 
Un fum piclos atunci, vai mie, 
ce-ntunecă lumina, -i a mea frază: 
vrea să slăvească, însă micşorează. 


XXX k x 


CESARINO: El spune aici că, asemeni păsării măiastre, 
care e aprinsă de scînteierea soarelui, înveşmîntată în lumină 
şi văpaie, dar care ajunge apoi să înalțe la cer acel fum care 
întunecă astrul care i-a dat strălucire, tot așa şi el, cel însu- 
fleţit de avîntul eroic, înflăcărat şi iluminat de ceea ce el 
însuși face întru lauda acelui lucru măreț care i-a aprins 
inima şi îi strălucește în minte, mai degrabă decit să-i răs- 
pundă cu lumină la lumină, el îl întunecă, împrăştiind acel 
fum care e efectul flăcării ce îi consumă fiinţa. 

MARICONDO: Eu unul, fără să pun în balanţă și să mă 
compar cu strădania lui, revin la ceea ce îţi spuneam alaltă- 
ieri, anume că lauda este una dintre cele mai mari ofrande 
pe care i le poate aduce unui lucru simţirea omenească. Lăsînd 
la o parte divinitatea, spune-mi, rogu-te: cine i-ar cunoaşte 
pe Ahile, pe Ulise, pe alte căpetenii grecești şi troiene, cine 
ar avea habar de atîţia mari ostaşi, de atîtia înţelepţi şi eroi 
ai lumii dacă nu ar fi fost preamăriţi şi ridicați în slăvi prin 

ofranda laudelor care a aprins focul pe acel altar care este 
inima poeţilor și a altor barzi iluștri, aşa încît să se înalțe 
la cer, dimpreună, şi ofranda, şi cel ce o oferă, şi omul îndum- 
nezeit de mîna şi prin legămîntul unui asemenea demn și 
legitim sacerdot?47$ 

CESARINO: Ai dreptate să zici „unui demn şi legitim 
sacerdot“, căci azi e plină lumea de sacerdoți falși care, fiind 
îndeobşte nedemni ei înşişi, la rîndul lor și ei slăvesc nişte 
nedemni, drept care asini asinos fricant*Y . Dar prin grija pro- 
videnţei, în loc ca şi unii, și ceilalți să suie la cer, merg cu 
toţii împreună în bezna iadului: drept care zadarnică va fi 
și gloria celui care slăveşte, și a celui slăvit; pentru că unul 
a ridicat o statuie de paie, sau a sculptat un trunchi de lemn 
sau a turnat un bloc de mortar; iar celălalt, idol de ruşine 
şi ocară, nu ştie că n-are nevoie să aştepte mușcătura bătri- 
neţii, nici secera lui Saturn pentru a fi doborit, deoarece 
însuși lăudătorul lui îl îngroapă de viu în chiar clipa în care 
îl laudă, îl salută, îl numeşte şi îl arată lumii. Pe dos decît 
s-a întîmplat cu prudenta mult lăudatului Mecena, care, de 
n-ar fi strălucit decît prin înclinarea sufletului său spre prote- 
jarea şi încurajarea Muzelor, şi tot ar fi meritat ca talentul 
atîtor iluștri poeţi să-l onoreze aşezindu-l alături de cei mai 
faimoşi eroi care au călcat vreodată pe faţa pămîntului. 
Renumele și noblețea el și le-a datorat propriei strădanii și 
spiritului său strălucit, ci nu originii sale regale”, nici func- 
tiei de consilier şi secretar al lui Augustus. Dar ceea ce, zic 
eu, l-a făcut cu adevărat faimos este faptul că s-a arătat demn 
de a îndeplini promisiunea poetului: 


Fortunati ambo, si quid mea carmina possunt, 
nulla dies unquam memori vos eximet aevo, 
dum domus Aeneae Capitoli immobile saxum 
accolet, imperiumque pater Romanus habebit”. 

MARICONDO: Asta îmi aminteşte de ce zice Seneca 
într-o epistolă unde redă cuvintele adresate de Epicur unui 
prieten, anume: „Dacă te ademenește gloria, mai vestit te 
vor face scrisorile mele decît toate astea după care umbli şi 
pentru care lumea umblă după tine.“4% Şi la fel ar fi putut 
spune Homer dacă i s-ar fi înfățișat dinainte Ahile sau Ulise, 
la fel Vergiliu lui Enea şi urmașilor săi; căci, aşa cum bine 
zicea acel moralist: „Cine ar fi ştiut de Idomeneuf%!, dacă 
Epicur nu l-ar fi pomenit în scrisori? Toţi acei megistani, 
satrapii și regele însuși, de la care Idomeneu își trăgea gloria, 
s-au îngropat într-o adîncă uitare. Scrisorile lui Cicero ţin 
viu numele lui Atticus#?, căruia nu i-ar fi folosit nici că i-a 
fost ginere lui Agrippa, nici că Tiberiu a ţinut-o pe o nepoată 
de-a lui, nici că Drusus Caesar*% i-a fost strănepot: printre 
atîtea nume mari nimeni n-ar fi amintit de dînsul dacă 
Cicero nu şi l-ar fi alipit de sine. Puţini îşi vor înălța capul 
şi vor rezista uitării, ţinîndu-se câtva timp deasupra, pînă 
ce şi ei, în cele din urmă, vor amuți. 4% Dar, revenind la eroul 
nostru, el, văzînd o pasăre Phoenix aprinsă de soare, îşi amin- 
teşte de propria strădanie și se plinge că asemeni ei, în 
schimbul luminii și fierbinţelii pe care le primeşte, înapo- 
iază din pârjolul care-i topeşte fiinţa doar un fum întunecos 
și călti. La fel şi noi, nu putem vorbi, ba chiar nici cugeta 
cu privire la cele divine fără a le împuţina gloria mai degrabă 
decît a le-o spori: căci lucrul cel mai de preţ pe care îl poate 
face omul în privinţa lor este ca, în prezenţa altor oameni, 
să se înalțe singur pe sine prin strădanie și cutezanță mai 
degrabă decît să sporească, printr-o faptă desăvirşită, strălu- 
cirea altcuiva. Deoarece desăvîrşirea nu e cu putinţă acolo 
unde există progres infinit, unde unitatea și infinitatea sînt 
același lucru; căci acestea nu pot fi urmărite de un alt număr’, 
pentru că numărul nu este unitate, nici de altă unitate, pentru 
că unitatea nu este număr, și nici de alt număr și unitate, 

pentru că număr şi unitate nu sînt infinit, nu sînt absolut. 
Drept care bine a spus acel teolog că, de vreme ce izvorul 
luminii depășește cu mult nu doar lumina intelectului nos- 
tru, ci şi pe aceea a inteligenţelor divine, se cuvine ca noi 
să îl slăvim“%€ nu prin vorbe şi cuvîntări, ci prin tăcere. 

CESARINO: Dar nu prin tăcerea dobitoacelor sau a altor 
fiinţe la care doar chipul și înfățișarea sînt omeneşti: ci prin 
a acelor oameni a căror tăcere întrece toate strigătele, toate 
zgomotele şi toată hărmălaia celorlalți“. 


IV. MARICONDO: Să mergem însă mai departe, să vedem 
ce înseamnă ceea ce urmează. 

CESARINO: Spune mai întîi dacă ai văzut şi ai cugetat 
la ce vrea să spună acest foc în formă de inimă cu patru 
aripi, două dintre ele avînd ochi, şi toată imaginea, care e 
înconjurată de raze luminoase şi de deviza: NITIMUR IN 
CASSUM%? 

MARICONDO: Îmi amintesc bine că reprezintă starea 
minții, inimii, spiritului şi ochilor insului eroic; dar să citim 
poemul: 


w k k xk 


Gîndul ce spre divina strălucire 
ținteşte de-naltul zel nu-i dezvelit; 
iar sufletul, de gîndu-acela înnoit, 
nu scapă de-a durerii asuprire; 

nici spiritul nu află ostoire; 
c-un dram de bine nu e miluit; 
iar ochiul nu-i de somn pecetluit, 
ci doar de plins și fără contenire. 

Vai, ochi ai mei, în ce fel, cu ce artă 
simţirea v-aș putea-o potoli? 
Tu, spirit viu, zi-mi când şi prin ce poartă 
pacea ţi-o voi aduce şi te voi linişti? 

Cînd oare datoria-și va plăti 
sufletul meu gîndirii frămîntate 
cu ochi și inimă și spirit, toate. 


x k*k% 


Deoarece mintea aspiră la strălucirea divină, ea fuge de 
tovărăşia gloatei, se îndepărtează de părerea generală; ba mai 
mult chiar, ea se îndepărtează nu doar de mulțimea oame- 
nilor, ci şi de majoritatea strădaniilor, părerilor și preceptelor; 
căci pericolul de a cădea în viciu și în ignoranță e cu atît 
mai mare cu cît mai numeroasă este mulțimea căreia i te 
alături: „În spectacole“, zicea moralistul, „prin plăcere viciile 
ni se strecoară mai ușor în suflet.“4% Dacă aspiră la strălu- 
cirea înaltă, să se retragă cît mai mult spre unitate, să se adune 
cît poate în sine, în așa fel încît să nu fie asemeni celor mulți 
cu scuza că sînt mulţi; şi să nu fie dușman celor mulţi, pen- 
tru că nu sînt ca el, ci, pe cît se poate, să împace cele două 
lucruri, iar de nu, să aleagă ce i se pare mai bun. — Să se înso- 
ţească fie cu cei pe care el îi poate face mai buni, fie cu cei 
ce-l pot face pe el mai bun““%: pentru lumina pe care le-o 
poate dărui el lor sau o poate el primi de la ei. Mulţumeas- 
că-se mai degrabă cu un singur ins pe măsura așteptărilor 
decît cu mulţimea proştilor; să nu socotească a fi dobîndit 
puţin lucru de va fi devenit înţelept prin propriile-i puteri 
și să-şi amintească vorbele lui Democrit: Unus mihi pro 
populo est, et populus pro uno; şi cele pe care Epicur i le adresa 
unui tovarăș de studii: Haec tibi, non multis; satis enim mag- 
num alter alteri theatrum sumust*!. — Prin urmare, gîndirea 
ce aspiră spre înalt să se îndepărteze mai întîi de mulţime 
cunoscînd că lumina de sus disprețuiește neastîmpărul mul- 
țimii şi nu se arată“? decît acolo unde este inteligență; dar 
nu orice inteligenţă: ci aceea care, dintre cele puţine, prin- 
cipale şi prime, este cea dintii, principală şi unică. 

CESARINO: Ce înţelegi prin a aspira spre înalt? A privi la 
stele? Vrei să spui spre empireu? Deasupra cerului cristalin4%%? 

MARICONDO: Nu, desigur, ci a pătrunde în adîncul 
minţii, pentru care nu e de nici un folos să-ţi ridici ochii 
la cer, să-ţi înalți mîinile, să-ţi îndrepţi pașii spre templu, 
să asurzeşti icoanele ca să te faci auzit: ci să pătrunzi în adîn- 
cul lăuntrului tău, socotind că Dumnezeu e aproape, cu tine 
şi în tine, mai mult decît îti poţi fi tu însuţit“, căci el e 
sufletul sufletelor, viaţa vieților, esenţa esenţelor; în plus, 
ceea ce tu vezi sus sau jos sau (dacă-ţi place) sub bolta cerească 
sînt corpuri, sînt făpturi asemenea globului pe care ne aflăm 
noi și în care divinitatea este prezentă întocmai cum e şi 
pe acesta sau în noi înşine“45. lată aşadar cum, mai întii, 
trebuie să te retragi din mulţime în tine însuţi. Apoi trebuie 
să ajungi să nu mai preţuieşti, ci, dimpotrivă, să respingi 
orice frămîntare inferioară, căci în felul acesta cu cât te vor 
asalta mai mult, dinăuntru, simțămintele şi viciile, iar din 
afară, duşmanii vicioşi, cu atît mai liber vei respira tu, cu 
atit vei renaşte şi (de se poate) vei depăși, dintr-o suflare, 
culmea muntelui acestuia abrupt“. Aici nu mai ai nevoie 
de alte arme sau paveze decît de măreţia unui suflet neînvins 
şi de statornicia spiritului în a-i asigura vieții echilibrul şi 
constanta ce decurg din cunoaștere și sînt controlate de arta 
de a deosebi lucrurile superioare de cele inferioare, pe cele 
divine de cele umane, în care constă binele suprem47. De 
aceea moralistul care îi scria lui Lucilius spunea: „n-ai nevoie 
să înfrunți Scylla şi Charybda“*5, să străbaţi pustietăţile Can- 
daviei“? şi Apeninilor sau să laşi în urmă Syrtele4%: pentru 
că drumul acesta e cel mai sigur şi mai plăcut din cîte a 
rînduit natura.“ „Nu aurul şi argintul“, spune el, „îl fac pe 
om asemeni lui Dumnezeu, pentru că El nu adună aseme- 
nea comori; nici veşmintele, pentru că Dumnezeu e gol; 
nici fala și faima, căci prea puţini sînt cei cărora El li se arată, 

şi poate că nimeni nu-l cunoaște, iar mulți, prea multi sînt 
cu siguranță cei care au o părere greşită despre El“45|; nici atîtea 
alte lucruri pe care îndeobşte le pretuim noi: căci nu aceste 
lucruri pe care noi le dorim îmbelșugate ne îmbogăţesc cu 
adevărat, ci, dimpotrivă, bogaţi ne face disprețul faţă de ele. 

CESARINO: Bine: dar spune-mi cum „îi va potoli sim- 
țirea“, „îi va linişti spiritul“, „îi va plăti gîndirii frământate 
datoria“ în așa fel încît, în aspiraţia și strădania lui, să nu 
trebuiască să spună Nitimur in cassum? 

MARICONDO: Iată cum: fiind prezent în propriul trup 
în așa fel încît partea cea mai bună din sine să rămînă absentă; 
unindu-se şi împreunîndu-se, ca printr-un legămînt de nedes- 
făcut, cu lucrurile divine, în așa fel încît să nu simtă nici 
iubire, nici ură pentru cele pămâînteşti; socotind că e în stare 
de mai mult decît să fie sluga și robul propriului trup, pe 
care nu trebuie să-l privească altfel decît ca pe o temniță 
care îi îngrădeşte libertatea, ca pe un vîsc ce-i năclăiește 
aripile“5?, un lanţ ce-i leagă mîinile, un butuc ce-i ţintuieşte 
picioarele, un văl ce-i răpește vederea. Adică nefiind sclav, 
captiv, legat, înlănţuit, neputincios, înțepenit și orb: căci 
trupul nu poate să-l ţină sub stăpînire decît dacă el însuși 
se lasă stăpînit, deoarece trupul e supus spiritului tot așa 
cum întreaga lume materială și corporală e supusă divinității 
şi naturii. Făcînd asta el îi va ţine piept Fortunei, va trece 
cu îngăduință peste injurii, se va ridica cu îndrăzneală împo- 
triva sărăciei, a bolii şi a nedreptăţilor.*5 

CESARINO: Bună povaţă pentru insul nostru însuflețit 
de avîntul eroic. 


V. CESARINO: Hai să vedem ce urmează. lată roata tim- 
pului: stă suspendată și se învîrte în jurul propriului centru: 
iar inscripția spune: MANENS MOVEORAf. Ce înţelegi 
prin asta? 

MARICONDO: Înţeleg că roata [stă şi totodată] se învârte 
în cerc, în așa fel încît în ea mișcarea se împacă cu repaosul, 
de vreme ce mișcarea orbitală în jurul propriului ax şi miş- 
carea în jurul propriului centru echivalează cu repaosul şi 
nemișcarea în raport cu mișcarea rectilinie: adică repaos al 
întregului şi mișcare doar a părţilor; iar de la părţile care 
se mișcă în cerc derivă două translări diferite, întrucît, rînd 
pe rînd, în vreme ce unele se ridică, altele coboară şi, cînd 
unele sînt la mijloc, altele sînt la capetele de sus sau de jos. 
Ceea ce, după mine, este înfățișat pe înţelesul oricui de poe- 
mul următor: 


XXX k x 


Ce inima-mi ascunde ori arată 
frumosu-l dă, decenta îl suprimă; 
zelul m-opreşte, o grijă mă animă 
cînd sufletul-mi vreo înălţare cată: 
de-ncerc să fug de suferință, 'ndată 
speranţa-i de-ajutor, teama mă-oprimă, 
iubirea mă ridică, scad în stimă 
de binele suprem îl jindui vreodată. 
Voi, gînd înalt, strădanie şi voinţă 
a minţii, -a caznei, a inimii, sărmană, 
la ce-i nemuritor, divin, putință 
să-mi daţi s-ajung, să-mi fie mie hrană; 
spre el îndrepte-se cu sirguinţă 
şi rațiunea-mi, și simțirea-n goană. 
Și fie-mi unică dojană 
că am ales durerea, la fel ca Endymi6n 
căci lui, cărînd în soare, i-ajuns-am epigon. 


455, 


x xk k k xk 


Aşa cum mişcarea necontenită a unei părți presupune 
şi atrage după sine mişcarea întregii roți, astfel că împingînd 

înapoi partea care e în faţă o aducem dinainte pe cea care 
acum e la spate, la fel mişcarea părţii de sus antrenează cu 
necesitate mișcarea celei de jos, deoarece, cînd din două forţe 
opuse una se ridică, cealaltă trebuie neapărat să coboare. 
De aceea se spune că inima (adică toate simţămintele la un 
loc) ascunde ori arată, că sufletul e înfrînat de zel și înălțat 
de gîndul binelui suprem; e ajutat de speranţă şi slăbit de 
teamă. Aceasta fi-va starea și condiţia în care se va găsi întot- 
deauna cel supus de destin veșnicei schimbări“56. 


VI. CESARINO: E limpede. Să ne uităm acum la ce ur- 
mează. Văd o corabie ce stă aplecată în valuri, dar e prinsă 
cu odgoane de țărm, şi inscripţia: FLUCTUAT IN PORTU“Y. 
Dezleagă-i, rogu-te, înţelesul și, dacă ţi-e lămurit, expli- 
că-mi-l şi mie. 

MARICONDO: $i figura, ȘI deviza au o anume legătură 
cu cele spuse înainte, cum lesne se poate pricepe dacă stăm 
puţin să cugetăm. Dar să citim mai întîi poemul: 


x kxk xxx 


Dacă eroi, zei, oameni mă învaţă 
şi mă-ntăresc să nu îmi pierd speranța, 
nu mai e frică, suferință, greață 
să mă răpună, să-mi ia cutezanța 
ca morții şi plăcerii să-i fac faţă; 
deie-mi nădejdea toată siguranţa 
că drumu-i bun, de rău de mă dezvaţă, 
şi-ncline-se spre bine doar balanţa. 
Dar de-ar privi, 'mplini și asculta 
a mele gînduri, vreri şi argumente 
cea ce incerte, vii, zadarnice le vrea, 
mai bune fapte, gînduri şi accente 
n-ar face, n-ar gîndi şi n-ar avea 
nici o fiinţă din cele existente. 

Pot cîteşi patru elemente 
să-mi stea-mpotrivă: cînd sînt de ea-nsoțit 
mă simt puternic, măreț şi fericit. 


x x xk XX 


Sentimentul exprimat aici se poate înțelege mai bine în 
lumina celor spuse și lămurite mai înainte, mai ales acolo 
unde am arătat că sensibilitatea noastră pentru lucrurile infe- 
rioare este micşorată şi anulată atunci cînd potenţele supe- 
rioare tind cu toată cutezanţa spre un obiect mai măreț și 
mai eroic. Atît de mare e puterea contemplaţiei (cum bine 
observă lamblichos“58), încît uneori se întîmplă ca sufletul 
nu numai să se îndepărteze de actele inferioare, ci chiar să 
părăsească cu totul trupul“*? — lucru căruia nu vreau să-i dau 
alte înțelesuri decît cele pe care le-am enumerat în cartea 
Celor treizeci de sigilii“, unde sînt prezentate toate tipu- 
rile de „contractii“. Dintre acestea, unele în mod netrebnic, 
altele în mod eroic reușesc să-l facă pe om să nu mai cu- 
noască teama de moarte, să nu mai simtă durere trupească, 
să nu mai cunoască povara plăcerilor: iar atunci speranţa, 
bucuria, desfătările spiritului superior capătă un asemenea 
avînt, încît ele sting orice simţămînt născut din îndoială, 
durere sau tristeţe. 

CESARINO: Dar la cine se referă el atunci cînd îi cere 
să privească gîndurile pe care „ea“ le vrea incerte, să împli- 
nească dorinţele pe care „ea“ i le face vii, să-i asculte argu- 
mentele pe care „ea“ i le face zadarnice? 

MARICONDO: Se referă la obiectul care îl priveşte atunci 
cînd el i se arată; căci a vedea divinitatea înseamnă totodată 
a fi văzut de ea, la fel cum a vedea soarele înseamnă a fi văzut 
de soare“€!; și la fel, a fi ascultat de divinitate înseamnă a 
asculta divinitatea, și a avea parte de bunăvoința divinității 
înseamnă a te dărui ei: de la ea, una, identică cu sine și 

imuabilă, purced gîndurile sigure şi nesigure, dorinţele aprinse 
şi cele împlinite, argumentele ascultate şi cele zadarnice: după 
cît de demn sau nedemn se înfățișează dinaintea ei fiecare, 
cu intelectul, simțămintele şi acţiunile sale. La fel cum unul 
și același cîrmaci e considerat cauza scufundării sau a salvării 
corabiei sale, după cum el este prezent sau absent la cîrmă; 
cu o singură diferență: cîrmaciul salvează sau duce la pier- 
zanie corabia, după cum îşi îndeplinește sau nu datoria: 
puterea divină însă, care e toată în tot, nu se dăruie sau se 
retrage decît prin conversiunea sau aversiunea celuilalt“62. 


VII. MARICONDO: Cu aceasta îmi pare a avea o înru- 
dire şi o legătură figura următoare, unde văd două stele în 
formă de doi ochi ce aruncă raze şi inscripţia: MORS ET 
VITAS, 

CESARINO: Citeşte, dar, poemul. 

MARICONDO: Îndată: 


x xk xk xk xk 


De mîna lui Amor vedea-vei scris 
pe chipul meu semnul durerii mele; 
ca tu în veci să nu-ți încapi în piele 
iar eu să fiu în veci de veci proscris, 

tu ochii tăi, lumini de paradis, 
i-ascunzi sub pleoapele-ţi, cu mine rele, 
astfel ca cerul să nu vadă stele 
şi să nu piară negura-n abis. 

Pe frumuseţea ta, pe-amorul meu, 
ce-s poate amîndouă pe-o măsură, 
te rog, aibi milă, pentru Dumnezeu! 

Opreşte-acum a chinului arsură, 
pedeapsa de iubire ce mi-am dat-o eu, 
nu-ţi însoţi lumina cu așa tortură. 

Iar de nu-mi porţi făţişă ură: 

privirii porţile deschide-le senine, 
ucide-mă, dar uită-te la mine. 


x xk xk xk xk 


Aici, chipul pe care e însctis „semnul durerii“ lui este sufle- 
tul, în măsura în care sufletul e deschis darurilor superioare, 
față de care el e potentä şi aptitudine, nu împlinire și act: 
de aceea așteaptă el roua divină“5. Drept care bine s-a spus: 
Anima mea sicut terra sine aqua tibi.*% Şi în altă parte: Os 
meum aperui et attraxi spiritum, quia mandata tua deside- 
rabam.*% Apoi acel „să nu-ți încapi în piele“ este fără 
îndoială o metaforă şi o similitudine a orgoliului (la fel cum 
alteori se vorbeşte de gelozia, de miînia sau de somnul lui 
Dumnezeu) pentru a sugera cît de anevoie consimte el să 
se lase văzut fie şi numai din spate, adică numai prin conse- 
cințele şi efectele sale“%7. Astfel El își acoperă luminile ochilor 
sub pleoape, nu lasă să strălucească stelele pe cerul înne- 
gurat al minţii omenești astfel încît să alunge umbra enig- 
melor și asemănărilor“58. — Apoi (deoarece nu crede că tot 
ceea ce nu există nu poate exista) el roagă lumina divină 
ca, prin „frumuseţea sa“, care nu trebuie să rămînă ascunsă 
tuturor, ci să ţină seama de capacităţile celui ce o privește, 
şi prin iubirea eroului care e, poate, „pe măsura“ acestei fru- 
museţi (adică pe măsura frumuseţii pe cît e el în stare s-o 
cuprindă), să arate milă, adică să facă precum cei ce, cunos- 
cînd mila, din ursuzi și nesuferiţi devin binevoitori şi prie- 
tenoși: şi să nu prelungească „a chinului arsură“, care este 
efectul privaţiunii; şi să nu îngăduie ca strălucirea „luminii“, 
atît de dorită, să pară mai mare decit iubirea+% prin care 
ea se împărtășeşte: de vreme ce în strălucirea luminii divine 
toate“70 sînt desăvirşite, egale în desăvîrşire şi mereu ace- 
leași. — La sfîrşit o roagă să nu-l mai tortureze lipsindu-l 
de ea: căci cu lumina privirii sale ea poate să-l ucidă, dar 

poate să-i dea și viaţă: dar să nu-l ucidă acoperindu-și lumina 
frumoșşilor ochi sub pleoape. 

CESARINO: Să înţeleg că se referă la acea moarte a celor 
ce iubesc, care se trage din bucuria supremă și pe care caba- 
liştii o numesc mors osculi“71? Moartea care este de fapt viața 
eternă, dăruită ca posibilitate în timpul cel trecător și deplin 
în eternitate? 

MARICONDO: Întocmai. 


VIII. CESARINO: Dar e vremea să luăm aminte la urmă- 
toarea imagine, asemănătoare şi oarecum legată de ultimele 
înfățișate aici. Fa ne arată o acvilă care se avîntă cu amîndouă 
aripile spre cer, dar este întîrziată, nu ştiu cum, nici cit, de 
greutatea unei pietre ce-i atîrnă de un piciort”?. Iar inscrip- 
ţia spune: SCINDITUR INCERTUM.475 Şi se referă fără îndo- 
ială la numărul, mulțimea şi norodul de potente ale sufletului 
de care vorbeşte versul: 


Scinditur incertum studia in contraria vulgus. 


Care norod e în genere împărțit în două tagme (și în atîtea 
altele, subordonate acestora): una este a acelora care ne 
poartă spre culmile cunoașterii și spre lumina dreptăţii; 
cealaltă e a celor ce ne ademenesc, ne îndeamnă și ne trag 
în jos, spre murdăria desfriului şi satisfacerea pornirilor natu- 
rale. Drept care iată ce spune poemul: 


XX XX X 


Doar bine vreau să fac, dar nu mi-e-ngăduit; 
iar al meu soare cu mine nu-i, ci eu, 
cu el fiind, nu mă mai simt al meu; 
departe sînt de mine, cu el sînt contopit. 

O dată de mă bucur, plăti-voi însutit; 
de caut fericirea, voi suferi din greu; 
şi-ajuns-am orb privind prea sus mereu; 

şi fugărind pe altul, de mine am fugit. 
Plăcere-amară, dulce suferință: 

atras în jos, eu mă înalt la cer; 

nevoia mă-nfrînează, mă mînă-o năzuință; 
mă vrea jos soarta, gîndul mă suie în eter; 

stau pironit de frică şi-urnit sînt de dorință; 

mă-ncinge grija, dan risc răgaz eu cer. 
Pace şi tihnă cum oare să mai sper, 

ce cale am, că-i dreaptă că-i cotită, 

cînd unul mă gonește şi altul mă invită? 


* xx xk xk xx 


Înălţarea sufletului vine din vigoarea şi avîntul aripilor, 
care sînt intelectul și voinţa intelectivă; cu ajutorul lor el se 
îndreaptă şi ţintește în chip firesc spre Dumnezeu ca înspre 
binele suprem, înspre adevărul prim şi bunătatea și frumuseţea 
absolute; căci stă în firea oricărui lucru să tindă, înapoi, spre 
principiul său și, înainte, spre scopul şi desăvîrşirea sa, cum 
bine spunea Empedocle‘, enunţ din care decurge, pare-mi-se, 
ce afirmă în octava următoare Nolanul: 


Se-ntoarce soarele de unde a purces, 
se-ntorc la începuturi aştrii călători; 

şi spre pămînt ce e pămînt dă ghes; 

se varsă-n mare din mări născători 
rorenţii; unde dorinţele se ţes 

acolo se întorn, spre-ntiile comori: 

la fel, oricare gînd al meu, ca la-nceput, 
revine la zeiţa care l-a născut. 


Puterea intelectivă nu se astimpără, nu se opreşte nicicînd 
la un adevăr odată cuprins, ci merge mereu mai departe și 
mai departe spre adevărul de necuprins: și la fel voinţa care 
urmărește să cuprindă vedem bine că nu se mulțumește 
niciodată cu un lucru finit. De aici putem deduce că esenţa 

sufletului nu are altă ţintă decît obirşia substanţei și existentei 
sale“76. Dar, în virtutea pornirilor sale naturale care îl întorc 
spre materie şi spre diriguirea acesteia, sufletul e îndemnat 
să fie de folos şi să împărtășească din propria desăvirșşire lucru- 
rilor inferioare, şi aceasta pentru că el seamănă divinității, 
care, din bunătate, se împărtășește atît infinit, creînd, adică 
dînd ființă universului infinit şi lumilor fără de număr din 
univers, cît şi finit, adică producînd acest univers anume, cel 
care ne e dat nouă să-l vedem și să-l cunoaştem”. Şi pen- 
tru că în esența unică a sufletului convieţuiesc ambele feluri 
de potenţe, care lucrează unele în interesul lui, celelalte în 
interesul altuia, se cuvine ca el să fie zugrăvit atît cu aripi, 
cu care se avîntă spre obiectul potenţelor prime şi imateriale, 
cît şi cu o piatră grea, adică lucrînd asupra obiectului celor- 
Jalte potenţe, secunde şi materiale. Așa se face că simțămîntul 
eroului are două fețe, e sfişiat şi chinuitor, şi că îi vine mai 
ușor să încline în jos decît să se străduie să se înalțe: de vreme 
ce sufletul își are sălaș în ţinutul de jos și dușman, dar ajunge 
într-un loc, departe de lăcaşul său firesc, în care puterile 
sale sunt mai slabe.*78 

CESARINO: Și crezi că există leac pentru acest neajuns? 

MARICONDO : Desigur, numai că începutul e foarte 
greu, dar apoi, pe măsură ce sporesc roadele contemplaţiei, 
lucrul devine tot mai ușor. La fel cum se petrece cu zborul 
la înălțime, care, cu cît se depărtează de pămînt, cu atît are 
mai mult aer dedesubt care să-l susţină și, prin urmare, este 
mai puţin stingherit de greutate; ba chiar poate ajunge atît 
de sus încît pentru a cobori cu greu va mai despica aerul, 
în pofida părerii generale că e mai uşor să despici aerul la 
coborîre decît urcînd spre alți aștri. 

CESARINO: Așadar, stăruind în sensul acesta, dobîndești 
o tot mai mare uşurinţă în a te înălța? 

MARICONDO: Întocmai; drept care bine spunea Tansillo: 


171 


Cu cît sporeşte văzduhul de sub mine 
cu-atit aripele-mi se-nalţă-n vînt, 


lumea în dos o las, cerul mă ia la sine.*7? 


Orice parte a corpurilor sau a așa-numitelor elemente, 
cu cît se apropie mai mult de locul ei natural, cu atât îşi spo- 
rește avântul și puterea, așa încît, fie că vrea fie că nu, pînă 
la urmă tot ajunge în acel loc. Aşa cum părţile corpurilor 
vedem că se îndreaptă spre corpurile respective, la fel trebuie 
să socotim că se întîmplă și cu lucrurile intelective care se 
îndreaptă spre propriile obiecte ca spre propriile sălașuri, 
patrii şi ţeluri+80. Acum poți pricepe cu uşurinţă înțelesul 
deplin al figurii, al inscripţiei și al versurilor. 

CESARINO: Orice adaos îmi pare de-acum de prisos. 


IX. CESARINO: Să vedem acum ce ne spun cele două 
săgeți ce trimit raze, peste un scut în jurul căruia stă scris 
VICIT INSTANS". 

MARICONDO: Ele spun de lupta necontenită din sufle- 
tul eroului, suflet care, din pricina prea marii apropieri de 
materie, a fost vreme îndelungată mai pietros şi mai impe- 
netrabil la razele strălucirii inteligenţei divine şi la manifes- 
tările bunărăţii divine. În acea vreme, spune el, inima îi era 
„într-o armură de diamant“, adică simţămîntul ei era dur 
şi cu neputinţă de pătruns și de încălzit, ceea ce l-a ferit de 
loviturile iubirii, care îl asalta din toate părţile. Vrea să spună 
că atunci nu a simţit durerea rănilor vieții eterne de care 
vorbeşte Cântarea cînd spune: Vu/nerasti cor meum, o dilecta, 
vulnerasti cor meum. +52 lar rănile acestea nu sînt provocate 
de puterea și tăria fierului, a biciului ori a altor asemenea, 
ci de săgețile Dianei ori ale lui Febust: adică ori ale zeiței 
deşerturilor contemplării Adevărului, acea Diană, întru- 
chipare a speţei inteligenţelor secunde, care reflectă strălu- 
cirea inteligenţei prime pentru a o transmite celor ce nu o 

pot vedea direct; ori ale zeului principal, Apollo, care cu stră- 
lucire proprie, și nu împrumutată, își trimite săgețile, adică 
razele, de pretutindeni, cu alte cuvinte dinspre toate înfăţi- 
şările lucrurilor, înfățișări fără de număr care sînt tot atîtea 
semne ale divinei bunătăţi, inteligenţe, frumuseți, înţelep- 
ciuni. Avîntul eroic va depinde de gradul în care aceste 
semne sînt primite de erou, dacă sufletul lui diamantin nu 
va mai reflecta raza care îi loveşte suprafața, ci, frăgezit și 
îmblinzit de căldură și de lumină, se va lăsa pătruns de ea 
în simţire şi în cuget, pînă ce se va contopi cu substanţa lumi- 
noasă, va deveni el însuși lumină. Dar lucrul acesta nu se 
petrece îndată după naştere, cînd sufletul, proaspăt ieşit din 
Lethef5f, e îmbătat şi îmbibat de apele uitării şi nedeslușşirii, 
drept care atunci el e mai lesne acaparat de trup şi pus în 
slujba vieţii vegetative; apoi însă, treptat, se dumireşte şi se 
rostuiește în așa fel încît să poată răspunde facultății senzitive 
pînă cînd, trecînd prin facultatea rațională şi discursivă455, 
ajunge la cea pur intelectivă; atunci el poate accede direct 
la minte, fără a se mai simţi înceţoşat de aburii acelei umori 
care, datorită exerciţiului contemplării, n-a putrezit în sto- 
mac, ci a fost pe deplin digerată45€. — lar această perioadă 
spune eroul nostru că ar fi durat la el „treizeci de ani“4?7, 
pe parcursul căreia el n-a atins acea puritate a cugetului care 
să-i permită să ofere găzduire speţelor sublime, care bat la 
toate ușile deopotrivă, neocolind-o niciodată pe cea a inteli- 
genței. În cele din urmă, iubirea, care în diverse chipuri și 
de mai multe ori îl asediase zadarnic (la fel cum se spune 
că strălucirea și căldura soarelui sînt zadarnice pentru ceea 
ce se află în vintrele pămîntului şi în adîncul nepătruns), a 
aflat sălaș „în sfintele lumini“, adică i-a arătat prin două spețe 
inteligibile frumuseţea divină — care prin puterea adevărului 
i-a legat cugetul, iar prin puterea bunătăţii i-a încălzit sim- 
tāmîntul; atunci el a depăşit „caznele“, adică atenţia pentru 

cele materiale și senzitive, care înainte era mai mereu învin- 
gătoare şi rămînea mereu neatinsă (în pofida desăvirșirii sufle- 
tului); căci acele lumini care primeau strălucirea de la intelectul 
agent, lumină şi soare al inteligenței, i-au „dat arsură“ pătrun- 
zînd prin ochii săi (lumina adevărului pe ușa potentei inte- 
lective, iar lumina bunătăţii prin ușa potenței apetitive) pînă 
„în inimă“, adică pînă în însăși substanța simţămintelor. 
Aceasta a fost acea „dublă săgeată“ ţintită ca de mîna unui 
arcas „de-acum mîniat , şi prin urmare cu atît mai pregătit, 
mai eficace şi mai îndrăzneţ cu cît odinioară se arătase mai 
slab sau mai nepăsător. Atunci, după ce mai întîi cugetul 
său a fost astfel încălzit și iluminat, s-a petrecut acel moment 
unic și victorios despre care inscripția spune Vicit instans. 
De-acum poţi înţelege sensul figurii, inscripţia și poemul 
care spune: 


x k k k x 


Piept i-am ţinut, credea că mă doboară, 
sălbatic m-atacă, dar eu într-o armură 
de diamant stăteam, fără fisură, 
iar caznele-mi asupră-i triumfară. 

Dar (cerurile aşa îmi destinară) 
Amor, el inimii, prin ochi — ce fură 
får de-apărare — îmi dădu arsură 
cu sfintele lumini, întîia oară. 

Atunci şi-a aţintit, dublă, săgeata 
cu mîna-i de arcaş, de-acum mîniat 
că ani treizeci n-ochise beregata, 

tinti precis și mă străpunse-ndat 
în locu-n care (sigur că-aflat-a) 
purcede-mi zborul; şi-aripa mi-a legat. 

De-atunci, tot mai încrîncenat, 
mai falnic el, nu vrea să contenească 
el, dulcele dușman, să mă rănească. 

XX xk k X 


Unic a fost acel moment, început şi împlinire a victo- 
riei*88, Unice au fost acele lumini gemene, singurele dintre 
toate care, găsind intrarea fără de apărare, au pătruns în 
inimă; și aceasta pentru că ele cuprind eficacitatea şi puterea 
tuturor celorlalte: căci ce formă a frumuseţii, bunătăţii şi 
adevărului poate fi mai minunată şi mai deplină decît aceea 
care este izvorul oricărui adevăr, oricărei bunătăţi şi frumu- 
seţi? „Tinti precis“, îl străpunse, în locu-n care „purcede-mi 
zborul“, adică s-a înstăpînit pe simţămintele lui, şi-a pus 
pecetea pe inima lui, s-a fixat acolo, s-a pironit în aşa fel 
încît să nu-i mai scape: drept care e cu neputinţă ca cineva, 
săgetat astfel, să se îndrepte spre vreo altă iubire cînd s-a 
pătruns în cuget de frumuseţea divină. E cu neputinţă să 
nu o iubească, şi tot cu neputinţă e să mai dorească altceva 
decît binele şi întruchipările binelui. Și mai mult decît orice 
va dori binele suprem. Astfel aripa sa, nestatornică și trăgînd 
în jos sub greutatea materiei, acum e „legată“. Astfel că, de 
atunci, „dulcele dusman“ încrîncenat, atîta timp dat la o 
parte, alungat și surghiunit, „nu conteneşte“ „să rănească“, 
stîrnind simţirea şi deşteptind cugetul. Acum el a devenit 
stăpînul unic şi deplin al sufletului care nu vrea și nici nu 
vrea să vrea vreun alt stăpîn, nici nu-i place și nici nu vrea 
să-i placă un altul, drept care adesea spune: 


O, dulci săgeți, dulce război, mînie, 
voi, răni, şi voi, dureri, la fel de dulci.489 


X. CESARINO: Nu cred să mai fie ceva de spus despre 
aceasta. Să privim acum la tolba cu săgeți şi la arcul de aici, 
care, socotind după scînteile din jur, sînt ale iubirii, şi la 
nodul lambrechinului cu deviza: SUBITO, CLAM*%. 

MARICONDO: Îmi aduc bine aminte că același lucru 
se spune în poem; dar mai întîi să-l citim: 

x k kk x 


Avidă de-a-și afla dorita pradă 
măreaţa acvilă spre cer ţişneşte 
şi-astf€l pe toate animalele vestește 
că la rotirea-a treia-i fi-vor nadă. 

lar leul mîndru încă dă dovadă 
cu răgetu-i că de vînat se pregăteşte, 
de orice lighioană l-aude, se fereşte 
și cată vizuina, în gheare să nu-i cadă. 

Dar şi balena cînd atacă ceata 
cea din adînc şi mută spre taliene, 
dă țişnetul înalt, şi-așa aflat-a 

și cealaltă primejdia; deci balene 
şi lei cumpliţi şi acvila clonţată 
n-atacă pe ascuns; pe căi viclene 

țintește cu săgețile-olimpiene 
numai Amor, ce-a vieţii bucurie 
mi-a retezat pe loc, pe veșnicie. 


XXX XX 


Trei sînt tărimurile vieţuitoarelor alcătuite din mai multe 
elemente: pămîntul, apa, aerul. Trei sînt speciile care sălăș- 
luiesc în ele: fiarele“, peștii, păsările. De trei feluri sînt crea- 
turile pe care natura le-a hotărît și rînduit să domnească peste 
ele: în aer, acvila, pe pămînt, leul, în apă, balena. Fiecare 
dintre acestea, dovedind mai multă vlagă şi puternicie decît 
altele din specia sa, face uneori fapte de o mărinimie fățișă 
sau care aduc a mărinimie. Drept care s-a observat că leul, 
înainte de a ieşi la vînat, scoate un răget cumplit care face 
să răsune întreaga pădure, la fel cum spune poetul despre 
zeiţa mînioasă: 


At saeva e speculis tempus dea nacta nocendi, 
ardua tecta petit, stabuli et de culmine summo 

pastorale canit signum, Cornugue recurvo 
tartaream intendit vocem, qua protinus omne 


contremuit nemus, et silvae intonuere profundae. $? 


Iar despre acvilă se știe că, vrînd să-şi înceapă vînätoarea, 
mai întîi țişneşte din cuib drept în sus, spre cer, şi de obicei 
numai la a treia rotire se aruncă din înalt cu mai mult avînt 
şi mai mare iuțeală decit atunci cînd zboară; de aceea, pe 
cînd își măsoară folosul ce-i va veni din iuțeală, ea are răgazul 
de a-și cerceta de departe prada la care, după trei rotiri, va 
renunţa sau pe care va hotări s-o atace. 

CESARINO: Putem presupune de ce ea, deși îşi vede 
prada de la început, nu se aruncă îndată asupra ei? 

MARICONDO: Nu cu certitudine. Poate că în timpul 
acela ea cercetează de nu i se arată vreo altă pradă, mai bună 
sau mai lesnicioasă. Pe de altă parte, eu nu cred că proce- 
dează așa chiar întotdeauna. Dar să revenim la ale noastre. 
Despre balenă ori chit se ştie că, fiind ditai animalul, ea nu 
poate despica apele fără să-și facă simțită prezenţa prin miş- 
carea valurilor: pe lîngă asta, numeroase specii ale acestui 
peşte, printr-o mișcare a respirației lor, scot, ca o vîntoasă 
de furtună, un ţîşnet de apă. Prin urmare, toţi trei regii spe- 
ciilor animale le dau răgaz vieţuitoarelor mai neputincioase 
să scape, şi deci ei nu procedează cu viclenie și trădare. Dar 
Amor, care este mai puternic și mai mare decît toţi trei, care 
e stăpîn absolut peste ceruri, peste pămînt și peste ape, şi 
care, prin asemănare cu aceştia, ar trebui să dea dovadă de 
o mărinimie cu atit mai mare cu cît are mai multă putere, 
el, dimpotrivă, atacă şi rănește dintr-odată şi pe neaşteptate. 


Labitur totas furor in medullas, 
igne furtivo populante venas, 

nec habet latam data plaga frontem; 
sed vorat tectas penitus medullas, 


virginum ignoto ferit igne pectus? 

Cum vezi, acest poet tragic vorbeşte de „vipii furișe “ care 
«494 
2 


„mistuie-n taină“; Solomon îl numeşte „ape furate“®’t, iar 
Samuel, „un susur blind şi subțire“. Toți trei mărturisesc 
cu cîtă gingăşie, blîndete şi viclenie reuşeşte el, în mare, pe 
pămînt şi în cer, să tiranizeze universul. 

CESARINO: Nu e domnie mai mare, nici tiranie mai 
rea, nu e stăpînire mai bună, nici putere mai necesară, nu 
e lucru mai dulce și mai gingaș, nici îmbucătură mai tăioasă 
şi mai amară, nu există zeu mai aprig, nici zeu mai blind, 
nu există făptaş mai prefăcut şi mai şiret, nici făuritor mai 
regesc şi mai credincios decît el, şi (ca să închei) după mine 
Amor este totul, el face şi desface totul; despre el se poate 
spune orice și orice poate fi pus pe seama lui. 

MARICONDO: Ai perfectă dreptate. Aşadar amorul 
(lucrînd cu ajutorul văzului, care este cel mai spiritual dintre 
simțuri, pentru că se poate ridica într-o clipită pînă la mar- 
ginile lumii și cuprinde dintr-odată întreg orizontul vizibil) 
vine furiș, fulgerător, pe neașteptate şi pe loc. Şi trebuie să 
ținem seamă şi de ceea ce spuneau anticii, anume că el pășeşte 
înaintea tuturor zeilor; drept care nu slujeşte la nimic năs- 
cocirea că Saturn i-ar arăta calea, cînd de fapt Saturn merge 
în urma lui. Apoi, ce rost are să cercetăm dacă amorul apare 
și se vestește din afară, dacă sălaşul său este însuși sufletul, 
culcușul său este însăși inima, dacă el constă în însăși sub- 
stanta alcătuirii noastre, este totuna cu avîntul forțelor noas- 
tre lăuntrice? În sfârșit, stă în firea tuturor lucrurilor ca ele 
să dorească frumosul și binele, și de aceea n-are nici o noimă 
să tăiem firul în patru cătînd cum de simțămâîntul le urmă- 
reşte pe acestea și se ţine scai de ele: căci pe loc şi într-o clipă 
dorinţa se uneşte cu obiectul dorit, precum vederea cu ce 


e de văzut. 

XI. CESARINO: Să aflăm acum ce vrea să spună săgeata 
aceea arzătoare în jurul căreia stă încolăcită deviza: CUI 
NOVA PLAGA LOCO:4% Lămureşte-mă, ce loc caută ea ca 
să rănească? 

MARICONDO: E de ajuns să citim poemul, care iată 
ce spune: 


x kx k k 


Nici simţul, nici raţiunea nu-mi permite 
să cred că Libia, Puglia*” arzătoare 
atita spic dau, ori că mîndrul soare 
atîtea raze-n jurul său trimite 
cîte-s durerile-mi pricinuite 
de două stele vii, strălucitoare 
săgeți (iar inima-mi deşi mă doare 
vrea și așteaptă rănile primite). 
Ce vrei mai mult, Iubire, tu, dușmană? 
Ce nouă plagă vrei să născoceşti 
acum, cînd toată inima-i o rană? 
Acum, cînd nime, nici tu n-ai să găsești 
vreun loc nevătămat, ia-o la goană, 
te du, ia-ţi arcul pe altul să rănești! 
Degeaba pe aici mai zăboveşti; 
zadarnic e, zeiţă rea, socot 
să vrei s-omori pe cine-i mort de tot. 


k kk k x 


Sensul este în întregime metaforic, ca şi la celelalte, și 
poate fi înțeles prin asemănare cu cele de dinainte. Aici nenu- 
măratele săgeți care au rănit şi continuă să rănească sufle- 
tul întruchipează mulțimea de fiinţe și de specii în care, după 
măsura fiecăreia, străluceşte lumina frumuseţii divine și pe 
care le încălzeşte dorul de bine, binele sperat și binele aflat. 
Iar acestea două, fiind una potenţă, alta act, una posibilitate, 

alta efect, ele ne mihnesc pe cît ne și alină, ne fac să cunoaş- 
tem dulceața, dar și să încercăm amărăciunea. Dar cînd întreg 
simțămîntul e întors către Dumnezeu, cu alte cuvinte către 
ideea ideilor, mintea se înalță de la lumina lucrurilor inteli- 
gibile la slava unităţii supraesențiale“”8, ea devine doar iubire, 
devine una, şi încetează de a se mai simţi atrasă de feluritele 
obiecte care ar distrage-o“”: dar ea devine totodată şi o unică 
rană, în care se strînge toată suferinţa, devine suferinţa însăși. 
Atunci nu mai există iubire sau dorinţă a vreunui lucru anume 
care să o cheme ori să-i încerce voinţa, pentru că nimic nu 
e mai drept decît dreptatea, nimic nu e mai frumos decît 
frumuseţea, nici mai bun decit bunătatea, nimic nu este 
mare cît măreţia, nici mai luminos decit acea lumină care 
prin prezenţa ei întunecă și șterge orice altă lumină. 

CESARINO: Desăvirşirii, dacă e desăvârşită, nu i se mai 
poate adăuga nimic: de aceea voinţa nu mai e în stare să năzu- 
iască la altceva cîtă vreme năzuiește la desăvirşirea deplină 
și supremă. Acum pot înţelege prea bine sfîrşitul, unde îi 
spune iubirii: „Degeaba pe aici mai zăboveşti, zadarnic e“ 
(spune prin similitudine, cu o metaforă) „să vrei s-omori 
pe cine-i mort“. Adică cel ce nu mai trăiește şi nu mai are 
nici un simțămiînt pentru nici un alt lucru care l-ar putea 
„vătăma- şi străpunge la ce bun să se mai supună altor încer- 
cări? Asemenea vaiet cunoaște numai cel care, îndrăgostit 
de desăvîrşita unitate, ar vrea să fie pe deplin scăpat și des- 
părţit de mulțime. 

MARICONDO: Ai înţeles prea bine. 


XII. CESARINO: Iată aici un copil într-o barcă ce stă 
să fie înghițită de viltoarea apelor şi care, sleit și fără vlagă, 
a lepădat vislele. Iar inscripţia spune FRONTI NULLA 
FIDES5%. Înţelesul este, fără îndoială, că marea, cu înfăţi- 
şarea ei liniștită, l-a îmbiat mișeleşte s-o brăzdeze, dar apoi, 

miîniindu-se dintr-odată, a trezit în el o spaimă de moarte, 
şi, neputînd ţine piept viltorii, el lasă să-i cadă capul, braţele 
și speranţa. Dar să vedem restul: 


XX XX X 


Copil ales, desprins de ţărmul mării, 
neştiutor și-ntr-o plăpîndă barcă, 
vrăjit de aţipirea depărtării, 
atent acum la răul ce te-ncearcă, 

vezi undele funeste-ale trădării 
cum te cobor şi-n spate te încarcă! 
Nici sufletul sub piatra-ngrijorării 
nu le-ar învinge viclenia, parcă... 

Cedează visla veşnicei perfide 
și-așteaptă mîna morţii să te fure; 
ea, ca să n-o vezi, ochii-ţi închide! 

De. nu-i vreun ajutor să se îndure, 
tu vei afla urmarea, ce ucide, 
strădaniei tale curioase, dure. 

Cu-al tău destinu-mi coincide, 
la fel sorbit sînt de Iubire — mare 


mai crudă decît toate, trădătoare”. 


In ce fel și de ce este iubirea trădătoare şi vicleană am 
văzut ceva mai înainte: dar, cum văd că următorul poem 
nu € însoţit de nici o imagine sau inscripţie, cred că trebuie 
să aibă o legătură cu cel de dinainte, așa că hai să-l citim: 

XX XX x 
Cînd portul părăsit-am, ca o leacă 

să aflu o zăbavă-n mai serioase 

lucrări, în jur atunci privii în joacă: 

şi-ndată sorțile-am văzut cîinoase; 


ce-atit prăpăd și rău s-au pus să-mi facă 

degeaba-ncerc la maluri priincioase 
să ies, şi 'geaba-aștept să mă desfacă 
din nodul ce mă leagă miîini miloase. 
Și nu pot a scăpa, ci rupt și obosit, 
fără de voce, destinului mă-nchin, 
iar moartea vină, căci nu mă mai feresc: 
aştept de viaţă să fiu slobozit, 
să nu-ntârzie nici cel din urmă chin 
ce hărăzitu-mi-a destinul mișelesc. 
Al suferinţei mele chip firesc 
e cel ce ușuratic şi nesocotit 
căzu-n capcană, copil nesăbuit. 


x kxk xk xx 


Aici nu mă simt în stare să înțeleg sau să lämuresc tot 
ce vrea să spună eroul. Un lucru însă reiese cît se poate de 
limpede: ciudata condiţie a unui suflet care e descurajat, pe 
de o parte, de dificultatea lucrării, de greutatea trudei, de 
mărimea caznei, pe de alta, de propria-i neștiinţă și nepri- 
cepere, de firea-i slabă şi de primejdia morţii. Nu are parte 
de nici un sfat care să-l îndrume, nu ştie cum și încotro să 
se îndrepte, nu zărește nici o scăpare, nici un adăpost; ci din 
toate părţile e ameninţat de talazul înspăimâîntător și dără- 
tor de moarte. Ignoranti portum, nullus suus ventus est02. 
Cel care s-a încrezut prea mult în noroc, vede acum că și-a 
atras singur descumpănirea, închisoarea, decăderea și scufun- 
darea. Vede cum îşi bate joc de noi Fortuna: darul pe care 
ni-l pune ca în braţe ori ne scapă din mină și se sparge, ori 
ne e smuls cu forţa de altcineva, ori ne sufocă și ne otrăvește, 
ori ne chinuie cu bănuiala, cu teama sau gelozia, spre paguba 
şi necazul nostru. Fortunae an ulla putatis dona carere 
dolis???” Jar cum zadarnice sînt puterea care nu se poate ade- 
veri, mărinimia ce nu se poate manifesta şi strădania fără 

de roade, el vede doar efectele fricii de rău, care sînt mai rele 
decît răul însuși: Peior est morte timor ipse mortis 0%. Căci 
teama îl face să pătimească de ce se teme mai mult, de durere 
în toate mădularele, de slăbiciune a nervilor, tremurături 
în tot corpul, respiraţie gifiită; căci el vede mereu dinaintea 
ochilor ceea ce de fapt încă nu i s-a întîmplat, şi mai rău 
decît i s-ar putea întîmpla: ce lucru e mai prostesc decit să 
suferi pentru un lucru viitor, absent și care, prezent fiind, 
nu poate fi simţit? 

[CESARINO]: Aceste consideraţii se referă doar la supra- 
fața şi la anecdotica figurii. Dar tema la care se referă eroul 
nostru este, cred, aceea a neputinței minţii omeneşti, care, 
absorbită cu totul de strădania sa divină, se poate trezi înghi- 
tită dintr-odată de abisul de neînțeles al desăvirșirii, aşa încît 
simţurile şi imaginaţia sa, năucite şi răpite, nu mai ştiu cum 
s-o ia nici înainte, nici înapoi şi nici cum să-ntoarcă, drept 
care ea piere și-și risipește fiinţa asemeni unei picături de 
apă care se pierde în mare sau unei suflări care se mistuie 
împrăștiindu-și propria substanţă în imensitatea văzduhului. 

MARICONDO: Așa-i. Dar haide să ne continuăm discu- 
ţia spre casă, căci s-a făcut noapte. 


Sfirşitul dialogului întîi 


DIALOGUL AL DOILEA 


MARICONDO”%: Aici vezi un jug în flăcări, înfășurat 
în laţuri, în jurul căruia stă scris LEVIUS AURAS96, ceea ce 
vrea să însemne că iubirea divină nu îngreunează, nu-l trage 
pe slujitorul său, pe robul şi sclavul său în jos, la fund: ci, 
dimpotrivă, îl înalță, îl poartă în înalt, într-o slavă mai presus 
de orice libertate. 

CESARINO: Să citim, rogu-te, cît mai repede poemul, 
ca să putem cît mai iute, mai cu rost și precis să-i dibuim 
înţelesul şi să vedem dacă nu mai are și altul. 

MARICONDO: lată-l: 


x k k k x 


Ea-i pentru mine mai sus de orice zee; 
divina bunătate străluceşte 
în ea şi frumuseţea; ea-mi trezește 
despre iubirea-naltă înaltă-idee; 
şi mi-a fost dat s-o văd”%: fost-a să vreie 
să iasă din pădure-umblind frăţește 
cu nimfele campane”%; și firește, 
mi-am zis că-i fi-voi unul din trofee. 
Răspunse Amor: „O, tu, preafericit 
amant şi soţ, de soartă ajutat, 
ce prin noroc şi trudă-ai dobîndit 

pe-aceea care a înfrumusețat 

cu graţie lumea și care-a izbutit 

moarte şi viaţă să dea neîncetat; 
o, iată-te-n al lui Amor palat 

ferice prizonier şi-n slavă; așa 

nici om, nici zeu nu ai a invidia. 


XX XX x 


Vezi, deci, cît de mulţumit e el sub un atare jug, într-o 
asemenea însoţire și sub o astfel de povară cu care l-a înrobit 
aceea pe care a văzut-o ieşind din pădure, din pustie, din 
codru — adică din locuri aflate departe de mulţime, de zarvă, 
de gloată, și care sînt de puţini bătute. Diana, strălucire a 
speţelor inteligibile, îl vînează şi pe el, pentru că mai întîi 
l-a rănit cu frumuseţea și graţia ei, apoi l-a legat fedeles, 
iar acum îl ţine în stăpînirea ei, iar el e mai mulţumit decît 
se poate. Şi cu ea erau „şi nimfele“, adică mulțimea tuturor 
celorlalte speţe, forme şi idei; iar faptul că nimfele erau din 
Campania se referă la acea minte luminată și spirit înalt care 
s-a ivit la Nola, ce se află la orizontul cîmpiei campane. Fi, 
Dianei, i-a devenit el trofeu; ea, cea mai lăudată de Amor, 
pentru care eroul trebuie să se socotească nespus de norocos, 
ea, dintre toate cele ce se înfățișează sau nu ochilor muri- 
torilor, este cea care dăruie lumii podoaba cea mai de preţ 
şi îl face pe om mai frumos și mai măreț. Şi mai spune că 
ea „îi trezeşte înalta idee“ a iubirii desăvirșite, drept care o 
socoate „mai sus de orice zee“, adică de orice altă grijă ori 
preocupare, căci oricare alta e mai prejos de ea. Iar cînd zice 
că are mintea trează la „iubirea-naltă“ ne oferă şi exemplul 
de urmat, acela de a ne înălța cît de mult sufletul prin cuge- 
tare, strădanie şi înfăptuiri”, şi a nu ne pierde vremea cu 
lucruri nedemne şi mai prejos de capacitățile noastre — cum 
fac cei care, fie din lăcomie, fie din nepăsare sau dintr-o 

altă asemenea nimicnicie, își petrec viața aceasta iute trecă- 
toare cu lucruri de nimic. 

CESARINO: E nevoie de meșteșugari, de făurari, agri- 
cultori, de slugi, de oameni umili, amărîți, desculți”!0, săraci 
şi chiar şi de încuiaţi”!!: căci altminteri n-ar putea să existe 
filozofii, cugetătorii, cărturarii, stăpînii, comandanții, nobi- 
lii, bogaţii, oamenii străluciți, înţelepţii şi ceilalți de felul 
acesta care pot deveni eroi asemeni zeilor”!7. Atunci de ce 
să ne căznim să încălcăm rînduiala naturii, care a rostuit în 
univers lucruri mari și lucruri mici, superioare și inferioare, 
strălucite şi obscure, demne şi nedemne, și asta nu numai în 
afara noastră, ci şi înăuntrul nostru, în însăși substanța fiinţei 
noastre, pînă chiar și în aceea care se arată a fi imaterială?”!” 
La fel și inteligenţele: unele sînt supuse, iar altele domina- 
toare, unele slujesc şi ascultă, altele comandă și cirmuiesc. 
De aceea eu cred că aceasta poate servi drept pildă atunci 
cînd supușii vor să devină stăpîni, iar umilii, egali nobililor, 
ca să nu se tulbure şi să nu se strice rînduiala lucrurilor, ajun- 
gîndu-se în cele din urmă la o condiţie comună generică 
şi la o egalitate animalică, așa cum se întîmplă la unele naţii 
sălbatice şi lipsite de cultură5!4. Pe de altă parte, nu vedeţi 
în ce hal a ajuns cunoașterea din pricina faptului că pedanţii 
au ținut să fie filozofi, au vrut să se ocupe de explicarea naturii 
şi să-şi spună cuvîntul în chestiunile privitoare la divi- 
nitate’? Cine nu vede cît rău ni s-a tras şi ni se trage de 
la minţile în care nu s-a trezit „înaltă-idee“ despre „iubi- 
rea-naltă? Ce om de bun-simţ nu vede ce pricopseală am 
avut că Aristotel, dascăl în umanioare al lui Alexandru”!6, 
şi-a dat toată silința să contrazică şi să combată doctrina 
pitagoreică și cea a filozofilor naturii, vrînd prin chichiţele 
lui logice să dea definițiile, noţiunile, chintesențele”!” și toate 
progeniturile şi avortonii născocirilor lui drept principii şi 
substanţe ale lucrurilor, și fiind atent mai mult la părerea 

mulțimii și a gloatei năroade, care se călăuzeşte şi se ia mai 
degrabă după sofisme și după înfățișarea de suprafață a 
lucrurilor decît după adevărul ascuns în substanţa lor şi care 
e însăşi substanţa lor??!8 EI şi-a folosit mintea pentru a de- 
veni nu un cugetător, ci un judecător ce pronunţă verdicte 
asupra unor lucruri pe care nu le-a cercetat niciodată, nici 
nu le-a priceput cu adevărat”. În plus, ceea ce a adus el 
bun şi rar în materie de poetică, de logică şi de metafizică, 
iată că, în vremea noastră, datorită altor pedanţi, care au 
și ei drept lozincă acelaşi sursum corda”%, se instituie noi 
dialectici și noi modalităţi de a raționa: tot atît de jalnice 
faţă de cea a lui Aristotel pe cât este poate filozofia lui Aristo- 
tel față de cele, incomparabile, de dinaintea lui”?1. Iar lucrul 
acesta s-a întîmplat pentru că anumiţi gramaticieni, după 
ce au îmbătrînit în scutecele ţîncilor şi în chiţibușăriile fra- 
zelor și cuvintelor, au vrut să născocească noi logici și noi 
metafizici, judecînd și pronunţînd sentinţe cu privire la ceva 
ce nu au cercetat și nici nu pricep: drept care aceștia, cu spriji- 
nul mulţimii neştiutoare (mintea lor fiind taman pe potriva 
acesteia), vor dărîma disciplinele umaniste și raţionamentele 
lui Aristotel cu tot atîta spor cu care acesta a nimicit divina 
filozofie a altora. Vezi deci unde poate duce un asemenea 
sfat, dacă toţi aspiră la strălucirea sfîntă și socot zadarnice 
şi înjositoare toate celelalte lucrări. 
MARICONDO: 


Ride si sapis, o puella, ride, 
pelignus (puto) dixerat poeta; 

sed non dixerat omnibus puellis: 
et si dixerit omnibus puellis, 

non dixit tibi. Tu puella non es.” 


Astfel sursum corda nu e adresat tuturor, ci numai celor 
ce au aripi?”. Şi vedem bine că pedanteria n-a fost niciodată 

mai slăvită şi mai de vază ca în vremurile noastre. Dar spre 
speţele inteligibile şi spre obiectele unicului adevăr infailibil 
ea deschide tot atîtea căi câţi pedanti sînt. Tocmai de aceea, 
mai ales în aceste vremuri, trebuie ca minţile bine înzestrate 
de la natură să se trezească, să se înarmeze cu adevărul și 
să se lase luminate de inteligenţa divină, iar apoi să pornească 
lupta împotriva întunecatei neştiinţe suind pe înalta fortă- 
reaţă şi în semeţul turn al contemplaţiei. Doar lor li se cade 
să socotească înjositoare şi zadarnică orice altă lucrare. — 
Aceştia nu trebuie să-şi irosească timpul cu lucruri uşuratice 
şi zadarnice, care trec cu infinită iuţeală: căci prezentul 
aleargă uimitor de repede, și tot în goană vine şi viitorul. 
Ce am trăit în trecut e nimic, ceea ce trăim acum e o clipită, 
ceea ce ne rămîne de trăit nu e încă o clipită, dar poate deveni 
clipită care va fi și totodată va fi fost”. Iar în vremea asta 
unul își încarcă memoria cu genealogii, altul descifrează 
azbuchii, altul încă nu face decât să sporească cu sîrg sofismele 
puerile. Drept care, de pildă, poţi vedea un volum plin de: 


„Cor“ est fons vitae, 
„nix est alba: 


„ergo „cornix“ est fons vitae alba. 


Cutare altul bate apa în piuă întrebîndu-se care a fost mai 
înainte, substantivul sau verbul, iar altul, marea sau izvoa- 
rele, un altul încă vrea să reînvie cuvinte căzute în uitare 
doar fiindcă au fost folosite o dată cu rost de un scriitor 
antic, iar el acum vrea să le ridice din nou în slăvi; un altul 
se încrîncenează pe ortografie, bună sau rea, iar alții și alţii 
se îngrijesc de alte asemenea nerozii, care sînt mai degrabă 
demne de dispreţ decît de atenţie3?€. De aceea îi vezi pe toţi, 
care mai de care, cum postesc, slăbesc, se vlăguiesc, cum li 
se încreţește pielea, le creşte barba, de ajung să mucegăiască 
şi să-și dea duhul. Pentru amintitele îndeletniciri dispreţuiesc 


188 


ei norocul, acelea sînt pentru ei pavăză şi ocrotire împotriva 
loviturilor destinului. Prin asemenea cugetări de doi bani 
cred ei că pot sui la aştri, pot ajunge asemeni zeilor şi pot 
pătrunde frumuseţea şi bunătatea făgăduite de filozofie. 
CESARINO: Bună treabă că timpul, care nu ne ajunge 
nici măcar pentru cele trebuincioase, oricît l-am drămui de 
bine, e risipit de cele mai multe ori pe tot felul de lucruri 
zadarnice, dacă nu chiar josnice şi ruşinoase! — Şi nu-i de 
rîs că unii laudă fapta lui Arhimede”? (sau, după alţii, a 
altuia), anume aceea că, într-un moment cînd cetatea era 
toată devastată și în ruină, cînd avea casa în flăcări, iar duș- 
manii se aflau în odaie în spatele lui, şi cînd depindea doar 
de socotinţa și bunul-plac al acelora să-i ia sau nu viaţa (Şi 
odată cu ea şi mintea și știința), el își pierduse dorinţa și rostul 
de a-și salva viaţa, căci uitase de acestea preocupat fiind să 
găsească un raport între dreaptă şi curbă, între diametru și 
circumferință sau alte asemenea chestiuni matematice, bune 
pentru copilandri*?%, dar nu pentru cineva care ar fi trebuit 
să-şi petreacă bătrîneţea (dacă mai apuca) dedicîndu-se unor 
țeluri mai potrivite cu strădaniile omeneşti. 
MARICONDO: Cu privire la aceasta sînt de acord cu 
ce spuneai chiar dumneata mai devreme, anume că e nevoie 
ca pămîntul să fie plin de tot felul de oameni şi ca numărul 
celor strimbi, pociţi, săraci, nevrednici şi ticăloşi să fie mai 
mare decît al celorlalți: și prin urmare că lumea nu trebuie 
să fie altfel decît este”. Vîrsta înaintată şi bătrîneţea lui 
Arhimede, Euclide, Priscianus”50, Donatus’! şi a altora pe 
care moartea i-a găsit ocupați cu numerele, liniile, pronunția, 
acordurile gramaticale, ortografiile, dialectele, silogismele 
formale, cu metodele şi modurile cunoașterii, cu sistemati- 
zările şi preliminariile [ştiinţelor] au fost puse în slujba tine- 
rilor şi copilandrilor, care pot învăţa şi culege aceste roade 
ale vîrstei înaintate, roade pe care, dimpotrivă, ceștilalți e 

bine să le mănînce la vîrstă fragedă: pentru ca, odată ajunși 
la maturitate, să nu cunoască piedică și să fie pregătiți pentru 
lucruri mai de seamă. 

CESARINO: Eu vreau să mă leg de ce spuneam mai 
devreme cînd vorbeam de cei care se străduiesc să fure locul 
şi faima anticilor făcînd lucruri noi, mai proaste sau oricum 
nu mai bune decît cele deja făcute, și care-și petrec viaţa com- 
parînd lina caprei cu umbra măgarului””?, precum şi de 
ceilalți, care o viață întreagă se străduie să se desăvirşească 
într-o învățătură potrivită copiilor, din care cel mai adesea 
nu trag folos nici ei, nici alții. 

MARICONDO: De-acum am vorbit destul despre cei care 
nici nu pot, nici nu trebuie să cuteze să aibă mintea trează 
la „iubirea-naltă“. Hai acum să vedem ce este cu jugul 
îndrăgit şi cu înrobirea de bunăvoie numitei Diana: jugul 
fără de care, spun eu, sufletul n-are puterea de a sui din nou 
la acea înălțime de la care a căzut odată, pentru că jugul îl 
face mai ușor și mai sprinten, iar laţurile îl fac mai ager și 
mai liber. 

CESARINO: Atunci spune! 

MARICONDO: Ca să încep, să continui şi să închei cu 
rost, spun că tot ceea ce trăieşte, în orice fel ar face-o, trebuie 
într-un fel sau altul să se hrănească. Dar naturii intelectuale 
nu i se potrivește altă hrană decît cea intelectuală, la fel cum 
trupului i se potriveşte una trupească, de vreme ce hrana 
nu se ia în alt scop decit pentru a se mistui în substanţa celui 
ce se hrăneşte. De aceea trupul nu se preface în spirit, după 
cum nici spiritul nu se preface în trup, căci orice prefacere 
înseamnă că materia care avea forma unui lucru capătă forma 
altui lucru, or spiritul şi corpul nu sînt făcute din aceeași 
materie, pentru ca ceea ce ţine de unul să treacă în celălalt. 

CESARINO: Fără îndoială, că dacă sufletul s-ar hrăni din 
trup, el s-ar simţi mai bine acolo unde materia ar fi mai 

îmbelșugată (cum socoteşte lamblichos”%), aşa încît, atunci 
cînd ni s-ar înfățișa un trup mare și gras, am putea crede 
că el adăposteşte un suflet vajnic, statornic, viu, eroic, drept 
care am fi îndemnați să spunem: „O, suflet gras, o, spirit 
fecund, o, cuget ales, o, inteligenţă divină, o, minte lumi- 
nată, o, fericită întruchipare numai bună pentru un ospăț 
al leilor, sau un praznic pentru 4ogs.5%% Şi la fel un bătrîn, 
care se înfăţişează măcinat, slăbit și fără putere, ar trebui 
considerat lipsit de agerime, de minte și de elocinţă. Dar 
mergi mai departe! 

MARICONDO: Trebuie însă spus că hrana care ademe- 
neşte mintea este cea necontenit jinduită, cea căutată, apu- 
cată și gustată cu cea mai mare plăcere, cea cu care se ghiftuie 
şi se satură, cea care îi aduce folos și o face mai bună: iar 
hrana aceasta este adevărul, la care omul aspiră, în orice 
vreme, la orice vîrstă şi în orice condiţie s-ar afla, şi pentru 
care nesocoteşte oboseala, nu dă la o parte nici o trudă, nu 
ia aminte la trup și disprețuiește viaţa aceasta. Căci adevă- 
rul este imaterial și nici un adevăr, nici fizic, nici metafizic, 
nici matematic, nu se află în corp, după cum vedem bine 
că esenţa umană eternă nu se află în indivizi, care se nasc 
şi mor. În unitatea specifică (spune Platon), ci nu în mulți- 
mea numărabilă, constă substanţa lucrurilor’; de aceea a 
numit el ideea una şi multiplă, stabilă și mișcătoare: deoa- 
rece, ca speţă incoruptibilă, ea este inteligibilă și una, iar cînd 
se comunică materiei şi se supune mișcării și generării ea 
este sensibilă și multiplă53%6. În această a doua ipostază ea 
are parte mai mult de inexistență decît de existenţă, de vreme 
ce e mereu altceva, mereu în goană după ceva, din pricina 
privaţiunii; în prima ipostază însă ea există, e esență și adevăr. 
Vezi de asemenea că matematicienii au convenit că figurile 
geometrice nu există cu adevărat în corpurile naturale şi că 

nici natura, nici omul nu le pot face să coincidă. Ştii, în 
sfirşit, că adevărul substanţelor supranaturale se află deasu- 
pra materiei. — Putem deci conchide că cine caută adevărul 
trebuie să se ridice deasupra nivelului materiei. În afară de 
aceasta trebuie avut în vedere că oricine se hrăneşte are o 
anume idee şi memorie naturală despre hrana sa și cu atît 
mai mult are mereu în minte (mai ales cînd hrana aceea îi 
e foarte necesară) speța hranei și compararea sa cu altele, 
cu cît el şi obiectul de el urmărit au mai multă măreție şi 
slavă. Orice lucru are înţelegerea înnăscută a celor ce ţin 
de conservarea sa şi a speciei sale, și chiar a desăvirşirii sale 
ultime; de aceea el se străduieşte să-şi agonisească hrana prin- 
tr-un anume gen de vînătoare”*. — De aceea e bine ca şi 
sufletul omenesc să aibă lumina, inteligenţa și armele potri- 
vite vînărorii sale. Aici intervine ajutorul contemplaţiei, folo- 
sul logicii, organ cât se poate de potrivit vinării adevărului, 
bun să discearnă, să descopere, să judece. Astfel înarmat, 
sufletul porneşte să cerceteze pădurea lucrurilor naturale, 
unde atîtea se ascund în umbră şi în frunziș, căci adevărul 
obișnuiește să-și caute sălaş în adîncul de nepătruns al celei 
mai pustii singurătăți, aflîndu-și-l în grote şi caverne Înţesate 
de scaieţi, străjuite de un mărăciniş des și ţepos: acolo, din 
motive demne și înalte, el se ascunde și mai bine, se învăluie, 
dispare în adînc cu și mai mare sîrg, așa cum îndeobşte noi 
ascundem comorile cele mai preţioase cu mare grijă şi aten- 
ţie, ca să nu fie lesne descoperite de mulțimea vînătorilor 
de tot felul (unii mai dibaci și pricepuţi, alţii, mai puţin). Acolo 
s-a dus să-l caute Pitagora după urmele și semnele lăsate de 
el în lucrurile naturale, adică în numerele care într-un anume 
fel arată creşterea, cauzele, modalităţile şi operaţiile lui; căci 
numărul, aplicat cantităţii, măsurii, timpului sau greutăţii, 
arată adevărul şi fiinţa tuturor lucrurilor. Acolo s-au dus 

Anaxagoras şi Empedocle”, care, considerînd că divinitatea 
atotputernică şi atotprezentă umple totul, nu găseau nici 
un lucru cît de mic în care, indiferent de motiv, ea să nu 
se ascundă, deşi ei se îndreptau totuși cu precădere spre acele 
lucruri unde ea se vădea și domnea mai măreață și mai înaltă”. 
Acolo caldeenii căutau adevărul prin negare, neștiind ce se 
putea afirma despre el: şi înaintau fără haita de demonstraţii 
şi silogisme după ei, ci doar străduindu-se ca prin negare 
să pătrundă mai adînc, să aprofundeze, să sape, să defrişeze 
locul de toate definitiile şi toate predicatele explicite ori 
secrete549, Acolo Platon pășea dînd parcă ocol, curăţind locul 
și punînd popreli: pentru ca speţele nestatornice şi trecă- 
toare să rămină ca prinse în plasă, reținute în desișul defi- 
niţiilor; căci el considera că lucrurile superioare participă 
şi se regăsesc reflectate ca-n oglindă în cele inferioare, și la 
rîndul lor acestea în celelalte, unde capătă demnitate și exce- 
lență; şi că adevărul stă şi în unele, și în celelalte după o 
anume analogie, ordine şi scară, în aşa fel încît partea cea 
mai de jos a unei trepte superioare se sprijină pe partea cea 
mai de sus a treptei inferioare. Astfel, se trecea din treaptă 
în treaptă, de la cea mai de jos și naturală, la cea mai de sus, 
sau de la rău la bine, de la întuneric la lumină, de la pura 
potenţă la actul pur. Acolo Aristotel, mergînd pe urmele 
acestuia, se laudă că și el poate ajunge la prada mult rîvnită, 
pornind de la efecte pentru a reveni la cauze — deși cel mai 
adesea el rătăceşte drumul (mai abitir decît toţi ceilalți care 
s-au dedat acestei vinători), nefiind în stare să dibuiască 
urmele. — Acolo unii teologi, hrăniţi la sînul diferitelor secte, 
caută adevărul în toate formele naturale specifice, în care 
consideră că se află esenţa eternă, elementul care, în mod 
specific şi substanţial, perpetuează eterna zămislire şi prefa- 
cere a lucrurilor, esenţă şi element care sînt numite divinităţi 

întemeietoare“*! şi făuritoare, deasupra cărora tronează for- 
ma formelor”, izvorul luminii, adevărul adevărurilor, zeul 
zeilor, graţie căruia totul se umple de divinitate, de adevăr, 
existenţă și bunătate. Acest adevăr este căutat ca un lucru 
inaccesibil, ca un obiect situat în afara oricărei obiectivări 
şi a oricărei înțelegeri”. De aceea nimănui nu îi este cu 
putinţă să privească soarele, pe universalul Apollo, lumină 
absolută, specie supremă și desăvârşită; ci numai umbra sa, 
pe Diana, lumea, universul, natura așa cum se află ea în lucruri, 
lumina aflată în opacitatea materiei şi care străluceşte în 
întuneric. Așadar dintre toţi aceia care, pe cărările arătate 
şi pe atitea altele, bîntuie prin această pădure pustie, prea 
puţini sînt cei care dau peste izvorul Dianei. Mulţi se multu- 
mesc să vîneze fiare sălbatice şi mai puţin falnice, iar cei mai 
numeroşi nu se aleg cu nimic, pentru că şi-au întins plasele 
aiurea, aşa că nu prind decît droaie de muşte”“f. Foarte 
rari, zic, sînt cei, ca Acteon, cărora le e dat s-o privească pe 
Diana goală și, îndrăgostindu-se pe loc de frumoasa armo- 
nie a trupului naturii şi săgetaţi de cei doi ochi de lumină 
ai gemenei străluciri a bunătăţii şi frumuseţii divine, să fie 
prefăcuţi în cerbi, în așa fel încît nu mai sînt vînători, ci 
vînat’í. Căci țelul ultim și suprem al acestei vînători este 
prinderea acelei prăzi fugare şi sălbatice, prin care prădătorul 
devine pradă, vînătorul devine vînat. În orice altfel de vină- 
toare, unde se vînează anume vietăţi, vînătorul e cel ce prinde 
vînatul, ce și-l însuşește, îl absoarbe prin inteligenţa sa; dar 
în vînătoarea aceasta divină și universală prinderea este astfel 
încît el e cel ce rămîne prins, absorbit, contopit: drept care 
din om obişnuit, oarecare, deschis și sociabil cum era, devine 
sălbatic ca un cerb, locuitor al pustiei; trăieşte divin în imen- 
sitatea pădurii, locuieşte în lăcașuri neatinse de mîna omului, 
în grotele munţilor, unde admiră izvoarele marilor fluvii, 

unde se simte viguros, pur și neademenit de poftele obiş- 
nuite, unde stă de vorbă liber cu divinitatea, lucru la care 
au aspirat toți cei care, fiind pe pămînt, dar vrînd să guste 
din viaţa cerească, au spus într-un glas: Ecce e/ongavi fugiens, 
et mansi in solitudine.5S Atunci cîinii, adică gîndurile la 
lucrurile divine, îl devorează pe acest Acteon, așa încît, mort 
în ochii mulțimii, ai gloatei, eliberat de laţurile simţurilor 
tulburate, slobod din închisoarea trupească a materiei, el 
nu mai priveşte la Diana printre uluci şi prin ferestre, ci, 
culcînd zidul la pămînt, devine în întregime un ochi care 
are dinainte întreg orizontul5%7. Aşa încât el vede totul ca unul, 
dintr-odată și la un loc, şi scapă de distincţiile şi numerele 
prin care simţurile, în diversitatea lor, nu-l lasă să vadă şi 
să priceapă decit în chip nedesluşit, ca printr-un zăplaz. O 
vede pe Amphitrita5%5, izvorul tuturor numerelor, al tuturor 
speciilor, al tuturor cauzelor, care e Monada*%, adevărata 
esenţă a existenţei tuturor; și dacă nu o vede în esenţa ei, 
în lumina-i absolută, vede progenitura leită ei, anume chipul 
său: căci din monada care este divinitatea purcede această 
cealaltă monadă care este natura, universul, lumea; unde 
cea dintii se reflectă, precum soarele în lună, și prin care el 
ne luminează pe noi, aflindu-se el în emisfera substanţelor 
intelectuale”30. Aceasta este Diana, acel unu care este însăși 
existenţa, acea existenţă care este însuși adevărul, acel adevăr 
care este natura cognoscibilă, asupra căreia soarele, strălu- 
cirea naturii superioare, își exercită influenţa, în acelaşi fel 
în care unul este şi generat, și generator, și produs, şi produ- 
cător.?*! Aşadar acum poţi trage singur concluzia cu privire 
la felul vînătorii, la demnitatea vînătorului și la rezultatul 
cel mai de preţ al unuia şi al celuilalt: eroul cunoașterii e mîn- 
dru de a-i fi căzut pradă Dianei, căreia i se dăruieşte, socotin- 
du-se acceptat ca soț și fiind cît se poate de fericit sub jugul 

şi în robia ei; astfel el nu are a invidia pe nimeni, căci nici un 

om nu poate avea mai mult decît are el, și nici un zeu, fiindcă 

ceea ce e dat unei divinităţi nu poate fi obţinut de natura 

inferioară şi prin urmare nu poate fi nici dorit și nici rîvnit”3?, 
CESARINO: Am înţeles tot ce mi-ai spus şi sînt mai 

degrabă mulțumit. Acum e vremea să ne întoarcem acasă. 
MARICONDO: Așa-i. 


Sfârşitul dialogului al doilea 


DIALOGUL AL TREILEA 


Interlocutori: Liberio, Laodonio% 


LIBERIO: Stînd eroul nostru55 la umbra unui chipa- 
ros”, iar sufletul său aflînd, cu alte gînduri (lucru uimi- 
tor), un oarece răgaz3”6, iată că inima şi ochii lui se puseră 
la taifas (ca și cînd ar fi fost vietăţi diferite, substanţe distincte 
ca simțţire şi cuget), fiecare plîngîndu-se că celălalt era pricina 
chinului dureros care macină sufletul. 

LAODONIO: Spune, de-ţi aminteşti, ce argumente și 
ce vorbe rosteau. 

LIBERIO: Dialogul l-a început inima, care a răzbit din 
piept cu aceste stihuri: 


x xk k k x 


PRIMA ÎNTREBARE A INIMII 
ADRESATĂ OCHILOR 


Cum oare, ochi, atît mă chinuiește 
flacăra vie ce din voi purcede, 
fiinţa-mi muritoare n-o slăbeşte 
defel pîrjolul? De-asta nu pot crede 
că-ntreg, Oceanul cu apa-i izbutește 
să-l stingă, nici steaua ce se vede 
trecînd peste zăpezi, încet, la pol, 

cu gerul ei cu tot, l-ar face mai domol. 
Mă ţineţi ferecată 
într-o-nchisoare care nu mă vrea; 
prin voi sînt încă-n trup, dar și-n afara mea; 
izvor de viaţă-s și moartă totodată; 
nu știu ce fi-voi eu: 
a sufletului sînt, dar el nu e al meu”. 


XXX X x 


LAODONIO: Într-adevăr, vederea, înţelegerea, cunoaşte- 
rea sînt cele care aprind dorinţa, prin urmare prin puterea 
ochilor se aprinde inima: şi cu cît va fi mai înalt și mai ales 
obiectul ce li se înfăţişează lor, cu atît va fi mai tare focul 
şi mai vii flăcările. Dar care să fie acel obiect care pirjoleşte 
într-atit inima încât ea nu speră nici să fie răcorită de steaua 
cea mai geroasă şi mai înceată de la polul arctic, nici să i 
se potolească văpaia cu toată apa Oceanului? Cit de desăvirșit 
poate fi acel obiect ca s-o răzvrătească împotriva propriului 
suflet, ca s-o facă dușmana ei înseși şi totodată fericită cu 
asemenea răzvrătire şi duşmănie, în închisoarea unei mîini 
care o disprețuiește și nu o vrea? Dar spune-mi ce i-au răs- 
puns ochii. 

LIBERIO: Ochii se plingeau că, dimpotrivă, inima era 
începutul și cauza pentru care vărsau ei atâtea lacrimi. Drept 
care, ca replică, i-au răspuns astfel: 


XXxXXXx x 


PRIMUL RĂSPUNS AL OCHILOR 
ADRESAT INIMII 


Cum izvorăsc din tine-atitea ape 
ce-ntrec, o, inimă, al Nereidelor””$ 
şuvoi ce vine ziua să ne-adape? 
Asemeni Amphitritei, ce-aridelor 
uscaturi apă dăruiește, aproape 

la fel a tale vrane rapidelor 

puhoaie cale îi deschid şi-n valuri 

întrec și Nilul cu șapte duble maluri. 
Două lumini natura 

măruntei noastre lumi””, drept far, îi dete; 

tu rinduiala-ai răsturnat, fără regrete, 

şi-n fluvii-eterne le-ai schimbat făptura. 
lar cerului s-ar zice că nu-i pasă: 

ce-i natural popreşte, ce-i violent el lasă5%, 


XXX x x 


LAODONIO: Nu încape îndoială că o inimă aprinsă şi 
chinuită face să ţișnească lacrimi din ochi, drept care, la fel 
cum ochii aprind văpaia în inimă, inima îneacă ochii în 
lacrimi”. Totuşi mă miră exagerarea că şuvoiul acestor ape 
îl întrece pe cel al Nereidelor din care răsare soarele, adică 
ziua; şi mai departe, că el este asemănat cu Amphitrita, adică 
Oceanul, și nu pentru că aceste două izvoare ar vărsa, ci 
doar pentru că ar putea vărsa asemenea potop de ape încît, 
prin comparaţie cu ele, Nilul pare un piriu ce şiroiește prin 
şapte firave canale. 

LIBERIO: Nu te mira de prea marea exagerare, nici de 
acea potenţă lipsită de act5€2; la încheierea discuţiei, cînd 
vei afla concluzia, vei înţelege totul. Acum ascultă ce răs- 
punde inima la reproșurile ochilor. 

LAODONIO: Dă-i drumul, te rog. 

LIBERIO: 


x k xk k x 


PRIMUL RĂSPUNS AL INIMII 
ADRESAT OCHILOR 


De flacără în mine se aprinde 
nepieritoare şi rug de foc arzînd, 
de tot ce-mi stă în preajmă se cuprinde 

de fum și văd văpaia mea spre cer urcînd, 
spuneţi, voi ochi, vîlvoarea nu vă prinde, 
și cum de văd din voi apă curgînd? 
Cum oare-n loc de a vă fierbe vă inund, 
cînd nu în apă, ci în dogoare-abund? 
Orbi ce sînteți, voi credeţi oare 
că în pojarul meu nestins obiîrşie au 
două izvoare vii din voi curgînde sau 
din forja lui Vulcan, sfirtitoare 
(cum uneori mai straşnic se impune 
un lucru cînd contrarul i se-opune)? 


x k k k * 


Vezi deci cum nici inima nu poate crede că dintr-o cauză 
şi un principiu se poate naște o forță cu efect contrar, ba 
chiar refuză cu totul o asemenea posibilitate, chiar şi prin 
antiperistază — adică prin tăria pe care o dobîndeşte un 
contrar cînd, în fuga lui de celălalt, ajunge să se contopească, 
să se condenseze, înglobeze şi concentreze în substanţa pro- 
prie şi indivizibilă a propriei esențe, care devine cu atit mai 
eficientă cu cât e mai restrinsă”65, 

LAODONIO: Spune-mi acum ce i-au răspuns inimii ochii. 

LIBERIO: 


x xk xk xx xXx 


PRIMUL RĂSPUNS AL OCHILOR 
ADRESAT INIMII 


Ah, inimă, Amor te zăpăceşte 
de calea spre-adevăr ai rătăcit! 

Tot ce în noi se-ascunde-ori dezveleşte 
[9 A w w eo A A e . 
sămînţă e a mării, încît, de-ar fi pierit 
al lui Neptun regat, prin noi fireşte 

zeul regatul și-ar fi redobîndit; 

cum de la noi văpaia, arzăroarea, 

purcede, crezi, cînd noi doi naştem marea? 
Nebună poate ești 

să crezi că flacăra prin noi ar trece, 

dar două ude porţi, cînd dă să plece, 

în urmă lasă ca tu să dogoreşti? 
Cum soarele prin geam răzbate, 

prin noi te-ajunge focul, crezi tu poate? 


XX XX x 


Nu vreau să vorbesc aici despre coincidenta contrariilor, 
de care m-am ocupat în cartea mea Despre principiu și un“, 
ci vreau să presupun ceea ce se presupune în general, anume 
că, într-una și aceeași categorie, contrariile stau cît se poate 
de departe unul de celălalt565, iar astfel va fi mai uşor de 
înţeles sensul acestui răspuns, unde ochii sînt numiţi sămânță 
şi izvoare, de care virtual depinde marea: în aşa fel încît, dacă 
Neptun și-ar pierde toate apele, potenţa lor le-ar readuce 
în act, căci ele există în această potenţă ca în principiul lor 
agent şi material. Totuşi, cînd ochii zic că flacăra nu poate 
trece prin ograda lor, ca să ajungă la inimă, lăsînd atîta apă 
în urma ei, argumentul acesta nu e neatacabil, și aceasta din 
două pricini: prima, că stavila nu e în act dacă nu sînt în 
act şi stăvilarele care s-o chezăşuiască; a doua, pentru că apele, 
chiar fiind în act în ochi, ele pot lăsa să treacă atît căldura, 
cît şi lumina: de vreme ce experienţa ne demonstrează că, 
fără a încălzi oglinda, raza luminoasă poate aprinde, prin 
reflexie, un obiect material aflat în calea ei; iar prin sticlă, 
cristal sau printr-un vas plin cu apă raza trece şi aprinde 
obiectul pe care cade, fără a încălzi corpul prin care trece: 
cum e probabil, ba chiar adevărat, că ea produce în hăurile 
din fundul mării pete de uscăciune şi de arsură%6. La fel, 
prin asemănare sau cu același raţionament, ne putem deci 

închipui că este cu putinţă ca prin organul obscur și lunecos 
al ochilor simţămîntul să fie încălzit şi aprins de o aseme- 
nea lumină, care însă, potrivit aceluiaşi raționament, nu se 
poate afla în el. Căci lumina soarelui e într-un fel în aerul 
pe care îl străbate, într-alt fel în obiectul luminat, într-altul 
în simţul nostru şi într-altul încă în intelect: deși un fel de 
a fi decurge din altul. 

LAODONIO: Mai spun și altceva? 

LIBERIO: Da, pentru că fiecare încearcă să afle în ce chip 
inima conţine atita văpaie, iar ochii, atîta apă. Drept care 
inima pune o a doua întrebare: 


XXX AX X 


A DOUA ÎNTREBARE A INIMII 


Cînd orice rîu spre marea spumegoasă 
aleargă şi cu altele se-adună 
să umple hăul, întinderea apoasă 
cum n-o sporiţi cînd plînsul vă cășună? 
Nu creşte-a zeilor din mare casă, 
nu se știrbeşte-a celorlalți cunună? 
Și cum de nu se-ntoarnă, dar, Deucalion5€ 
să facă iar din munte un ponton? 
Și unde-s riurile toate? 
Unde-i torentul ce-ostoi-va-mi focul 
de nu-l va înteţi, nevrînd norocul? 
O picătură n-aţi lăsat să cadă poate 
pămîntul să-l îmbibe, să gîndesc 
că nu-i ce simt, ce-mi pare, că greşesc. 


7 


x kkk X 


Inima întreabă aici care poate fi această potență care nu 
se traduce în act; dacă atita este apa, de ce Neptun nu-și 
întinde stăpînirea asupra celorlalte elemente? Unde anume 

sînt acele rîuri şi viitura lor? Unde e răcoarea care poate potoli 
văpaia focului? Există măcar o picătură care să-mi îngăduie 
să spun despre ochi ceea ce simţurile nu-mi arată? Dar ochii 
la rîndul lor pun o altă întrebare: 


XX x xk x 


A DOUA ÎNTREBARE A OCHILOR 
ADRESATĂ INIMII 


Dacă materia convertită-n foc 

uşoară e și să se-înalțe tinde 

mereu mai sus, spre cel mai înalt loc, 

de ce fulgerător nu se desprinde 

de jos să salte5*8 spre soare, ca-ntr-un joc, 

cine, ca tine, de pojar se-aprinde? 

De ce sălășluieşti în loc străin și jos 

de zborul în înalt l-am crede de prisos? 
Nici urmă de scînteie 

nu se zăreşte ţisnind din al tău piept, 

nici scrum, nici fum să se înalțe drept, 

trupul nu ti-i cenușă și nici făcut crîmpeie: 
în toate ești întreagă, 

ci nu dai semn că ai avea vreo plagă. 


x k xk k x 


LAODONIO: Reproşul este același de dinainte: dar să 
vedem care e răspunsul, dacă există vreunul. 
LIBERIO: sînt mai multe şi pline de miez. Ascultă aici: 


XXX xk xk 


AL DOILEA RĂSPUNS AL INIMII 
ADRESAT OCHILOR 


Nătîng e-acela ce numai ce apare 
simtirii şi rațiunii, doar atîta, crede: 

nu poate focul meu în sus să zboare, 
văpaia infinită nu se vede, 
căci peste ea ochii aștern o mare, 
şi-o nesfârşire o alta nu concede: 
nu vrea natura tot ce e să piară 
de-i dete Terrei sfera sa de pară”. 
Voi, ochi ai mei, spuneţi-mi voi 
ce cale să urmăm și ce drum greu, 
să dăm de gol destinul, voi ori eu, 
s-aducem sufletului pacea înapoi? 
De sta-vom în tăcere-umilă 
cum face-vom zeiţa s-aibă milă? 


x xk xx xk x 


LAODONIO: De nu-i adevărat, măcar e bine zis; şi de 
nu-i așa, măcar serveşte drept scuză şi pentru inimă, și pentru 
ochi, de vreme ce, acolo unde există două forţe şi nici una 
nu e mai mare decît alta, nu se mai exercită niciuna: căci 
pe cît una insistă pe atit cealaltă rezistă; și cît una se opinteşte, 
atît cealaltă se împotriveşte. Căci, oricît de nesfârşită e marea 
şi de imensă puterea lacrimilor din ochi, ele nu vor putea 
nicicînd să mistuie şi să domolească viltoarea focului ascuns 
în piept; şi nici ochii nu-şi vor putea vărsa geamănul șuvoi 
în mare dacă, cu tot atîta putere, le stă zăgaz inima. De aceea 
nici lacrima ce picură din ochi, nici scînteia ce scapără din 
piept nu-s de ajuns pentru a îndemna frumuseţea divină 
să arate milă sufletului îndurerat”/0. 

[LIBERIO]: Fii atent acum la următorul răspuns al ochilor: 


XXX k x 


AL DOILEA RĂSPUNS AL OCHILOR 
ADRESAT INIMII 


Spre-a ne vărsa-n întinderea marină 
viltoarea noastră nu e de folos; 

vrăjmașă forţă-ascunsă vrea s-o ţină, 
împiedicînd-o să se reverse-n jos; 
înaltelor șuvoaie li-i inima cortină 
ce cu puterea-i opreşte-al lor prinos; 
nu-şi sapă cele două rîuri drum, 
nevrînd natura viituri nicicum. 

Ci spune, inimă rănită, 
tu, ce putere ai cu-a noastră-aseme, 
cine putea-se-va mîndri prin vreme 
iubirea c-o va fi vestit, cernită, 

dacă durerea noastră şi a ta, 
cu cît sporeşte, nu vrea-a se-arăta. 


x kxk xk x 


Infinite fiind și durerea unuia, şi a celuilalt, precum două 
contrarii la fel de puternice, ele se compensează și se anu- 
lează””!; ceea ce nu s-ar putea întîmpla dacă fie unul, fie 
celălalt ar fi finit, căci în natură nu există egalitate desăvir- 
şită”/7, nici dacă unul ar fi finit și celălalt infinit: deoarece 
cu siguranță atunci cel infinit l-ar absorbi pe cel finit şi s-ar 
manifesta fie amîndoi, fie cel finit prin cel infinit. Acestea 
fiind zise, eu las filozofia naturii şi etica presupusă de ea pe 
seama cui vrea și poate să le cerceteze, să le cumpănească 
şi să le înțeleagă. Totuşi un lucru mai vreau să adaug, anume 
că ochii au dreptate cînd, după percepţia lor, ei numesc sim- 
ământul inimii „întindere marină“, adică o mare infinită: 
căci obiectul minţii fiind infinit, iar intelectului neoferin- 
du-i-se un obiect definit, voinţa nu poate fi satisfăcută de 
un bine finit; căci dincolo de orice obiect finit se află un 
altul, drept care ea îl doreşte și îl caută pe acela; iar (cum 
se socoteşte în general) pragul cel mai de sus al unei spețe 
inferioare este pragul cel mai de jos al celei de deasupra ei, 
fie că ordinea în trepte e socotită după forme (despre care 

nu putem ști dacă sînt infinite) sau după rosturile şi prin- 
cipiile formelor, caz în care, binele suprem fiind infinit, noi 
credem că el se împărtășește infinit tuturor lucrurilor, fiecă- 
ruia după putinţa sa. De aceea, la fel cum universul în 
totalitatea lui nu e o speță finită (ca formă și cantitate), nu 
sînt speţe finite nici intelectul și nici simțămîntul”75. 

LAODONIO: Atunci aceste două potente ale sufletului 
nu sînt, nici nu pot fi vreodată pe deplin satisfăcute de obiec- 
tul lor, de vreme ce ele îl urmăresc la infinit. 

LIBERIO: Ar fi așa dacă acest infinit ar fi astfel prin priva- 
ţiune sau negare a finitului, în vreme ce el este așa prin afir- 
marea pozitivă a marginilor fără de sfîrşit și infinite. 

LAODONIO: Vrei să spui că ai în vedere două feluri de 
infinităţi: una privativă374, care se referă la o potenţă, cum 
ar fi întunericul, care ia sfârşit cînd se arată lumina; iar cea- 
laltă, perfectivă”72, care se referă la act şi la împlinire, cum 
ar fi lumina, a cărei încetare ar însemna o privațiune, anume 
întunericul. Atunci înseamnă că intelectul concepe lumina, 
binele și frumosul cît se întinde orizontul putinţelor sale, 
iar sufletul bea din nectarul divin şi din izvorul vieţii veşnice 
cît încape în cupa proprie; dar vedem că lumina depăşeşte 
orizontul său mereu mişcător, mereu mai larg; iar nectarul 
şi izvorul apei vieţii sînt nesecate, încît el poate să bea și să 
se îmbete la nesfirșit”€. 

[LIBERIO]: Aceasta nu înseamnă că obiectul ar fi imper- 
fect, nici că potenţa ar fi neîmplinită, ci înseamnă că potenta 
este cuprinsă de obiect şi absorbită cu beatitudine de el7. 
Atunci ochii îi induc inimii, adică, prin inteligenţă, voin- 
tei, chinul infinit al unei suave iubiri, de unde lipseşte sufe- 
rinţa de a nu avea ce-ţi doreşti şi, dimpotrivă, domnește 
fericirea de a găsi întotdeauna ceea ce cauţi; și cum dorința 
e nesecată, nu e loc de satietate, iar plăcerea degustării e veş- 
nică”/8; prin urmare, nu e la fel ca în cazul hranei trupești, 

de care, cînd ne-am săturat, ne piere cheful și care nu ne 
produce plăcere înainte, nici după ce o mîncăm, ci numai 
atîta timp cît mîncăm, iar odată depășită o anume limită, 
ea produce neplăcere și greață. — Vezi deci, prin comparaţie, 
cît de cu adevărat infinite trebuie să fie și binele suprem, 
şi elanul simțămâîntului înspre el pentru ca el să nu înceteze 
de a fi un bine, cum se întîmplă cu hrana, care e bună pentru 
trup, dar care, cînd depăşeşte măsura, devine otravă. lată 
aşadar cum de apa Oceanului nu poate stinge acea văpaie”?, 
iar gerul arctic nu-i poate răcori inimii pojarul; iată cum 
stă inima în închisoarea unei miîini care o ţine prizonieră 
și totodată nu o vrea: o ţine pentru că ea ei, şi n-o vrea deoa- 
rece, cu cît suie una, cu atit cealaltă urcă şi mai sus (de parcă 
ar fugi de ea) şi, cu cît aleargă prima spre cea de a doua, 
cu atît aceasta, din pricina sublimei sale desăvîrșiri, îi apare 
mai îndepărtată, cum rostește şi stihul: Accedet homo ad cor 
altum, et exaltabitur Deus.5% — Asemenea fericire începe din 
această viaţă și se manifestă în această stare anume, adică 
atunci cînd inima poate spune că se află şi înăuntru, în trup, 
și în afara lui, în soare, deoarece sufletul, cu cele două facul- 
tăți ale sale, duce la îndeplinire două sarcini: una, de a însu- 
fleți şi a desăvârși trupul, cealaltă, de a contempla lucrurile 
superioare; iar inima, asemeni sufletului, este, în raport cu 
ceea ce se află deasupra, potenţă receptivă, după cum, în raport 
cu trupul, e potenţă activă. Trupul e lucru mort și privativ 
în raport cu sufletul, care este viața și desăvirșirea sa; iar sufle- 
tul, la rîndul său, e lucru mort și privativ în raport cu inteli- 
genţa superioară și iluminantă, de la care îşi află forma și 
existenţa în act intelectul.”8! Iată de ce inima spune despre 
sine că e „izvor de viaţă şi moartă totodată“; spune că ea 
aparţine sufletului însufleţitor, dar că sufletul nu-i aparţine 
ei: pentru că ea arde după iubirea divină, iar în cele din urmă 
e prefăcută într-un foc care poate aprinde pe cine-i vine în 

preajmă: căci umplîndu-se de divinitate la rîndul ei ea s-a 
îndumnezeit şi, prin urmare, la rîndul ei poate inspira iubire 
altora: la fel cum în lumina lunii se poate admira și preamări 
strălucirea soarelui. În privinţa ochilor, află că în vorbirea 
de faţă ei au două sarcini: una să transmită inimii, cealaltă 
să primească ceea ce inima le transmite lor; la fel cum și 
inima are două sarcini; una să primească ceea ce îi transmit 
ochii, cealaltă să le transmită ea ceva ochilor. Ochii cap- 
tează înfăţişarea lucrurilor şi o transmit inimii; ea le face 
obiect al dorinţei şi această dorinţă o transmite ochilor; ochii 
concep lumina, o transmit și aprind cu ea inima; inima, astfel 
încălzită şi aprinsă, le transmite ochilor lichidul său ca ei 
să-l mistuie. Ceea ce vrea să însemne că mai întîi cunoaş- 
terea e cea care stîrneşte simțămiîntul, pentru ca apoi simţă- 
mîntul să stîrnească cunoaşterea”?. Ochii, la început, cînd 
stîrnesc simţămîntul, sînt uscați, pentru că slujesc drept 
oglinzi care doar transmit imagini; apoi, cînd sînt ei înșiși 
stîrniţi, ei se tulbură și se schimbă, pentru că acum ei devin 
executanţi zeloși: deoarece mai întîi intelectul speculativ vede 
frumosul şi binele, apoi voinţa le dorește, și abia apoi intelec- 
tul activ porneşte în căutarea și în dobîndirea lor. Ochii în 
lacrimi arată ce suferință înseamnă despărțirea celui ce doreşte 
de lucrul dorit — lucru care, pentru a nu-l plictisi și a-i 
produce saţietate, i se arată aceluia ca o infinită năzuință 
ce mereu primeşte și mereu vrea mai mult: pînă și fericirea 
zeilor, aşa cum e ea descrisă, constă în a bea nectarul, iar 
nu în a-l fi băut, în a gusta ambrozia, iar nu în a fi gustat-o, 
în a dori continuu zeiasca mîncare și băutură, iar nu în a 
fi sătui şi fără poftă. Drept care ei cunosc îndestularea numai 
ca un continuu mers înainte și o continuă însușire, și nu 
ca repaos şi posesiune; ei nu sînt sătui și fără poftă, dar nici 


nu poftesc fără a fi într-o anume măsură îndestulați”t?. 


LAODONIO: Esuries satiata, satietas esuriensy. 

LIBERIO: Chiar așa. 

LAODONIO: Acum înţeleg eu cît de drept și cu judecată 
s-a spus că iubirea divină plînge într-un fel ce nu poate fi 
descris, căci avînd totul iubește totul și iubind totul are totul. 

LIBERIO: Ar fi nevoie de multe comentarii dacă am vrea 
să vorbim de iubirea divină ca de divinitatea însăși; dimpo- 
trivă, uşor putem înțelege iubirea divină dacă rămînem la 
efectele ei și la natura supusă ei; şi nu mă refer la iubirea 
care pornind de la divinitate se revarsă asupra lucrurilor, ci 
la cea a lucrurilor care aspiră la divinitate. 

LAODONIO: Dar despre acestea şi altele vom vorbi în 
tihnă mai tîrziu. Să mergem. 


Sfirsitul dialogului al treilea 


DIALOGUL AL PATRULEA” 


Interlocutori: Severino, Minutolo5856 


SEVERINO: Așadar” vei auzi ce au de zis cei nouă”88 
orbi, care înfățișează nouă principii şi cauze specifice ale orbi- 
rii Jor”8%, deși toţi nouă sînt de părere că există o cauză gene- 
rală comună, un același avînt eroic. 

MINUTOLO: Începe, dar, cu primul. 

SEVERINO: Primul dintre ei, deşi orb din naștere”%, se 
vaită totuși de dragoste, spunîndu-le celorlalţi că nu se poate 
resemna că natura a fost mai neîndurătoare cu el decît cu 
ceilalți; căci lor, deşi nevăzători ca şi el, le-a fost totuşi dat 
să vadă; înainte de a orbi, ei au cunoscut demnitatea acestui 
simţ şi minunăţia lumii sensibile; dar el a venit pe lume 
asemeni cârtiţei, pentru a fi văzut fără a putea vedea, pentru 
a jindui la ceva ce n-a văzut nicicînd. 

MINUTOLO: Mulţi alţii s-au îndrăgostit numai din 
auzite’?! 

SEVERINO: Ceilalți, mai spune el, au avut totuşi fericirea 
de a reține acea înfățișare divină în vistieria de imagini a minții, 
aşa încît, deşi orbi, ei își pot imagina ceea ce el nu poate. 
Apoi, în sextină se adresează călăuzei sale, rugînd-o să-l ducă 
spre vreo prăpastie, ca să nu mai ofere lumii priveliştea res- 
pingătoare a dispreţului naturii. lată aşadar ce spune: 

x k kx xk xK 


VORBEŞTE PRIMUL ORB 


Ferice voi, ce v-a fost dat odată 
lumina ce-o pierdurăți s-o vedeți, 
cu ochii amîndoi sorbitu-o-aţi toată! 
Ai meu nu fost-au liberi de peceti, 
lumina n-au văzut-o niciodată; 
durerea mea întrece-orice tristeți; 
iar că natura nu v-a năpăstuit 
cît şi pe mine e lucru lămurit. 
Condu-mă, călăuză — 
de vrei să mă ajuţi şi să-mi curmi chinul 
de-a fi văzut şi-a nu vedea seninul —, 
fără de preget, spre a prăpastiei buză! 
Sunt ca o cîrtiţă pe astă lume, 
ce zămislită-i fär un rost anume. 


XX XX X 


Apoi vorbeşte un altul, mușcat de şarpele geloziei şi căruia 
i s-a infectat astfel organul vederii. Acesta umblă fără călăuză, 
de nu-l însoţeşte cumva gelozia însăşi””: el, ştiind că răul 
său e fără de leac, se roagă ca cineva dintre cei de faţă să se 
îndure de el şi să-i ia simţirea, astfel încît să-și rămînă lui 
însuși ascuns, la fel cum îi rămîne ascunsă şi lumina: să-l 
îngroape cu rău cu tot. lată ce spune: 


XXX AX X 


VORBESTE CEL DE AL DOILEA ORB 


A smuls Alecto”%, din cumplita-i coamă, 
un șarpe infernal ce colțul și-a-mplîntar 
în mine, spiritul cu-otravă-infamă 
mi l-a pătruns, simţul dintîi mi-a luat, 
vederea, zic, cunoașterii de-i mamă; 
cer ajutor zadarnic şi mă zbat, 


211 


dar tot mă poticnesc ca la beţie 
oricînd mă roade neagra gelozie. 

De nu-i pe lume vrajă 
ori piatră de eres ori vreo poţiune, 
vreun har ceresc să-mi deie iertăciune, 
atunci unul din voi de astă coajă” 

mă scape și de rău, 
să nu mai fiu văzut, arunce-ne”” în hău! 


x kkk k 


Urmează un altul, care spune că a orbit pentru că a fost 
brusc scos din întuneric si pus în fata unei mari lumini; el, 
obişnuit cu priveliştea unor frumuseți comune, s-a trezit 
dinaintea ochilor, dintr-odată, cu o frumuseţe celestă, cu 
divinul soare: lui i s-a răpit vederea, i-a fost stinsă lumina 
geamănă care străluceşte la prova sufletului (căci ochii sînt 
ca două felinare care veghează drumul corabiei?%) la fel cum 
i se întîmplă celui care, trăit în negurile cimeriene””, îşi 
aţinteşte dintr-odată privirea în soare. Iar în sextină se roagă 
să-i fie deschisă calea spre iad, căci numai întunericul i se 
potriveşte unui ins trăit în întuneric. Spune deci așa: 


x xk k kx xk 


VORBESTE CEL DE AL TREILEA ORB 


De astrul zilei scînteind se-arată 
aceluia ce-n beznă-adincă a stat, 
în grota cimeriană, unde niciodată 
el raza-i vie nu şi-a strecurat, 
lumina ochilor i-o stinge dintr-odată, 
iar sufletu-i rămîne nevegheat: 
la fel luminile mi-au fost răpite, 
deprinse doar cu cele-obișnuite. 

Să plec lăsaţi-mă în iad: 
de ce eu, mort, mai umblu printre vii, 

eu, ce am loc printre-ai Satanei fii, 

stau pe pămînt? Mai jos nu pot să cad: 
ce-alt întuneric pot să chem, 

cînd eu văzut-am binele suprem? 


x k kx k x 


Atunci se înfățișează un al patrulea, orb dintr-o pricină 
asemănătoare, dar nu identică cu a celui de dinainte: acela 
privind o singură dată ţintă la lumină, iar acesta fixînd-o ade- 
sea și repetat sau prea îndelung și-au pierdut simţul văzului; 
dar el, care nu mai poate vedea alte lumini, nu se socoate 
orb faţă de acea lumină neasemuită care l-a orbit”%; şi asea- 
mănă vederea cu ceea ce se petrece cu auzul cînd cei care 
au urechea obișnuită cu larma și vacarmul nu aud zgomotele 
ușoare: exemplul cel mai vestit fiind catadupii, care trăiesc 
acolo unde marele fluviu Nil se prăvale, de pe creasta unui 
munte foarte înalt, jos, în cîmpie”. 

MINUTOLO: Toţi cei care şi-au deprins trupul și sufletul 
cu încercări grele și mari nu mai sînt în genere stingheriţi 
de cele mici. Drept care nici acesta nu trebuie să fie supărat 
pe orbirea lui. 

SEVERINO: Nu, desigur. El chiar se declară orb de 
bună-voie, care doreşte ca orice alt lucru să-i rămînă ascuns 
ca să nu-l sîcîie și distragă de la acea privelişte, unica pe care 
vrea s-o aibă dinainte€0%, — Iar pentru că umblă pe deplin 
absorbit de acest unic obiect, el îi roagă pe trecători să aibă 
grijă şi să-l ferească de vreun accident nefericit. 

MINUTOLO: Să-i auzim cuvintele. 

SEVERINO: 


x kkk k 


VORBESTE CEL DE AL PATRULEA ORB 
Cum Nilul, prăbușindu-se din "nalt 


înspre abis, orice alt sunet stinge, 

auzul luîndu-l, în vuiet, cu asalt, 
la fel şi eu nimic nu pot distinge 
de cînd, văzînd-o, putut-am să exalt 
lumina vie ce lumea-ntreagă-încinge, 
de-atunci nu pot zări sclipitul celălalt: 
cînd de lumina-ntreagă s-a pătruns, 
celui ce-i orb din vrere restu-i rămîne-ascuns. 
De-aceea, rogu-vă, de lovituri, 
de pietre mă feriti, de fiare fără minte, 
făceţi-mă la sus şi jos să iau aminte, 
să nu păţesc mai rele căzături, 
cînd nimeni mie nu-mi îndrumă pasul, 
în groapă, vai, să nu-mi găsesc popasul! 


x k XX xk 


Orbului care urmează, de prea mult plins i s-au încețo- 


şat într-atita ochii, încît nu mai poate nici să distingă lucru- 
rile vizibile, nici, mai ales, să revadă acea lumină pe care, 
fără voia lui și spre marea lui suferință, o singură dată a 
văzut-o. lar orbirea lui nu poate fi socotită trecătoare, ci 
continuă și mutilantă, deoarece focul strălucitor pe care 
sufletul îl aprinde în ochi a fost prea îndelung și prea vîrtos 
înăbușit și sufocat de lacrimile dușmane: așa încît, chiar de-ar 
înceta să mai plingă, tot nu crede că şi-ar mai redobîndi 
mult jinduita vedere. Vei auzi îndată ce le spune tovarășilor 


săi, ca să-l lase să treacă: 


XX XX X 


VORBESTE CEL DE AL CINCILEA ORB 


Ah, ochi ai mei, în lacrimi înecaţi, 
scînteia voastră cînd țișni-va-afară, 
de stavila tenace să scăpaţi, 
eu sfintele lumini să le văd iară, 

acele străluciri ce nu le mai uitaţi, 

ce dulce v-au rănit“! întîia oară? 

Lovită și răpusă-ades, vai mie!, 

acum ea stinsă pare pe vecie. 
Orbului faceţi loc, 

şi ochii-întoarceţi spre-aste două-izvoare 

ce-s mai bogate decît întreaga mare; 

ci staţi deoparte, nu vreau să vă provoc, 
și ţineţi minte bine: 

un singur ochi de-al meu puhoi conţine. 


xX xk k x 


Cel de al șaselea a orbit pentru că, plîngînd fără de măsură, 
a consumat atîtea lacrimi încât nu i-a mai rămas pic de lichid. 
l-a secat pînă şi acel cristal lichid, prin care, ca printr-un 
corp transparent, străbătea raza vizuală, iar lumina exterioară 
şi lucrurile vizibile ajungeau la el; din pricina asta, fiind 
consumată toată substanţa apoasă (care are sarcina de a ține 
laolaltă părțile diferite şi contrare%02), inima s-a pîrjolit, așa 
încît i-a rămas aprins simțămîntul iubirii, însă fără rodul 
lacrimilor; iar aceasta deoarece organul lor, fiind nimicit de 
triumful celorlalte elemente, şi-a pierdut ca urmare şi vede- 
rea, și coeziunea părților lui alcătuitoare. Drept care le pro- 
pune celor din preajma lui ceea ce auzi acum: 


XXX x* x 


VORBESTE CEL DE AL ȘASELEA ORB 


Voi, ochi neochi, izvoare neizvoare, 
ceea ce trup şi duh ţine-împreună 
aţi irosit: vitala mea umoare. 
Cristal al ochiului, tu, ce arvună 
minţii dădeai şi lumii-înfățișare, 
pe tine inima să te răpună 

vru: astfel că pasul meu, de veşted orb, 

îl soarbe moartea în hău-i negru-corb. 
Veniţi-mi deci în ajutor! 

Ca mai degrabă să ajung cer milă, 

căci rîuri doar, în noaptea mea ostilă, 

vărsat-am; plinsul m-a-mpiedicat să mor: 
dar azi, cînd plinsul mi-a secat, 

spre moarte voi să mă-ndrumaţi pe dat! 


XXX xk x 


Aici se ivește următorul orb, care și-a pierdut vederea 
din cauza văpăii ce, țîşnind din inimă, a ars mai întîi ochii, 
iar apoi a secat tot ce mai rămăsese din substanţa apoasă, 
așa încît acum, pirjolit și carbonizat cum e, îndrăgostitul 
a ajuns de nerecunoscut: pentru că focul, avind virtutea de 
a descompune corpurile în atomii care le alcătuiesc, l-a 
prefăcut într-o pulbere ce nu se mai poate agrega, de vreme 
ce numai cu ajutorul apei atomii se alipesc între ei şi dau 
consistență și ființă unei substanţe compuse6%. Cu toate 
acestea, el nu încetează să simtă arsura vie a flăcărilor; de 
aceea, în sextină, cere să i se facă loc să treacă: căci, dacă cineva 
ar fi atins de acel pojar, ar ajunge să nu mai simtă căldura 
flăcărilor din iad, ci ele i-ar părea reci ca zăpada50. Drept 
care spune: 


x kxk xk x 


VORBEŞTE AL ŞAPTELEA ORB 


Cînd frumuseţea ei prin ochi pătrunse 
în mine-aprinse mare vilvătaie, 
cu flacăra-i tenace înaltul îl împunse 
secînd întîi a ochilor pîraie; 
apoi, ca să se-ndestuleze, ajunse 
să-mi bea din ale sufletului straie 

tot umedul, de am rămas doar praf 

ce nu se mai încheagă, de atomi un vraf. 
Voi, care m-ascultaţi acum, 

de răul infinit de aveţi teamă, 

trăgeţi-vă deoparte și luaţi seamă: 

pîrjolu-acesta vă va face scrum; 
de vă atinge, ger etern 

părea-vă-va chiar focul din infern. 


XXX k * 


Urmează cel de al optulea, a cărui orbire se datorează 
săgeții lui Amor, care l-a străpuns prin ochi drept în inimă. 
De aceea el se vaită nu doar că este orb, ci și că e rănit şi ars 
cum nu crede să mai fie altul pe lume. Iar simtämîntul acesta 
e exprimat de el în aceste stihuri: 


kx kk k 


VORBEŞTE CEL DE AL OPTULEA ORB 


Josnic atac, rea luptă şi izbîndă, 
vîrf otrăvit şi funie ce sugrumă 
şi vie rană, foc mișel, flămîndă 
săgeată a zeului ce mă consumă, 
ce-mi arse ochi şi inimă, osîndă 
dîndu-mi să-ngenunchez în humă 
în faţa lui, de-n orice timp şi loc 
eu, orb, arsura să nu-mi uit deloc. 

Voi, oameni, zei, eroi, 
ce cerul, iadul, pămîntul-l locuiti, 
cînd şi-unde oare, vă rog, mărturisiți, 
atita tinguire auzit-aţi voi, 

atita vaier al celor ce iubesc, 
al osîndiţilor ce-n iad se chinuiesc? 


XXX AX X 


În sfârşit vine și ultimul, care pe deasupra mai e şi mut: 
pentru că, neputînd (adică neîndrăznind) a spune ceea ce 
doreşte mai tare fără a jigni sau a stîrni mînia, atunci nu 
mai poate rosti nimic altceva. De aceea nu el e cel care vor- 
beşte, ci călăuza lui, iar spusele ei sînt lesne de înțeles, drept 
care nu le mai explic şi doar le pomenesc: 


kk k x X 


VORBEŞTE CĂLĂUZA 
CELUI DE AL NOUĂLEA ORB 


Voi, orbi îndrăgostiţi, ce norocoşi sînteți 
că pricina durerii v-o ştiţi înfățișa: 
prin plînsul vostru neîncetat puteţi 
la milă și-ndurare necontenit spera; 
dar cel condus de mine, ce-i dintre orbeţi 
mai mistuit de dor, pe față-a da 
nu poate suferinţa; rămîne abătut 
în faţa zeiei, neputincios şi mut. 
Făceţi-i loc pe dată, 
milă aveţi, voi toţi, de orbul fără chip, 
cu trupul obosit, ce fără vreun tertip, 
pentru-a scăpa de multul chin odată, 
la alte porţi el bate încă 
moarte cătînd mai blîndă, mai adîncă. 


XXX xk xk 


lată înfăţişate nouă pricini pentru care mintea omenească 
se arată a fi oarbă dinaintea obiectului divin, pentru că nu-și 
poate aţinti ochii în el. Dintre ele: 

Prima, întruchipată de primul orb, este însăși natura spe- 
ciei noastre, care, de pe treapta pe care se află, aspiră întot- 
deauna mai sus decît poate ajunge€05. 

MINUTOLO: lar cum nici o dorinţă naturală nu este 
vană, putem fi siguri că există, în afara trupului nostru, o 
stare mai înaltă ce i se potriveşte mai bine sufletului, la care 
înălțindu-se, el se poate apropia de obiectul dorit sau chiar 
se poate uni cu e[50%. 

SEVERINO: Ai dreptate că nici o potenţă sau pornire 
naturală nu este lipsită de un motiv întemeiat sau mai bine 
zis nici una nu se abate de la regula naturii, care așa a rînduit 
lucrurile: de aceea oricine cugetă drept socotește lucru 
adevărat şi sigur că sufletul omenesc (oricum se manifestă 
e] cîtă vreme se află în trup) vădeşte, prin ceea ce lasă să se 
vadă în chiar această stare, că este străin pe aceste meleaguri“, 
pentru că el aspiră la adevărul şi binele universal şi nu se 
mulțumește cu ceea ce i se dăruie ori îi priește speciei sale608. 

Cea de a doua, întruchipată de cel de al doilea orb, pur- 
cede dintr-o tulburare a simțămîntului, așa cum este în 
iubire gelozia, care e asemeni cariului care roade lemnul sau 
țesătura care-l ţine-n viaţă, și pentru care unul și același lucru 
e și părinte, şi dușman. 

MINUTOLO: Aşa ceva nu cred să aibă loc în iubirea 
eroica. 

SSEVERINO: Într-adevăr, și asta din același motiv ca în 
iubirea obişnuită: dar eu am în vedere o altă pricină, similară, 
care însă apare la cei ce iubesc adevărul și binele: ea se mani- 
festă cînd ei se mîÎnie pe cei ce vor s-o pervertească, s-o strice 
şi s-o mînjească sau în orice alt fel se poartă rău cu ea: și 
au existat dintre ei unii care şi-au dat şi viaţa, care au fost 
schingiuiţi şi maltrataţi de gloatele neştiutoare și de sectele 
de doi bani. 

MINUTOLO: Fapt e că nimeni nu iubeşte cu adevărat 
adevărul şi binele fără să se mînie pe gloate: la fel cum 
nimeni nu iubește la modul obişnuit fără a simţi gelozie și 
teamă din pricina celui iubit. 

SEVERINO: lar prin asta ajunge să fie cu adevărat orb 
în multe alte privinţe şi să fie considerat de ceilalți drept prost 
şi nebun de legat. 

MINUTOLO: Ştiu un text care-i numeşte proști şi nebuni 
pe toţi cei care sînt altfel şi care încalcă ceea ce simţul comun 
prescrie tuturor celorlalţi oameni; dar această încălcare este 
de două feluri: fie suind mai sus decît toţi ori decât suie sau 
pot sui cei mai mulți: iar aceștia sînt cei însuflețiți de avîntul 
divin; fie coborînd mai jos, acolo unde se află cei ce au mai 
puţină simtire și minte decit are îndeobşte majoritatea oame- 
nilor obişnuiţi: dar eroicul gelos nu va cunoaşte acest al 
doilea soi de nebunie, de nesimţire şi orbire. 

SEVERINO: Deşi i se va spune că prea multă carte tîm- 
peşte, el nu trebuie hulit pentru un asemenea exces. 

Cea de a treia pricină, întruchipată de al treilea orb, purcede 
din faptul că, atunci cînd adevărul divin, pe o cale suprana- 
turală, numită metafizică, se arată acelor puţini cărora vrea 
să li se arate, apariţia lui nu are de a face cu timpul și cu miş- 
carea, aşa cum se întîmplă în ştiinţele fizice (care se dobiîn- 
desc prin lumina naturalăS!0 şi care pleacă de la un lucru 
cunoscut cu ajutorul simţurilor sau al raţiunii pentru a ajunge 
apoi la cunoaşterea unui lucru pînă atunci necunoscut: pro- 
cedeu denumit argumentare), ci se petrece brusc şi din- 
tr-odată, aşa cum se potriveşte unei atari cauze eficienteS!l, 
Despre aceasta un om sfint a spus: Attenuati sunt oculi mei 
suspicientes in excelsum."!? Drept care nu e nevoie de un zadar- 
nic răgaz de timp, de o trudă stăruitoare, nici de o căutare 
anume pentru a avea parte de el: căci el se soarbe dintr-o- 
dată, la fel cum, cu altă măsură, dintr-odată i se arată lumina 
soarelui celui ce se întoarce spre ea şi i se dăruie€!5. 

MINUTOLO: Vrei să spui că filozofii şi cărturarii nu sînt 
mai înclinați să primească această lumină decît un neştiutor 
oarecare? 

SEVERINO: Într-un fel nu sînt, într-alt fel sînt. Nu sînt 
mai înclinați atunci cînd mintea divină, de vrea, se împăr- 
tăşește unui subiect fără ca acesta să se fi pregătit anume 
pentru așa ceva, vreau să spun cînd ea este cea care caută 
și alege subiectul; dar sînt mult mai înclinați cînd mintea 
divină așteaptă și vrea să fie ea cea căutată, iar apoi, după 
cum îi place ei, se lasă găsită. În acest al doilea caz ea nu li se 
arată tuturor şi nici nu li se poate arăta decît acelora care o 
caută€!4. Drept care bine s-a spus: Qui quaerunt me invenient 
meS!5; şi într-alt loc: Qui sitit, veniat, et bibarS!6. 

MINUTOLO: Nu se poate tăgădui că această a doua situa- 
ţie are loc în timp. 

SEVERINO: Dumneata nu faci diferenţă între pregătirea 
de a primi lumina divină şi primirea ca atare. Desigur, eu 
nu neg că pentru a fi pregătit pentru ea e nevoie de timp, 
de studiu, de trudă şi strădanie: dar aşa cum spunem că des- 
compunerea cere timp, în vreme ce zămislirea se petrece 
într-o clipă, aşa cum vedem că pentru a deschide ferestrele 
e nevoie de oarece timp, pe cînd soarele intră pe loc, la fel, 
păstrînd măsura, se petrece şi în cazul pomenit. 

Cea de a patra pricină, întruchipată de următorul orb, 
nu e cu adevărat reprobabilăS!7, cum e aceea de a se încrede 
în părerile greșite ale mulțimii, căci mulţimea ori rămîne 
departe de opiniile filozofilor, ori îşi însușeşte vreo filozofie 
de doi bani pe care o crede cu atît mai adevărată cu cît e 
mai apropiată de așa-zisul bun-simţ€!8. Iar această obişnuință 
este una dintre cele mai mari și mai puternice opreliști ce 
există: căci (așa cum au arătat Al-Ghazali"? şi Averroes$20) 
cei ce o au sînt asemeni acelora care din copilărie și adoles- 
cență s-au deprins să înghită otravă: în timp ea a devenit 
pentru ei o hrană plăcută și foarte potrivită, şi dimpotrivă, 
ei au groază de mîncărurile care sînt prin natura lor cu ade- 
vărat bune şi dulci. Această orbire este chiar măreaţă, pentru 

că e pricinuită de obișnuinţa de a privi adevărata lumină 
(obişnuinţă care, aşa cum am spus€?!, nu poate fi deprinsă 
de mulţime). Ea este eroică și este demnă“? să-l multu- 
mească pe acest erou orb, care nu numai că nu caută leac 
acestei orbiri, ci ajunge să dispreţuiască orice altă vedere, iar 
de la lume nu cere altceva decât să-i lase cale liberă ca să poată 
înainta în contemplare: căci îndeobşte el are parte de capcane 
şi de piedici ucigătoare$7%?. 

Cea de a cincea, întruchipată de al cincilea orb, ţine de dis- 
proporţia dintre mijloacele noastre de a cunoaște şi dimen- 
siunile cognoscibilului; căci cu adevărat, pentru a contempla 
lucrurile divine, noi trebuie să ne folosim de figuri, de 
analogii și de alte mijloace pe care peripateticienii le cuprind 
în denumirea de fantasme$%; sau pornind de la existență 
să speculăm asupra esenței: adică pornind dinspre efecte să 
aflăm cauza; iar toate aceste mijloace sînt atît de puţin folosi- 
toare pentru atingerea unui asemenea ţel, încît mai degrabă 
ar trebui socotite piedici, dacă acceptăm că cea mai înaltă 
şi profundă cunoaştere a lucrurilor divine vine prin negare?5, 
şi nu prin afirmare, știind că frumuseţea și binele divin nu 
încap, nici nu pot încăpea în cugetul nostru; căci ele depășesc 
orice înţelegere, mai ales în acea stare numită de filozof626 
„oglindire a fantasmelor “, iar de teolog, „viziune prin oglin- 
dire şi prin enigme“? ; pentru că noi nu vedem cu adevărat 
efectele, adică adevăratele speţe ale lucrurilor ori substanța 
ideilor, ci umbrele, urmele şi simulacrele lor, asemeni celor 
ce se află înăuntrul peşterii şi stau încă de la naştere cu spatele 
întors spre intrarea pe unde pătrunde lumina, și cu faţa spre 
peretele din fund: drept care ei nu văd ceea ce este într-ade- 
văr, ci numai umbra a ceva ce se găsește cu adevărat în afara 
peşterii628. — Dar un spirit asemănător sau superior celui 
al lui Platon”? plînge după priveliştea exterioară pe care a 
pierdut-o, plînge pentru că a pierdut-o şi doreşte să iasă din 

peşteră, cînd, nu prin cugetare, ci printr-o „conversiune 
instantanee“630, va putea revedea lumina iubită. 

MINUTOLO: Pare-mi-se că acest orb nu se plînge de 
imaginea reflectată, ci de ceea ce se află între potenta vizuală 
și obiect. 

SEVERINO: E vorba de două lucruri care, deși ca prive- 
lişte sau ca percepţie senzorială sînt distincte, devin însă unul 
şi același lucru în cunoașterea raţională şi intelectivă. 

MINUTOLO: Mi se pare că am citit și înţeles că în orişice 
vedere este nevoie de un mijloc, de un intermediar între 
potenţă şi obiect. Căci, așa cum, prin intermediul luminii 
răspîndite în aer şi al imaginii care într-un anume fel trece 
de la obiectul văzut la cel ce îl vede, se înfăptuieşte actul 
vederii€!, tot așa, pe tărîmul intelectului, unde, prin inter- 
mediul speţei intelective plăsmuite de obiect și care, într-un 
fel, din obiect purcede, strălucește soarele intelectului 
agentS%?, intelectul nostru, sau altul inferior lui, ajunge să 
prindă ceva din divinitate€3%5. Căci, aşa cum ochiul nostru 
(cînd privim) nu primeşte lumina focului ori a aurului ca 
substanţă, ci prin similitudine, la fel şi intelectul, în orice 
stare s-ar afla el, nu primeşte divinitatea în substanţa ei (căci 
atunci ar exista atîtea divinităţi cîte sînt inteligenţele), ci 
prin similitudine; de aceea inteligențele în discuţie nu sînt 
realmente divinităţi, dar poartă numele de divinităţi, divi- 
nitatea şi frumuseţea divină rămâînînd veșnic una, deasupra 
tuturor lucrurilor și proslăvită ca atare. 

SEVERINO: Ai dreptate, dar, cum nici eu n-am afirmat 
contrariul, nu trebuie să-mi retrag spusa, ci doar să mă explic. 
Mai întîi însă ţin să declar că acea conversiune instantanee, 
despre care am vorbit şi am convenit, nu desființează acel 
soi de mijlocitor care este speța inteligibilă şi lumina, ci numai 
pe aceea care corespunde desimii și densității unui mediu 
transparent sau a unui corp opac care s-ar afla la mijloc: 

cum se petrece cînd privim printr-o apă mai mult sau mai 
puţin tulbure sau prin ceață sau piclă, și cînd știm că am putea 
vedea clar dacă ne-ar fi dat să privim printr-un aer curat, 
luminos și limpede — ceea ce este oarecum lămurit de sti- 
hurile: „scînteia voastră cînd va ţişni-n afară, de stavila tenace 
să scăpaţi “. Dar să revenim la subiectul nostru. 

A șasea pricină, întruchipată de următorul orb, nu ţine 
decît de neputinţa și inconsistenţa trupului, care se află în 
continuă mișcare, prefacere şi alterare6%%; iar faptele acestuia 
trebuie să-i urmeze pornirile, care ţin de natura şi fiinţa lui. 
Cum ai vrea ca nemişcarea, entitatea, veşnicia, adevărul să 
fie cuprinse de ceva ce e mereu și mereu altul, mereu făcînd 
şi mereu făcut într-alt fel$%5? Ce adevăr, ce portret poate 
rămîne zugrăvit şi întipărit acolo unde pupilele ochilor se 
mistuie în apă, apa în vapori, vaporii în flacără, flacăra în 
aer şi tot aşa mai departe, subiectul simţurilor şi cunoașterii 
parcurgînd la infinit cercul prefacerilor? 

MINUTOLO: Mişcarea înseamnă alteritate, ceea ce se 
mişcă e mereu altfel, ceea ce e într-un fel face şi devine mereu 
într-alt fel, deoarece înţelegerea și simțămîntul urmează 
rațiunea și condiţia subiectului. Iar cel care e mereu şi mereu 
altul și care privește mereu și mereu într-alt fel nu poate să 
nu fie orb dinaintea acelei frumuseți care e mereu unică şi 
una, care este însăși unitatea, entitatea și identitatea. 

SEVERINO: Așa e, într-adevăr. 

A şaptea, reprezentată alegoric de al şaptelea orb, decurge 
din focul sentimentului, căci unii devin neputincioşi şi nepri- 
cepuți să surprindă adevărul pentru că lasă ca sentimentul 
s-o ia înaintea intelectului. Aceştia sînt aceia care mai întîi 
iubesc și abia apoi înţeleg; şi de aceea toate lucrurile capătă 
pentru ei culoarea sentimentului lor; în vreme ce, cum se 
ştie, pentru a cuprinde adevărul pe calea contemplaţiei cuge- 
tul trebuie să fie cît se poate de curat. 

MINUTOLO: În fapt, cum bine vedem, multe și felu- 
rite sînt căile celor ce cugetă și cercetează (după deprinderile 
impuse de disciplina în care s-a specializat fiecare): unii 
urmează calea numerelor, alții pe cea a figurilor, alții pe a 
ordinii și dezordinii, alții pe a separării sau agregării, alții 
pe a întrebării și îndoielii, alţii pe a distincţiei şi definiţiei, 
alții pe a interpretării şi descifrării termenilor, cuvintelor, 
graiurilor: iar de aici, unii sînt filozofi matematicieni, alţii 
metafizicieni, alții logicieni, alţii gramaticieni. Or, o diver- 
sitate asemănătoare se întîlnește și la cugetătorii care, însu- 
flețiţi de sentimente diferite, se pun să cerceteze cu atenție 
o scriere: de vreme ce vedem că acelaşi adevăr rostit într-o 
aceeași carte cu aceleași cuvinte devine temeiul unei multitu- 
dini de secte, cît se poate de diferite şi chiar contrare$56. 

SEVERINO: Aceasta dovedește cît de mult pot sentimen- 
tele să împiedice accesul la adevăr, chiar dacă împricinaţii 
nu-și dau seama de asta: la fel cum se întîmplă cu un bolnav 
netot care pune pe seama miîncării amăreala gurii lui. — Or, 
același fel de orbire se observă la acest al şaptelea: el are ochii 
betegiţi și lipsiţi de vlaga lor firească prin pecetea venită 
dinspre inimă, inimă care e în stare să strice nu doar vederea, 
ci chiar toate facultăţile sufletului, așa cum o arată alegoria 
de faţă. 

La fel cum acestuia prea marea solicitare senzorială i-a 
vătămat simţul, celui de al optulea excelența obiectului inte- 
ligibil i-a orbit intelectul*37. Așa se întîmplă cu oricine îl 
vede în toată strălucirea pe Jupiter: acela îşi pierde viaţa și 
prin urmare şi vederea. Şi tot așa, cel ce priveşte în sus este 
uneori doborit de lumină€%8. Mai mult chiar, cînd reuşeşte 
să pătrundă chipul divin, acesta îl străpunge ca o săgeată: de 
aceea, zic teologii, cuvîntul divin este mai pătrunzător decît 
orice cuţit, decît orice vârf de spadă$5%. De aici vine pecetea 
întipărită în suflet de această străpungere, pecete peste care 

nu se poate aşterne nici o alta. lar cînd un asemenea sigiliu 
s-a statornicit în el, cînd nici un altul nou și străin nu-i poate 
lua locul fără a-l şterge, sufletul se poate declara neînstare de 
a mai primi vreun alt obiect, deoarece are deja unul care îl 
umple pe de-a întregul sau — din cauza văditei inegalităţi — 
îl mistuie6%0, 

Cea de 2 noua pricină este întruchipată de al nouălea orb, 
care e orb dintr-o neîncredere în sine și o slugărnicie a spiri- 
tului, provenite și născute dintr-o mare iubire, căci el se teme 
ca îndrăzneala lui să nu treacă drept jignire; la fel cum se 
spune în Cintare: Averte oculos tuos a me, quia ipsi me avolare 
fecere.54! Şi în felul acesta îşi nimiceşte ochii pentru a nu 
vedea ceea ce doreşte mai tare să vadă şi ceea ce îl bucură 
cel mai mult. Şi la fel îşi pune lacăt gurii pentru a nu vorbi 
cu cine mai mult jinduie să vorbească, din teamă ca o privire 
sau o vorbă nepotrivită să nu-l facă de ris şi să nu-i atragă, 
într-un fel sau altul, discreditarea. Iar lucrul acesta se întîm- 
plă îndeobşte cînd insul e conștient de superioritatea cople- 
şitoare a obiectului faţă de propria putere de cuprindere, 
drept care cei mai profunzi şi mai sublimi teologi spun că 
Dumnezeu poate fi iubit şi slăvit mai degrabă prin tăcere 
decît prin cuvînt; și la fel, pentru a-l vedea, mai degrabă 
trebuie să închidem ochii dinaintea lumii vizibile decît să-i 
deschidem. Din acest motiv faima teologiei negative a lui 
Pitagora şi Dionisie o întrece cu mult pe a celei demon- 
strative a lui Aristotel și a doctorilor scolaști. 

MINUTOLO: Hai să vorbim de asta pe drum. 

SEVERINO: Cum doreşti. 


Sfirsitul dialogului al patrulea 


DIALOGUL AL CINCILEA 


Interlocutori: Laodomia, Giulia%%? 


LAODOMIA: Altă dată, soră dragă, îţi voi lămuri ce 
anume înseamnă pățaniile acestor nouă orbi, care mai 
înainte erau nouă tineri chipeşi, îndrăgostiţi de frumuseţea 
înfățișării tale“. Pierzînd speranţa de a căpăta doritul fruct 
al iubirii şi temîndu-se ca deznădejdea să nu-i doboare cu 
totul, au plecat din ţinutul fericitei Campanii*% și (ei, care 
mai înainte erau rivali) s-au învoit cu toții să facă jurămâînt 
pe frumuseţea ta să nu se mai despartă pînă ce nu vor fi încer- 
cat totul pentru a găsi un lucru mai frumos sau măcar la 
fel de frumos ca dumneata, dar care să fie înzestrat şi cu 
mila și îndurarea ce lipsesc inimii dumitale ferecate în mîn- 
drie. Socoteau ei că aceasta ar fi fost singura cale de a scăpa 
de asemenea crudă robie. A treia zi de la solemna lor plecare, 
trecînd ei pe lîngă muntele CirceoS%, le-a plăcut să meargă 
să vadă ruinele străvechiului sălaș și ale altarelor zeiţei. Ajun- 
gînd ei acolo şi dînd de măreţia acelui loc solitar, de scîncile 
falnice vuind în bătaia vînturilor, de murmurul valurilor 
mării care se sparg în acele grote și de alte manifestări caracte- 
ristice locului și anotimpului, s-au simţit cu toţii însufleţiți 
de un spirit nou; iar unul dintre ei (pe care ţi-l voi dezvălui), 
cel mai cutezător““7, a rostit aceste cuvinte: „O, de-ar vrea 

cerul ca şi în vremurile noastre, ca în alte veacuri mai fericite, 
să ni se arate vreo iscusită Circe care cu plantele, mineralele, 
otrăvurile şi vrăjile ei să fie în stare să pună frîu naturiiS“%: 
deoarece eu cred cu tărie că, deşi e îndeobşte neîndurătoare, 
ar cuprinde-o mila de suferinţa noastră. Atrasă de rugile și 
vaietele noastre, ea s-ar îndura cu siguranţă să ne dăruie fie 
un leac, fie prilejul unei plăcute răzbunări pe cruzimea duş- 
mancei noastre.“ Nici nu terminase el să rostească aceste 
cuvinte, că li se și înfăţişă dinainte un palat care oricui are 
știință de lucrurile omenești i se arăta a nu fi făcătură a 
omului, nici a naturii — înfățișarea lui ţi-o voi descrie altă 
dată. Ei, cuprinși de uluire şi mîngîiați de nădejdea că vreun 
zeu binevoitor (care le pusese dinainte acea minunăţie) ar 
fi vrut poate să le curme nenorocul, au spus într-un glas 
că cel mai rău lucru ce li se putea întîmpla era moartea, pe 
care ei o socoteau un rău mai mic decît vieţuirea într-un 
asemenea chin. Drept care pătrunseră în palat, nefiind opriţi 
de vreo poartă ferecată ori de vreun ușier care să le ceară soco- 
teală, și merseră pînă ce nimeriră într-o sală bogat împo- 
dobită unde, cu măreție regească (aceeaşi poate în care i s-a 
înfățișat lui Faeton“ Apollo), li se arătă cea cunoscută drept 
fiică a zeului€50, iar la apariţia ei au văzut dispărînd chipurile 
multor alte divinităţi care o slujeau. Ei, întîmpinaţi și încu- 
rajați de faţa ei binevoitoare, se apropiară: și, copleșiți de 
strălucirea acelei măreţii, îşi plecară genunchiul la pămînt, 
şi toţi laolaltă, fiecare cu vorbele inspirate de propriul cuget, 
i-au înfățișat zeiţei rugăminţile lor. Iar ea, ca răspuns, i-a 
tratat astfel încît timp de zece ani65l ei au rătăcit orbi şi, 
străduindu-se zadarnic, au străbătut toate mările, au trecut 
toate rîurile, au suit toți munții şi au bătut toate cîmpiile; 
pînă ce, la sfirşit, au ajuns sub cerul temperat al insulei bri- 
tanice, dinaintea frumoaselor şi gingaşelor nimfe ale Tami- 
sei. Acolo, după ce au făcut cuvenita închinăciune primită 

de acelea cu nobilă curtenie, unul dintre ei, cel mai însem- 
nat, pe care îl voi numi cu un alt prilej, a înfățișat cauza lor 
comună rostind tragic următoarea jelanie: 


XXX AX X 


Toţi cei ce, alese doamne, închisul vas6? 
acum vă-nchină, au inima rănită 
şi nu dintr-o greşeală hărăzită6%5, 
ci printr-o soartă crudă 
ce-i osîndește-n ciudă 
la moarte vie, de orbi toţi au rămas. 
Noi sîntem suflete rătăcitoare 
ce-aprins dorit-am să cunoaştem și-am bătut 
ținuturi multe, cînd s-a abătut 
necaz nemeritat 
asupră-ne, iar voi, de-îndat, 
veţi spune: „Demne, dar făr' de scăpare!“ 
O ticăloasă Circe care se mîndreşte 
c-a soarelui ar fi progenitură, 
după pribeaga-ne alergătură, 
la ea ne găzdui, 
cu apă ne stropi*%, 
iar vraja-atunci ne prinse ca în cleşte. 
Magia așteptînd să se fi dus, 
cu luare-aminte o urmăream și muţi, 
cînd ea vorbi: „Oh, voi, cei abătuţi, 
vă duceti! Orbi, de-acum, 
culegeţi rodul cum 
e scris acelora ce au cătat prea sus. 
„Iu, născătoare de beznă și de groază 
şi fiică totodată — noi, orbii, la un loc 
strigarăm — ci vrut-ai să-ţi baţi joc 
de bieţii-îndrăgostiți 

de tine-ademeniţi 
ca dinaintea ta pe dat să cază?“ 

Dar cînd apoi mai liniştitu-li-se 
năvalnica mânie, cea din prima clipă, 
şi fiecare-n sine își domoli din pripă, 
durerea-nlocuind mînia, 
schimbarăm pledoaria 
și plinsu-l însoţirăm cu-aste zise: 

„O, placu-ţi ţie, vestită magiciană, 
atrasă-a fi de gloria eternă 
ori de o milă gingașă, maternă, 
de noi să te înduri, 
vrăjitele-ți fierturi 
ne vindece și inimă, şi rană; 

Frumoasa-ţi mînă, de vrea să ne aline, 
ea aşteptarea n-o facă îndelungă, 
căci moartea poate pe vreunul să-l ajungă 
mai înainte chiar ca tu 
să-l vindeci, noi să spunem: nu 
făcu zeiţa atîta rău cît bine.“ 

Răspunse ea: „O, minţi căutătoare, 
luaţi, dară, de la mine vasul cel'lalt$56, 
ce eu nu-l ştiu deschide”, apoi cu-asalt 
lumea întreagă luaţi, 
adînc o cercetaţi 
şi cîte-s alte lumi, din zare-n zare. 

Destinul vrea așaS”8: ca doar în ceasul 
cînd castitatea, nalta-înţelepciune 
voi-vor toate să se împreune 
cu frumuseţea pură“? 

— căci restu-l impostură — 
lichidul sfânt să părăsească vasul. 
Atunci stropi-vor mîinile frumoase 

pe-oricine-acolo căta-va vindecare, 

virtutea cea divină afla-o-va oricare 

şi-uimită bucurie 

chinul o să devie, 

iar vouă, două stele luminoase 
Din voi nici unul nu deznădăjduiască, 

oricît de îndelungi, de negre şi profunde 

sunt negurile sub care înaltul se ascunde: 

căci un atîta bine 

cu caznă multă vine 

ce-oricît ar fi de mare nu poa' să-l depășească. 
Faţă de-aceea ce văzul vi-l consumă 

josnică socotiți orice-altă bogăţie, 

şi orice suferință, reală bucurie; 

c-aşa o strălucire 

speranţă șşi-elixir e, 

de-orice lumină, pe lîngă ea e humă.“ 
Vai nouă, prea mult atîtea rătăciri 

pe pămiîntescul glob au cunoscut 

ai noștri paşi, încît vom fi crezut 

că scrutătoarea fiară! 

nădejdea vană iară 

în suflet ne-a sădit şi sterpe năluciri. 
Sărmani de noi, tîrziu am cunoscut 

că vrăjitoarea ne ţine-n așteptare 

pe veșnicie, spre-al nostru rău, se pare; 

ea sigur crede-anume 

că-n toată astă lume 

femeie mai aleasă nu se va fi văzut. 
Acum, deşi speranţa ne-o ştim vană, 

ne-am împăcat cu soarta, ne-am supus, 

nu ne e teamă de chinul de nespus, 

iar paşii noștri nu-s opriți 

(șovăitori și obosiţi 

cum sînt) că viaţa fi-va-ne capcană$€?. 
Voi, mîndre nimfe, ce pe-al Tamisei mal 

cu verde iarbă voios vă hirjoniţi, 

din suflet vă rugăm: ci nu nesocotiţi 

nici voi la rîndu-vă a vrea 

să încercaţi a-nlătura 

îndat' capacul vasului fatal. 
Şi cine știe dacă pe ţărmul ei sublim 

— unde torentul vesel cu-a sale Nereide%$* 

din jos în pantă el drumul își deschide 

şi şerpuieşte-n sus$%5, 

de propriul izvor sedus — 

de n-o vrea cerul zeița s-o găsimS$66. 


XXX x x 


Una dintre nimfe luă vasul în mînă şi, fără nazuri, îl oferi 
rînd pe rînd fiecăreia, dar nici una nu îndrăzni să încerce 
prima: ci toate, ca printr-o înţelegere, după ce-l priveau, îl 
ofereau din respect şi preţuire uneia singureS$; dar, pe cînd 
aceasta, nu atît pentru a-şi dovedi slava, cît din milă şi din 
dorinţa de a-i ajuta pe acei nefericiti, îl apuca oarecum neho- 
tărîtă, vasul se deschise ca de la sine$€8. Cum ţi-aş putea 
înfățișa eu cît de mare a fost entuziasmul nimfelor$%? Cum 
aș putea da glas nemărginitei bucurii a celor nouă orbi cînd 
auziră că vasul s-a deschis, cînd se simţiră stropiţi cu apa 
mult dorităS70, cînd apoi deschiseră ochii și văzură doi soriS”! 
şi cunoscură o dublă fericire: una, a redobîndirii luminii pier- 
dute mai înainte, cealaltă, a luminii nou descoperite, singura 
care poate să le arate chipul pămîntesc al binelui suprem*'2? 
Cum, mă întreb eu, aș putea să exprim acea veselie, acea 
jubilaţie a glasurilor, a spiritelor şi trupurilor, cînd nici ei 
înșiși şi toți laolaltă nu o puteau exprima? O vreme au părut 

cu toții cuprinși de o nebună beţieS/5, arătînd ca cei ce, visînd, 
nu cred că ceea ce văd cu ochii este aievea. Cînd în sfîrşit 
această pornire năvalnică s-a potolit întru câtva, ei se așe- 


zară roatăS”f şi, în ordinea care urmează,: 


XXX X x 
Primul, acompaniindu-se la ţiteră, cînta astfel: 


Atît păreţi acum de minunaţi 

voi, munți, cîmpii și văi, rîuri şi mări, 

voi, rîpi şi pietre, scaieţi de pe cărări, 
căci cerul doar prin voi 
deschisu-s-a spre noi: 

cu rost ne fură paşii îndrumaţi”5. 


xk xk xk xk 
Al doilea, însotindu-se de mandolă, cîntă: 


Cu rost ne fură pașii îndrumati, 
divină Circe, glorioasă suferință, 
de toată patima-ntru biruinţă 
ne-a dat-o nouă cerul; 
şi finele e, speru-l, 
de furăm chinuiți și mutilaţi. 
x k k xx xk 


Al treilea cîntă din drîmbă şi glăsuieşte: 


De furăm chinuiti și mutilati, 
ăst port după furtuni ne-a fost sortit, 
iar astăzi pentru binele primit 
noi cerului îi mulţumim, 
iar vălul de pe ochi slăvim, 
căci cu lumină furăm binecuvîntaţi. 


x kxk xxx 

Cel de al patrulea, cu viola, cîntă: 


Noi cu lumină furăm binecuvîntaţi; 
orbire mai presus de-orice vedere 
şi chin mai drag decît plăcere, 
pe toți ne-aţi curâțit 
de ce e josnic, necinstit; 
voi ne-aţi făcut cu nobila lumină frați. 


XX XX x 


Al cincilea, cu un chimval spaniol, cîntă: 


Voi ne-aţi făcut cu nobila lumină fraţi, 
hrănindu-ne gîndirea cu speranţă, 
iar nouă, printr-o sigură alianță, 
de-acum ni se descoperă 
a Lui supremă operăS/€, 


căci azi de-o soartă bună sîntem ajutați. 


x kxkxxk x 


Al saselea, cu o lăută, cîntă: 


Căci azi de-o soartă bună sîntem ajutaţi: 
căci binelui să îi urmeze bine 
și răul rău s-atragă după sine 
nu vrea! -I mai de folos 
roata ba sus, ba jos 
şi toți, ca zi cu noapte, să vă perindați. 


XXX X X 


Al şaptelea, cu barpa-i irlandeză: 


Și toţi, ca zi cu noapte, să vă perindaţi, 
la fel cum înstelata mantie nocturnă 
gonită e de soare, de flacăra-i diurnă: 
căci Cel ce legea face 
pe cine-i jos şi zace 
înalță; şi coboară pe cei sus-aflați. 

unice 
ce nu știu de mi-o pot aminti 


kx k kxk x 


Al optulea, cu vioara: 


Înalță; şi coboară pe cei sus-aflați 
acel ce infinitele maşineS”7 
le-nvîrte cu mişcări ori iuți, ori line; 
El în imensitate 
le rînduie pe toate, 


tot ce-i văzut, cei nevăzuți lăsaţi.578 


kxk k kx xk 


Al nouălea, cu rebecul: 


Tot ce-i văzut, cei nevăzuţi lăsaţi 

să nu dezmintă, ci vină să-ntărească 

sfîrşitul chinului, viziunea îngerească 
la care, prin voi, rîpi şi spini, 
ajuns-am, prin voi, munţi haini, 

ce-atit păreţi acum de minunați. 


kX xk k k x 


După ce, fiecare pe rînd, şi-a cîntat în felul său stihu- 


-680 


rile, acompaniindu-se la un instrument, s-au prins toți lao- 
laltă în cerc şi au dănţuit și au cîntat, aducînd slavă Nimfei 
679, iar apoi, cu o dulce armonie, au înălțat o cîntare 


GIULIA: Te rog, surioară, nu mă lipsi de puţinul de 


care-ţi amintești. 


LAODOMIA: 


X k kx k k 


CÎNTECUL ILUMINAȚILOR 


„Eu cerul, Jupiter, nu ţi-l mai invidiez“, 


zice părintele Ocean semet, 

„de pot pe drept să jubilez 
de binele ce-l aflu-n al meu jeț. “63? 

»Vană-îngîmfare!“, Jupiter răspunde, 
„Primitu-ai vreo nouă bogăţie, 

zeu de smintite unde, 
de-ncape-n tine atîta fudulie?“ 


Răspunse zeul apelor: „Puterea ta 
peste aprinsul firmament domnește; 
şi hora ce roteşte 
sublim planetele oricînd o poţi vedea. 


Din toate lumea se uită cu uimire 
la soare; dar el ca ea4%? nu străluceşte; 
ea mă îndumnezeieșşte 
peste întreaga și nemărginita fire. 


lar eu cuprind în necuprinsa-mi poală 
orice ţinut şi cel cui datu-i-s-a 

de-a găzdui Tamisa 
și-al nimfelor frumoase cin şi fală. 

Şi una-anume, mai sus de toate-acele$85, 
pe tine te va face al mării iubitor, 

tu, zeul tunător! 
Nici soarele nu e, ca ea, -ntre stele.“ 


Veni răspunsul: „Mai lasă din ăst zel! 
Destinul decît mine mai ferice 
nu poate a prezice68%; 


a tale avuţii cu-a mele sînt la fel. 


Soarele printre nimfe ei îi va ţine locul; 
căci legile eterne ne dau asigurare 

că-n marea perindare 
ea aştrilor, ca soare, fi-va-le mijlocul.“ 


uk 


XXX Xk x 


Cred că l-am redat în întregime întocmai. 

GIULIA: Poţi fi sigură, căci nu lipseşte nici o frază din 
deplinătatea subiectului, nici vreo rimă din desăvirşirea 
stihurilor. lar eu, dacă prin bunăvoința cerului m-am născut 
frumoasă, iată că acum am cunoscut, cred, o şi mai mare 
bunăvoință, un şi mai mare dar: căci frumuseţea mea, oricâtă 
va fi fost, ea fost-a într-un fel începutul descoperirii frumu- 
seţii unice şi divine. Mulţumesc zeilor că, în vremea cînd 
eram atît de fragedă încît flăcările iubirii nu se puteau aprinde 
în sufletul meu, ei au ales ca, prin mijlocirea cruzimii mele — 
pe cît de nărăvașă, pe atît de simplă şi nevinovată —, să le 
facă acestor îndrăgostiţi un dar incomparabil mai mare decît 
cel pe care l-aș fi putut oferi eu. 

LAODOMIA: Cît priveşte sufletele îndrăgostiţilor, te 
asigur că, la fel cum nu-i poartă pică vrăjitoarei Circe pentru 
negura orbirii, pentru gîndurile dureroase și cumplitele chi- 
nuri prin care au ajuns să cunoască un asemenea bine, nici 
tie nu-ţi vor fi nerecunoscători. 

GIULIA: Este ceea ce doresc și sper. 


Sfîrşitul părții a doua şi ultime a Eroicelor avînturi 


NOTE 


1. În toate operele sale Bruno vorbeşte despre sine la persoana 
a III-a, denumindu-se „Nolanul“ pentru că era născut la Nola, în 
apropiere de Neapole. 

2. Termenul italian este, la singular, furore — împrumutat de 
Bruno de la Massilio Ficino, principalul filozof neoplatonician al 
Renaşterii italiene, preluat apoi în majoritatea tratatelor de iubire 
din Renaştere —, care traduce latinescul furor, care, la rîndul lui, tra- 
duce grecescul mania, prin care Platon denumea cele patru tipuri 
de delir sau nebunie sau posedare. În comentariul la Banchetul lui 
Platon Ficino făcea deosebirea între furor divinus (al cărui obiect este 
divinitatea) şi furor ferinus (care este trupesc). Denumind avînturile 
(furori) „eroice“, Bruno subliniază de la început că, fiind iubire care 
aspiră la contopirea cu divinitatea, ele au nu doar un obiect „eroic“, 
ci sînt totodată și un excepţional efort activ din partea unui om el 
însuși excepţional și divin, deci au și un subiect eroic. 

3. Philip Sidney (1554-1586), căruia Bruno îi dedicase cîteva 
luni mai înainte Alungarea bestiei triumfătoare şi pe care îl cunoştea 
personal, a fost un personaj marcant al mişcării puritane la curtea 
reginei Elisabeta I a Angliei şi unul dintre cei mai străluciți intelectuali 
ai Renașterii engleze. Mare cunoscător al literaturii și artei italiene, 
el este și unul dintre reprezentanţii cei mai de seamă ai culturii italie- 
nizante de la curtea engleză. Poet şi critic literar, faima sa este legată 
îndeosebi de volumul de sonete de ascendență petrarchescă şi neopla- 
tonică Astropbel and Stella şi de romanul pastoral Arcadia. În 1580 
scrie Apology for Poetrie (sic), unde îmbină estetica aristotelică cu 
doctrina platonică a entuziasmului, afirmînd moralitatea intrinsecă 

a poeziei, care îndeamnă omul la virtute și activitate și are un rol 
fundamental în procesul de civilizare a omenirii. De asemeni, după 
Sidney, poezia este expresia cea mai înaltă a minţii omenești, întrucit 
ea îşi are rădăcinile în inspiraţia divină. Asemenea poziţie se opunea 
evident interesului „gramatical“ și „ciceronismului“ exaltat în mediile 
academice de la Oxford, ceea ce explică în mare măsură respectul 
pe care i-l poartă lui Sidney Bruno, el însuși adversar feroce al profe- 
sorilor oxonieni (v. și Cina din Miercurea cenusii). Dacă sub aspectul 
crezului estetic Sidney pare apropiat de Bruno, sub aspectul doctri- 
nei religioase este însă sigur îndepărtat: aproximativ în aceeași peri- 
oadă în care Bruno îi dedică cele două dialoguri, sir Philip Sidney 
traduce şi publică la Londra lucrarea hughenotului francez Philippe 
du Plessis-Mornay De la vérité de la religion chrestienne. Contre les 
Athees, Epicuriens, Paiens, Iuif, Mahumedistes, et autres Infidèles, publi- 
cată la Paris în 1582, unde se face apologia religiei creștine. Or, aşa 
cum s-a văzut din dialogurile precedente, Bruno susține teoria unei 
divinităţi imanente, contopite cu un univers material infinit, omogen 
și însufleţit în fiece parte a sa, unde sufletul este nemuritor, transmi- 
grînd infinit în infinite forme de existenţă, toate egale ca importanță 
și demnitate; avem de a face, așadar, cu o ontologie profund diferită 
de cea creștină, iar marea reformă morală a umanităţii pe care Bruno 
o derivă din ea (în precedentele două dialoguri) pornește tocmai de 
la această egalitate de esenţă a tuturor existenţelor, inclusiv a religiilor, 
pentru a sfârși într-o perspectivă fățiș anticreştină. 

4. În realitate, asemeni tuturor dialogurilor italiene bruniene, 
și acesta a fost tipărit la Londra, la imprimeria lui John Charlewood. 
Istoricii susțin că falsificarea era justificată de vînzarea mai bună a 
cărţilor publicate în străinătate, în special la Veneţia și la Paris. 

5. Acest incipit pare deconcertant, ştiut fiind că Bruno era un 
iubitor de femei și un admirator al frumuseţii feminine (așa cum 
reiese din dedicaţia comediei Lumfnărarul şi din declaraţiile de la 
proces, cf. L.E). În fapt însă, el este perfect funcțional demonstrației 
succesive care, urmînd o direcţie hotărît platoniciană, afirmă posibi- 
litatea de a sui dinspre impulsul de iubire sădit în frumuseţea tru- 
pească spre experienţa infinitului. Din acest motiv Bruno vrea să 
diferenţieze net încă de la început frumusețea și iubirea cîntate de versi- 
ficatorii nenorocoşi în dragoste şi care, în pofida limbajului metaforic, 

se referă la o experiență pământească și joasă de experiența extraor- 
dinară și suprapămîntească pe care o va propune el. 

6. În Renaștere, pornind de la Marsilio Ficino, melancolia este 
socotită îndeobşte condiţia omului de geniu. Bruno, dimpotrivă, o 
priveşte aici cu ironie, ca pe o slăbiciune. (M.A.G.) 

7. În textul original: „a întipări în monumente publice“, unde 
cuvîntul „monumente“ trimite la expresia horaţiană exegi monu- 
mentum — trimitere transparentă cititorului cult din vremea lui Bruno. 

8. Bruno lansează aici o polemică frontală cu marea tradiţie petrar- 
chescă a poeziei de dragoste care de mai bine de un secol devenise 
un model (tematic, stilistic și prozodic) aproape obligatoriu și sufo- 
cant al poeziei. 

Eleganţa limbajului petrarchesc devenise și ea normă, şi nu doar 
în poezie, ci şi în proză, îndeosebi în textele filozofice neoplatoniciene. 
Bruno își apără încă de la începutul acestui dialog dreptul de a păşi 
pe tărimul platonismului cu un alt limbaj și cu o altă optică, men- 
ținînd însă vie legătura organică dintre poezie și filozofie — carac- 
teristică şi neoplatonicienilor, și lui Petrarca. Dispreţuind omogenitatea 
conceptuală și stilistică (în deplină coerenţă cu propria ontologie, 
a infinităţii infinit variate a existenţelor), Bruno consideră că numai 
dezvăluirea diferenţelor poate plăsmui un limbaj eficace și transforma 
astfel poezia în instrumentul cel mai puternic şi mai potrivit filozofiei. 

9. Metafora lumii ca teatru, de sorginte platoniciană, revine în 
Renaștere, începînd cu neoplatonicienii florentini, și se consolidează, 
spre sfîrșitul ei, și cu ajutorul studiilor de mnemotehnică (care fac 
apel la imaginea vizuală a teatrului vitruvian); ea devine însă recurentă 
și obsesivă în vremea Contrareformei și, respectiv, a barocului, iar 
la Bruno (așa cum am semnalat și în volumele precedente) este deseori 
prezentă. 

10. Obiect al iubirii — fiinţa iubită, aici femeia. Se va vedea mai 
departe cum folosește Bruno termenul de „obiect“ al iubirii. 

11. Mitul grec al Pandorei, statuia însuflețiră de Hefaistos şi cople- 
sită cu daruri de către zei, e folosit, aici și în general, cu referire la unul 
dintre aceste daruri, un vas din care, odată deschis, s-ar fi răspîndit 
în lume toate relele, pe fundul lui rămînînd numai Speranţa. Bruno 
foloseşte chiar termenul de vascello, adică „văsuleţ“, în vreme ce 
traducerea românească a menţinut termenul deja acreditat de „cutie“, 

preluat din franceză și, la origine, se pare, din traducerea dată de Erasm 
termenului grecesc pithos. 

12. Termenul italian mostro însemna, în vremea lui Bruno, atît 
„monstru“, cît şi „minunăţie“, „lucru nemaiväzut“, ca în latină. De 
aceea am căutat un termen care să aibă o ambivalenţă asemănătoare, 
căutare poate de prisos în acest pasaj unde misoginia lui Bruno este 
incredibil de agresivă și dezlănțuită. 

13. Termenii, aparţinînd la origine heraldicii, pătrund în Renaș- 
tere și în literatură pentru a denumi embleme grafice (inspirate din 
blazoanele nobiliare) constînd, în genere, dintr-o imagine acom- 
paniată de un text-deviză. Începînd cu sfârşitul secolului al XV-lea 
asemenea embleme apar în texte fie pentru sugestivitatea lor grafică, 
fie pentru cea simbolică și ezoterică. Cum se va vedea, în volumul 
de față Bruno însuși va face uz larg de asemenea embleme. 

14. Acumularea, aşa cum s-a putut constata în toate volumele 
precedente, este un procedeu literar foarte drag autorului nostru și 
definitoriu pentru Barocul care se anunţă şi prin Bruno. La Bruno 
ea are anume caracteristici care merită subliniate aici, deoarece pasajul 
acesta le exemplifică excelent: acumularea, ca figură retorică, este la 
Bruno imaginea verbală a infinitudinii numerice, a infinitei diver- 
sităţi și a deplinei egalităţi valorice a existențelor, adică este corespon- 
dentul verbal cel mai potrivit pentru sîmburele tare al onrologiei lui. 
Din exact aceeași pricină, acumulările lui sînt rareori omogene ca 
domeniu semantic, lucru care creează, cred, perplexitate în cititor 
și inconfort în traducător. Cum bine se poate vedea în toată această 
lungă frază, în înşiruirile lui stau alături senzaţii, sentimente, obiecte, 
însușiri, atitudini etc.; iar obiectele, de pildă, sînt unele referenţiale, 
altele metaforice; iar senzațiile sînt fie vizuale, fie acustice şi pot 
depinde de predicate străine semantic de ambele (ex. „o hărmălaie“ 
„întipărită pe hîrtie“). Acest procedeu năucitor poate părea o inabili- 
tate stilistică și chiar așa le-a părut unora dintre contemporani, dar 
ea trebuie înţeleasă și tolerată în contextul coerent al gîndirii lui Bruno. 
Acumulările baroce, mai ales în literatură, tocmai pentru că vor fi 
percepute de scriitori ca un procedeu literar, și nu ca mimesis a unei 
ontologii, vor fi, chiar și la autorii iubitori de bizarerii, omogene. 

15. În această ultimă serie Bruno citează întocmai imagini, motive 
literare și figuri de stil aparţinînd lui Petrarca și repetate apoi în exces 
de epigonii acestuia din Renaștere. Srilistic consecvent cu sine (adică 

inconsecvent în acumulare), Bruno, în acest loc, rupe — dacă putem 
spune așa — axiologic seria: după excesele din manifestările amoroase 
ale petrarchiștilor urmează, ex abrupto, excesul de defecte ale obiec- 
tului amorului, adică ale femeii. 

16. Termenul italienesc este mestruo, adică „menstruaţie . 

17. „Circean“ vine de la numele frumoasei Circe din Odiseea, 
vrăjitoarea care îl ademenește pe Ulisse ca să îi atragă iubirea. Mitul 
homeric este folosit de Bruno conform tradiţiei stoice și neoplato- 
niciene, după care Circe simbolizează instinctul procreării care se ser- 
vește de frumuseţea pămîntească pentru a aprinde dorinţa. „Năluca“, 
„visul“ şi „vrăjitoria“ amintesc totodată de comentariul lui Marsilio 
Ficino la Bancherul lui Platon, unde Ficino afirma că providenta „vră- 
jeşte sufletele“ pentru a garanta procrearea, dar în acest fel iubirea 
trupească leagă sufletele de pămînt. Bruno acordase un loc deosebit 
mitului vrăjitoarei Circe în Cantus Circaeus, scris în 1582. 

18. Ca şi neoplatonicienii, Bruno subliniază aici caracterul iluzo- 
riu al frumuseţii pământești, din pricina căreia sufletele rămîn prizo- 
niere pe pămînt. 

19. În italieneşte seria exactă este următoarea: „un canal de navi- 
gaţie, o prăvălie, o [magazie de] vamă, o piaţă“. 

20. Prin seria de întrebări care urmează, Bruno face o bruscă coti- 
tură: dinspre teoriile neoplatonice privind caracterul înșelător al fru- 
museții trupeşti, spre apărarea pasionată a iubirii pământești. Este 
o cotitură strategică ce anticipează ideea că „avîntul eroic“ (ce poate 
trece dincolo de diversitatea materială a corpurilor pentru a capta uni- 
tatea originară) nu este fructul amar al unei neîmpliniri fizice ori al 
unei sublimări obținute prin intervenţia divinității, ci el presupune 
parcurgerea și depășirea experienței pămâîntescului. În Alungarea bestiei 
triumfătoare Bruno explicase deja că virtutea există numai în raport 
cu viciul, mai mult, că virtutea maximă există numai acolo unde 
înclinația spre viciu e maximă, contrariile fiind întotdeauna copre- 
zente și necesare. Puțin mai departe, oximoronul „dulce-amar“ subli- 
niază și el existenţa celor două feţe, opuse, ale iubirii. 

21. M.A.G. presupune aici o ironie la adresa lui Origene, care 
se castrase voluntar. 

22. L.F. transcrie mărturiile de la procesul lui Bruno, unde atît 
delatorul, cât și tovarășii de celulă reproduceau, spuneau ei, decla- 
rațiile lui Bruno despre binele iubirii trupeşti şi despre propriile 

experienţe erotice. Dar atît opţiunile personale dezvăluite la proces, 
cît şi declaraţia din pasajul de faţă se leagă coerent de gîndirea Nola- 
nului: pentru Bruno, așa cum a reieșit din volumele precedente, 
divinitatea este imanentă, infinitul divin contopindu-se cu infinitul 
material, drept care rînduiala divină şi cea naturală coincid. În A/un- 
garea bestiei triumfătoare (în aluzia, prin Orion, la Cristos) Bruno 
considera creştinismul responsabil de fractura dintre legea divină și 
cea naturală. 

23. Riful, lanţ muntos din nordul Africii, precum şi Caucazul 
erau pomeniţi şi de Vergiliu, Ovidiu și Seneca ca fiind mereu acoperiţi 
de zăpadă. 

24. Bruno atrage atenţia că teoria pe care urmează să o dezvolte 
este fructul rațiunii, şi nu al unor inhibiţii sau defecte fizice. 

25. Bruno se foloseşte de citatul evanghelic (Matei, 22, 21) pentru 
a diferenția şi acredita ambele feţe ale iubirii, în limbaj neoplatonic 
Venera cerească şi Venera pămiîntească. 

26. Sînt caracteristicile arhitecturii clasice, atribuite şi lui Dum- 
nezeu „ziditorul“. 

27. Din Lampsakos era Priap, zeul fertilității; Silen era un satir, 
divinitate minoră, jumătate om jumătate țap, văzut mai ales ca iubitor 
de băutură și de plăceri trupești; Vertumnus era zeul roadelor pămîn- 
tului, iar Pomona, soţia lui, era zeiţa fructelor și a grădinilor. Este 
limpede de ce, pentru a accentua rolul reproductiv și limitarea la tru- 
pesc a femeii, Bruno îi alege din multitudinea de zei minori ai mito- 
logici antice tocmai pe aceștia. 

28. V. nota 2. 

29. Marsilio Ficino stabilise şi o treaptă intermediară între furor 
divinus şi furor ferinus, anume furor umanus, care se ridică pînă la 
adoraţia frumuseţii trupeşti, fără a uita total de cea divină, dar și 
fără a aspira cu adevărat la ea. Bruno, care se delimitează atît de furor 
ferinus, cît şi de cel humanus, îl respinge pe Petrarca şi pentru că nu 
s-a detașat suficient de contemplaţia Laurei. 

30. Comparaţie preluată din Horaţiu, Epistola către Pisoni (N. [.) 

31. Este vorba de Cinzarea Cintărilor, atribuită regelui Solomon. 

32. Interpretarea după care poemul de dragoste al regelui Solomon 
ar avea un sens alegoric, mirele iubitor fiind Dumnezeu, iar mireasa 
care îl adoră fiind poporul lui Israel, datează din vechime, drept care 
el a și fost inclus printre textele Sfintei Scripturi, nu ca un text profan, 

ci ca un text mistic și dictat de divinitate. Această interpretare a trecut 
şi în tradiţia creștină, după care mireasa nu ar mai fi fost poporul 
lui Israel, ci Biserica sau, la Origene, sufletul care îl caută pe Cristos. 
Convingerea că poemul are un asemenea sens alegoric este împăr- 
tășită şi în Renaștere, îndeosebi în cercurile neoplatonice, iar în 
vremea lui Bruno și de protestanți, care chiar exagerează sensul alegoric 
din dorinţa de a elimina erotismul fățiș al textului. Bruno, în polemică 
cu protestanții (cum s-a văzut și din scrierile precedente), susţine o 
interpretare mai liberă și polivalentă a textului sacru, care să nu-l 
sărăcească de latura lui umană. M.A.G. face referire şi la interpretarea 
cabaliștilor spanioli după care mireasa ar fi fost Înţelepciunea divină 
care la Leon Evreul se împletește cu tradiţia platoniciană. După același 
exeget, Bruno părea să fi agreat această interpretare tocmai pentru 
că ea excludea din problematica iubirii dogma trinitară și cristologică. 
Cum se va vedea (și cum se anunţa încă din Alungarea bestiei trium- 
fătoare), Bruno elimină complet din experienţa avîntului eroic, adică 
a îndumnezeirii printr-un efort uman, figura lui Cristos. 

33. Cîntarea Cîntărilor este un text iubit de Bruno, referirile la el 
începînd încă din scrierile pariziene și continuînd pînă la ultimele. 
Referirile sint diferite în diferite opere, dar, chiar și atunci cînd citează 
versetele despre frumuseţea Sulamirei sau dorinţa erotică, ele au în 
vedere o interpretare alegorică: în De umbris idearum, din 1582, ele 
se referă la legătura puternică între om și adevăr; în textul de față, vizează 
cu precădere conștiința unei experienţe lăuntrice extreme, ascunsă sub 
pojghiţa trăirilor erotice, în vreme ce mai tirziu, în De monade (1590), 
într-o reinterpretare a umbrelor platonice, ele se referă la rolul esenţial 
al umbrei, interfață între om și divinitate (N.O., PU.). Toate aceste 
referiri reflectă și convingerea lui Bruno că forţa cu care sînt transfi- 
gurate în acest poem etapele parcursului lent, neliniar și niciodată fina- 
lizat al experienţei erotice este o cale sigură, deși umbratilă, oferită omului 
de a se apropia de adevărul și de binele prim. (N.T.) Dar iubirea lui 
Bruno pentru acest text biblic ţine și de forma lui, Nolanul socotind 
că limbajul poetic este cel mai capabil să exprime totalitatea divinului, 
care nu poate fi captată decît prin învăluire și simbol. 

34. Pomeniţi și în cele două dialoguri imediat precedente, „fariseii“ 
sînt îndeobşte la Bruno interpreţii dogmatici, fie ei catolici sau pro- 
testanţi, și care nu se abat de la tiparul fix al unei interpretări înţepenite 
și schematice. Dar aici referirea nu este numai generică: în chiar acei 

ani, noile traduceri ale poemului biblic întreprinse de protestanți năs- 
cuseră o intensă dezbatere asupra alegoriei poemului solomonic, punînd 
acum accentul pe dragostea dintre Cristos şi sufletul credincios sau 
dintre Cristos şi poporul credincioșilor. E de crezut deci că „fariseii“ 
se referă aici mai degrabă la cenzura riguroasă a protestanților. De 
altminteri, lectura poemului pe care o subînțelege Bruno, aceea care 
repară ruptura dintre om şi divinitate și care dă la iveală semnificaţia 
naturală şi totodată eroică a textelor sacre, era de natură să-i supere 
atît pe protestanți, cît şi pe catolici. 

35. Prin „titlul supraomenesc“ Bruno lansează o ironie la adresa 
unei chestiuni de profunzime, anume la scrierea Cîntări; Cintărilor 
sub dictarea duhului sfint, pe care în acest fel o şi contestă. Poemul 
regelui Solomon, care vorbește și el despre un avînt eroic, este așadar, 
ca și scrierea lui Bruno, o lucrare omenească. Mai departe, calificarea 
propriului său discurs ca „vorbire naturală şi fizică“ anunţă faptul că 
experienţa avîntului eroic este total naturală, adică omenească și nea- 
jutată de intervenţia divină, și fizică, deoarece divinitatea imanentă 
spre care se avîntă eroul brunian nu iese nicicînd din graniţele materiei. 

36. Bruno îi mai criticase în termeni duri pe pastorii protestanți 
care, deși respingeau cunoașterea şi considerau nerelevante faptele 
omeneşti, considerau totuși că, în virtutea credinţei lor, ei erau 
singurii aleși ai lui Dumnezeu și demni de a predica. 

37. Sîntem exact în perioada în care semnele astrologice anunțau 
iminentul sfârşit al lumii, eveniment discutat cu aprindere în mediile 
ecleziastice, intelectuale, dar și în popor. Bruno însă, coerent cu teoria 
sa imanentistă și infinitistă, respinge total ideea unei apocalipse, lucru 
mărturisit de altfel și la proces (L.F.), drept care fraza de aici trebuie 
citită ca o ironie. Într-un alt sens însă, așa cum rezultă atit de bine 
din Alungarea bestiei triumfătoare, Bruno percepe epoca contempo- 
rană lui ca pe o epocă de profundă criză care are nevoie și pregătește 
o palingenezie, un fel de apocalipsă laică şi întreprinsă de raţiunea 
și voința omului. Este important de observat că, deși aparent foarte 
diferite, textul de față şi A/ungarea bestiei triumfătoare se înscriu într-un 
același context de criză și într-un același proiect totalizant al Nola- 
nului de primenire a omenirii. 

38. Cîntarea Cîntărilor, 4,1 şi 4,2. M.A.G. bănuiește că sub afir- 
marea peremptorie a sensului figurat al textului biblic s-ar putea 
ascunde şi o aluzie ironică la eventualii contestatari contemporani ai 

sensului metaforic al poemului biblic. Mai important este însă de 
subliniat aici paralelismul între poemul biblic şi scrierea de față pe 
care Bruno îl afirmă insistent. Acest paralelism nu tinde însă spre supra- 
punere: o primă diferenţă este contextul socio-cultural în care se pla- 
sează scrierile (v. nota 34); a doua diferenţă, esenţială, priveşte raportul 
dintre „cuvinte“ și „semnificații“, așadar o chestiune de semantică: 
poemul lui Solomon e caracterizat de un mare ecart între semnificant 
(figuri) și semnificat, ceea ce, după Bruno, îl face pe cititor să perceapă 
îndată că e vorba de o metaforă și îl impulsionează să-i caute sensul 
ascuns (aceasta fusese şi convingerea lui Origene și era şi a protes- 
tanților contemporani cu Bruno). În vreme ce în propria sa scriere 
semnificantul, adaptat vremurilor și publicului contemporan, este 
mai apropiat de semnilicat, drept care cititorul se poate înșela nemai- 
căutînd sensul ascuns care totuși există. 

39. Este vorba de iubitele cântate de mari poeți, în ordine: Cithe- 
reis și Lycoris denumesc una și aceeași persoană, iubita lui Cornelius 
Gallus, Doris era iubita lui Properţiu, ca şi Cinthia, Lesbia era iubita 
lui Carul, Corina a lui Ovidiu, iar Laura, a lui Petrarca. 

40. Motivul, de sorginte platoniciană, al aripilor care cresc cînd 
sufletul se ridică spre cele superioare va reveni și va fi explicitat de autor. 

41. Referirea la Anaxagora (filozof, matematician și astronom grec 
din sec. V î.Cr.) este evident făcută în glumă. 

42. E vorba de Solomon. 

43. În mitul lui Orfeu, poetul care, prin vraja cîntului său, pătrun- 
sese în infern pentru a o readuce pe pămînt pe iubita sa Euridice, Bruno 
vede prototipul unei distorsiuni a sensului creaţiei poetice, deoarece 
în el se confundă iubirea umană cu cea divină. 

44. Este o diferenţă calitativă însemnată între cele două cate- 
gorii: poeţii, după Bruno, sînt inspirați şi îmbină în versurile lor poezia 
cu filozofia, în vreme ce stihuitorii sînt „tehnicieni“ care știu să aran- 
jeze cuvinte după modelul altora. 

45. Aşa cum se va exprima ceva mai explicit mai jos, şi aici aluzia 
este tot la Petrarca: o indică verbul care amintește de ciclul poemelor 
Triumfurile, scrise de marele toscan tot pornind de la dragostea Laurei, 
cîntată şi în celebrul Cangonier. 

46. Petrarca, născut în Toscana, trăit multă vreme în sudul Franţei, 
în Vaucluse, pe malul rîului Sorgue, de unde era și Laura, inspiratoa- 
rea poeziei lui. 

47. În original este vorba de planta „bob“, cuvînt românesc care 
ar fi deviat sensul. 

48. Înşiruirea se referă punctual la teme de poezii burleşti apărute 
în ultima parte a Renaşterii și care vor deveni şi mai numeroase în 
perioada barocului. Poezia burlescă constituia, în mare măsură, o 
critică la adresa petrarchismului, pe care adesea îl parodia. 

49. Ca şi în celelalte dialoguri, Bruno, urmînd moda vremii și 
interesul propriu — ca toți ceilalți intelectuali care depindeau de gene- 
rozitatea unor mecenaţi —, aduce laude, care astăzi ne par lingușitoare 
şi nedemne, protectorilor săi. Aici laudele se extind la tot Regatul 
Angliei, unde de cîțiva ani trăia. 

50. Adică cele din ţara lui Sidney, englezoaicele. 

51. Ca și în Cina din Miercurea cenușii, prin Diana Bruno face 
aluzie la Elisabeta I, regina Angliei, virgină ca și zeița. 

52. Bruno se referă îndeosebi la poeţii care, ca Petrarca, au făcut 
din femeie obiectul unic al contemplaţiei lor. (M.A.G.) 

53. Așa cum se va vedea, spre deosebire de neoplatonicieni, la 
Bruno această contemplare a divinității nu va păși în transcendent, 
divinitatea fiind imanentă, ci va fi o contopire cu infinitul material 
şi divin în același timp. 

54. Bruno, în polemică — așa cum s-a văzut deja — cu abuzul de 
interpretare metaforică, prin care orice poezie de iubire devenea 
poezie filozofică, se declară în această frază singurul interpret legitim 
al operei sale. 

55, În concluzia la introducere, Bruno reia, într-o exprimare 
originală, dicotomia neoplatonică prezentă în toate tratatele de iubire 
ale Renașterii: iubire carnală (obişnuită) vs iubire spirituală (iubire 
eroică), între care omul e chemat să aleagă; această alegere îi va trasa 
limitele sau îl va conduce spre o experienţă excepțională și supremă. 

56. Termenul italienesc este zrzicolo, prin care Bruno denumeşte 
fiecare poem tematic și explicaţia în proză care îl însoțește. 

57. „lată-l că este după zidul nostru, se uită pe fereastră, privește 
printre zăbrele“ (Cinrzrea Cîntărilor, 2, 9). Acest prim citat explicit 
din Cîntarea Cîntărilor insistă pe prezenţa asiduă a luminii divine, care 

nu se ascunde, ci, dimpotrivă, i se oferă omului. Și aici Bruno reia, 
în chip original, exegeze bine cunoscute ale textului biblic: același pasaj, 
după Origene, însemna că „El“ stă după zid în așa fel încît să nu 
fie nici complet ascuns, nici complet vizibil, iar cuvântul lui Dumne- 
zeu să nu poată fi găsit decît dacă e căutat și scos din ascunzătoare; 
iar faptul că stă ascuns îl mînă pe om să-l caute, îl mînă adică înspre 
acţiune și-l scoate din trindăveală. De aici va porni și la Bruno — 
cum se va vedea — experienţa „marelui vînător“, a lui Acteon. Şi tot 
Origene interpretează ferestrele din citat ca fiind simţurile omului, 
omul privind în afara lui, cu o vedere imperfectă, prin aceste înguste 
fisuri trupești. La Bruno, experiența avîntului eroic îl face pe om să 
depăşească această îngustime, să devină în întregime ochi pentru a 
contempla întregul orizont al adevărului. Numai că la Bruno cel ascuns 
nu este mirele, Cristos, ci intelectul divin imanent naturii sau natura 
însăși, în care materia și intelectul divin sînt indisolubil contopite. 

58. „Nu vă uitaţi că sînt așa de nepricioasă, căci m-a ars soarele. 
Fiii mamei mele s-au mîniat pe mine, și m-au pus păzitoare la vii“ 
(Cîntarea Cîntărilor, 1, 6). Identificind sentimentele care chinuie 
sufletul și declanșează „războiul civil“ contra intelectului, cu fraţii 
Sulamitei, din textul biblic, care se opun dorințelor fetei, Bruno reia 
o interpretare bine cunoscută a acestui pasaj, care purcede de la Filon 
din Alexandria, filozoful evreu din sec. I d.Cr., și se continuă în 
creştinism. 

59. În Despre cauză, principiu și unu şi în Alungarea bestiei 
triumfätoare. 

60. „Scoală-te, iubito, și vino, frumoaso! Căci iată că a trecut iarna; 
a încetat ploaia și s-a dus. Se arată florile pe cîmp, a venit vremea 
cîntării“ (Cintarea Cîntărilor, 2, 10—12). 

61. În primele trei dialoguri italiene, denumite îndeobşte „cos- 
mice“, Bruno prezentase deja teoria, comună în parte cu cea a lui 
Marsilio Ficino, a prefacerilor continue și infinit de variate ale materiei, 
printre care și cea a celor patru elemente primordiale (în care Bruno 
continuă să creadă) unele în altele. 

62. E vorba de complexa alcătuire a omului. În vremea lui Bruno 
termenul „republică“ avea sensul mai general de „stat“, dar traduce- 
rea lui ca atare ar fi făcut fraza mai neclară. 

63. „Cine cutează să scruteze măreţia (divină) este învins de slava 
ei“ (/at.). 

64. Experienţa avîntului eroic și cucerirea țintei implică în mod 
necesar un efort intens, dar acesta singur nu e suficient pentru a-l 
smulge pe om din angrenajul vicisitudinii universale. Pentru a reuși 
această smulgere, e nevoie ca el să fie un „ales“ asistat de divinitate. 
După N.T., raportul dintre strădanie, spirit treaz și voinţă, pe de o 
parte, și „elecțiunea“ divină, pe de alta, rămîne ambiguu pînă la sfârşit. 

65. Bruno vorbeşte aici și în nume propriu, formaţia sa de călugăr 
dominican bazindu-se mult pe studiul Stagiritului, dar și în numele 
epocii sale, dominată în bună măsură de aristotelism. 

66. Bruno explică doar aici — şi nu cum procedează în dialo- 
gurile precedente, unde explicarea alegoriei se face în chiar textul dialogu- 
lui — alegoria din dialogul concluziv, care exprimă de altfel esența 
întregului volum și concluzia întregului ciclu de opere italiene: conto- 
pirea cu divinitatea imanentă universului infinit şi atingerea stării 
paradiziace în chiar existența aceasta, terestră și nerepetabilă. 

67. Bruno marchează aici diferența între ultimele două dialoguri. 
În dialogul al nouălea (al patrulea din partea a doua) pe lîngă variile 
obstacole care împiedică viziunea divinității există încă aspiraţia spre 
divinitatea absolută (Apollo), aspirație care duce în mod inevitabil 
la un eşec (la tăcere sau la teologia negativă) sau la renunțare şi pasivi- 
tate: în felul acesta Bruno neagă posibilitatea de a atinge ţinta pe 
care Marsilio Ficino o prezentase (în Theologia platonica) ca o aspirație 
naturală a sufletului omenesc individual și care, neputindu-se împlini 
în cadrul finit al existenţei naturale, se proiectează (la Ficino) în infi- 
nitul transcendent. În al zecelea dialog (al cincilea din partea a doua, 
despre care e vorba aici), Bruno reduce aspiraţia ficiniană la comu- 
niunea cu natura infinită, ca „portret“ şi expresie a lui Dumnezeu. 
Aceste pagini trebuie înţelese așadar ca o răsturnare conştientă a 
reprezentării destinului escatologic al sufletului, conceput de Ficino 
și, mai înainte, de Toma d! Aquino și, în general, de creștinism: pentru 
că perspectiva lui Bruno este pînă la capăt imanentistă și infinitistă. 
Bruno rupe așadar legătura pe care neoplatonismul Renașterii se stră- 
duise să o înnoade între teologia creștină şi filozofia antică păgînă — 
ocupînd, și prin aceasta, nu doar prin ontologia și etica lui, o poziţie 
singulară în filozofia vremii. 

68. Termenul italian este volgare, care are și sensul de „popular“, 
„comun“, dar și de „vulgar“. Bruno se referă aici la imaginea tradiţio- 
nală a cosmosului — pe care însă, cum bine s-a văzut în dialogurile 
precedente, el o respinge —, în vremea lui conceput ca alcătuit din 
nouă sfere cerești (șapte sfere „planetare“, sfera stelelor fixe și primul 
mobil) ce se rotesc în jurul Pămîntului şi sînt guvernate de nouă inteli- 
genţe motrice (după Aristotel) sau de nouă inreligenţe angelice ori 
cinuri îngerești (după tradiţia creștină). Amintim din nou că pentru 
Bruno universul este infinit și alcătuit din infinite sisteme similare 
sistemului nostru solar. 

69. După Ficino, reflexia Trinității asupra ei înseși se traduce nume- 
ric prin ridicare la pătrat, adică apariţia celor nouă inteligențe angelice. 

70. Ideea platoniciană și plotiniană privea înălţarea şi coborirea 
sufletelor (prezentată glumet în Cabala calului Pegas, unde sufletul, 
ajuns în cer sub forma calului Pegas, coboară, prin rînduiala desti- 
nului, pe pămînt, sub felurite alte forme), și nu intelectele sau inteligen- 
tele angelice, considerate eterne și imuabile. M.A.G. presupune că 
extensia pe care o face aici Bruno la inteligenţele angelice este o sub- 
versiune voită a tradiţiei creștine şi o deviere spre propria teorie a per- 
petuei perindări a tuturor lucrurilor într-un univers guvernat de o 
divinitate imanentă. 

71. „Pe toate astea, după ce roata s-a învârtit o mie de ani, zeul le 
cheamă în ceată la riul Lethe, [...] ca să înceapă din nou a simţi dorinţa 
de a se reîntoarce în trupuri“ (Citat ușor modificat de Bruno după 
Vergiliu, Eneida, VI, 748-9 şi 51, în rom. p. 222: „După ce-n mii 
de rotiri împlini-se-vor anii, pe-aceştia / Gloată chema-i-va pe toţi 
un zeu la rîul lethaic / Ca [...], ei volnici, să-nceapă trăirea“). Pasajul 
vergilian, deja citat de Bruno în Cabala calului Pegas, ar confirma 
ciclul reîncarnărilor sufletului, expresie a roții metamorfozei sau a 
universalei perindări. Dar Platon, mai înainte de Vergiliu, vorbise 
și el (Phaidros, 249 b; Republica, X 615 a) de o perioadă de o mie de 
ani (în care sufletul și-ar primi recompensa sau pedeapsa) între două 
încarnări succesive. Bruno sugerează aici tema obsedantă a literatu- 
rii milenariste, precum și previziunea astrologică, deja pomenită, a 
încheierii iminente a unui ciclu universal. Cu privine la reîncarna- 
rea pomenită de Platon, ea fusese interpretată de Ficino ca o alegorie. 
Bruno însă crede în ea cu o serioasă convingere, iar cum pentru el 

„lumea de dincolo“ nu există, răsplata sau pedeapsa pentru faptele 
săvârşite într-o existenţă se primește într-o existență succesivă, la fel 
de concretă și de materială. 

72. Apocalipsa, 20, 2-3. 

73. Este de remarcat că infinitatea materială (spaţială și temporală) 
preconizată de ontologia bruniană se răsfrînge aici într-o infinitate 
de măsuri ale timpului. Splendidă previziune! 

74. Doctrina conform căreia sufletele celor aleși urmează să ocupe 
locurile îngerilor căzuri aparţine Școlii din Alexandria și lui Origene. 
La acesta din urmă, atare doctrină este legată de credinţa conform 
căreia omul și lumea sensibilă ar fi fost create ca o consecinţă a căderii 
îngerilor. Începînd cu Sfintul Augustin această credinţă este scoasă 
în afara ortodoxiei. Dante, în Convivio, reia totuşi formula lui Origene. 
(M.A.G.) Pentru poziţia lui Bruno în această privinţă, v. nota 70. 

75. Bruno greşeşte atribuindu-i lui Plotin limitarea reîncarnării 
sufletelor. După M.A.G., această greşeală s-ar datora medierii produse 
de interpretarea pe care Ficino o dădea gîndirii plotiniene. 

76. Bruno revine aici la una dintre temele importante ale filozofiei 
sale, anume diferenţa între filozofi și teologi, prezentă încă din Cina 
din Miercurea cenușii şi devenită centrală în Cabala calului Pegas. 
Acolo, prin gura măgarului Onorio, se exprima o viziune radicală 
asupra eternei transformări și reîncarnări. Acolo ea caracteriza, fără 
deosebire, orice existenţă şi orice destin, deși, în infinita reluare a ciclu- 
lui, fiecare accident era unic și irepetabil. Aici, după Bruno, în aceeași 
privință, „limbajul“ filozofilor — care recunosc caracterul etern şi 
neschimbat al ciclului — și cel al teologilor — care insistă pe respon- 
sabilitatea individuală — sînt două moduri diferite de a privi aceeași 
unică viaţă a universului. Cum va spune mai departe, diferenţa între 
filozofie şi teologie rezidă, în esență, în publicul diferit căruia i se adre- 
sează unii și alții, teologii trebuind să „ţină în friu“ mulţimea prin 
ameninţarea cu pedeapsa eternă, în vreme ce filozofii (aşa cum spunea 
încă în Cina din Miercurea cenușii) se adresează filozofilor, adică unei 
elite exclusiviste care trebuie să-și ascundă gândirea de mulțimea vul- 
gară. La nivelul gîndirii însă, cele două domenii, al filozofiei şi al 
teologiei, se întrepătrund și se completează — ceea ce rezultă tocmai 
din experienţele simetrice ale lui Plotin şi Origene. Plotin, filozoful, 
vorbește ca toţi „marii teologi“, susţinînd că înălțarea și cobortrea 

sînt fenomene unice și nerepetabile, iar Origene se dovedește a fi 
un mare teolog tocmai pentru că a avut curajul de a vorbi ca toţi 
„marii filozofi“, afirmînd că, sufletul fiind nemuritor, în nenumă- 
ratele-i întrupări poate cunoaște mereu alte înălțări şi coboriri. 

77. În această privinţă referirea lui Bruno la saduchei (adepții 
sectei clericale mozaice favorabile elenismului, care, de fapt, negau 
nemurirea sufletului) este eronată. 

78. Este vorba despre cei nouă tineri imaginati în ultimul dialog, 
care, iniţial, se întrec între ei pentru a cuceri iubirea Giuliei. Cele trei 
trepte ale vederii pe care le cunosc cei nouă tineri gradează cele trei 
faze ale cunoașterii prin avîntul eroic: mai întîi viziunea, naturală, 
a frumuseţii omenești ca „umbră și urmă a frumuseţii divine“ (de 
sorginte neoplatonică); apoi orbirea în faţa divinității în sine; și în 
al treilea rînd, iluminarea, însemnînd contemplarea divinității ima- 
nentă naturii infinite. Experienţa celor nouă tineri poate fi privită 
atît ca un itinerar spiritual experimentat de Bruno însuşi, cît şi ca 
un model universal recomandat spiritului omenesc. 

79. Mitul vrăjitoarei Circe, care în Odiseea îl ademeneşte pe Ulise, 
împiedicîndu-l să-și urmeze călătoria, și îi transformă tovarășii în 
porci, este interpretat de Bruno, pe urmele lui Pitagora, ca simbol 
al eternei procreări, mînată de imboldul nesăţios, constitutiv mate- 
riei, de a trece continuu dintr-o formă într-alta. Figura Circei este așa- 
dar folosită de Bruno pentru a ilustra ciclul continuei perindări din 
natură în raport cu care se va defini experienţa avîntului eroic. 

80. Maga Circe se definește ca fiică a soarelui atît în alegoria 
accesibilă, prin care ea reprezintă forța naturii continuu generatoare, 
cît şi în cea mai înaltă, conform căreia materia (v. Despre cauză, prin- 
cipiu și unu) purcede în mod necesar, nemijlocit și infinit din cauza 
divină infinită (reprezentată de soare). 

81. Bruno foloseşte în favoarea demonstraţiei sale mitul antic după 
care, în lumea morţilor, sufletele pe cale să se reîntrupeze sînt silite 
să bea din rîul uitării. Am văzut în Cabala calului Pegas că Bruno 
contemplă și posibilitatea amintirii experienţelor din viețile anterioare. 

82. Ideea sufletului care se uită pe sine în materie şi astfel îşi pierde 
aripile care îl pot înălța spre divinitate venea de la Platon, fiind reluată 
apoi de Ficino. 

83. În universul infinit al lui Bruno contrariile coincid. (V. Despre 
cauză, principiu şi Unu.) 

84. Sensul gestului vrăjitoarei este următorul: deși legea schimbării 
este chiar miezul universalei metamorfoze, trecerea naturală de la o 
existență la alta este întîmplătoare și nu poate fi modificată din interior. 

85. Bruno face evident referire la cartea Genezei (1, 7), în care Dum- 
nezeu desparte apele de jos de apele de sus, primele însemnînd, conform 
exegezei alegorice tradiționale, lumea inferioară, supusă generării, 
degradării şi timpului (unde sufletul omului s-a pierdut, uitînd de 
originile sale divine), iar celelalte, lumea superioară eternă și incorup- 
tibilă. După M.A.G., Bruno ar adopta aici viziunea lui Origene 
asupra apelor superioare (ontologia lui Bruno refuzînd simbolistica 
tradițională a poziţiilor „sus/jos“) ca moment superior al iluminării. 

86. Exista într-adevăr opinia (prezentă în Macrobius, Porfirios, 
Ficino, cf. M.A.G.) că sufletele coboară din cer prin tropicul Racului 
dinspre constelația omonimă (cu alte cuvinte minate de instinctul 
selenar și vegetativ) și se înalță spre cer înspre constelația Capricor- 
nului (adică mînate de instinctul saturnian şi intelectual). 

87. loan, 4, 14. 

88. „Complet despărțite de restul lumii“ (Vergiliu, Egloga 1, 66). 
Cu această expresie Vergiliu se referea la britani, ceea ce face ca citatul 
să nu fie inocent. 

89. În mitologia greacă, soția lui Poseidon și deci stăpîna mărilor 
iar la Bruno, și alegorie a începutului tuturor lucrurilor și a divinității. 

90. Referire, prezentă şi în Cina din Miercurea cenușii, la rîul de 
foc sub care este figurat empireul. 

91. Bruno înţelege prin nimfe planetele dotate cu un suflet inte- 
ligent. Inteligența primă este divinitatea, imanentă universului infinit. 
Diana, în interpretarea pe care Nolanul o dă în aceste dialoguri, se 
va dovedi a fi tocmai acest infinit univers, icoană sau umbră a divi- 
nităţii care, în schimb, este lumină absolută și supremă ce nu poate 
fi privită direct. Diana inspiră contemplaţia solitară (în pustietăți), 
virtute asociată constelaţiei Capricornului, la rîndul său simbol al 
metamorfozei. (M.A.G.) 

92. Cea menţionată mai sus: frumuseţe, înţelepciune, adevăr. 

93. Bruno, în ontologia sa infinitistă şi dinamică, unde sufletul 
(eroic) nu are cum căuta infinitul în transcendenţă (ca la Platon sau 

la Ficino), ci într-o contopire cu universul material, transferă des- 
crierea paradisului suprapămîntesc al lui Ficino în experienţa inte- 
lectuală a imanenței. 

94. Cîntecul celor nouă orbi iluminaţi va căpăta, dezvăluie aici 
Bruno, semnificaţia alegorică a armoniei muzicale a sferelor, de tra- 
diţie pitagorică. Nu este prima dată că, pentru a-şi construi metaforele 
sau alegoriile, Bruno face recurs la imaginea tradițională a cosmosului 
pe care altminteri tocmai o distrusese. 

95. Înlănţuirea muzicii sferelor care creează armonia cosmică 
este ilustrată de înlănțuirea versurilor în cîntecul orbilor. 

96. Este vorba de aceeași coincidentia oppositorum lămutrită în 
Despre cauză, principiu și unu. 

97. Este cîntecul comun al celor nouă orbi (v. şi nota 588). 

98. Este, evident, vorba de Bruno însuși, iar cuvîntul este folo- 
sit probabil și pentru a marca alegerea limbii italiene, bine cunos- 
cută de Philip Sidney, pentru comunicarea propriei teorii filozofice 
revoluționare. 

99. Formulă de încheiere latină însemnînd „Rămiîneţi cu bine!“ 
sau „Fiţi sănătos!“. 

100. Așa cum ne-a obișnuit și în celelalte dialoguri, împănate și 
ele cu poezii, Bruno dovedeşte și cu acest prim sonet al volumului 
de față că foloseşte o metrică și un limbaj străine de canoanele petrar- 
chiste ale vremii şi apropiate mai degrabă de cele ale poeziei satirice 
și burleşti. În lucrarea de faţă această abatere, care, vom vedea, este 
uneori corectată, are în vedere și îndepărtarea ideologică exprimată 
deja explicit. 

101. Publicîndu-şi cartea în Anglia (Albion) și deci adresîndu-se 
iniţial unui public îndeobște englez și în mare parte feminin și de 
curte (să nu uităm că regină era Elisabeta I, o femeie), Bruno, după 
ce a terfelit înainte speța femeiască, simte nevoia acestei prudente 
palinodii și captatio benevolentiae. În esență acest sonet cu coadă, 
care precedă dialogurile, spune că doamnele din Anglia nu cad sub 
incidența batjocurii lui, deoarece ele nu sînt femei, ci zeițe. 

102. În original, „ca stelele pe cer“. M.A.G. pune în legătură 
cuvîntul stele cu Stella din Astrophel and Stella, caţonierul de factură 
petrarchistă scris de Sir Philip Sidney și închinat iubirii sale pentru 
Penelope Devereux, lady Rich (în poezie Stella). În felul acesta, pla- 
sind-o pe muza lui Sidney peste femeile muritoare, Bruno sugerează 

că și poeziile dedicate ei de către Sidney s-ar plasa deasupra modei 
petrarchiste, pe care el o critică fără milă. 

103. Cum se va vedea din ultimul dialog, Diana este asimilată 
reginei Flisabeta I. 

104. Cei doi interlocutori, protagonişti ai tuturor dialogurilor 
primei părți, sînt personaje istorice. Luigi Tansillo (1510—1568) a 
fost un mare poet, considerat şeful şcolii poetilor meridionali din Renas- 
tere. Și-a petrecut cea mai mare parte a vieţii în Regatul Neapolelui 
(inclusiv la Nola). A scris poeme cu tentă clasicizantă şi cu tematică 
filozofică, dar şi erotică și bucolică, în care dezvoltă o viziune perso- 
nală, idilică, asupra vieţii și naturii, la care îl îndemnau atît tempera- 
mentul său, cât şi educaţia şcolii napolitane. În ele vioiciunea şi 
varietatea expresiei, care traduc spontan trăirile sufletești, se îmbină 
cu o căutare a noului și a efectului care anunţă gustul baroc. Poemele 
lui Tansillo sînt adesea citate în operele lui Bruno. Personajul Tansillo 
exprimă aici punctul de vedere al lui Bruno și tot el, poetul, este 
însărcinat cu exegeza filozofică a poemelor tematice de aici ale lui 
Bruno, adică ale insului cuprins de avântul eroic. Cicada (forma latină 
a italienescului Cicala) este (după opinia lui G. Gentile și N. Spam- 
panato) Odoardo Cicala, ofițer în slujba regelui Spaniei (suveranul 
de facto al Regatului Neapolelui), cunoscut atît de Tansillo, cât și de 
tatăl lui Bruno. 

105. Expresia „avînturile eroice“ desemnează aici mai ales poe- 
mele tematice, adică poeziile lui Bruno-insul inspirat și cuprins de 
avînt (it. furore, gr. mania). Dar ordinea prezentării pe care o va face 
Tansillo porneşte de la anume avînturi, cele poetice, adică de la furor 
poeticus, nebunie divină la Platon, iar la Ficino, prima treaptă a pose- 
dării divine care va culmina în amor divinus. 

106. În original: mirt şi lauri. Ideea este că Muzele îl inspiră pe 
el, acum, cînd el suferă, mai mult decît au făcut-o cu alți poeţi care 
au cunoscut celebritatea. 

107. Seria de trei elemente din acest vers corespunde, în ordine, 
seriei din versul precedent: zeițele (Muzele) sînt societatea aleasă care 
îl inspiră pe poet, izvorul (este vorba de izvorul lui Hipocren, de la 
poalele muntelui Helicon, care a ţîșnit cînd calul Pegas a lovit cu copita 
în stîncă — izvorul este pomenit de Bruno şi în dialogurile precedente, 
precum și în comedia Lumînärarul) îi oferă hrana, iar muntele (Helicon, 

unul dintre lăcașurile Muzelor), adăpost. Trebuie observat că toate 
trei sînt legate de Muze și deci de inspiraţia poetică. 

108. În original: învăţ şi sporesc în frumuseţe. 

109. În original: în inimă, în suflet și în frunte: adică mă îmbo- 
găţesc în cele trei componente tradiţionale antice ale spiritului uman. 

110. Sensul — esenţial pentru acest dialog — este că inspiraţia 
poetică are puterea de a transfigura realitatea și a o ridica deasupra 
ei înseşi. 

111. În prezentarea pe care a făcut-o dialogurilor, Bruno dădea 
Muzelor interpretarea alegorică de expresie a intelectului divin. 

112. Este vorba de acea trindăvie care este otiu, linişte lăuntrică 
și răgaz, necesară creaţiei poetice, și nu de lenea obişnuită. 

113. Prin aceste rele Bruno se referea deja în Alungarea bestiei 
triumjătoare la erudiţii pedanţi, dogmatici și răuvoitori, pe care îi îm- 
părţea în umaniști, aristotelicieni şi teologi. Împotriva lor şi a valorilor 
lor răsturnate îşi propune Bruno să lupte pentru restaurarea adevă- 
ratei cunoașteri. 

114. Traducere liberă din Marţial, Epigrame, VIII, 56. 5. Sensul 
este că, acolo unde există mecenaţi generoși, nu vor lipsi nici poeţii 
mari. Nu este singurul loc în care Bruno se plinge de lipsa protec- 
torilor, într-o societate ca cea a timpului, cînd cultura trăia exclusiv 
din mecenatism. 

115. Este o afirmaţie importantă: anume că poezia se naște din 
filozofie, este ca o floare a unei plante mature, ceea ce explică în parte 
prezența fundamentală a poeziei în dialogurile de faţă. 

116. Prin această autocaracterizare Bruno se recunoaşte a nu fi 
înclinat spre un gen literar bine definit, ci spre un amestec sau, mai 
degrabă, spre o nonconformistă încălcare a hotarelor canonice. 

117. În aceste pagini se găsesc numeroase referiri autobiografice 
împletite cu reflexii filozofice care, împreună, schiţează treptele funda- 
mentale ale „conversiunii“ la poezie a Nolanului: la acea dată Bruno 
scrisese deja comedia Lumînărarul (de care se leagă mărturisirea cu 
privire la atracţia Muzelor artei dramatice) și totodată se dedicase stu- 
diilor filozofice. Apoi, referirea la cenzori priveşte în general excesul 
normativ al aristotelicienilor vremii, dar şi conflictul său personal cu 
profesorii de la Oxford (v. şi Cina din Miercurea cenusii). Dar afir- 
maţia cea mai importantă de aici pentru sensul general al dialogului 

este aceea, deja semnalată, că filozofia trebuie să preceadă poezia, 
este ca o premisă necesară a ei. 

118. În bună tradiţie platoniciană, Bruno sugerează că întâlnirea 
cu Muzele a fost un dar, graţie căruia a putut ieşi dintr-o stare de decă- 
dere. Alegerea poeziei în pofida lipsei protectorilor şi în pofida con- 
trolului rigid al cenzorilor sugerează urmărirea conştientă a unei 
experienţe unice, care îl va conduce pe filozof dincolo de propriile 
limite umane, şi este totodată și o declaraţie de poetică: ca la Platon, 
poezia sa izvorăște dintr-o inspiraţie divină, și nu este, ca la Aristotel, 
produsul imitatiei. 

119. Pluralităţii indivizilor şi talentelor îi corespunde, evident, 
o infinitate de experienţe poetice: și asupra acestui domeniu, al creaţiei 
poetice, se răsfrînge deja cunoscuta infinitate şi diversitate a lumii 
bruniene. 

120. Afirmaţie care, începînd cu perioada Renașterii, este mărul 
discordiei în disputele literare și artistice: dacă regulile precedă sau 
urmează marea creaţie. Bruno optează evident pentru a doua variantă 
(care va defini în genere toate curentele anticlasicizante): regulile sînt 
extrase din operele marilor autori şi ele pot servi numai la întelege- 
rea operei lor. Cu alte cuvinte, autorii își creează propriile reguli. 

121. Revenirea la formula horaţiană a îmbinării utilului cu plă- 
cutul în materie de artă poate fi socotită un compromis și un expe- 
dient; după ce a respins metodologia obiectivă aristotelică, Bruno 
trebuie să înfrunte dificultatea găsirii unui criteriu care să guverneze 
judecata de valoare. El începe (cf. G.B.S.) cu o tautologie (a intona 
versurile înseamnă a rosti poezia știind de la început că e poezie), 
pe care apoi încearcă să o echilibreze cu preceptul horaţian. 

122. Concepţia bruniană asupra poeziei și a actului creației poe- 
tice, care, urmînd linia platoniciană, sînt rodul invenţiei, al unei 
inspiraţii superioare lăuntrice, profund individuale şi subiective, și 
care reclamă o totală libertate de expresie, implică o reducere drastică 
a rolului criticii literare. Dimpotrivă, în viziunea lui Aristotel și a aris- 
totelicienilor, foarte prezenţi în vremea lui Bruno, îndeosebi la 
Oxford, arta fiind ten, rolul normelor și al criticii literare ca depo- 
zitară şi garantă a calităţii aplicării lor era foarte mare. Bruno, care, 
s-a văzut și în dialogurile anterioare, aspiră la o nouă ordine de valori 
în toate domeniile cunoașterii, creaţiei şi convieţuirii, aspiră și la 

readucerea criticii literare la locul pe care, după el, îl merită, adică inferior 
şi ulterior creaţiei artistice, de modestă codificatoare a posteriori. Elibe- 
rarea de aristotelism în poezie, ca şi în filozofie, însemna eliberarea 
de imitaţia şi repetiţia sterilă şi descătușarea puterii creatoare. 

123. În original: fescennini, adică versuri satirice şi obscene (inven- 
tate, după tradiţie, în Antichitate, în orașul etrusc Fescennia) și care 
în Roma antică se cîntau la nunți. Dar poezii de acest fel constitu- 
iau genuri mult gustate atît în Evul Mediu, cît şi în Renaştere. 

124. Tansillo citează aici un fragment din poezia lui Pietro Aretino 
Capitolo all Albicante. Aretino, personaj extravagant şi scandalos şi 
poet nonconformist, este citat de Bruno, nu numai aici, ca model 
de amestec al registrelor stilistice şi de încălcare a canoanelor petrar- 
chiste ale vremii. 

125. Cicada nu se va referi la Aretino, ci în mod generic la un 
prototip de poet inspirat, care înfrînge regulile şi se lasă purtat numai 
de inspiraţie. Aşa cum am mai spus, inspiraţia poetică, ca și elevația 
filozofică, este, după Bruno, privilegiul personalităţilor excepţionale, 
doar al unei elite a spiritului. 

126. Ideea, de antică tradiţie, a nemuririi care se cucereşte prin 
sacrificii în existenţa reală și efemeră capătă la Bruno o valență nouă 
din pricina ontologiei lui: conform acesteia, omul, ca orice altă formă 
de existenţă, este de fapt nepieriror, fiind o materie însuflețită aflată 
în continuă transformare; dar existența individuală, într-o formă 
anume, este irepetabilă, iar aceasta (lipsită de perspectiva unei trans- 
cendenţe, fie ea de matrice creştină sau neoplatonică) nu poate învinge 
moartea decît lăsînd o urmă, lăsînd adică o creaţie de valoare. 

127. Poet nu este decit insul atins de aripa divină, de furor divinus, 
care îl îmboldește spre o neobosită căutare filozofică (care este calea 
naturală, prin efortul minţii, și nu mistică) a divinității. De aici doar 
poate veni gloria lui, din eroicul avînt care e strict înlăuntrul lui, 
şi nu — cum spune imediat — din recunoașterea sau privilegiile venite 
din afara lui, aici sugerate de „mai-marii“ lumii. Şi nu e o întîmplare 
că printre aceștia Bruno insistă pe cei ce aparţin religiei și institutii- 
lor creştine. 

128. Traducere de C.D. Zeletin. Am modificat uşor doar ultimele 
două versuri (care în versiunea traducătorului erau: „Ci inima eroică 
şi bună / doar gîndurile mele mi-o-ncunună“) pentru a nu schimba 

ideea autorului. Ofer însă cititorului român şi frumoasa tălmăcire 
a acestui sonet, semnalată mie cu amabilitate de C.D. Zeletin, care 
îi aparţine lui Tudor Vianu (apărută în Gazeta Literară, nr. 12/mar- 
tie 1964, și reprodusă apoi în Tudor Vianu, Opere I. Scrieri literare. 
Antologie, note și postfață de Gelu Ionescu, ediție îngrijită de S. Alexan- 
drescu, M. Călinescu şi G. Ionescu, Minerva, Bucureşti, 1971, p. 63): 


Parnasul socotesc a-l fi găsit 

În mine însumi, astfel încît muze 
Doar propriile gîndiri le-am socotit 
Și mi-au fost martore şi călăuze. 
Sărmanii ochi plîngînd mi-au fost doar ei 
Izvoare-n Helicon curgînd pe stîncă 
Şi-n mine-aflai pe zei şi semizei, 
Cum e-a poetului chemare-adîncă. 
La ce-aș dori să fiu ştiut de regi 

Şi răsplătit de împărați şi papă? 
Menirea-n viață tu ţi-alegi 

lar faimă şi cinstiri nu mă adapă. 
Destul îmi e să cuget şi-am cuvînt 
Cununi doar să doresc de laur sfint. 


129. În tratatul său De magia, Bruno afirma că toate simţămintele 
derivă din două, iubire şi ură, care în fapt sînt unul singur, deoarece 
contrariile, cum am văzut, coincid. 

130. În original: „reuşeşte să mă ţintuiască“ — diferență sem- 
nificativă pentru explicaţia pe care o va da imediat Tansillo. 

131. Descriind înmugurirea avîntului eroic, Bruno propune o 
perspectivă total diferită de cea a retragerii în contemplarea senină 
și a îndepărtării de pasiunile omenești. Dimpotrivă, insul însuflețit 
de avîntul eroic se bazează pe pasiuni și se foloseşte de energia pe care 
o degajă lupta sentimentelor contrare pentru a forţa ciclul universalei 
prefaceri. 

132. Pasajul, plin de ecouri atît dinspre etica platoniciană și stoică, 
cît şi dinspre interpretările patristice ale Scripturilor, prezintă o deo- 
sebire semnificativă faţă de acestea: la temelia intensei concentrări 
care va izbuti să unească și să călăuzească spre țelul unic toate forțele 
discordante ale sufletului, nu se află nici raţiunea — ca la stoici, nici 


260 


credința — ca în textele patristice, ci avîntul voinţei. Doar printr-un 
continuu şi chinuitor act de voință se pot depăși ezitările intelectului. 

133. Referirea este la termenul latin scolastic intentie, care are 
în vedere scopul pe care voinţa, asistată sau călăuzită de intelect, și 
l-a fixat şi spre care tinde și pe care se căzneşte să-l atingă. (M.A.G.) 

134. Sfârşitul sonetului lămurește mai bine rolul care i se atribuie 
voinţei și intelectului: experienţa avîntului eroic înmugurește în inte- 
lectul țintuit în contemplarea „unicei frumuseți“ care îl cucerește: 
o condiţie însemnată, dar insuficientă pentru fericirea supremă urmă- 
rită de el. De aceea e necesar să facă apel la avîntul voinţei, cu acesta 
începe cu adevărat „vinarea“ obiectului divin. De la staza lucrării 
intelectului nu se poate ajunge la țelul final. Perfectiunea supremă 
se va naște numai din ruperea echilibrului static ce caracterizează con- 
templaţia: un proces pe care Nolanul îl descrie printr-o serie de meta- 
fore ale violenței (săgeata care ucide, focul care pîrjoleşte). În tratatul 
său De umbris idearum, scris la Paris înainte de dialogurile italiene, 
fericirea se atingea tocmai în liniștea contemplării intelectuale. (N.T) 
Dar între acea operă şi cea de față Bruno îşi precizase ontologia, iar 
din ea derivase întregul sistem de gîndire care se încheie aici. Expe- 
rienţa spre care tinteste avîntul eroic vine tocmai din noua concepţie 
a infinitei produceri de viaţă-materie şi ţintește infinitul adevăr cu 
preţul unui infinit travaliu. 

135. Ţinta sau raiul insului cuprins de avântul eroic este Binele 
absolut sau divinitatea însăși. În continuare se va preciza mai bine 
deosebirea dintre Binele sau Dumnezeu în sine (care va rămîne inac- 
cesibil) și Binele din oglindă, umbră, imagine sau zămislire, care, se 
va vedea, este tot unul (universul infinit şi omogen) și cu care conto- 
pirea erotică este posibilă. 

136. Este vorba de Cupidon. 

137. Exprimarea este și în original eliptică, numai că alături de „rea“ 
stă și epitetul „oarbă“: ambele se referă la reaua domnie a sorții — așa 
cum va explica mai departe Tansillo. 

138. Lipseşte primul vers al ultimei terţine a sonetului. 

139. Trebuie observat că sonetul urmează o temă predilectă a lui 
Petrarca, iubirea care produce scindarea sufletului în trăiri contrare, 
precum şi o serie de procedee specific petrarchești pentru o atare remă: 

acumularea și oximoronul; în ansamblu însă, lipseşte, în mod voit, 
marca de eleganţă și aulicitate a lui Petrarca. 

140. Revine aici deosebirea esenţială între iubirea eroică și iubirea 
obişnuită. Începînd de aici se va vedea că această deosebire ţine nu 
de excelența obiectului, nici de două forţe de atracţie diferite, ci de 
natura subiectului (a celui care iubeşte) la care iubirea se transformă, 
în funcţie de calităţile și capacitățile fiecăruia, în căutare a unor plăceri 
trecătoare sau în urmărire a adevărului suprem. 

141. Prin avântul eroic eroul se străduiește tocmai să se sustragă 
ordinii naturale, sorții. 

142. Există o afinitate intrinsecă între obiectul şi subiectul iubirii: 
experienţa avântului iubirii eroice nu se oferă oricui, ci numai celor 
care în infinita diversitate a formelor de existenţă din infinitul univers 
sînt în stare să afle un corespondent adecvat avîntului propriei voințe. 
În De vinculis Bruno vorbeşte despre o „co-dispoziţie“ a celui cucerit 
de iubire şi a cuceritorului. (N.T.) 

143. Sonetul îi aparţine cu adevărat lui Tansillo, Cantonierul, 
sonetul XXXII. 

144. Este vorba de monstrul mitologic care avea o sută de ochi. 

145. Tansillo, Cznronierul, sonetul VI. 

146. În textul original este vorba de rațiune. Iubirea este văzută 
ca o forță prin excelenţă iraţională pentru că rupe echilibrul şi conti- 
nuitatea pe care se bazează activitatea intelectuală. 

147. Revine diferenţa (de sorginte platonică şi neoplatonică) între 
iubirea carnală, amor ferinus, şi amor divinus. 

148. Ceea ce la nivelul existenței individuale poate părea o pură 
întîmplare, fără rost, își află rostul la nivelul continuei și marii trans- 
formări din universul infinit. 

149. Horaţiu, Satire, |, 1, 1-3. În original, citatul este dat în 
traducerea liberă în italiană a lui Bruno. 

150. Se va fi remarcat deja că dialogurile propun mai multe cate- 
gorii de sonete: anumite sonete, scrise de Bruno, sînt considerate 
ca aparţinînd insului care trăieşte experienţa avîntului eroic (în italiană 
Furioso): acestea constituie miezul tare al ideologiei dialogurilor și 
ele sînt apoi explicate pas cu pas de către personaje; există apoi sone- 
tele scrise tot de Bruno şi menţionate ca atare, dar care vin să ilustreze 
o situaţie deja în discuţie (este cazul sonetului de față); sînt apoi 

sonetele scrise de Tansillo şi citate de Bruno, care, am spune, adaugă 
un plus de culoare demonstraţiei. 

151. Imaginea îi aparţine lui Vergiliu, Eneida, VI, 552. Este vorba 
de porţile infernului, adică ale morţii, care n-ar rezista în faţa iubirii 
sau, după supoziţia lui M.A.G., de porţile lumii sublunare, care s-ar 
deschide în faţa iubirii, dînd astfel acces la sferele pure ale cerurilor. 

152. În original: se naşte, creşte, propășește şi domneşte pentru 
a vedea. 

153. Pentru păstrarea trinomului „cer-pămînt-infern “, important 
ca sens, traducerea a încălcat prozodia. 

154. Sensul este: cînd Amor săgetează inima. 

155. Chiar atunci cînd nu ucide. 

156. Sonetul, asemănător celui de la începutul dialogului Despre 
cauză, principiu şi unu, prezintă iubirea ca poarta de acces spre adevăr 
şi îi îndeamnă pe cei mulţi să nu-i limiteze înțelegerea la imaginea 
tradițională (reactivată de Marsilio Ficino și neoplatonicieni) a lui 
Cupidon, văzut ca un copilandru orb și neștiutor, imagine care, după 
Nolan, nu este altceva decît proiecția propriei neștiinţe şi orbiri. 

157. Tansillo continuă să explice ultimul poem tematic, drept care 
citatele sînt din acesta. 

158. Poetul se adresează soartei. 

159. Chipul iubitei. 

160. Cu o aceeași voinţă, cu o aceeași stăpînire (domnie), deși 
sînt doi: iubirea şi chipul (obiectul) iubit. 

161. Cele patru sînt lubirea, Soarta, Frumuseţea, Gelozia. 

162. Legată de reprezentările mitologice ale lui Eros-Cupidon, 
copilul înarmat cu arcul şi săgeata, identificarea iubirii cu o rană 
apare încă de la origini în lirica greacă. Începînd cu Origene, crești- 
nismul recuperează și el imaginea iubirii ca rană, transferînd însă la 
un nivel înalt spiritual această metaforă proprie imaginarului erotic 
(transferul este legat mai ales de exegeza Cînrării Cînrărilor). Cum 
s-a sugerat deja, Bruno preia atît metafora erotică, cît şi spiritualizarea 
ei, dîndu-le însă o semnificaţie fundamental nouă, anume activistă 
şi voluntaristă (rana ca efect al unei lupte și strădanii lăuntrice). 

163. Tot sonetul este construit pe antiteze, conform unui celebru 


model petrarchist. 

164. Thetis era în mitologia greacă fiica lui Uranos şi a Gheei, soţia 
lui Oceanos și mamă a Oceanidelor; ea reprezintă prin antonomază, 
apa, așa cum Vulcan, zeu al focului și metalurgiei, reprezintă focul. 

165. Traducerea acestui sonet îi aparţine lui C.D. Zeletin. Trans- 
criem însă şi tălmăcirea pe care i-a dat-o Tudor Vianu (v. nota 128): 


Insignele înaltului amor 

Le recunosc speranţe cînd îngheaţă, 
Dorinţi cînd se trezesc din somnul lor, 
Cînd pling și rîd, și cînd pe față 

Mi se citesc tristeţi și bucurii, 

Şi lacrimi curg și flacără nebună 
Se-aprinde-alăruri, încît ştii 

Că Tetis şi Vulcan pot sta-mpreună. 
Iubesc pe altul, însumi mă urăsc, 

În umbră mă cufund, cînd se ridică 
Pe stîncă dorul meu dumnezeiesc. 
De-a pururi fuge, pururea mi-e frică 
Să-l pierd cînd cred a-l fi găsit, și-oriunde 
Pe cât îl caut, tot mai mult se-ascunde. 


166. În Despre cauză, principiu și unu Bruno făcea diferența între 
materia unică şi mereu aceeași, care constituie substanța reală, 
autentică, a tuturor lucrurilor existente, și infinitele ei compuneri 
efemere, care constituie lucrurile concrete, mereu schimbătoare. 

167. „De se tem şi doresc, suferă şi se bucură, și închiși în tene- 
brele unei carcere oarbe nu zăresc cerul“ (/at.), din Vergiliu, Eneida, 
VI, 733-4. 

168. Bruno reia aici imaginea biblică din Geneză referitoare la 
arborele cunoașterii și la păcatul originar. În interpretarea dară de 
Sf. Grigore din Nazianz (N.T) pasajului biblic, Dumnezeu i-a oferit 
omului toate bunurile paradisului, inclusiv originara unitate a 
spiritului, ţinîndu-l departe de cunoașterea principiilor contrare care 
erau constitutive naturii lui. Dobiîndirea de către om a capacităţii 
de a deosebi contrariile a însemnat, conform exegezei patristice, pier- 
derea armoniei originare. Pornind de la această temă, Bruno răstoarnă 
interpretarea tradițională după care necunoașterea contrariilor ar fi 
fost o stare paradiziacă, anterioară păcatului, şi o pune pe seama pros- 
tiei și nesimțirii. E] dezvoltă ideea existenţei contrariilor, ca inerentă 

perpetuei transformări universale, atît la nivel ontologic (mai ales 
în Despre cauză, principiu şi unu), Cît şi gnoseologic (mai ales aici, 
unde face din ea un pasaj obligatoriu al efortului eroic de a realiza 
experienţa unităţii). 

169. Pasajul care urmează este profund marcat de ideile (şi de 
frazele) lui Erasm din E/ogiul nebuniei (N.T.). În dialogul precedent, 
Cabala calului Pegas, Bruno polemizase cu Erasm, asimilînd „nebu- 
nia“ erasmiană cu asinitatea. Aici poziţia lui Erasm va fi reevaluată: 
după contrapunerea frontală a „nebuniei“ și „înțelepciunii“, alegerea 
finală a efortului avîntului eroic va trece obligatoriu și conștient prin 
„nebunie“. 

170. Este vorba de dialogul filozofic brunian imediat anterior 
acestuia, unde refuzul mișcării este asemănat cu pierderea mîfinilor. 

171. Ecclesiastul, 1, 18. 

172. Cum s-a mai spus, Tansillo îl cunoscuse pe tatăl lui Bruno, 
mercenar în armatele angajate de viceregele spaniol al Neapolului. 
Dar referirea lui Tansillo atrage atenţia nu atît asupra acestui amănunt 
biografic, cît asupra identificării personajului cu vocea autorului. 

173. Forţa spirituală a înţeleptului vine din conștiința limitelor 
existenţei umane și a disproporției de netrecut între eternitatea divină 
(a universului material) şi soarta efemeră a omului. Efectul ei practic 
este moderaţia și autocontrolul. 

174. Bruno, îndeobşte antiaristotelician, reia aici preceprul măsurii 
de mijloc al eticii aristotelice, perpetuat ulterior de mare parte din 
tradiția antică. 

175. În original: nici de vîntul din sud, nici de cel din nord. În 
fața disproporţiei uriașe care desparte infinitatea divină a prefacerilor 
universale de efemeritatea lucrării omeneşti, înțeleptul reacţionează 
refugiindu-se în sine, unde își gestionează propriul echilibru 
interior, contemplînd cu seninătate eterna preschimbare a lucrurilor. 
Experienţa sa se plasează așadar în punctul în care contrariile coincid, 
în punctul unui echilibru indiferent. Se va vedea imediat că alegerea 
spiritului eroic este diametral opusă acestei „virtuţi“ a înţeleptului. 

176. Spre deosebire de tradiţia creştină și cea neoplatonică, în care 
iubirea divină este o virtute, iar iubirea animalică, un viciu, conform 
scalei univoce și stabile de valori, valabilă pentru amîndouă tradiţiile 
şi în acord cu universul, strict ierarhizat, aristotelico-ptolemeic-creștin, 

la Bruno, în urma omogenizării cosmosului, amîndouă pot deveni 
virtute sau viciu, în măsura în care păstrează sau înfrîng fragilul echi- 
libru între materialitate şi spiritualitate. Dar asta numai în ceea ce 
priveşte alegerea înțeleptului. Născut din ciocnirea continuă a unor 
pasiuni contrare, avîntul eroic este contrar liniștii și armoniei ce carac- 
terizează virtutea. Alegerea insului însuflețit de avîntul eroic se confi- 
gurează, de aceea, ca viciu, deoarece ea respinge „temperanţa “ și încearcă 
imposibilul: se cufundă în fluxul prefacerilor cosmice și încearcă să 
forțeze la maximum contrariile care structurează ordinea lumii, pentru 
a prinde, dincolo de contrarii, unitatea originară și divină. 

177. Ideea se regăsește și în dialogurile cosmologice și este accep- 
tată de la Aristotel. Ce este mai important aici ni se pare a fi însă 
paralelismul fățiș între condiţia avîntului eroic și alcătuirea cosmo- 
sului brunian. Născut din ciocnirea continuă a unor pasiuni contrare, 
avîntul eroic este contrar liniștii şi armoniei ce caracterizează virtutea. 

178. lamblichos din Calcis (c. 283—c. 330), filozof grec, fondator 
al Şcolii siriene a neoplatonismului. 

179. „Cel ticălos nu are sufletul în pace cu sine însuşi: drept care 
nu se simte bine nici cu sine, nici cu alţii“ (/4£.). Bruno îi atribuie 
greşit această frază lui lamblichos; el citează din memorie și inexact 
un pasaj aparţinînd de fapt comentariilor lui Proclos la Alcibiade de 
Platon. (M.A.G.) 

180. În original: asemeni lui Ixion sînt silit să fug și totodată să 
mă urmăresc. Ixion, personaj pomenit de Ovidiu în Metamorfoze, 
IV, 461, era condamnat să fie în același timp urmăritul și urmăritorul. 

181. Sonetul acesta, în formă teatrală, constituie cel de al treilea 
poem tematic al acestui dialog. 

182. Sînt primele două versuri din al patrulea sonet tematic al dia- 
logului al cincilea din partea întîi. 

183. Cum declară el însuși, sursa acestor consideraţii este cea 
platonică și neoplatonică, dar ele se colorează îndată cu tenta specifică 
ontologiei bruniene: într-un univers infinit, popular cu existente și lumi 
individuale infinit de variate, şi speciile de iubire se multiplică în infinite 
combinaţii, în funcţie de caracteristicile și alegerile indivizilor. 

184. În comentariul său la Bancherul lui Platon, Ficino afirmase 
și el că numai sufletele capabile să se sustragă ademenirii frumuseţii 
sensibile pot primi „avîntul eroic“. (N.T.) 

185. În vreme ce, conform categoriilor neoplatonismului, cel prece- 
dent era amor divinus, cel de acum este amor humanus, propriu oame- 
nilor activi. Aici Bruno nu denigrează acest tip de iubire, cum o făcuse 
în introducere (Petrarca fiind campionul absolut al acestui tip de iubire), 
unde ţinta lui era să discrediteze poezia de inspiraţie petrarchistă. 

186. Citat din Ariosto, cel mai mare poet al Renașterii, care a trăit 
și a scris la Ferrara, din marele său poem cavaleresc Orlando furioso, 
XXIV, 1. 

187. Bruno reia aici temele neoplatonice, dezbătute și de Ficino 
în comentariile lui la Platon, ale opoziţiei dintre „extaz“ și „pornirea 
animalică” și diferenței între concentrarea rațională și raptusul divin. 

188. În Cabala calului Pegas Bruno etichetase această categorie 
de inspirați, reprezentată în primul rînd de apostoli, sub numele de 
„asinitate sfântă“ şi o nimicise cu sarcasmul său, ea fiind, după el, exem- 
plul cel mai complet al pasivităţii şi îngenuncherii rațiunii umane. 
Aici, deşi renunţă la sarcasm, Bruno, după ce a făcut deosebirea între 
extazul divin şi delirul de joasă speță, animalic, va face îndată deose- 
birea între raprusul divin — care nu premiază meritul, ci vine ca un 
dar nemeritat acordat unor săraci cu duhul — și iluminarea cucerită 
prin truda raţiunii și care vine să premieze efortul individual, superior 
și neîntrerupt. 

189. Spre deosebire de măgarul din nota (şi opera) precedentă, 
care era un recipient al spiritului divin, insul însufleţit de avîntul eroic 
are, pe lîngă caracteristicile intelectuale importante și înnăscute, acti- 
vismul și voluntarismul. 

190. Bruno e mult mai prudent aici decît în Cabala calului Pegas, 
căci, cum bine se vede, Tansillo nu răspunde fățiș la întrebare, părînd 
că îl lasă pe Cicada să hotărască singur. În realitate, se simte clar unde 
înclină el balanţa: în omul locuit de divinitate, ca un recipient, nu 
se exprimă excelența omului, ci tocmai prăpastia care îl separă pe om 
de divinitate; și invers, deși nu poate să atingă cu adevărat divinul, 
insul din a doua categorie ajunge să împingă experienţa pînă la limita 
ultimă a umanităţii, să facă proba excelenţei acesteia, așa încît devine 
divin el însuși, prin propriul efort şi propria voinţă. 

191. Şi la Ficino pornirea animalică (furor ferinus) îl scufundă 
pe om în materialitatea lui, unde el uită de sine, pierzînd din vedere 

adevărul. Dimpotrivă, furor divinus îi aminteşte mereu omului de 
adevăr şi îl înalță la el. (M.A.G.) 

192. Este vorba de „bila neagră“, încă din Antichitate conside- 
rată responsabilă de melancolie şi de caracteristicile psihice şi com- 
portamentale ale temperamentului melancolic. Pe urmele lui Ficino 
(M.A.G.) Bruno crede că ar exista o legătură naturală între furor ferinus 
şi melancolie; şi dimpotrivă, nu există nici o legătură între ea şi furor 
divinus, care nu e o consecință a alcătuirii trupeşti și naturale a ființei 
umane. 

193. În mitologia antică, prin această divinitate se înţelegea 
Necesitatea. 

194. În Despre infinit, univers și lumi, Bruno insistase asupra legă- 
turii dintre viaţă şi armonie. Fiecare existență individuală este un echi- 
libru, o armonie de elemente şi tendinţe. Stricarea, fatalmente necesară, 
a acestui echilibru duce la degradarea acelei existenţe individuale și 
la treptata ei prefacere în altceva. 

195. Tema platonică a purității originare și naturale a sufletului 
(pe care creștinismul o asimilase stării paradiziace anterioare păca- 
tului originar) este reluată de Bruno, cu insistență însă pe interpre- 
tarea ei ca țintă, și nu ca punct de pornire a experienţei cunoaşterii. 

196. Tot acest pasaj, ce priveşte armonizarea omului cu cosmosul, 
reia formulări ale lui Plotin, Enneade. (M.A.G.) 

197. Proteu era în mitologia greacă o divinitate marină care avea 
harul de a-şi schimba forma după plac. Proteu, ca şi Circe, reprezintă 
la Bruno metamorfozele sufletului în sînul materiei și totodată ava- 
tarurile produse de furor ferinus. 

198. Este vorba de vicii, care înlănţuie sufletul de trup. Înălţarea 
sufletului e nu doar o iluminare intelectuală, ci și o purificare morală 
şi o apropiere de frumuseţea sublimă. 

199. După M.A.G., aici Bruno ar face o analogie între sufletul 
individual şi armonia celor nouă sfere cerești, pe care Renașterea le 
asocia celor nouă Muze guvernate de Apollo. Odată intrat în rezonanță 
cu această armonie cosmică, cel însufleţit de avîntul eroic nu se mai 
poate abate realmente de la ea. 

200. Continuînd o temă anunţată în A/ungarea bestiei triumfă- 
toare, în care magia era privită drept cel mai eficace instrument pentru 
a sesiza divinitatea ascunsă în realitatea sensibilă, avîntul eroic se 
configurează ca formă supremă de magie, întrucît el află codul de 
citire al rînduielii divine ascunsă sub similitudinile lucrurilor. 

201. Este motivul, recurent nu doar în filozofia, ci şi în arta Rena- 
şterii, al amorului sacru și amorului profan. Bruno îl readuce în 
discuţie pentru a accentua cît de anevoios este drumul pe care îl are 
de străbătut insul însufleţit de avîntul eroic, sfâşiat mereu între iubirea 
pentru frumuseţea sensibilă și aspiraţia spre necunoscuta şi incognos- 
cibila frumuseţe divină. Perspectiva este o experienţă chinuitoare, 
în care limitele intelectului — învins de „abisul“ divinității — sînt conti- 
nuu depășite de avintul dorinței. 

202. M.A.G. observă că deși aici Bruno face o distincţie între 
umbră și oglindă, în vreme ce în alte dialoguri ele apar ca sinonime, 
ele nu pot fi, și aici, decit tot sinonime: căci şi una și alta nu pot denumi 
la el decît natura una şi infinită. Poate doar ca umbra să sugereze 
mai bine multiplicitatea și pluralitatea inerentă naturii, de aici ima- 
ginea slujnicelor (la plural) care sînt umbrele stăpînei (unitatea). 

203. În tradiția medievală, licorna, animal fantastic întruchipînd 
castitatea și iubirea castă, nu putea fi îmblinzită decît de o fecioară, 
drept care în majoritatea reprezentărilor iconogyrafice ea se odihneşte 
la sînul unei frumoase tinere. Cele trei animale alegorice, fluturele, 
cerbul, licorna, prezente fie în poezia de dragoste de manieră petrar- 
chistă (fluturele), fie în simbologia creștină (cerbul și licorna) sînt 
folosite de Bruno pentru a reprezenta caracterul distructiv al dorinței 
inconștiente. Spre deosebire de ele, eroul lui Bruno este deplin con- 
știent de dorinţa sa și de riscurile experienţei extreme în care se lansează, 
totuși, cu toată pasiunea şi convingerea. 

204. Traducerea acestui sonet îi aparţine lui C.D. Zeletin, la care, 
pentru a rămîne la sensul originalului, am modificat versul 5 („Licorna 
fuge înspre golf — orbete“), versul 9 („Cum dulce-mi este lîncezirea“) 
şi versul 13 („Eterne contrazicer le-or să-mi fie“). Iranscriu în conti- 
nuare şi tălmăcirea, mult mai liberă, dar frumoasă, dată de Tudor 
Vianu acestui sonet (v. și nota 128): 


Zburdalnic fluture nu ştie 

Că-l mistuie lumina ce iubeste, 
Nici cerbul la izvor cînd se îmbie 
Nu simte vînătorul că-l pîndeşte. 
Prin dulci alei licorna a pășit, 

Nu bănuiește laţul ce-o va stringe; 
Dar eu cunosc cui sînt făgăduir, 

Izvorul ştiu că-l voi roși cu sînge. 
Mi-e cunoscut arcanul trădător 

Și rugul ce va consuma îndată 
Nebunul ins cu firea-i blestemată. 
Cum aș putea porni pe-un alt pripor 
Cînd însăși întocmirea mea cuprinde 
Săgeata, ștreangul, torţa ce aprinde. 


205. În Cina din Miercurea cenușii Bruno observase că temeiul 
oricărei atracţii, oricărei mișcări de apropiere, este dorinţa de a pre- 
zerva întruparea prezentă, de a se conserva. Urmînd acest raţionament 
(lucru impus de concepția unitară a dialogurilor italiene), rezultă că 
avîntul eroic merge împotriva naturii, adică împotriva forţelor care 
structurează existenţa naturii. 

206. Saturn este zeul roman corespunzător zeului grec Cronos 
(adică timpul), care își devora propriii fii. Cronos reprezintă, în cos- 
mologia tradițională din vremea lui Bruno, cea aristotelico-ptolemeico- 
creştină, timpul care macină orice existenţă în lumea „sublunară“, a 
celor patru elemente, supusă schimbării şi morţii. Conform acelei 
cosmologii, exista însă și o lume a celei de a cincea esențe, nesupusă 
schimbării, deci eternă şi perfectă. În noua și revoluţionara cosmo- 
logie bruniană, această diferență nu mai există, totul în univers fiind 
etern, în materialitatea sa primară, precum și în divinitatea care o 
animă pe aceasta, și totul fiind supus transformării, în formele con- 
crete, individuale şi irepetabile ale existenţei. Răul relativ la care se 
referă aici Bruno privește viziunea limitată, a individualului, supus 
timpului; opinia curentă nu depășește această viziune și nu vede mai 
departe de suferinţa și cazna imediată. Binele absolut spre care aspiră 
insul însuflețit de avîntul eroic priveşte viziunea generalului și eter- 
nului; de aceea el poate trece dincolo de suferinţă — printr-un efort 
intelectual și volitiv. 

207. Conform tradiţiei platoniciene, sufletul este mereu înlănțuit 
(de lanţurile care priponesc prizonierii, în „mitul peșterii); în inter- 
pretarea neoplatonică (a lui Ficino), sufletul are o mișcare dublă și 
contrară, spre multiplicitare și spre unitate. La Bruno drumul spre 
unitate trece obligatoriu prin multiplicitate, căci unitatea există, ca rea- 
litate concretă, numai în multiplicitare, iar efortul eroic constă tocmai 
în parcurgerea drumului invers, de la multiplicitate la unitate. 

208. Sonetul îi aparţine cu adevărat lui Tansillo (Cantonierul, I). 

209. În original, aici apare încă un cuvînt, onesta, care are un sens 
complex, de „cinste“, dar și de „demnitate, probitate, modestie“ — 
toate la un loc: Tansillo spune, de fapt, că frumusețea îl arde și onesta 
îl leagă. 

210. Sensul este: frumuseţea mă arde cu un foc atît de nobil şi 
onesta mă leagă cu un laţ atît de minunat, încît ajung să iubesc 
dogoarea focului și laţul și să nu caut să mă liberez de foc prin ger, 
nici să mă dezleg din laţ. Apoi se continuă cu jocul contrariilor, am- 
bele dorite de sufletul care cunoaște iubirea. 

211. Aici are loc o cotitură: iubirea de care vorbeşte Tansillo (și 
Bruno) este atît de înaltă și complexă, încît ea depășește stadiul de 
sentiment („patima se-alină “) și se sublimează în meditaţie filozofică. 

212. Irăită cu intensitate și sublimată în gîndire, iubirea își ur- 
mează calea dincolo de voinţa celui care iubeşte, iar trupul lui ( „umbra“ 
şi „cenușa ) nu poate decît să se supună acelui avînt. 

213. Întreg acest pasaj rostit de Tansillo urmează îndeaproape 
comentariul lui Ficino la Bancherul lui Platon. (N.T.) 

214. Așa cum am mai arătat, în aceste dialoguri o serie de poeme 
sînt atribuite lui Bruno (indicat sub eponimul Nolanul), iar altele, 
insului însufleţit de avîntul eroic. Numai acestea din urmă constituie 
teme care sînt apoi explicate pe larg de interlocutori. Poezia de faţă 
este un madrigal. 

215. Termenul, în italienește, este în continuare furore — esenţial 
pentru întreaga teorie desfășurată în acest dialog. 

216. Cum am mai arătat, există o corespondenţă esenţială între 
cel ce iubește şi obiectul iubit, indiferent la ce nivel se situează iubirea. 

217. M.A.G. presupune că, în mod nedeclarat, Bruno introduce 
cu sonetul următor cel de al doilea „poem tematic“ și prin urmare 
sonetul trebuie atribuit celui însuflețit de avîntul eroic. 

218. Bruno se foloseşte aici de terminologia scolasticii, după care 
speta este imaginea pe care sufletul şi-o făurește despre un obiect, în 
vreme ce speța inteligibilă este ideea generală, abstractă, pe care inte- 
lectul activ şi-o făureşte pe baza imaginilor sensibile și care repro- 
duce obiectul în esenţa lui. (M.A.G.) Diferenţa este, popular vorbind, 
aceea dintre percepţie și concept. Bruno insistă din nou asupra nece- 
sităţii de a depăși cunoaşterea superficială oferită de simţuri pentru 

a intra în profunzimea experienței intelectuale care se ascunde în 
adîncul relației de iubire. 

219. Nici un obiect perceptibil, nici vreo reprezentare a lui. 

220. Sugestia paulină (Z Corinteni, 13, 12), care exprimă ideea că 
nu e posibil (nici chiar pentru insul cuprins de avântul eroic) să acceadă 
la Dumnezeu, ci numai la o imagine a sa, e reluată la Bruno odată 
cu tema importantă din dialogurile cosmologice privind disproporţia 
de neînvins dintre infinit şi finit. 

221. Tansillo atinge aici tema centrală a avintului eroic, aceea 
a contopirii intelectului cu lumina (obiectul divin reprezentat ca speţă 
inteligibilă) care produce acea żthéosis, îndumnezeirea celui cuprins de 
avîntul eroic. Despre contractio, contragerea, sorbirea divinității în cen- 
trul sufletului, Bruno se referă și în Sigillus sigillorum. (M.A.G.) 

222. Cum am mai văzut, Bruno face adesea referire la imaginarul 
cosmologic comun din vremea sa, după care universul este acea struc- 
tură de sfere concentrice și ierarhizate, unde Pămiînrul ocupă poziţia 
cea mai de jos (în spaţiu). În cosmologia bruniană o asemenea expresie 
ar fi însă fără sens. 

223. Bruno pare ambiguu în ceea ce priveşte contactul insului 
eroic cu divinitatea: pe de o parte, se pare că Divinitatea ca atare nu 
poate fi nici cunoscută, nici atinsă, pe de alta, eroului brunian i s-ar 
permite totuși acest contact (în acest pasaj Bruno reproducînd 
aproape ad litteram cuvintele Sf. Pavel, I Corinteni, 13, 12). Exegeţii 
consideră că această ambiguitate s-ar explica prin faptul că Bruno, 
interesat de afirmarea caracterului natural și rațional al excepţionalei 
experienţe eroice pe care o propune, vede contemplarea divinității 
și contopirea cu divinitatea ca fiind realizabile numai în imagine. 
(M.A.G.) 

224. Bruno vorbise deja în Despre cauză, principiu şi unu despre 
suflet ca despre principiu formator intrinsec și cauză eficientă extrin- 
secă, reluînd într-adevăr o formulare a lui Plotin (Enneadele, IV, 3. 
24. 21 şi urm.), în traducerea și interpretarea lui Ficino. 

225. Bruno face aici aluzie la distincţia aristoteliciană între infi- 
nitul în act (care pentru Bruno este și Dumnezeu, și chipul său, adică 
universul material infinit) și infinitul ca potenţă — care este „țelul“ 
avîntului eroic. 

226. Referire la Jaia, 26, 8, care în versiunea românească sună astfel: 
„Sufletul nostru suspină după Numele tău și după pomenirea ta“. 

227. „Ochilor mei le slăbeşte vederea privind în sus“ (/z£.), Isaia, 
38, 14, care în versiunea românească sună astfel: „Ochii-mi privesc 
topiţi spre cer.“ 

228. Averroes face această afirmație în Proemium la Fizica lui Aris- 
totel, iar Aristotel însuși, în mai multe scrieri (Etica nicomabică, Meta- 
fizica, Protrepticul eic.). Combătută de ortodoxia religioasă, această 
viziune asupra atingerii fericirii este profund concordantă cu filozo- 
fia lui Bruno, altminteri critic coroziv al lui Aristotel. 

229. Bruno subliniază din nou caracterul filozofic şi natural, străin 
de religie şi revelaţie, al experienţei pe care o preconizează. Ca și Pico 
della Mirandola, Bruno remarcă aici convergenţa doctrinei averroiste 
referitoare la desăvirşirea umană, atinsă prin unirea cu intelectul uni- 
versal agent, și a doctrinei platoniciene și plotiniene. (M.A.G.) 

230. Aşa cum afirmase și în Cina din Miercurea cenușii, Bruno 
opune fericirii promise tuturor de către Cristos, adică întregii turme 
de credincioși doar în virtutea credinței ei (sfinta asinitate batjocorită 
în Cabala calului Pegas), o doctrină a fericirii care poate fi obținută 
numai printr-un efort voluntar, susținut și individual care să permită 
înălțarea prin propriile forţe pînă la divinitate, graţie avîntului eroic. 

231. Este vorba din nou de fiul lui Dedal, care şi-a aflat moartea 
zburînd prea aproape de soare. 

232. Sonetul îi aparține cu adevărat lui Tansillo (Cznzonieru/, III). 
E] reia în parte tema și imaginile unuia dintre sonetele proemiale din 
Despre infinit, univers şi lumi. 

233. Evident analiza continuă pe ultimul poem tematic al insului 
eroic. 

234. Bruno se referă, evident, la imaginea celebră prin care Plaron 
(și după el și Plotin) înfățișează (în Republica, VII) cunoașterea umană. 

235. Bruno reia aproape ad litteram aici un pasaj din comentariul 
lui Ficino la Enneadele lui Plotin. (M.A.G.) 

236. Revine imaginea sufletului prizonier al trupului și cufundat 
în trup, care, cînd e pradă avîntului animalic, uită parcă de sine şi pare 
beat — așa cum se întîmpla cînd vrăjitoarea Circe își îmbăta oaspeții. 

237. Avîntul eroic nu este uitare de sine, ci, dimpotrivă, este o 
trezire şi o anamneză. 

238. Loc comun al filozofiei platoniciene și al doctrinei creștine, 
folosit şi de Ficino. 

239. Este al treilea poem tematic din acest dialog, inspirat aproape 
în totalitate de Ovidiu, Metamorfoze, VI, 103 şi urm. 

240. Este vorba de Jupiter. Ca și în A/ungarea bestiei triumfătoare, 
în multiplele lui metamorfoze bestiale, Jupiter semnifică cobortrea 
sufletului în dragostea trupească şi în viciu. Spre deosebire de această 
degradare a divinului în bestial, experienţa pe care o propune Bruno 
este o metamorfoză ascendentă, dinspre o existenţă inferioară spre 
îindumnezeire. 

241. Metamorfozele lui Jupiter pentru a realiza copularea cu muri- 
toare sau zeițe sînt, cum spuneam, inspirate lui Bruno de Metamor- 
fozele lui Ovidiu. Danae a fost fecundată de Jupiter transformat în 
ploaie de aur; pentru a o seduce pe Alcmena, Jupiter a luat chipul 
soţului ei, Amphitrion; Antiope a fost fecundată de Jupiter întruchi- 
pat în satir; Leda, de zeul transformat în lebădă; Dolida (în forma 
corectă „Deoidea“, adică cea coboritoare din Deo, adică din Deme- 
ter) este Persefona, sedusă de Jupiter, tatăl său, transformat în șarpe; 
surorilor lui Cadmos Jupiter li s-a arătat în chip de taur alb, răpind-o 
şi seducînd-o dintre ele pe Europa. 

242. Cu excepţia celei referitoare la Mercur, și aceste prefaceri bes- 
tiale sînt luate tot din Metamorfozele lui Ovidiu. 

243. Reapare explicit tema roții metamorfozei, anunțată deja în 
Lămurire. Conform cosmologiei bruniene, mișcarea acestei roți este 
continuă, perindarea, adică atît înălţarea, cît și coborirea, este ciclică 
și inevitabilă, viziune care se îndepărtează atît de ascensiunea spiritului 
spre Unul preconizată de Platon, cât și de ascensiunea sufletului spre 
Dumnezeu din doctrina creştină, în ambele mișcarea sufletului fiind 
într-un singur sens, de desprindere de materialitate și de înălţare, 
şi deci ireversibilă. 

244. Tot acest pasaj este inspirat din Enneadele lui Plotin comen- 
tate de Ficino. (M.A.G.) 

245. Deoarece sufletul acţionează conform propriei naturi, în lucra- 
rea lui libertatea şi necesitatea coincid. (N...) 

246. Enneadele IV, 4 şi 5. 28-31. 

247. Bruno rezumă aici magistral doctrina neoplatonică a centra- 
lirăţii sufletului (sau raţiunii) pe scara fiinţei, și dinamica sa ascendentă 
și descendentă. Unele pasaje de aici coincid 4 Za lettre cu unele pasaje 


din Ficino şi Plotin. (M.A.G.) 

248. Aşa cum scrisese în A/ungarea bestiei triumfătoare, nivelul 
adevărului absolut îi este străin şi inaccesibil omului. Bruno, prin 
cuvintele de aici ale lui Tansillo, subliniază de fapt încă o dată că eroul 
înfățișat de el forțează imposibilul. 

249. Trad. de C.D. Zeletin. Referirile ulterioare punctuale ale lui 
Bruno la imagini alegorice din sonet ne-au impus modificarea celui 
de al doilea catren. În traducerea originală el suna astfel: 


Văzu divinul cît şi muritorul 
Scăldindu-se în iezerul albastru, 
Diana! Purpuri, aur, alabastru! 
Şi deveni vînat el, vînătorul! 


Prezentăm în continuare şi tălmăcirea dată de Tudor Vianu (v. nota 
128) acestui sonet celebru — central pentru sensul acestui ultim volum 
al ciclului operelor italiene bruniene: 


Ducîndu-şi cîinii lui la vînătoare 
Acteon a găsit destinu-n drum: 

Pe căi abrupte şi ocolitoare 

Urme de pradă că se-ntreabă cum 
Ce-i muritor divin e totodată, 

Cînd vede trup din unde, cizelat, 

În aur, fildeș, marmură curată — 

Și vinărorul deveni vînar. 

Copoii-n lanţu-i nu-i mai stăpînește, 
La semnul Dianei ei s-au azvirlit 

Pe Acteon să-l sfişie cîineşte. 

O, cugete al meu prea chinuit, 
Înaltele gînduri le-avînt spre stele, 
Dar împotrivă-mi vin și mor prin ele. 


250. Vînătoarea ca alegorie a căutării înțelepciunii și cunoaşterii 
vine de la Platon (Phaidon, 66 c). În această interpretare a mitului 
lui Acteon, Bruno putea să se fi inspirat din faimoasa şi bine cunos- 
cuta în epocă operă a lui Pietro Bembo, Asolani, în care autorul inter- 
pretează ogarii vinătorului mitologic ca fiind propriile lui gînduri și 
presupune, așa cum făcuse și Petrarca mai înainte, că personajul, în 
această vînare a cunoașterii, ştie bine că se îndreaptă spre moarte — 
interpretare diferită de cea sugerată de litera Metamorfozelor ovidiene. 

251. Formidabila experiență a cunoașterii pe care o preconizează 
Bruno presupune neapărat colaborarea intelectului cu voinţa. Bruno 
urmează și aici linia lui Ficino, care (în Theologia platonica, XIV, 10 — 
N.T.) se referea și el la puterea transformatoare a voinţei, care preface 
individul în obiectul dorit: într-adevăr, numai datorită copoilor puter- 
nici ai voinţei, Acteon se va putea transforma, se va putea preface 
în adevărul pe care îl urmărește. Ca și la Ficino, deși drumul sufletului 
spre beatitudine este asigurat doar prin colaborarea intelectului cu 
voinţa şi cu iubirea, dintre cei trei termeni, voinţa este o torţă care 
precedă și luminează calea intelectului. Prin aceasta, încă o dată, 
experienţa avîntului nolan se opune frontal orbirii şi pasivităţii carac- 
teristice revelaţiei mistice. I.PC. dă o foarte frumoasă interpretare 
a sonetului, punînd accentul pe valoarea mnemotehnică, special 
urmărită de Bruno, a fiecărei imagini şi a sonetului în ansamblu. 

252. Tema adevărului care trebuie căutat în locuri inaccesibile 
și necercetate este explicită la Pitagora, la Platon (Phaidon, 66 b) şi 
în literatura patristică (Sf. Ambrozie, Sf. Ieronim etc.), așadar, la Bruno 
sosește dintr-o lungă tradiţie. (N.T.) 

253. Este vorba de litera „Y“, trasată după grafia antică, cu braţul 
din stînga aproape vertical și cu braţul din dreapta puternic flexat 
în jos: după Pitagora, aceasta era imaginea cea mai sugestivă (din 
mitul lui Hercule ajuns la răscruce) a drumului bifurcat care i se 
oferă spiritului, obligat să aleagă între calea anevoioasă a virtuţii şi 
calea mult mai dreaptă și ușoară a viciului. La Bruno, care se referise 
la simbolul pitagoreic și în De umbris idearum (R.S.), rătăcirea lui 
Acteon prin pădure (nepremeditată la Ovidiu) devine o alegere con- 
știentă tradusă într-o străduință voluntară a eroului cunoașterii. 

254. Imaginile elaborate de intelect. 

255. Afirmaţie importantă prin care Bruno se depărtează de rădă- 
cinile ficiniene ale acestui dialog; în perspectiva ontologică ficiniană, 
profund marcată de dogma trinitară, figura lui Cristos, om și Dum- 
nezeu, dovedeşte că eternul și trecătorul pot fi simultan prezente în- 
tr-un același subiect și garantează totodată succesul acţiunii spiritului 
condus de voinţă. Bruno, dimpotrivă, pornind de la convingerea fermă 
în disproporţia dintre finit şi infinit, așadar în imposibilitatea omului 
de a se uni total cu absolutul divin (la Bruno există o reciprocitate: 
nici omul nu se poate îndumnezei deplin, după cum nici Dumnezeu 

nu se întrupează deplin), avîntul eroic are totdeauna un rezultat incert. 
Prin asta e cu atît mai eroic. 

256. Referire la Geneza 1, 6-7, şi, mai general, la universul 
(Diana) oglindă și producţie (lucrările) infinită şi omogenă a divini- 
tăţii. (M.A.G.) 

257. Cum s-a mai spus, contemplarea eroului brunian nu ajunge 
la divinitatea în sine (Apollo), ci la lucrarea acesteia (căreia totuși 
divinitatea îi este imanentă), anume universul ca întreg infinit desfă- 
șurat (Diana). 

258. În original, termenul folosit de Bruno este „subiect“, în sen- 
sul său de obiect al cunoașterii. 

259. Sensul termenului fgura este aici, credem, cel medieval creș- 
tin de sorginte platonică, de imagine imperfectă și trecătoare a unui 
prototip perfect care se află în lumea eternă (a lui Dumnezeu sau a 
ideilor). 

260. Parantezele rotunde îi aparţin lui Bruno însuși și ele subli- 
niază, credem, caracterul facultativ al replicii lui Cicada, Bruno vrînd 
parcă să indice că accentul trebuie să cadă pe cuvintele rostite de 
Tansillo (şi pe rolul voinţei). 

261. Temă recurentă în mistica creștină și în textele lui Ficino. 
(N.T) 

262. Diferenţa între intelect, care transfigurează percepţia, o reela- 
borează, şi voinţă, care se aplică asupra lucrurilor așa cum sînt ele, 
în natură, este explicată de Sf. Toma d'Aquino. Bruno subliniază din 
nou că experienţa eroului său rămîne la nivelul naturii și că în bino- 
mul intelecr-voinţă, unde el unifică intelectualismul tomist cu volun- 
tarismul lui Ficino, accentul continuă să cadă pe lucrarea voinței. 
(M.A.G.) 

263. Luca, 17, 21. 

264. Termenul folosit de Bruno ar fi, în româneşte, „reformate“, 
adică: după ce au trecut prin marea reformă morală preconizată în 
Alungarea bestiei triumjătoare. Aici am folosit termenul prin care acolo 
redam cel mai ades noţiunea de reformă. Prin această reformă, Bruno 
vrea să sublinieze aici că avîntul eroic nu-i vine intelectului de la 
sine, ci numai printr-un efort de pregătire şi transformare interioară. 

265. Experienţa lui Acteon înseamnă explorarea de către filozof 
a necunoscutului pe căi noi şi nemaiîncercate. 

266. Ficino, prezentînd condiţia sufletelor pure după platonicieni, 
spune (în Theologia platonica, XVIII, 8) că ele se hrănesc cu mincarea 
zeilor, considerînd că ambrozia înseamnă contemplarea senină și 
suavă a adevărului, iar nectarul, o providenţă superioară şi binevoi- 
toare. (M.A.G.) 

267. Poemul coincide parţial cu primul sonet proemial din Despre 
infinit, univers şi lumi. Motivul păsării singuratice, inspirat din Psalmi, 
întruchipează, ca şi în acel dialog, iubirea eroică prin care filozoful se 
înalță și se contopește cu divinitatea în contemplarea universului infinit. 

268. Sensul literal este: în locul care umbrește și umple întreg gîn- 
dul meu. Umbrirea face trimitere la un concept cheie al epistemolo- 
giei bruniene, de sorginte platonică, anume caracterul umbratil al 
cunoașterii omenești (N.O. PU.). 

269. Aştrii. 

270. Este vorba de trup. FA.Y., analizind imaginea inimii cu aripi 
la Bruno, face referire la prezenţa acestei imagini atît în emblemele 
iezuite, cît şi în poezia elisabetană din aceeași perioadă. (M.A.G.) 

271. Reprezentarea platonică (Phaidros, 246 b şi urm.) este preluată 
de Plotin (Enneade V, 3, 4), de Sf. Augustin (Soliloquia, 1, 12), Ficino 
(Theologia platonica, XIV, 3) etc. 

272. Iubirea eroică, cum se va mai vedea, nu este defel oarbă, dim- 
potrivă, cere şi aduce un spor de pătrundere și vedere. 

273. Petrarca, Cantonierul, 276. 

274. Referirea la cabaliști permite identificarea unei linii inter- 
prezative precise: doctrina „cabalistă“ a „mortii sărutului“ trimite fără 
echivoc la Commento sopra una Canzone d amore, comentariul lui 
Pico della Mirandola la o poezie filozofică pe tema iubirii scrisă de 
Girolamo Benivieni, unde filozoful afirma că cea mai perfectă și 
intimă unire în iubirea divină şi sacră este sărutul, formă supremă 
de împreunare celestă, şi că mulţi dintre patriarhii biblici au murit 
în momentul extazului mistic, deci se poate spune că au murit în 
acest sărut. La Pico „moartea sărutului“ înseamnă moartea în lumea 
sensibilă şi renașterea în lumea inteligibilă. (M.A.G.) 

275. După tradiţie, e vorba de frumoasa Sulamita. Imaginea săru- 
tului cu care debutează Cêntarea Cintărilor era menită să aibă înde- 
lungi ecouri în exegetică și în toate textele care narează experiența 
divinului, în multe dintre acestea moartea sărutului fiind prezentată 
ca o încheiere și încununare a ascensiunii către Dumnezeu. Intere- 

sant este că Bruno recuperează aici ideea unirii extatice, respinsă în 
scrierile sale anterioare (De umbris idearum), unde, plecînd de la același 
text biblic, experienţa adevărului se oprea la cunoaşterea umbratilă 
(iubita care stă în umbra iubitului). În textul de faţă, cum se va vedea, 
experienţa infinitului oferă filozofului erou nu doar o nouă și mai 
profundă cunoaștere a adevărului, dar și o realcătuire interioară care 
îi permite o unire profundă, ce depășește planul strict intelectual pen- 
tru a deveni o trăire totală și bulversantă. 

276. Parafrază în versuri care combină două versete din Cintarea 
Cîntărilor, anume |, 2 și 2, 5 (în româneşte textul biblic sună astfel: 
„Să mă sărute cu sărutările gurii lui! Căci toate dezmierdările tale 
sînt mai bune decît vinul“; și „Întăriţi-mă cu turte de struguri, 
învioraţi-mă cu mere, căci sînt bolnavă de dragostea lui“). N.T. arată 
că, prin această combinaţie, Bruno vrea să concentreze în raționa- 
mentul său multiplele interpretări date acestui contact cu divinitatea, 
care concordau în a vedea în tînjirea sau boala Sulamitei chinul 
sufletului sfișiat între atracţia lumii sensibile și chemarea celei divine 
(pe care Origene o numea „o dramă a iubirii“). Tot N.T. atrage însă 
atenţia că alăturarea celor două versete făcută de Bruno vrea să pună 
în valoare încă o dată ideea că „sărutul“ nu este un raptus, semn al 
grației divine, ci este un chin eroic, o experienţă unică ce implică total 
sufletul și trupul, unde grația divină și angajarea personală a eroului 
sînt practic paritare și imposibil de distins. 

277. Psalmii, 132, 4—5 (în versiunea românească versetele sună 
astfel: „nu voi da somn ochilor mei, nici aţipire pleoapelor mele, 
pînă nu voi găsi un loc pentru Domnul, o locuinţă pentru Puternicul 
lui Iacov“). Aceeaşi N.T. arată că, în tradiţia mistică, termenul „somn“ 
era interpretat ca sinonim cu „extaz“. 

278. Acest raport răsturnat între viață și moarte, existenţa sufletu- 
lui în trup fiind privită drept o condiţie nenaturală și asernănătoare 
morții, e de origine platoniciană și e preluat și de Ficino. Sonetul ime- 
diat următor îi aparţine lui Petrarca, Canponierul, 129. 

279. E vorba de frumuseţea vînată de erou, numită în altă parte 
și zeiţă crudă. 

280. În original: spune-mi cine mă va putea salva de foc și ger? 

281. Tansillo explicitează aici procesul prezentat în formă concen- 
trată și alegorică în sonetul lui Acteon. Sufletul, protagonistul expe- 
rienţei eroice, este de felul său supus la două atracţii opuse: în sus 

(de intelect) și în jos (de trup). Tot lui îi revine însă datoria de a asigura 
conservarea organismului ca unitate armonioasă între părţile lui 
alcămitoare (printre care și inima), care au rosturi și tendinţe diferite. 
De aceea cu durere sufletul se îndepărtează de inimă. În același timp 
inima rămîne în dimensiunile finitului și zadarnic încearcă să-i forțeze 
limitele. 

282. Orice nou conţinut elaborat de intelect deschide totodată 
un nou orizont congnitiv, care este o invitație de a merge mai departe. 

283. Temă platoniciană, reluată şi de Plotin şi de neoplatonici. 

284. Nu este nici alcătuit de cineva sau ceva, nici alcătuit din părți. 

285. Tansillo (în numele lui Bruno) sugerează aici o răsturnare 
a demersului lui Ficino (ale cărui ecouri răsună în întreaga doctrină 
referitoare la suflet): tema neoplatonică a întoarcerii la Dumnezeu 
a sufletului își inversează sensul, în perspectiva onrologiei bruniene 
a universului infinit. Ascensiunea progresivă, prin care, la neoplato- 
nici, sufletul purcedea de la treapta cea mai de jos a realului spre a 
se înălța spre punctul cel mai înalt al perfecțiunii, este înlocuită la 
Bruno cu o urmărire care parcurge circular infinitele grade de perfec- 
țiune ale existenţelor zămislite de materia-viaţă. Mișcarea metafizică, 
ce urmărește circumferința ţintind totodată centrul, presupune, așadar, 
acceptată doctrina bruniană — de ascendență hermetică și în prelun- 
girea teoriilor lui Cusanus — expusă în Cina din Miercurea cenușii 
și Despre cauză, principiu şi unu: în această doctrină universul infinit 
este descris ca o „sferă infinită“ în care orice punct se află în același 
timp şi în centru, şi pe circumferință. Acest pasaj vine, așadar, să 
sublinieze atît unitatea profundă a doctrinei (şi a dialogurilor) bru- 
niene, cît şi caracterul excepţional (profund diferit de experienţa 
ficiniană și de cea platoniciană) al experienţei avîntului eroic. 

286. Așa cum se va vedea imediat, prin inimă trebuie înţeles aici 
sufletul. 

287. Subiectul continuă să fie „fiara“, frumuseţea divină. 

288. Gîndurile emise de inimă vor trebui să aducă „informaţii“ 
noi despre binele care a copleșit inima. 

289. Sufletul îndeamnă aici gîndurile să deturneze pasiunea erou- 
lui înspre iubirea pământească, ceea ce este o răsturnare ironică a uneia 
dintre temele centrale ale doctrinei platoniciene a erosului. (N.T.) 

290. Sursa acestei afirmaţii (înainte de a fi preluată de Ficino în 
comentariile la Bazchetul lui Platon) este probabil tratatul De amore 

al lui Andrea Cappellano (1150—1220), textul fundamental al erotis- 
mului medieval, inspirat de Ars amandi a lui Ovidiu. 

291. Este vorba, evident, despre adevărul absolut, despre divinitate. 

292. Mama este sufletul. Am rămas la această imagine căci, deşi 
în româneşte genul gramatical al substantivului „suflet“ ar fi justificat 
poate traducerea „tata“, comportamentul este specific feminin și ma- 
tern. Pe de altă parte „gîndul“, fiind în româneşte un substantiv neutru, 
creează o dificultate în echivalarea cu „fiu“ (substantiv masculin) sau 
„fiică“ (substantiv feminin) pentru că în sonet sînt prezente atît 
singularul, cît și pluralul. Am optat pentru masculin, deși debutul 
la plural poate apărea uşor deconcertant. 

293. Sufletul, ca instanță formatoare a compusului care este trupul 
cu mădularele și funcţiile sale, se plînge că în cazul acesta, al unei 
vieţi trăite numai la nivelul intelectului, acestea sînt complet neglijate 
(ca potenţe neactualizate). (M.A.G.) 

294. Sufletul se plînge că preocuparea exclusivă pentru adevărul 
strict teoretic riscă să piardă din vedere armonia fiinţei fizice și a fiin- 
ţei în general. 

295. Apelul insistent făcut de suflet pentru menţinerea echilibru- 
lui natural firesc între spirit şi trup e menit să afirme (în coerenţă cu 
ontologia bruniană) demnitatea egală a celor două componente ale 
sufletului, senzitivă și intelectivă. Totuşi, așa cum se va vedea, acest 
apel va rămîne fără urmare: fericirea cea mai înaltă, așa cum o înţelege 
cel cuprins de avântul eroic al cunoașterii, nu se poate naște din „armo- 
nie“ şi din echilibru, ci numai din ruperea echilibrului și a ordinii, 
într-o stare de dezordine și sfişiere — ceea ce înseamnă o deviere hotă- 
râtă și profund originală a imaginii neoplatonice a avîntului contem- 
plativ, unde facultăţile inferioare erau total supuse celor superioare. 

296. Intelectul este străin în corp, deoarece casa lui se află în altă 
lume. În schimb simtirea este la ea acasă în trup. Sufletul protestează 
aici contra disoluţiei pe care intelectul pur o produce asupra alcătuirii 
armonioase a fiinţei în totalitatea ei. 

297. Trupul. M.A.G. presupune că sufletul se teme de apropierea 
„morţii sărutului“, a morţii trupeşti prilejuite de raptusul contem- 
plativ. Iar aspiraţia spiritului către raptusul intelectual este socotită 
de suflet — care aici se preocupă de menţinerea echilibrului, constitutiv 
fiinţei umane, între intelect şi simțuri — ca un păcat și un rău. 

298. Raptusul contemplativ era asociat cu melancolia. Caracterul 
melancolic era și la Ficino (Libri de vita) cel predispus la contem- 
plarea intelectuală și deci și la avîntul eroic. 

299. Din punctul de vedere al sufletului, preocupat de propria 
sa integritate, binele căutat de intelect se prezintă ca o închipuire, 
ca o himeră. 

300. Citat din poemul cel mai cunoscut al lui Tansillo, M ven- 
demmiatore (Culegătorul viei). În Alungarea bestiei triumfătoare, acelaşi 
poem al lui Tansillo era pomenit în replică la ascetismul platonico- 
creştin şi la reprezentarea vulgară a unei răsplăți în viaţa de apoi, 
după ce s-a nesocotit darul vieţii acesteia pământești. 

301. După cum se vede, sufletul, după tentativa nereușită de a-și 
convinge gîndurile să restabilească echilibrul natural dintre simţire 
și intelect, trup și spirit, aici, după ce se plinge de sfişierea la care e 
supus, se lasă treptat cucerit de frumuseţea și înălțimea propriilor gîn- 
duri şi își manifestă propria aspirație la zbor şi înălțare — un zbor 
în care el se va regăsi întreg. 

302. Sufletul. 

303. Spiritul și trupul nu sînt, în ontologia bruniană, două lucruri 
separabile, opozabile şi care trebuie concepute distinct. Sînt o singură 
fiinţă, o singură esenţă, În care se manifestă însă permanent două ten- 
dinţe contrare, una înspre existența materială și cealaltă spre existența 
imaterială. 

304. Imaginea razei soarelui este de origine plotiniană: raza apar- 
tine soarelui, dar, în egală măsură, luminează și pămîntul (elementul 
cel mai rece, cel mai întunecat și cel mai de jos în ierarhia tradiţională 
a celor patru elemente sublunare). 

305. Afirmaţie fundamentală şi bine cunoscută a neoplatonicie- 
nilor Renașterii (Ficino, Pico etc.). 

306. Progresia în trepte era prezentă deja la Plotin în Enneade. 
(N.T.) 

307. Este raptusul intelectual prezentat ca „moartea sărutului“, 
prima moarte din metamorfoza lui Acteon, care este ridicarea lui la 
viaţa intelectuală. 

308. Este vorba de Sfintul Pavel. 

309. În Despre infinit, univers şi lumi, Bruno explicase diferența 
dintre universul infinit și stabil şi lumi, care sînt infinitele sisteme 


282 


mișcătoare, asemănătoare sistemului nostru solar. Uimitor este că 
aici el afirmă că universul în ansamblu ar fi neînsuflețit, în vreme 
ce în Despre cauză, principiu şi unu vorbeşte despre sufletul univer- 
sului, care însufleţește materia. M.A.G. pune această incongruență 
pe seama dificultății de a explica nemișcarea universului în totalitate, 
știut fiind că (după Platon) tot ce e însufleţit e sursă de mișcare. 

310. Şi în Despre infinit, univers și lumi se făcea această afirmaţie, 
că aştrii ar fi nemuritori în macrostructura lor, în vreme ce elemen- 
tele lor alcăruitoare (şi care la Bruno sînt toate însufleţite, vii) se află 
într-o continuă primenire, într-un continuu ciclu de moarte și naștere 
sub o altă formă. În pasajul de față o atare conservare a ansamblului 
este atribuită providenței divine. 

311. Bruno dă drept scontată doctrina metempsihozei, prezentată 
şi aprofundată de el în dialogurile anterioare. 

312. Pe care, prin metempsihoză, le poate şi întrupa în vieţile 
succesive. 

313. Deşi, potenţial, sufletul omenesc cuprinde orice suflet al 
oricărei entităţi vii, el nu poate fi redus la doar una dintre ele, oricare 
ar fi ea, căci sufletul omenesc, în bună tradiţie neoplatonică renascen- 
tistă, este și la Bruno microcosmosul, reprezentare condensată a macro- 
cosmosului. 

314. Traducerea, deși respectînd prozodia originalului, dă o slabă 
idee despre acest sonet: Bruno face în italiană un sofisticat joc în care 
fiecare vers se termină prin repetarea aceluiași cuvînt sau a termina- 
tiei lui, cele două vocabule identice avînd în mai multe versuri identi- 
tăţi morfologice diferite (substantiv cu verb, substantiv cu adjectiv, 
verb cu adverb) şi, evident, înţelesuri diferite. Iranscriem mai jos acest 
sonet în italiană: 


Destin, quando sară chio monte monte, 
qual per bearma | alte porte porte, 
che fan quelle bellezze conte, conte, 
e 1 tenace dolor conforte forte 
chi fe” le membra me disgionte, gionte, 
né lascia mie potenze smorte morte? 
Mio spirto più chil suo rivale vale, 
sove L'error non più assale, sale. 
Se dove attende, tende, 

e là ve l'alto oggett ascende, ascende: 
2 
e se quel ben chun sol comprende, prende, 
per cui convien che tante emende mende; 
esser felice lice, 
come chi sol tutto predice dice. 


315. Iubirea este cea care va înlesni sufletului, cu potenţialele lui 
infinite configurări trupeşti, accesul la captarea, în diversitatea macro- 
cosmosului și microcosmosului, a unităţii, a Unului. 

316. Dumnezeu, în care toate atributele (infinite) constituie o 
unitate, Unul infinit — temă a dialogului Despre cauză, principiu şi unu. 

317. Bruno reelaborează doctrina emanaţiei în perspectiva onto- 
logiei lui infinitiste, drept care extrapolează procesul producerii mate- 
riei (prin emanaţie) la „scara“ cunoaşterii și a iubirii. (N.T.) 

318. Marea perindare şi primenire, continua metamorfoză a 
lucrurilor în univers, înfățișată şi în A/ungarez bestiei triumfătoare. 

319. Ca de multe alte ori, dialogul debutează brusc, fără vreo intro- 
ducere, în medias res, tema lui lămurindu-se numai treptat. În acest 
caz tema dialogului ce începe aici, continuată în următoarele două 
dialoguri, este una specioasă și oarecum desprinsă, ca structură, din 
ansamblul dezbaterii: cei doi interlocutori vorbesc despre steme. În 
1574 la Pavia se publicase lucrarea lui Luca Contile Ragionamento 
sulla proprietă delle imprese (Consideraţii despre proprietățile emble- 
melor), unde heraldica medievală era împletită cu misterul hiero- 
glifelor egiptene. Acestea din urmă erau socotite modelul ideal de 
încriptare a unor sensuri profunde în imagini pictate, o unire mistică 
între pictură şi cuvînt, menită să ferească acele sensuri profunde de 
ochii neştiutorilor. Emblemele sau stemele la care se vor referi interlo- 
cutorii trebuie să fi fost măcar în parte proprietatea lui Bruno (se ştie 
că poseda douăzeci și opt), dar costul ridicat al tipăririi imaginilor 
nu i-a permis să le şi reproducă în volum. De aceea, în cele trei dia- 
loguri, ele sînt descrise în cuvinte. Ca în heraldică, fiecare stemă se 
compune dintr-o figură (alcătuită din componente simbolice) și un 
text scris, legenda sau deviza, care era socotită miezul, codul de desci- 
frare al stemei. 

M.A.G. presupune, urmînd-o pe FAY., că motivul defilării cavale- 
rilor fiecare cu blazonul (sau stema) respectiv(ă) poate să-i fi fost sugerat 
lui Bruno de turnirurile organizate în Anglia cu prilejul aniversării 
înscăunării reginei Elisabeta I, la care Bruno e posibil să fi asistat. 

320. „Dar trei regnuri simțiră“ (/at.). 

321. Sfera proprie este sfera focului. Conform cosmologiei tradi- 
tionale și convingerii comune din vremea lui Bruno, cele patru ele- 
mente alcătuitoare ale lumii sublunare, pămîntul, apa, aerul și focul, 
ar fi fost rînduite în această ordine, în sfere concentrice, mergând, 
de jos în sus, de la greu spre ușor, de la întunecat spre luminos, de 
la dens spre rarefiat. Focul este ultima dintre aceste sfere, cea exteri- 
oară și, prin urmare, cea mai apropiată de a cincea esență, din care 
sînt alcătuite cerurile și aștrii. Iar conform fizicii aristotelice, focul 
tinde mereu spre înalt, spre sfera ce-i este proprie. 

Subliniem încă o dată că Bruno face apel la cosmologia tradiţio- 
nală — pe care a demontat-o piesă cu piesă în dialogurile cosmologice, 
înlocuind-o cu propria-i cosmologie infinitistă — ori de cîte ori, fie 
ca metaforă fie ca raționament, îl poate ajuta să-și demonstreze o idee. 

322. „Același mereu pretutindeni totul“ (/zz.). 

323. În figura eroului — transfigurat de obiectul spre care tin- 
teşte — răzbat temele cosmologiei bruniene expuse în Cina din Miercu- 
rea cenușii şi în Despre infinit, univers şi lumi, unde rotația planetelor 
în jurul centrului propriului sistem este descrisă ca efect al unui impuls 
vital care le atrage spre soare pentru a primi de la el viaţă și a se men- 
ține în viaţă. 

324. Vînturile, Eol fiind zeul vinturilor. 

325. Soarele. 

326. Pe măsură ce zilele devin mai lungi și nopţile mai scurte. 

327. „Ne sprijinim reciproc“ (/4z.). 

328. Tema puterii pe care o exercită credinţa în practicile magice 
fusese deja tratată de Bruno în Sigillus sigillorum, şi va reveni mai tîrziu 
în Gpusul său De magia. 

329. Înțelegerea diferită a raportului dintre viață și moarte, dintre 
succes și eşec este cea care marchează diferenţa între simțămintele 
comune și experienţa lăuntrică a eroului cunoașterii. 

330. „Duşman neduşman“ (/at.) este incipitul adagiului 2363 
al lui Erasm (M.A.G.), pe care însă Bruno îl foloseşte în chip diferit. 

331. Joc de cuvinte și sens preluat din Petrarca, Cantonierul, 19. 

332. Referirea la pasărea Phoenix, conform mitului, unică în 


specia sa, anticipează emblema VI. 

333. „Cezar e prezent“ (/at.). În tradiția romană, ramura de pal- 
mier simboliza victoria militară, în vreme ce în tradiţia creștină (cu 
ramuri de palmier fiind întîmpinat Cristos la intrarea în Ierusalim) 
simboliza triumful asupra morţii și gloria obţinută prin mărturisirea 
credinței prin martiriu. În heraldică, ea reprezenta victoria constanței. 
Pentru Bruno, victoria sugerată de ramura de palmier este victoria 
părții superioare a sufletului asupra părții sale inferioare. 

Este de subliniat că dialogul celor doi se petrece ca și cînd și noi, 
cititorii, am avea dinainte emblemele cu pricina, pentru că adesea 
ele nu sînt descrise, ci, ca aici, se face referire punctuală la un detaliu 
care se presupune prezent dinaintea ochilor. Nu credem că proce- 
deul este datorat unei agerimi scriitoriceşti, ci mai degrabă faptului 
că emblemele puteau fi cu adevărat văzute de cititorii de atunci ai 
dialogurilor. 

334. Localitate în Grecia antică (Tesalia) unde Cezar l-a înfrînt 
pe Pompei în lupta din 48 î.Cr. 

335. Episod narat de Lucanus, în Pharsalia, VII, 539-41. 

336. În Enneade, VI, 7-8. 

337. Bruno reproduce aici rezumatul lui Ficino la Enneadele ploti- 
niene, 7-8. (M.A.G.) 

338. Deşi merge pe urmele comentariilor lui Ficino la Plotin, 
Bruno va identifica, puţin mai departe, acest „intelect superior“ cu 
intelectul agent al averroiştilor, deosebindu-l astfel de inteligenţa divină, 
de cauza primă, pe care el o va denumi „inteligenţa primă şi uni- 
versală“. M.A.G. observă că, în vreme ce Ficino semnalează cu regret 
neconcordanta doctrinei plotiniene cu doctrina trinitară creștină cu 
privire la inteligență, Bruno, care observă și el această neconcordanţă, 
nu încearcă — din motive deja clare — nici un regret. 

339. Comandantul suprem, așa cum spunea în introducere, nu 
este Cristos, adică nu este Intelectul divin sau Verbul întrupat, ci 
intelectul agent universal. 

340. Pasărea Phoenix este ades prezentă în heraldica Renașterii, 
fie cu bogata ei simbolistică antică, fie cu cea creştină. La Bruno ea 
se referă la intelectul agent universal. 

341. „Destinele se împotrivesc“ (/at.). 

342. Pasărea Phoenix, spre deosebire de eroul avîntului cunoaș- 
terii, moare cu certitudinea că va reveni la viaţă, identică cu sine însăși. 

343. Explicat în dialogurile anterioare, procesul merempsihozei 
implică o transformare în care elementele alcătuitoare se recombină 
într-o variantă mereu nouă, ceea ce dă și irepetabilitatea, Ze facto, 
a existenţelor individuale. 

344. Bruno reia aici, într-o formulare oarecum ipotetică, distinc- 
ţia făcută de Aristotel (Despre suflet, III, 4, 430 a), așa cum era ea expli- 
cată de Averroes, între intelectul în potenţă și intelectul agent. După 
Aristotel, intelectul în potenţă este asemeni materiei, întrucît este 
în stare să primească în sine imaginea tuturor lucrurilor; intelectul 
agent, dimpotrivă, joacă rolul de cauză eficientă. Bruno, folosind o 
imagine inspirată de Platon, arată că acţiunea exercitată de intelectul 
agent este analogă celei exercitate de soare, datorită căruia obiecte 
potenţial vizibile devin vizibile în fapt ochilor noștri. Ca şi soarele, 
intelectul agent este un principiu unic și identic pentru toţi indivizii 
speciei umane (Aristotel, Despre suflet, I, 4, 408 b), dar este diferit 
și inferior faţă de „inteligenţa universală“ (divină și primă). 

345. În comentariul lui Averroes la doctrina despre suflet a lui 
Aristotel, facultăţile cognitive sînt dispuse pe o scară ierarhică ce suie 
în trepte de la percepţia senzorială spre conceptul elaborat de intelect. 
Totalitatea conţinuturilor intelectuale formează intelectul material 
sau posibil, pură „potenţă a cunoașterii care poate să se traducă în 
act numai dacă se uneşte cu intelectul agent, unic și etern. Sub acţiu- 
nea intelectului agent, intelectul material pune în act propria sa capaci- 
tate de abstractizare, putind în acest fel să sesizeze noţiunile inteligibile 
şi universale care sînt conţinute în imaginile sensibile. Unirea cu inte- 
lectul agent devine astfel cea mai perfectă formă de cunoaștere, care 
se realizează printr-o continuă strădanie. În același timp, unirea cu 
intelectul agent este garanţia singurei forme de nemurire la care poate 
aspira omul: căci, după Averroes, cu adevărat nemuritor nu este sufle- 
tul individual, ci eterna potenţialitate a intelectului material, care aspiră 
să se unească cu intelectul agent. (N.T.) 

346. „Se mişcă în cerc“ (lat.). 

347. Mişcarea despre care vorbeşte aici Tansillo, mișcarea titirezu- 
lui, a fost deja analizată în Despre infinit, univers şi lumi. M.A.G. pre- 
supune că atît stema, cât și mişcarea pe care ea o descrie sînt inspirate 
de tratatul lui Cusanus, De possest, unde, prin aparenta anomalie a 

titirezului, se voia să se demonstreze coincidenta dintre mişcare și 
repaos într-o mișcare de intensitate infinită. 

348. Bruno citează incorect titlul propriei sale opere, care este 
în fapt Despre infinit, univers şi lumi. 

349. Aşa cum am mai spus, cosmologia obișnuită, cea aristotelico- 
ptolemeică la care se referă aici, fusese deja demolată de Bruno în 
dialogurile precedente. 

350. Este fix în toate punctele și în toate punctele în trecere, adică 
în mişcare (v. nota 346). 

351. În terminologia heraldică, pentru ca deviza să nu rămînă 
fără imagine. 

352. Vărsătorul, titularul zodiei omonime, era în Antichitate 
adesea identificat cu Deucalion, fiul lui Prometeu. 

353. Sînt numite „mişcătoare zodiile în care se face trecerea de 
la un anotimp la altul; şi sînt numite „fixe“ cele care marchează apo- 
geul unui anotimp. 

354. Cunoașterea la Bruno este — ecou platonic — umbratilă, ea 
se produce prin intermediul umbrelor; iar în faţa divinității ochii noştri, 
neobişnuiţi cu lumina, sînt orbiţi şi nu reuşesc să vadă, drept care 
divinitatea în sine rămîne incognoscibilă. (N.O. P U.) 

355. „Mereu la fel pentru mine și pentru astru“ (/at.). 

356. Soarele. 

357. Inteligența universală, care este întruchipată de soare, este 
în raport cu inteligenţa potenţială, intelectul individual, precum soa- 
rele în raport cu luna. 

358. Cită vreme nu ne transformăm, prin metempsihoză, într-o 
altă specie vie. 

359. Este de remarcat cum Bruno introduce în intelectualismul 
averroist sec și rece dinamica furiei amoroase platonice cu întreaga 
sa încărcătură afectivă, făcînd astfel să fuzioneze doctrina averroistă 
a beatitudinii intelectuale (fericirea mentală) cu doctrina platonică 
a ascensiunii prin iubire la divinitate. (M.A.G.) 

360. Către inteligenta agentă/intelectul agent. 

361. Inteligența în potenţă/inrelectul pasiv. 

362. „Ca astru“ (łat.). 

363. Adoptarea teoriei copernicane aducea după sine situația nouă 
prin care Luna rămînea a fi satelit al Pămîntului, în vreme ce celelalte 
planete, inclusiv Pământul, deveneau sateliți ai Soarelui. La Bruno, 

la care numai aparent filozofia ascultă de astronomie, această con- 
cluzie copernicană nu convine ontologiei proprii, astfel luna trece 
drept o planetă care se învîrte, asemeni Pămîntului, în jurul Soarelui; 
el expusese deja în Cina din Miercurea cenusii (primul dintre dialo- 
gurile numite cosmologice) teoria poziției Lunii faţă de Pămînt (în 
punctele diametral opuse ale unui epiciclu), teorie care, în realitate, 
ascultă de necesitatea (metafizică) ca fiecare planetă (fiecare astru) 
să aibă un raport direct cu Soarele. Așa cum am mai subliniat în 
notele dialogurilor precedente, această relaţie ambiguă cu știința face 
din Bruno unul dintre cei mai interesanţi filozofi ai epocii de tranziție 
spre modernitate. 

364. Luna, conform cosmografiei bruniene, se învirte în jurul 
soarelui și de la Soare primește lumina. 

365. „Ca stejarul la stejar“ (/az.). 

366. Traducere de C.D. Zeletin. Referirile din comentariile la 
imaginile punctuale ale sonetului original, precum şi respectarea 
metricii bruniene (versurile 9 şi 13 scurte) ne-au făcut să intervenim 
în cîteva locuri cu modificări. Traducerea iniţială era următoarea: 


Stejar străvechi ce ţii pe brațe cerul 

și strîngi puternic glia-n rădăcină, 

nici crivățul ce-și zvîrle-n bolți jungherul, 
şi spre pămînt vifornița haină, 

nici tot ce poate iernii aspre gerul, 

de locul unde stai nu te dezbină! 

Tu eşti icoană a credinţei mele, 
statornică sub nebunii și rele. 

O țărnă nemaistrămutată 

îmbrăţișezi din veac, o laşi fecundă, 

şi recunoscătoare și se-afundă 

în sînu-i darnic rădăcina. lată, 

şi eu, în țărna numai unei ținte 

m-am împlîntat cu simţ, cu duh și minte. 


Imaginea stejarului ca simbol al statorniciei gîndului, a țintei urmă- 
rite de intelect, este inspirată din Vergiliu (Eneida, IV, 440-449). 

367. Corp ceresc interpus. 

368. Imaginea copacului răsturnat fusese folosită de Platon (în 
Timaios, 90 A-B) cu privire la suflet, ale cărui rădăcini s-ar afla în 

sus, înfipte în cer. Deşi Bruno este strîns legat de semnificaţia platoni- 
ciană a imaginii, merită menţionat că metafora apare şi la Dante (Para- 
disul, XXVII, 118-120) pentru a explica cum mișcarea sferelor şi 
timpul își au rădăcina în sfera cea mai de sus şi exterioară pentru a 
se ramifica apoi în jos, în sferele inferioare. 

369. Bruno parafrazează incipitul epistolei către Idomeneu a lui 
Epicur, relatată de Diogenes Laertios, dîndu-i o coloratură stoică, sub 
influenţa lui Seneca din Scrisorile către Lucilius. 

370. Bruno înșiră aici cîteva exemple ilustre din istoria antică, poate 
mai mult legendară decît adevărată, și care sînt, în ordine: Marcus 
Artilius Regulus (sec. III î.Cr.), consul și general roman, făcut prizo- 
nier de cartaginezi în primul război punic, a fost supus de aceștia la 
torturi, printre care, spune legenda, şi aceea de a fi dat de-a dura 
într-o butie în care erau înfipte cuie; Lucreția (sec.VI î.Cr.), nobilă 
romană, soția lui Collatinus, care, fiind sedusă de fiul regelui Romei, 
Sextus Tarquinius, se sinucide cu un pumnal, în faţa soțului; Socrate, 
marele filozof, care, condamnat să-și ia viaţa, a băut cucută; Anaxar- 
cos, filozof grec (sec.IV. î.Cr.) care a fost torturat de tiranul Ciprului 
prin zdrobirea într-o piuă; Mucius Cordo, erou roman, căruia faima 
i-a atras porecla de Scaevola (ciungul): dintr-o greşeală de identificare, 
neputîndu-l asasina pe Porsenna, comandantul etruscilor care asediau 
Roma (508 î.Cr.), el şi-a pedepsit mîna arzîndu-şi-o în foc; Horatius 
Cocles, erou roman legendar, care în același asediu ar fi apărat singur 
podul care ducea în oraș, după care s-ar fi aruncat în Tibru. 

371. „Din Etna“ (/at.). 

372. Conform legendei, sub vulcanul Etna s-ar afla, ţinut în capti- 
vitate de Zeus, titanul Tifon. Eroul brunian al cunoașterii este deci 
asemănat aici cu un titan care s-a răzvrătit împotriva zeilor. 

373. Este cealaltă denumire — de origine arabă — a vulcanului Etna 
din Sicilia, care ar fi găzduit și fierăria zeului Vulcan. Făurarii lui 
Vulcan erau legendarii ciclopi. 

374. Afirmația are două sensuri: unul ţine de doctrina bruniană 
a panpsihismului, după care același suflet (divin) însuflețește atit uni- 
versul în ansamblu, cît și fiecare existenţă individuală din acest univers; 
celălalt, mai accentuat etic, înţelege că instanţa divină prezentă în sufle- 
tul oamenilor implică, intrinsec, instanţa etică. 

375. Bruno foloseşte termenul latin sinderesis, prin care denu- 
meşte ceea ce am spune „conștiință de sine“ (cum apărea şi în Alun- 
garea bestiei triumfătoare). 

376. Platon, Bancherul, 203 c—d. În tot acest pasaj Bruno are 
ca reper traducerea și comentariile făcute la acest text de Ficino. 

377. Conform strategiei deja pomenite, Bruno se îndepărtează 
de sursa platoniciană (și ficiniană) cu privire la cele două feţe ale 
iubirii, accentuînd ideea chinului şi a sfișierii. 

378. Orientînd doctrina platoniciană şi ficiniană spre perspectiva 
etică și civică conturată în A/ungarea bestiei triumfătoare, Bruno arată 
cum dintr-o aceeași rădăcină — pasiunea iubirii care porneşte de la 
trup — poate lua naștere o legătură care înlănțuie sufletul de „lucrurile 
josnice“ sau care îl înalță spre „faptele înalte“. 

379. „Să fie dat celei mai frumoase“ (/at.). Evident inscripţia face 
aluzie la mitul lui Paris, care trebuie să aleagă căreia dintre cele trei 
zeițe să-i dea mărul. Ficino explicase (Expositio de triplici vita et fine 
triplici) întreaga legendă dindu-i o valoare alegorică. După Ficino, 
păstorul Paris reprezintă sufletul, creat de Dumnezeu, iar cele trei zeițe 
reprezintă trei tipuri de viață, cea contemplativă, cea activă şi cea 
volupruoasă, guvernate respectiv de înţelepciune, putere și plăcere. 
Pentru cel ce alege înțelepciunea, plăcerea este resimţită la nivelul inte- 
lectului, pentru cel ce alege puterea, la nivelul imaginaţiei, iar pentru 
cel de al treilea, la nivelul simturilor. Scopul sufletului fiind, la Ficino, 
liniştea sufletului, cel mai aproape de ea se situează tipul intelectiv, şi 
cel mai departe, cel activ; iar dintre cele trei plăceri obținute pe cele 
trei căi, cea mai ireală este cea a imaginaţiei. La Bruno, dimpotrivă, 
căutarea infinitului exclude liniștea sufletească și mentală. Mai mult, 
alergînd după o fericire care stă dincolo de orizontul uman, eroul se 
foloseşte și de capacitatea lui imaginativă de a reprezenta ca viu şi 
prezent un obiect îndepărtat și în realitate de neatins. (N.T.) 

380. În cosmografia aristotelico-ptolemeică şi creştină, unde fie- 
cărei planete îi revenea o sferă care se rotea în jurul Pămîntului, pla- 
netei Venus îi revenea cea de a treia. 

381. Relatarea cu privire la fraza celebrului pictor grec din anti- 
chitate Apelles este repetată de Bruno în De vinculis, atribuindu-i-o 
însă, așa cum îi sugera sursa sa, anume Cicero (De inventione, II, 1), 
altui mare pictor antic, Zeuxis. 

382. Tema infinitului şi a infinităţii şi contopirii atributelor divi- 
nităţii a fost tratată în dialogurile cosmologice, îndeosebi în Despre 
infinit, univers şi lumi. 

383. Simbolul vîntului este legat de zborul sufletului, de tensiunea 
care îndeamnă sufletul spre propriul principiu divin. 

384. „S-au născut noi Folii“ (az). 

385. După legendă, din titanul Astreu și Aurora s-au născut patru 
vînturi, Boreas, Zephiros, Euros și Notos, care suflau în cele patru 
puncte cardinale. 

386. Eol, zeul vînturilor, îşi avea, după legendă, lăcașul în insulele 
care îi poartă și acum numele, Eolie, in imediata apropiere a Siciliei. 

387. Discutată și în De umbris idearum, tema aspiraţiei devine 
centrală în dialogul de față, în lumina ontologiei infinitiste elabo- 
rate după scrierea acelei opere. Aspiraţia, ca mișcare infinită spre adevăr, 
este axa portantă a întregii experienţe a eroului brunian al cunoaș- 
terii. Caracterul infinit al dorinţei, adică tocmai al aspiraţiei, este 
punctul de contact între individul finit şi strălucirea infinită a supre- 
mei frumuseți şi bunătăţi. N.T. observă că Bruno, insistind pe legă- 
tura etimologică între verbele aspirare şi spirare (a expira, în sensul 
de a sufla, dar și de a muri), sugerează de fapt că experiența cunoașterii 
pe care o propune el este o experienţă extremă, a morţii. 

388. Moare. Dar verbul subliniază din nou caracterul voluntar 
al morții şi al anihilării căutate de eroul cunoaşterii. (N.T.) 

389. Tansillo insistă pe diferenţa dintre cunoașterea obiectului divin 
și unirea cu el, pe de o parte, în viaţa prezentă a sufletului (ştiind că 
în alte vieți sufletul a avut sau va avea alte trupuri cu alte rosturi), pe 
de alta, într-o ipotetică viaţă viitoare, cînd sufletul ar putea să stea 
faţă în față cu Dumnezeu, satisfăcîndu-și total dorinţa. Textul este 
ambiguu, dar pare să se limpezească mai departe, unde Tansillo afirmă 
că, fiind etern, intelectul uman are șansa să cunoască o fericire neli- 
mitată. Dar nici această poziţie, cum se va vedea, nu e definitivă, 
în dialogurile din partea a doua estompîndu-se teoria intelectului 
uman etern. (M.A.G.) 

390. Bruno explică (în Lampas triginta statuarum) că un obiect 
finit nu ar putea nicicînd satisface dorința infinită a subiectului; pentru 
ca un bine să fie necontenit un bine el trebuie să fie necontenit obiect 

al dorinţei, aşa încît trebuie să fie şi prezent și absent, și complet și 
incomplet. (N.T.) 

391. Ea purcede pas cu pas, pe urmele obiectului infinit, și e deter- 
minată de acest obiect, în vreme ce obiectul e infinit dintotdeauna, 
și nu în raport cu ea. 

392. „Pe toată viaţa, nu doar pentru un timp“ (/at.). 

393. Sfintul Toma d'Aquino prelua de la Sfintul Augustin dis- 
tincţia dintre „cunoașterea vesperală“, care ar percepe fiecare lucru după 
propria sa natură (cum am spune că se oprește la nivelul percepției), 
și „cunoașterea matinală“, care cunoaște așa cum lucrurile sînt în 
cuvînt (adică se ridică la nivelul conceptului). 

394. Intelectul agent universal, căruia, ca inteligență separată, i 
se poate aplica distincţia precedentă, iluminează intelectul în potență. 
Acestei iluminări îi corespund influenţa astrală asupra lumii sublu- 
nare și, în general, procesul purcederii ontologice dinspre unitate. 
(M.A.G.) 

395. „Dar de o fată frumoasă, la fel de obrajii cei rumeni, 

Cum să te bucuri cînd vin către tine doar slabe imagini! 
Sarbede, biete nădejdi! O suflare de vînt și sînt duse... 
Ca şi-nsetatul ce-n vis vrînd să bea, nicidecum nu găseşte 
Apa în stare să-i stingă văpaia ce-l mistuie-n membre, 
Căci el apucă imagini de apă și-n van se frămîntă, 
Tot însetat rămînînd chiar cînd soarbe din repezi șuvoaie; 
Astfel și Venus l-înşală pe îndrăgostit cu-o nălucă: 
Soarbe cu ochii un trup, totuși foamea îl roade întruna, 
Miinile lui se întind, rătăcesc răsucindu-se-n juru-i, 
Totuşi nimica nu pot să apuce din trupul cel fraged. 
Trup de alt trup lănţuit, în sfârşit este gata să soarbă 
Tinăra floare şi iată-l că simte plăcerea ce vine, 
Venus i-aici și e gata un cîmp femeiesc să-nsămiînţe. 
Strînge cu-aprindere trupul, s-amestecă-a gurii salivă, 
Gifiie greu şi cu dinţii apasă zdrobitele buze: 
Totu-n zadar, căci nimica nu poate nălucii să-i smulgă, 
Nu poate nici să pătrundă și trupu-i în trup să se piardă“ 
(Lucrețiu, Poemul naturii, IV, 1094—1111, trad. D. Murărașu). 
396. Ecclesiastul, 1, 18. 

397. „Fugi de aceste imagini și dă la o parte din față 
Hrana iubirii, iar gîndul ai grijă şi-aiurea-l îndreaptă; [...] 
Căci pregări-vei altcum pentru tine necaz și durere. 
Buba hrănită mai vie-i, din ce tot mai mult se-nrăieşte, 
Furia zilnic se-ncinge, iar păsul mai greu te-mpovară. [...] 
Nu se lipseşte de-a Venerei vrajă acel ce iubirea 
O ocolește, ci gustă plăcerile-i fără de rele“ 
(Lucrețiu, Poemul naturii, IV, 1063—1064; 1067-1069; 

1073—1074, trad. D. Murărașu). 

398. „Iubirea te mînă din urmă ca şi clipa“ (/zz.). 

399. Cicada interpretează forma instans ca participiu prezent al 
verbului latinesc zzszzre, de unde şi observaţia că deviza pare a fi 
tautologică. 

400. Aristotel, Fizica, IV, 219 a. 

401. Diferenţa dintre clipă şi veşnicie este, în lumina filozofiei bru- 
niene, aceeași ca cea dintre materia universală şi perenă și nenumă- 
ratele alcătuiri individuale în care ea se desfășoară. 

402. V. nota 400. 

403. Bruno parafrazează aici un pasaj din Ecclesiastul, 3, 1-8, dar 
pentru a pune în evidență că timpul se identifică și el cu ciclica perin- 
dare la care sînt supuse toate lucrurile în universul infinit. V. şi sonetul 
introductiv al dialogului Despre czuză, principiu şi unu. 

404. Invers decît în cazul efectelor ciclicității timpului şi lucrurilor 
din natură, iubirea eroului cunoașterii este stabilă, blocînd existenţa 
lui într-o unică şi nenaturală condiţie. Aşadar, numai prin acțiunea 
iubirii, ciclul natural al veşnicei prefaceri poate fi spart, momentul 
trecător putind fi blocat în clipa veșnică a eternității. Dar Bruno insistă 
din nou pe caracterul sfişietor al acestei experienţe, rod al unei trude 
chinuitoare. 

405. „Același, în același timp, nu același“ (/at.). 

406. Poetul se adresează tot șarpelui. 

407. Partea a două este, după cum se vede, încredințată altor inter- 
locutori. Primele două dintre dialogurile acestei părți, care continuă 
tema emblemelor, îi au drept protagoniști pe Cesarino și Maricondo, 
care, după V.S., ar fi personaje reale din orașul natal al lui Bruno, 
Nola. Primul se bănuiește că ar fi Gian Domenico Cesarino, soldat 
și tovarăș de arme al tatălui lui Bruno. 

408. În cosmografia aristotelico-ptolemeico-creştină, respinsă, 
dar (cum am mai arătat) folosită adesea de Bruno, este sfera stelelor 
fixe, unde sînt configurate și constelațiile, deci și semnele zodiacale. 
Exterioară acesteia, sfera a noua este „primul mobil“, sferă de tranziţie 
între lumea necreată (sediul divinității) şi lumea creată și prin interme- 
diul căreia i se transmit acesteia (ca iubire) lucrarea şi voinţa divină. 

409. Cesarino evocă aici doctrinele astrologice conform cărora 
starea perfectă a universului se atinge în momentul cînd influența 
benefică a planetelor permite o perfectă armonie între sus și jos, între 
macrocosmos şi microcosmos. În vremea lui Bruno, astrologi şi filo- 
zofi renumiţi așteptaseră cu înfrigurare marea conjuncţie planetară 
din 1584, plasată în constelația Berbecului, care, conform unei credințe 
escatologice, avea să producă o mare schimbare a lumii, o reîncepere 
a istoriei universale și o profundă regenerare etică. (Despre această 
credință v. I.PC.) Cu convingerea acestei palingenezii, Tommaso 
Campanella, de pildă, imaginase o mare reformă a societăţii umane 
în Cetatea Soarelui, iar Bruno, cu alte considerente (care se vor lămuri 
mai departe), în A/ungarea bestiei triumfătoare. Aici palingenezia se 
plasează la nivelul individului. 

410. „Marele an“, asociat precesiunii echinocţiilor (datorată lentei 
mișcări a sferei stelelor fixe, care, după calculele astronomilor și astro- 
logilor arabi, s-ar fi deplasat cu un grad într-o sută de ani), însemna 
intervalul de timp în care avea loc revoluţia sferei a opta, a stelelor 
fixe, ce ar fi durat 36 000 de ani. Se considera că la sfârșitul acestui 
interval toți aștrii s-ar regăsi în poziţia iniţială (conjuncţia din Berbec); 
universul creat, supus timpului, degradării şi prefacerii, revenind 
integral, în acest foarte lung „an“, în toate existențele lui individuale, 
la starea sa iniţială. Deşi Bruno combăruse cosmografia pe care se 
bazează o asemenea escatologie și deși cosmologia sa infinitistă, în care 
continua mișcare nu implică o revenire identică, ci o variaţie infi- 
nită a combinațiilor care sînt existenţele individuale, și deci contem- 
plă şi o infinitate temporală, el nu încetează de a prefigura și a aştepta 
o palingenezie umană care nu este străină de calculele astrologice. 

411. Este vorba de statuia lui Serapis din templul din Alexandria. 
M.A.G. presupune că sursa lui Bruno este Macrobius, Saturnalia, 

I, 20. Referirea la statuie sugerează o temă recurentă și în neopla- 
tonism, anume aceea că evenimentele exterioare, cu veşnica lor varia- 
tie, deranjează stabilitatea interioară și echilibrul sufletesc. Lumea 
exterioară exercită o continuă agresiune asupra sufletului, care își 
găseşte refugiul fie în trecut, fie în viitor. Experienţa „marelui vinător“ 
al cunoașterii se rupe însă total de trecut și își proiectează prezentul 
în viitor, prezentul devine el însuși o continuă aspirație. 

412. „Deja“, „acum“, „apoi“ (/at.). 

413. Lamentaţia pe care Hermes rismegistul i-o face lui Asclepios 
(în Asclepius) a fost citată integral de Bruno în Alungarea bestiei trium- 
fătoare. Bruno se folosea acolo de traducerea în latină a textului her- 
metic facută de Marsilio Ficino, pe care o retraducea în italiană 
adaptînd-o la propria doctrină. Aici referirea e focalizată pe tema necon- 
tenitei întoarceri a „roții timpului“. 

414. Bruno manifestă ostilitatea, comună în epocă, faţă de evrei, 
pe care o exprimă aluziv sau fățiș atît în A/ungarea bestiei triumfătoare, 
cît şi în Cabala calului Pegas. Cf. M.A.G. aşteptările mesianice în 
sînul comunității evreiești crescuseră considerabil în secolul al XVI-lea 
(bine argumentate de opera lui Isaac Abravanel, tatăl lui Leon Evreul, 
publicată la Ferrara în 1551, în ebraică), dar vor cunoaște apogeul 
la jumătatea secolului al XVII-lea. 

415. Bruno reafirmă aici că discursul său filozofic este „natural 
şi fizic“, adică despărțit de cel teologic și religios. 

416. „Altarul aceluia“ (/4z.). 

417. În dialogurile cosmologice Bruno vorbise despre universul 
material, infinit, ca despre mirabila imagine a divinității. Imposibi- 
litatea cunoașterii divinității în esenţa ei, afirmată anterior, legitimează 
cultul închinat naturii ca imagine a lui Dumnezeu, argumentat de 
Bruno în A/lungarea bestiei triumfătoare. 

418. Nepărăsind motivul neoplatonic al necesităţii depășirii fru- 
museţii trupești și Înălţării spre frumuseţea divină, interlocutorii aces- 
tui dialog reabilitează totuși oarecum, în acest pasaj, demnitatea și 
funcţionalitatea iubirii omenești (amor humanus). 

419. M.A.G. insistă asupra importanţei acestei rezerve, prin care 
Bruno ar restrînge accesul omului la deplina cunoaștere a divinității. 

420. „Adoraţi scăunașul de sub picioarele lui“ (/az.), verset care, în 
tălmăcirea latină a Vechiului Testament, se regăseşte în Psalmii, 93, 5. 

421. „Vom adora locul unde au stat picioarele lui“ (/at.), Psalmii, 
131,7. 

422. În Alungarea bestiei triumfătoare Bruno a argumentat şi justi- 
ficat deja adorarea lui Dumnezeu sub chipul naturii, monoteismul 
și imanentismul viziunii sale religioase, respingînd acuzaţia de idolatrie 
pe care, dimpotrivă, el o aducea tradiţiei creștine. M.A.G., aducînd 
în discuţie și operele latine ale lui Bruno, vede în acest pasaj şi o 
aluzie critică la adresa divinității lui Cristos (deja contestată, în opera 
citată, în pasajul despre Orion), printre altele pentru că aceasta (și 
cu ea Trinitatea) ar fi incompatibilă cu absoluta simplitate divină). 

423. „[Pătimașul] acesta cuprins de-ale dragostei flăcări 

Şovăie chiar şi atunci cînd îşi are iubita în braţe, 

Nu știe de ce să-și mai sature miinile-ntii ori privirea, 

Strînge aprins ce apucă și face să sufere trupul, 

Dinţii şi-nfige şi muşcă adesea în rumene buze, 

Lungi sărutări le sfărîimă: plăcere curată-i aceasta? 

Nu știu ce ghimpi din adînc îl împung să rivnească pe-aceea 

Oricine-ar fi, de la care pornit-au ai furiei germeni. 

Venus, de altfel, ușor potoleşte beţia dorinţii, 

Prin liniştite plăceri înfrîngînd muşcăturile poftei. 

Numai în trupul prin care zbucniră aprinsele flăcări, 

Cauţi să-ți stingi tu văpaia, dar iată aci-i nălucirea“ (Lucrețiu, 
Poemul naturii, IV, 1077-1087, trad. D. Murăraşu). 

424. Spre deosebire de apariţiile precedente ale păsării miraculoase 
în steme, aici Phoenixul reprezintă nu intelectul agent, ci însăși divi- 
nitatea, cauza primă. 

425. „Nici asemenea, nici la fel“ (/at.). 

426. Tema horaţiană a nemuririi prin puterea artei și a cuvîn- 
tului a fost un topos al Renașterii. M.A.G. leagă însă semnificaţia 
stemei în discuţie de critica adresată de Calvin sacerdoţiului și slujbei 
catolice: reformatorul susţinea că singura ofrandă din partea oame- 
nilor agreată de Dumnezeu după jertfirea lui Cristos ar fi fost ofranda 
laudelor, care, prin intermediul Fiului, ar fi acceptate de Tată. Bruno, 
dimpotrivă, exclude eficacitatea ofrandei şi, în general, posibilitatea 
unei relații cu divinitatea absolută prin intermediul cuvîntului, ca și 
prin intermediul Fiului. Divinitatea nu este accesibilă decît prin inter- 
mediul naturii (imaginea și existenţa sa infinită infinit desfășurată). 

Ofranda prin cuvinte şi glorificarea ating numai sfera umanului, căci, 
așa cum arăta în A/ungarea bestiei triumfătoare, omul nu poate adăuga 
glorie lui Dumnezeu. Avem de a face, susține același exeget, cu o nouă 
polemică anticreștină a lui Bruno. 

427. „Măgarii se perie între ei“ (/zz.). Cum s-a putut vedea în 
Cabala calului Pegas, asinitatea are la Bruno două chipuri. Aici este 
vorba de asinitatea negativă. 

428. Originea regală a lui Mecena este pomenită în Odele lui 
Horaţiu. Bruno prezintă aici o serie de cazuri de laude îndreptăţite, 
toate însă din domeniul relaţiilor interumane. 

429. „O, fericiţi amindoi! Să poată cântările mele, 

Nimeni şi-n veci n-ar uita pomenirea cea vrednică-a voastră, 

Cît va domni-n Capitol, pe vecinica stîncă, poporul 

Romei și tatăl roman cîrmui-vor popoarele lumii“ (Vergiliu, 
Eneida, IX, 444-447, trad. George Coşbuc). 

430. Seneca, Scrisori către Lucilius, XXL, 3 (trad. Gh. Guţu). 

431. Idomeneu din Lampsacos, discipol şi prieten al lui Epicur. 

432. Titus Pomponius Atticus (109-32 î.Cr.), erudit şi om de 
litere roman, prieten şi editor al lui Cicero, care i-a adresat o serie 
de epistole celebre. A fost socrul (şi nu ginerele) lui Agrippa, general 
al lui Octavian Augustus, şi, prin aceasta, bunicul Vipsaniei 
Agrippina, soţia mult iubită a împăratului Tiberiu. Bruno face 
oarecari confuzii cu privire la relațiile de rudenie ale lui Atticus. 

433. Claudius Drusus Nero (38 î.Cr.—9 î.Cr.), fiul lui Tiberius 
Nero și al Liviei, adoptat de Augustus, a fost general roman, învin- 
gătorul triburilor germanice. 

434. Seneca, op. cit., XXI, 4-5 (trad. Gh. Guţu), pe care Bruno 
îl citează probabil în traducere proprie şi, cum s-a văzut, uşor inexactă. 

435. Numărul, conform tezei pitagoricienilor, acceptată în linii 
mari pînă la Descartes, este un element constitutiv al realității, a celei 
percepute nu senzorial, ci mental. Este un sistem de unităţi care, 
după Platon, există oriunde există ordine, adică există limită în ceea 
ce este nelimitat. Între multiplicitarea infinită și unitatea absolută, 
numărul se inserează ca limită. În enunţul de faţă, sensul termenului 


de număr este acela de existenţă sau serie numărabilă, limitată, sau 

(cum am numit-o în alte locuri) speță, spre deosebire de unitatea abso- 
lută, care este unu şi totodată infinit. 

436. Bruno se referă la Dionis Areopagitul, Theologia mystica, 3. 

437. Despre cele două feluri de tăceri, una demnă și alta nedemnă, 
s-a pomenit și în A/ungarea bestiei triumfătoare, cu referire la con- 
stelația Peştilor. Tăcerea insului însufleți: de avânt eroic este demnă 
şi diametral opusă tăcerii ce caracterizează supunerea oarbă și prostia, 
biciuite de Bruno în Cabala calului Pegas. 

438. „Ne străduim zadarnic“ (/at.). 

439. Seneca, op. cit., VII, 2 (trad. Gh. Guţu). 

440. Ibid., VII, 8. 

441. „Pentru mine un singur ins e ca şi o mulțime, mulțimea 
ca și unul singur“ şi „Acestea nu sînt pentru toată lumea, ci pentru 
tine, un singur om este pentru altul un teatru întreg“ (/at.) — ambele 
citate sînt luare din Seneca, op. cit., VII, 9-11 (trad. Gh. Guţu). 

442. Urmînd un îzer platonic și neoplatonic, fuga de mulţime 
constituie momentul iniţial al procesului ascetic care culminează cu 
contemplarea principiului divin. Bruno, confruntindu-se cu bogata 
tradiţie neoplatonică, duce însă la extrem asimetria dintre om şi Dum- 
nezeu, arătînd că pentru om, sublim accident germinat în sînul mate- 
riei, înălţarea spre divinitate nu se înfăptuieşte (spre deosebire de viziunea 
neoplatonică) o dată pentru totdeauna, nici în grade bine definite și 
constante. Parcursurile și experienţele care permit deschiderea canalu- 
lui de comunicare cu adevărul sînt nenumărate. Și totuși, în toată 
diversitatea, există o trăsătură comună a acestor parcursuri: în culmea 
ascensiunii cunoașterii, iluminarea nu are loc decât cu o specială „apro- 
bare“, un soi de îngăduinţă din partea divinității înseși, care acceptă 
să se comunice. (N.T.) 

443. Cerul cristalin, în configuraţia tradiţională din acea vreme — 
deja depășită de cosmografia infiniristă a lui Bruno —, era ultima (cea 
mai exterioară) dintre sferele cereşti ale lumii create, numită și „primul 
mobil“, deoarece ea imprima mișcarea tuturor celorlalte sfere. În afara 
acestei sfere se afla empireul, lumea necreată, sediul divinității. 

444. În pasajul acesta, unde Bruno îl citează din nou pe Seneca 
(op. cit., XLI, 1), el reia ideea deja exprimată încă din primul dialog 
italian, Cina din Miercurea cenusii, a căutării divinității înăuntrul 

nostru — idee care derivă din cosmologia lui infinitistă, prin care divi- 
nitacea se află, desfășurată, în natura infinită, în multitudinea de exis- 
tenţe individuale care o compun pe aceasta, așadar și în ființa omenească. 
Efortul avîntului eroic nu înseamnă extragerea insului din natură, 
ci contopirea lui cu esenţa divină lăuntrică naturii. Evident îndem- 
nul de a pătrunde în sine însuși şi de a renunţa la ritualurile exterioare, 
specifice oricărei religii, miroase deja a rug. 

445. Este important de subliniat că Bruno derivă întreaga expe- 
rienţă eroică, adică noua antropologie pe care el o preconizează, din 
cosmologia lui — deoarece în acest pasaj el rezumă punctual esenţa 
dialogurilor lui cosmologice. Legătura tare între macrocosmos și micro- 
cosmos este, cred, marca cea mai pregnantă a apartenenţei lui Bruno 
la spiritul Renaşterii și la epoca premodernă, pregalileeană. 

446. Bruno continuă să-l parafrazeze pe Seneca (op. cit., XXXI, 4). 

447. Ibid., XXXI, 7-8. 

448. În mitologia greacă, monştri marini, reprezentind o stîncă 
şi o viltoare, care străjuiau un loc periculos identificat cu strimtoarea 
Messina. 

449. În toponomastica antică, ţinut muntos din Iliria. 

450. Golfuri de pe coasta libiană și cea tunisiană a Africii. 

451. Ibid., XXXI, 9-10. 

452. Ibid., LXV, 16—18, 21. 

453. Ibid., LXV, 22—24. 

454. „Mă mişc rămînînd nemişcată“ (/at.). Tema roții timpului a 
fost tratată în lămurirea subiectelor dialogurilor, la începutul volumului. 

455. Endymion, în mitologia greacă, păstor de o frumuseţe legen- 
dară, iubit de Selena sau Diana. 

456. Sufletul omenesc, prin însăși apartenenţa sa la natură, la roata 
necontenitei schimbări care se petrece în natură, este terenul și victima 
unei continue lupte. 

457. „Se leagănă în port“ (/at.). 

458. V. nota 178. Afirmația e făcută în De mysteriis Aegyptiorum, 
III, 3. 

459. Afirmația apare şi la Marsilio Ficino, în Theologia platonica, 
XIII, 2. 

460. Este vorba de una dintre lucrările de mnemotehnică scrise 
de Bruno în limba latină, Sżgillum sigillorum, publicată la Geneva, 
înaintea redactării dialogurilor italiene. 

461. După M.A.G., este o metaforă care indică faptul că, în 
unirea cu divinitatea, distincţia subiect/obiect dispare: la fel în 
experienţa lui Acteon, vinărorul devine vînat. Inspirată din Plotin, 
expresia contopirii este nuanţată de Bruno deoarece experienţa eroică 
nu atinge viziunea Unităţii, ci viziunea Dianei (care este reprezentarea, 
întruparea ei). După N.T. însă, contopirea cu divinitatea nu are loc 
la Bruno cu adevărat. Căci, după cum am mai spus, strădania insului 
însufleţit de avîntul eroic nu-și atinge ţinta dacă nu se bucură de o 
anume reciprocitate din partea divinității: divinitatea nu se „comu- 
nică“ oricum și nici oricând. În circumstanţe foarte speciale și favora- 
bile, străduinţa omului poate să se întîlnească cu favoarea divină: 
numai atunci se întîmplă ca zeiţa (Diana) să-l răsplătească pentru 
efortul lui pe erou (Acteon) văzindu-l şi arătîndu-i-se. Bruno exclude 
încă o dată, după N.T., posibilitatea ca omul, prin propriile-i forțe, 
să anuleze disproporţia care îl desparte de adevărul absolut. 

462. Fundamentală este așadar responsabilitatea individuală, de 
fiecare individ depinzând alegerea şi efortul de a capta strălucirea ade- 
vărului, care, după Bruno, se află mereu la orizontul omului. În ultimă 
instanţă, divinitatea, în anume circumstanţe, se dăruieşte omului, 
dar omul nu o poate atinge decît în măsura în care e în stare să se 
lase cucerit de ea. Omul, deci, trebuie să creeze printr-un efort ascen- 
dent al intelectului și al voinţei sale condiţiile pentru această apariţie 
a divinității, așa cum se întîmplă în experienţa eroică a metamorfozei 
lui Acteon. 

463. „Moarte şi viață“ (/at.). 

464. Bruno reia aici distincţia averroistă între intelectul în potență 
şi intelectul agent. Roua pe care o așteaptă sufletul introduce tema 
elecţiunii divine, care va fi tratată ulterior și care în ultimul dialog, în 
momentul culminant al înălțării eroului, va căpăta forma unei „asper- 
siuni“ a apelor divine. 

465. „Dinaintea ta sufletul meu e ca pămîntul lipsit de apă“ 
(/at.) — în versiunea latină a Bibliei, Psalmii, 142, 6. 

466. „Am deschis gura şi mi-am ţinut respiraţia, pentru că aștep- 
tam poruncile tale“ (Zat), Psalmii, 119, 131. În versiunea românească 
a Bibliei, „Deschid gura și oftez, căci sînt lacom după poruncile Tale“. 

467. Neputinţa de a cunoaște chipul (esenţa) divinității şi putinţa 
de a cunoaşte numai urmele, umbrele, efectele ei erau afirmate şi 
în Despre cauză, principiu şi unu, unde Bruno se insera explicit într-un 
lung șir de cugetători printre care acolo îi enumera pe platonicieni, 
aristotelicieni, talmudiști și apocaliptici. 

468. Termenii sînt cei folosiţi în versiunea latină a Bibliei, în I 
Corinteni, 13, 12, care în versiunea românească sună astfel: „Acum 
vedem ca într-o oglindă, în chip întunecos.“ 

469. Cf. M.A.G., aici ar fi vorba de însăși iubirea divină. 

470. Acest „toate“ se referă, prin asemănare cu afirmaţiile făcute 
în Despre infinit, univers şi lumi, la toate atributele divine, precum 
şi la potenţa și actul, în cazul divinității, intensiv și extensiv infinite 
şi coincidente. 

471. „Moartea sărutului“ (/at.), nefiind vorba de fapt de un sărut 
propriu-zis, ci de primirea luminii de la ochii obiectului iubirii 
(v. nota 273). M.A.G. observă că expresia, de lungă ascendență, apare, 
în aceeași epocă, şi în literatura religioasă (ex. la Sfântul Ioan al Crucii), 
şi în cea laică (îndeosebi în sonetele de dragoste ale Renașterii, nu 
numai italiene). 

472. Acvila, însemn imperial, este încă din Antichitate și un sim- 
bol religios: pasăre a înaltului și a luminii, care poate privi soarele 
în față, era şi vehiculul pe care, în apoteoze, sufletele defuncţilor se 
înălrau la cer. 

473. „Se împarte nesigur“ (/at.). 

474. „Norodul nesigur se împarte în porniri contrare“ (/zz.), 
Vergiliu, Eneida, II, 39. 

475. Aceeași idee este atribuită și de Pico della Mirandola și de 
Marsilio Ficino nu numai lui Empedocle, ci și lui Timaios, Origene 
şi Plotin. Empedocle (492-432 î.Cr.), filozof grec, atribuia deve- 
nirea oricărui lucru din natură tendinței lui de a reveni la propriile 
sale „rădăcini“ primordiale. 

476. Afirmația se regăseşte ca atare și la Marsilio Ficino, Theologia 
platonica, X, 8. 

477. Diferenţa dintre universul infinit şi multitudinea de lumi 
(universuri) finite este explicată îndeosebi în Despre infinit, univers 
si lumi. 

478. Consideraţiile privitoare la locul sufletului şi omului în 
univers în raport cu Dumnezeu trebuie înțelese în cadrul cosmologiei 
bruniene, adică total despărțite de cosmologia ierarhizată a tradiţiei 
platonice, aristotelice și creştine. Universul infinit și omogen al lui 
Bruno este efectul necesar al divinității, care îi este uniform ima- 
nentă. (M.A.G.) 

479. Tansillo, Canzonierul, sonetul HI. 

480. Afirmația apare și la Marsilio Ficino şi, mai înainte, la Sfintul 
Toma d'Aquino. N.T. 

481. „Clipa a învins“ (/42.). 

482. „Mi-ai rănit inima, iubito, mi-ai rănit inima“ (lat.), Cîn- 
tarea Cintărilor, versiunea latină, 4, 9. În versiune românească, „Mi-ai 
răpit inima, soro, mireaso, mi-ai răpit inima.“ 

483. Și aici, în referirea la rana provocată de săgeata iubirii, citarea 
Cîntării Cîntărilor subliniază încă o dată îndepărtarea lui Bruno de 
toposul similar folosit de poezia de dragoste şi, invers, referirea exclu- 
sivă la iubirea divină, cu o viziune derivată din doctrina lui Origene. 
Totuşi circuitul comunicării cu divinitatea indicat aici este mai com- 
plex decît cel origenian. La Origene sufletul uman era smuls din 
vanitas doar de o săgeată divină, în vreme ce avîntul eroic brunian 
stă în bătaia săgeţilor lansate de două divinităţi diferite: Diana şi Febus. 
Astfel, în perspectiva lui Bruno, nu există o singură cale, privilegiată, 
pentru a accede la adevăr: omul poate fi chemat și îndemnat de Diana 
la contemplarea adevărului „comunicat“ și a „strălucirii reflectare“ 
(aşa cum luna, Diana, reflectă lumina soarelui), dar el poate fi şi 
„alesul“ care e lovit de săgeata zeului principal (Apollo, soarele), care 
îi aprinde aspiraţia directă spre adevărul absolut. (N.T.) 

Pe de altă parte, după M.A.G., aici relaţia dintre Diana şi eroul 
avîntului cunoașterii absolute, relaţie centrală în interpretarea dată 
de Bruno mitului lui Acteon, semnifică relaţia dintre intelectul agent 
şi intelectul potenţă averroiste. Diana poate reprezenta fie intelectul 
agent (inteligenţele separate), fie — în acord cu noua cosmologie și 
ontologie bruniană — natura infinită prin care divinitatea absolută 


303 


(Apollo) se comunică și se desfășoară, înflăcărînd sufletul eroului 
prin înfăţişările naturii concepute ca efecte ale divinității. 

484. Lethe, în mitologia greacă, unul dintre rîurile lumii de din- 
colo, în care sufletele defuncţilor uitau deplin viaţa anterioară. Bruno, 
adept al metempsihozei, presupune şi el că reîncarnarea este precedată 
de o ştergere a memoriei. Totuși, așa cum s-a văzut mai ales în scrierea 
precedentă, Cabala calului Pegas, Bruno poate închipui (fie și ambi- 
guu și parodic, ca acolo) şi cazuri excepţionale, în care se păstrează 
o oarecare amintire a existenţelor anterioare. 

485. Sufletul trebuie să fie rafinat de rațiune ca să poată să se des- 
prindă de grijile trupeşti și apoi să se înalțe spre lucrurile superioare. 

486. |.PC. pune pe seama medicinei antice, având la bază școala 
grecească din Sicilia, legăturile acestea dintre fiziologie şi spiritualitate, 
considerate, din Antichitate și pînă în Renaștere, adevăruri științifice. 

487. Criticii consideră în unanimitate că acest calcul se referă la 
itinerarul intelectual personal al autorului. Treizeci de ani de la naș- 
terea sa (1548) însemnînd anul 1578, an în care, după Giovanni 
Gentile, s-ar fi petrecut conversiunea lui Bruno la filozofie, adică 
începerea căutării divinității (sau a vînătorii lui Acteon), deşi nu încă 
bine definită, cum ajunge să fie ea aici, drept contopire a spiritului 
cu natura infinită permeată de divinitate. 

488. În vreme ce procesul de pregătire este lent, îndelungat (trei- 
zeci de ani) și marcat de etape fiziologice, raptusul iubirii este in- 
stantaneu. Totusi el nu se petrece decît după o asemenea anevoioasă 
ucenicie. 

489. Petrarca, Cantonierul, 205. Deşi citează din Petrarca, 
Bruno — așa cum anunţase la început — contrapune iubirea exclu- 
sivă a divinității de către eroul avîntului eroic iubirii poeţilor care 
cîntă dragostea obişnuită, şi chiar și lui Petrarca, mereu obsedat de 
gindul Laurei. 

490. „Deodată, pe ascuns“ (lat.). 

491. Mamiferele. 

492. „Însă zeiţa, pîndind, aşteptar-a clipa pierzării: 

Zboară pe deal şi, pe-o creastă de staul, de-acolo din culme, 
Cînră-al păstorilor semn, din trîmbița strimbă răsună 
Urlet tartaric prin văi și de sunet răsună cu clocot 

Codrii-mprejur și, gemînd din adîncuri, răzbubuie codrii (/47.), 
Vergiliu, Eneida, VII, 511-515, trad. George Coșbuc. Zeița din textul 
vergilian este Alecto (v. nota 593). 

493. „Văpaie strecoară în oricare suflet 

Cu vipii furișe arzind în viscere. 

Rănirea nu este prea mare deasupra, 

Dar mistuie-n taină adîncuri ascunse“ (/2£.), Seneca, Fedra, 
279-282 şi 293, trad. Traian Diaconescu. Subiectul primei fraze este Amor. 

494. Proverbele, 9, 17. 

495. I Împărați, 19, 12. 

496. „În ce loc o nouă rană?“ (/at.). 

497. Regiune din sudul Italiei, socotită, după cimpia Padului, 
al doilea grînar al peninsulei. 

498. Regăsim aici ideea unei contopiri cu divinitatea însăși, idee 
care la Bruno reapare periodic (stirnind interpretări diferite la diferiţii 
exegeţi), în opoziţie cu ideea centrală a dialogului, reprezentată prin 
mitul lui Acteon, unde contopirea nu se face cu divinitatea însăși, 
ci cu întruchiparea ei, cu Diana. 

499. În vreme ce diferitele frumuseți pământești distrag și împrăș- 
tie atenția eroului între nenumăratele obiecte purtătoare ale frumu- 
seţii, lumina divină produce o violentă concentrare a minţii. 

500. „Pe chip, nici o încredere“ (/at.). 

501. Traducerea acestui sonet, care îi aparţine lui C.D. Zeletin, 
a suferit unele modificări cerute de sens și de explicaţiile în proză: 
în traducerea originală versul 4 era: „atent la răul care te încearcă; 
versurile 13—17: „Vei şi simţi urmarea, ce ucide, / dorinţei tale curi- 
oase, dure... / Fatalirăţi avide / la fel mă sorb către Iubire — marea / 
cu mine cea mai aspră! Ea, Trădarea...“ 

502. „Pentru cine nu-și cunoaște portul, nici un vînt nu e de folos“ 
(lat.), Seneca, Ad Lucilium Epistularum Moralium Libri, LXXI, 3. 

503. „Credeţi poate că darurile Fortunei nu ascund nici o înșe- 
lăciune?“ (/4£.) — citat modificat din Vergiliu, Eneida, II, 43—44. 

504. „Teama de moarte este mai rea decît moartea însăși“ (/at.), 
citat modificat din Seneca, Trest, 572. 

505. În acest al doilea dialog al părţii a doua, numele acestui 
interlocutor oscilează, în versiunea originală, între formele Mariconda 

şi Maricondo. Fiind vorba de același personaj ca în dialogul precedent, 
am optat pentru o unificare în concordanţă cu numele deja folosit. 
Cred că oscilaţia se datorează unei neglijențe (nu singura, de altfel) 
a autorului. 

506. „Un vînt mai uşor“ (lat.). 

507. În textul original apare explicit Diana. În comentarea acestei 
ultime steme, Bruno revine la tema centrală, a metamorfozei lui Acteon 
la vederea Dianei. 

508. Din Campania, regiune din sudul Italiei, unde se află și orașul 
de baştină al autorului, Nola. Revine aici, deși mai puţin explicit 
decît în volumele precedente (îndeosebi în Despre infinit, univers şi 
lumi), aspectul mesianic pe care Bruno îl atribuie propriului sistem 
filozofic. 

509. Revine insistent motivul efortului personal, voluntar și sta- 
tornic, condiţie preliminară esenţială pentru marea experienţă a cunoaș- 
terii preconizată în acest dialog. 

510. Termenul original, pedoni, înseamnă „pietoni“, cei ce merg 
pe jos. 

511. În original este į pedanti, pedanții, adică acea categorie de 
erudiţi sterili și rigizi (de care va fi vorba în continuare și care vor fi 
apoi numiţi și în românește „pedanţi ), care nu pătrund în sub- 
stanţa lucrurilor, ci se consumă în dispute privind forma, stilul şi 
gramatica. Acest soi de intelectual sterp este ţinta criticilor lui Bruno 
(şi a multor altora, timp de două secole) în mai multe dintre dialo- 
gurile filozofice precedente, precum și în comedia sa Luminärarul. 
(V. şi nota 494.) 

512. Bruno pune în gura lui Cesarino cea mai agresivă, cred, expri- 
mare de pînă acum a concepţiei sale elitiste, pe care el o mai argumen- 
tase deja în numeroase rînduri. Spre deosebire de majoritatea celorlalte 
apariţii, unde această concepţie se referă cu precădere la experiența 
intelectuală înaltă, aici această viziune se extinde aparent la însăşi 
organizarea socială şi la activităţile omenești. Substanța reală a acestui 
elitism, chiar social, este explicată însă mai jos şi ţine de concepţia 
fundamental meritocratică a „sociologiei“ Nolanului. Totuși, aici, 
în cuvintele lui Cesarino — inspirate, desigur, și de formaţia filozofică 
a Nolanului (așa cum singularizează M.A.G., de ascendență averroistă 

și deopotrivă neoplatonică, la care eu aş adăuga-o și pe cea catolică- 
tomistă a strictei ierarhii universale) —, răzbate fără îndoială şi imaginea 
structurii sociale a vremii lui Bruno, eminamente antidemocratică 
și clasistă, și care va fi imprimat, poate, și ea un anume model (men- 
tal) ierarhic universului brunian. Și merită amintit că, în aproape aceeași 
vreme, Tommaso Campanella, în utopia sa Cetatea Soarelui, ima- 
gina tocmai un model social și politic eminamente egalitar, unde 
unica diferenţiere care dădea o oarecare tentă ierarhică societăţii era 
strict cea intelectuală. 

513. Bruno deplasează aici corespondenţa între macrocosmos 
(rînduiala naturii) şi microcosmos (rînduiala omenească) în plan etic 
şi social, pentru a argumenta că infinita varietate și diferenţiere a lumii 
naturale materiale trebuie să se reflecte într-o componenţă socială 
la fel de variată și diferențiată. Totuși aici insistența pe aceste diferen- 
tieri naturale între existenţele individuale pune, mi se pare, în dificultate 
marea revoluţie etică preconizată anterior (în lucrările precedente) de 
ontologia lui, și care ținea tocmai de profunda egalitate și demnitate 
a tuturor existenţelor individuale și de totala aplatizare a oricărei ierar- 
hii ontologice. 

514. Expresia în original este deserte e inculte repubbliche, dar sensul 
ei exact pentru un cititor de astăzi este cel din traducere. Referirea 
aceasta readucea în discuţie o dispută aprinsă a vremii (purtată la 
nivel înalt, ştiinţific şi teologic deopotrivă) cu privire la populaţiile 
amerindiene și la civilizaţia lor, care, pentru unii, constituiau o specie 
subumană, un soi de maimuțe, pentru alții ofereau un model de viaţă 
desfășurată în deplină armonie cu natura (de unde și mitul „bunu- 
lui sălbatic“ care va bîntui timp de două secole literatura occidentală). 
În această dispută Bruno are o poziţie singulară şi excepţională (care 
reiese cel mai bine din A/ungarea bestiei triumfătoare): acele populaţii 
nu trebuie, după el, nici dispreţuite, nici împilare, fiind întru totul 
umane și egale cu toate fiinţele din natură, pe de altă parte însă, ele 
nu trebuie nici idealizate, căci o societate evoluată şi bine orînduită 
trebuie să se ierarhizeze singură în funcţie de meritele individuale 
ale membrilor ei, dovedite prin fapte. În general (dacă nu socotim și 
observaţia din nota 512), teoria politică a lui Bruno exaltă diferențele, 

dar stabilește ca unic criteriu de ierarhizare meritul individual, negînd 
orice ierarhie făcută în baza originii și a bogăției. 

515. Bruno extindea şi în dialogurile anterioare (mai ales în Cina 
din Miercurea cenușii şi în Despre cauză, principiu şi unu) eticheta 
negativă a pedantismului și asupra aristotelicienilor şi (din raţiuni 
și cu argumente diferite) a protestanților, ambele categorii fiind, după 
el, responsabile de marea criză a culturii din vremea lui. 

516. E vorba de Alexandru Macedon, al cărui preceptor a fost 
într-adevăr Aristotel. 

517. Chintesenţa, adică cea de a cincea esenţă, era eterul, sub- 
stanţa eternă și nedegradabilă din care, după Aristotel și în viziunea 
aristotelico-prolemeică asupra cosmosului, erau alcătuite cerurile. 
Această viziune a rezistat (cu necesarele adaosuri creştine) pînă în vre- 
mea lui Bruno, mai exact pînă la acceptarea teoriei copernicane. Bruno, 
adept al acestei din urmă teorii, chiar pornind de la ea, reconfigurase 
deja (în dialogurile cosmologice) cosmosul și trasase o nouă onto- 
logie, pe care apoi sprijinea restul sistemului său filozofic. Prin urmare 
tot eșafodajul spiritual brunian pornește de la o negare a lui Aristotel. 
Polemica antiaristotelică este de aceea lairmotivul operelor italiene 
ale Nolanului. 

518. Imaginea „silenică“ a adevărului, ascuns în adîncul lucru- 
rilor şi nevizibil la suprafață, îi putea fi sugerată lui Bruno atît de 
Adagiile lui Erasm din Rotterdam (M.A.G.), cît şi de o lungă tradiţie 
platonizantă. Această imagine avea la origine o foarte populară sta- 
tuetă antică, gen jucăria matrioşca (N.O. — L.). 

519. Şi în dialogurile precedente (îndeosebi în Cabala calului 
Pegas) Bruno e dispus să recunoască valoarea lui Aristotel doar în 
disciplinele umaniste, dar nu şi în filozofia naturii și în ştiinţele pe 
care noi le numim exacte. Reapare aici, în disconfortul simţit de Bruno 
în a cunoaște natura doar cu instrumentele logicii, acea emoţionantă 
prefigurare a gândirii științifice moderne care peste puţin avea să-și 
găsească formularea şi metoda cu Galileo Galilei. 

520. „Sus inimile“ (/zz.). Deşi în fraza de față sensul e mai degrabă 
de „heirup!“, această expresie latină făcea parte din liturghia catolică, 
unde ea se rostea înainte de binecuvintarea împărtășaniei, ca un 
îndemn adresat credincioşilor să-și înalțe sufletele spre Dumnezeu. 

521. Este o ierarhie deja bine stabilită şi în dialogurile cosmolo- 
gice: după Bruno, Aristotel propune o filozofie inferioară, stricată, 
față de filozofia mai veche (unde în mod sincretic încap platonismul, 
pitagorismul, hermetismul egiptean etc.), iar aristotelicienii, adică 
urmașii mai vechi și mai noi (pedanţii) ai lui Aristotel, strică și ceea 
ce Aristotel avea bun (acea parte a filozofiei lui care se răsfringea asupra 
disciplinelor umaniste). 

522. „Rizi, copilă, de eşti înţeleaptă, rizi — a spus, cred, poetul 
pelignian; dar nu a spus-o tuturor copilelor. Și să spunem că le-a 
zis tuturor: el nu ţi-a zis-o ţie, căci tu nu mai ești copilă“, Martial, 
Epigrame, LI, 41, 1-5. Poetul pelignian (din Sulmona) este Ovidiu. 

523. Marsilio Ficino (7Peologia platonica, XVIII), reluînd o idee 
a Sf. Toma d'Aquino, susţinea că toţi oamenii, în virtutea credinței 
lor, ar fi din fire porniţi spre o egală și universală înălțare întru con- 
templarea divinității în sine. Acestei viziuni Bruno îi opune, pe de 
o parte, inaccesibilitatea divinității în sine, pe de alta, antropologia 
averroistă, după care numai minoritatea contemplativă a oamenilor 
superiori poate atinge treapta contemplării divinității în oglinda naturii 
infinite (Diana). (M.A.G.) Avîntul eroic are prin urmare un caracter 
„aristocratic“ şi el germinează numai în spiritele eroice. 

524. Viteza infinită a timpului face zadarnice strădaniile obiş- 
nuite ale oamenilor: dar strădania eroului cunoaşterii merge tocmai 
în direcţia transformării „clipitei“ vieţii omenești în „clipita“ eterni- 
tăţii. (N.T.) 

525. „Inima“ este izvorul vieţii, /„zăpada“ este albă: / prin urmare 
„cioara“ este izvorul alb al vieţii“: este o distorsionare grotescă (ă la 
Eugen Ionescu) a silogismului (atacul fiind la excesul de logică al aris- 
totelicienilor) care în latină se bazează pe un joc de cuvinte (ce se 
pierde în traducere): anume cornix (cioară) este tratat în mod fals 
ca un cuvînt compus din cor (inimă) şi nix (zăpadă). 

526. Aceste îndeletniciri sterile (laolaltă cu cei ce le practică) sînt 
biciuite şi de Erasm în E/ogi4/ nebuniei. La Bruno, așa cum reiese 
îndeosebi din Alungarea bestiei triumfătoare, ele nu fac doar obiectul 
ironiei şi dispreţului său, ci și al unei învinovăţiri majore, deoarece 
el le consideră cauza fanatismului religios care însîngera atunci Europa. 

527. Bruno se referă la cunoscuta relatare a morţii lui Arhimede 
de către Plutarh, după care, cînd Sicilia a fost cucerită de romani, 
bătrînul savant ar fi admonestat un soldat roman pentru că îi stricase 
figurile geometrice desenate de el în ţărînă, drept care soldatul l-ar 
fi ucis pe loc. 

528. Conform educaţiei tradiţionale în Evul Mediu, dar și ierar- 
hiei pe care Bruno personal o adoptă cu privire la formaţia intelectuală 
a individului, matematica era o disciplină demnă de primele cicluri 
de învățămînt, cele dedicate copiilor şi adolescenților. Totuşi cultura 
matematică a lui Bruno era, pentru acea epocă, impresionantă, de 
vreme ce, în 1591, va candida la postul de profesor de matematică 
la faimoasa universitate din Padova, unde îi va fi preferat mai tînărul 
Galileo Galilei. Dar nu doar în ierarhia disciplinelor, ci chiar în 
ierarhia cunoaşterii Bruno a plasat întotdeauna matematica pe un 
palier inferior filozofiei naturii și filozofiei în general, lucru ce va 
reieşi cu pregnantă din mai multe dintre scrierile sale latine și din con- 
troversa cu matematicianul Fabrizio Mordente din anul următor 
publicării dialogului de faţă. 

529. În perspectiva întregii gîndiri a lui Bruno, care preconiza o 
totală primenire a întregii societăți umane, aflată într-o mare decădere, 
afirmaţia lui Maricondo nu poate fi înţeleasă ca o dovadă de conser- 
vatorism, ci ca o reconfirmare a ideii că microcosmosul social, ca și 
macrocosmosul, sînt în continuă mișcare, iar mișcarea se bazează 
pe existenţa contrariilor, pe deja amintita aici roată a schimbării. 

530. Priscianus Caesariensis, important gramatician latin (sec. 
V-VI), autor al lucrării Institutio de arte grammatica, operă funda- 
mentală a gramaticii latine din Evul Mediu. 

531. Aleius Donatus, gramatician latin (sec. IV), autor al unor 
importante comentarii la operele lui Terenţiu şi Vergiliu și învăţător 
al Sf. Ieronim. 

532. sînt două expresii proverbiale antice pentru a desemna lu- 
cruri lipsite de importanță. Ele îi puteau fi cunoscute lui Bruno din 
Epistolele lui Horaţiu, din AZagiile lui Erasm, din Viespi/e lui Aristofan 
etc. (N.T.) 

533. V. nota 178. 

534. „Cfini“ (engl.). Tot acest pasaj e inspirat de Ficino, Theologia 
Platonica, VIII, 2. (N.T) 

535. Bruno continuă parafrazarea lui Ficino, op. cit. 

536. Aici Bruno urmează textul lui Cusanus din De venatione 
sapientiae, |. În tot acest pasaj, pînă la sfârşitul acestui dialog, al doilea 
din partea a doua, Bruno parafrazează textele amintite din Ficino şi 
Cusanus. (M.A.G. şi N.T.) 

537. Apropiat de textul lui Ficino în consideraţiile privitoare la 
hrana diferită și neinterşanjabilă a spiritului şi trupului, Bruno se 
depärtează însă aici de concluziile ficiniene. Acestea contemplau bea- 
titudinea și liniştea de care are parte sufletul în contopirea lui cu 
divinitatea, în vreme ce la Bruno contopirea este înlocuită de o sfişie- 
toare și laborioasă aspirație, redată prin complexa și recurenta meta- 
foră a vinătorii. 

538. Anaxagoras din Clazomenai (c. 500-428 î.Cr.), matema- 
tician și filozof grec, şi Empedocle (c. 490—c. 430 î.Cr.), filozof, legiu- 
itor, medic și poet grec, ambii gînditori presocratici, sînt aici pomeniţi 
de Bruno ca precursori ai concepţiei sale despre universul material 
infinit şi divinitatea imanentă. 

539. Vinarea divinității imanentă naturii. 

540. Teologia negativă a caldeenilor exprimă, după Bruno, efortul 
de a scoate din „vizuina sa“ eternitatea, dînd la o parte obstacolele 
(definițiile și predicatele) puse special ca pavăză dinaintea ei. 

541. Expresia „zei întemeietori se găsește ca atare la Cusanus 
(De venatione sapientiae, 8); acesta i-o atribuie lui Proclos, care înţe- 
legea prin ea „ideile“. 

542. Dumnezeu. 

543. Divinitatea însăși, numită în continuare Apollo, nu este 
accesibilă în sine nici chiar eroului cunoaşterii bruniene (Acteon) 
decît ca umbră, în întruchiparea ei desfășurată, sub chipul naturii 
(Diana). Totuși Acteon are o reușită extraordinară, pentru că el cu- 
prinde dintr-o privire întreg orizontul umbrei divine, putînd astfel 
să contemple universul desfăşurat în unitatea lui, depășind astfel clipa 
prezentă, ieșind din timpul trecător și gustînd o clipă experiența 
eternității. I.P.C. interpretează acest moment ca depășirea cunoașterii 
fantasmatice şi păşirea în vederea directă a divinității. 

544. Falimentul ameninţă oricînd nu doar filozofiile diferite de 
cea nolană, ci însuși efortul eroului cunoașterii: metafora muștelor 
subliniază eșecul celor care nu se căznesc și nu luptă îndeajuns, dar 
şi faptul că zeii îl aleg pe cel ce o va privi pe Diana numai dintre Acteoni, 
adică dintre vînătorii cei mai pricepuţi şi perseverenţi ai adevărului. 

545, Acteon se transformă în pradă, adică este absorbit şi contopit 
în viaţa universală. 

546. „lată, fugind m-am îndepărtat, şi am rămas în singurătate“ 
(lat.), Psalmii, 54, 8, din versiunea latină a Bibliei. 

547. În percepţia instantanee și deplină a unităţii eroul suferă 
o primă metamorfoză (înainte de a se contopi cu natura și a deveni 
pradă), adică trece de la vederea îngustă, prin fisurile ochilor, care îi 
arată lucrurile distincte, separate și numărabile, la vederea totală, cu 
toată ființa, cînd el devine în întregime „ochi“. Însă eliberarea de 
închisoarea trupului sugerează legătura intimă pe care Bruno o 
stabileşte între avîntul eroic şi experienţa morţii. 

548. În mitologia greacă, Amphitrita era zeița mării, soţia lui Posei- 
don. Aici prin ea se înțelege Natura în totalitatea ei. 

549. Bruno foloseşte, cred, aici termenul de „monadă“ nu în 
sensul său iniţial, pitagoreic, de unitate originară din care derivă seria 
numerelor şi a existenţelor individuale, ci mai degrabă în cel impus 
de Proclos, unde atare unitate originară este distinctă de Unul absolut. 
Bruno trebuie să fi fost familiarizat şi cu sensul în care folosea ter- 
menul Cusanus, acela conform căruia orice lucru e un microcosmos, 
o unitate mică, oglindă a întregului. În operele sale latine (în De 
minimo şi în De monade) Bruno face din conceptul de monadă baza 
matematicii sale magice, definind-o ca parte componentă minimă 
a corpurilor şi care le defineşte structura. De la el o va moșteni Leibniz, 
care va întemeia pe acest concept o întreagă concepţie despre univers. 
Folosirea acestui concept i-a atras lui Bruno una dintre acuzaţiile 
din proces, aceea de a fi discipolul lui Democrit. 

550. Este vorba de inteligenţele superioare şi imaterial. În dogma 
creştină aceste inteligenţe sînt cetele îngereşti; la Bruno, în ontologia 
sa infinitistă, ele sînt (așa cum rezultă mai ales din Alungarea bestiei 
triumfătoare) aştrii, celelalte lumi care populează universul infinit. 
La sfirsitul marelui efort al vînării adevărului, Acteon primește marele 

dar de a fi absorbit de forţa divină, care îl înalță la o nouă treaptă 
a existenţei. 

551. Bruno se referă la fluxul ontologic care porneşte de la cauza 
primă spre existenţele derivate. Termenii de față — care reiau expresiile 
latine bine cunoscute scolasticii de natura, naturans, ce-l desemnează 
pe Creator, și natura naturata, care este creațiunea — sînt la Bruno 
inseparabili, deși distincţi, sînt două ipostaze, dintre care una acce- 
sibilă, cealaltă inaccesibilă omului. M.A.G. şi alti exegeți raportează 
distincţia făcută de Bruno aici şi la distincţia similară a lui Spinoza, 
din Etica, 1, 29. 

552. Acest jug este desigur al Dianei, adică al Naturii, nu cel al 
lui Dumnezeu. Dar, după PH. Michel (cf M.A.G.), ultima frază 
dovedește cît de aproape este naturalismul lui Bruno de sentimentul 
transcendenţei: viziunea totală a Naturii este maximumul pe care ființa 
omenească îl poate obţine. Iar dacă fericirea acestei experienţe îl face 
pe erou să nu-i invidieze nici pe zei (adică nici inteligenţele celeste), 
sugestia nu ar fi că zeii ar cunoaște o experienţă superioară, ci că 
obiectul suprem al contemplării, la orice nivel s-ar situa aceasta, nu 
poate fi decît adorat în tăcere, în noaptea unei iremediabile ignoranţe. 
Dimpotrivă, după N.T., avîntul eroic și experienţa lui Acteon — care 
nu pot fi cunoscute nici de cei ignoranţi, de cei ce nu pot depăși 
experienţele comune, dar nici de zei, care prin însăşi natura lor divină 
posedă deja binele la care aspiră eroul — au un caracter excepţional 
tocmai pentru că sînt exclusiv pămîntreşti și umane, în ele fiind cele- 
brate forţa și eficacitatea intelectului și voinţei omenești. 

553. Personaje neidentificate. Liberio, care interpretează poemele, 
este și purtătorul de cuvînt al lui Bruno. Acest fapt i-a condus pe 
unii exegeți la presupunerea unei legături între numele lui și cel al 
cartierului Liveri, din Nola, orașul de baștină al lui Bruno. 

554. Este vorba tot de insul însuflețit de avîntul eroic, numit în 
italieneşte de autor 4/ furioso. 

555. Imaginea eroului la umbra chiparosului (M.A.G.) o amin- 
tește, poate, pe cea a Sulamitei la umbra iubitului (Cizzarez Cântărilor, 
2, 3), interpretată canonic ca umba lui Cristos, ca repaos al credin- 
ciosului în Verbul întrupat. Este simptomatic faptul că în acest ultim 
text din dialogurile italiene, declarat la început ca urmînd modelul 

Cintării Cîntărilor, apare numai această fugitivă analogie cu imagi- 
nea sacră pe care, înainte vreme, Bruno o socotea centrul cîntării: 
Bruno — aşa cum se știe deja din dialogurile precedente — respinge 
dogma şi misterul creștin şi construiește o experienţă a naturii și un 
raport cu adevărul profund diferite. Umbra este la el natura infinită 
care, ca imagine și oglindă a divinității absolute, permite insului însu- 
flețit de avîntul eroic să atingă desăvirșirea umană și contopirea cu 
divinitatea în această viată, în vreme ce divinitatea în sine rămîne 
oricum inaccesibilă. Este o limită pe care însă, în aspiraţia sa, eroul 
de fapt nu o acceptă; el dorește contopirea nu cu imaginea şi reflexia 
divinității, ci chiar cu divinitatea însăși, de aceea aspiraţia lui e infinită 
și infinit chinuitoare, pentru că în fapt nu se poate realiza. Este 
infinita aspirație a unei ființe finite către infinitul ontologic şi axiologic. 
Dar tocmai acest chin face experiența eroului brunian diametral opusă 
celei a Sulamitei, care aspiră la liniște și la repaos. Pe de altă parte (N.T), 
chiparosul fiind în zona mediteraneeană copacul cimitirelor, al morţii, 
imaginea poate sugera, încă o dată, că experienţa adevărului suprem 
presupune și experiența sau măcar prevestirea morții. 

556. Un răgaz în aspiraţia sa dominatoare înspre divinitate. 

557. Sufletul nu îi aparţine inimii, ci obiectului iubirii căruia i 
s-a dăruit integral. Ficino, în Teologia platonica, XIII, reia cuvintele 
Sf. Pavel, după care sufletul îndrăgostit de Dumnezeu nu mai sălăş- 
luiește de tot în trup, dar nici de tot în afara lui. (N.T.) 

558. În mitologia greacă, Nereidele, cele cincizeci de fiice ale 
lui Nereu, erau divinități marine şi întruchipau fiecare cîte un aspect 
anume al mării. Ampbhitrita era una dintre ele. Aici ele sînt alegoria 
oceanului planetar, din care, în aceeași mitologie și în tradiţia occi- 
dentală, răsărea în fiecare zi soarele (adică ele aduceau ziua). 

559. Microcosmosului uman: natura i-a hărăzit omului doi ochi, 
două lumini, pe care inima le transformă în două fluvii. 

560. De acord cu Aristotel, Bruno afirma în Cantus Circaeus, 
N II, că nici o acţiune violentă nu durează în natură. Ultimele două 
versuri pun așadar în evidență caracterul nenatural al experienței 
eroului; ea suspendă ritmul natural al existenţei și face să dureze o 
condiţie nefirească, răsturnată, a potenţelor lăuntrice. 

561. Aşa cum se va vedea mai încolo şi cum a afirmat deja în intro- 
ducere, focul potenţial infinit al inimii este o alegorie a infinitei voințe 

deşteptate de cunoaştere, iar lacrimile ochilor, şi ele potenţial infinite, 
sînt alegoria infinitului proces al cunoașterii suscitat în intelect de 
voință. (M.A.G.) 

562. Coincidenţa totală între potență și act nu are loc decît la 
nivelul divinității, actualizarea potentei divine fiind tocmai infinita 
natură în unitatea sa. 

563. În fuga lor unul de celălalt, contrariile îşi restrîng ființa mate- 
rială devenind treptat un punct, dar această restringere materială le 
sporeşte proporțional acţiunea. În același fel, intensa concentrare a 
Eroului, care îi blochează toate energiile vitale şi le concentrează în- 
tr-un obiect unic, devine o imensă sursă de forță, de energie, care îi 
permite să răstoarne ordinea naturală. (N.T.) 

564. Este vorba de al doilea dintre dialogurile italiene, anume 
Despre cauză, principiu si unu. 

565. Supoziţia aceasta „generală“ se trage de la Aristotel şi a fost 
deja respinsă de Bruno în Despre infinit, univers şi lumi. Bruno, dim- 
potrivă, mergînd pe linia lui Cusanus, consideră că în natură contra- 
riile se atrag și tind să coincidă. 

566. Teoriile fizice ale lui Bruno privitoare la relaţia dintre lumină 
și căldură, prezente şi în Despre infinit, univers şi lumi şi în De rerum 
principiis, îşi aveau originea în Bernardino Telesio, De rerum natura 
juxta propria principia, text bine cunoscut în epocă mai ales în sudul 
Italiei, anticipator al empirismului. 

567. În mitologie, Deucalion, fiul lui Prometeu, și soţia sa Pyrrha, 
fiind singurii oameni drepți de pe pămînt, au fost singurii cărora zeii 
le-au permis să se salveze cînd, supăraţi pe decăderea speciei umane, 
au declanșat potopul. Spre deosebire de Noe, ajuns cu arca pe mun- 
tele Ararat, Deucalion a ajuns cu corabia pe muntele Parnas. 

568. Bruno face apel la teoria aristotelică a mișcării elementelor 
care alcătuiesc universul sublunar, fiecare dintre acestea tinzînd firesc 
să ajungă la locul său natural; conform acestei teorii elementul foc 
tinde în mod natural în sus, spre soare. 

569. Afirmația presupune acceptarea configurației terestre tradi- 
tionale, după care cele patru elemente ale cosmosului sublunar (pămîn- 
tul, apa, aerul și focul) ar înveli în straturi concentrice Terra, învelișul 
exterior ultim fiind sfera de foc. 

570. Sporind la infinit puterea celor două contrarii, eroul reușește 
imposibilul: în echilibrul celor două infinituri contrarii se realizează 
imobilizarea fluxului permanent al prefacerii naturale, flux care, în 
natură, se naște tocmai din alternanţa victoriei unui contrariu asupra 
celuilalt. (N.T.) 

571. Chestiune capitală: intelectul (ochii) și voința (inima) au 
potenţe infinite, care însă nu se pot împlini devenind acte, dar pot 
să cunoască un infinit proces de actualizare. Pe de altă parte, Bruno, 
conform tradiţiei, consideră că infiniturile nu pot fi mai mari sau 
mai mici unele decit altele, ci numai egale. Or, două infinituri egale 
şi contrare se anulează reciproc. (M.A.G.) 

572. Mai devreme, parafrazîndu-l pe Ficino, Bruno afirmase că 
în natură nu există corpuri geometrice perfecte; aici însă merge mai 
departe, reamintind, în baza întregii sale ontologii expuse în dialo- 
gurile cosmologice, că în natură nu există două lucruri identice, fie- 
care existenţă avînd caracteristici individuale irepetabile. 

573. La Bruno intelectul și voinţa infinite, cărora le e închis acce- 
sul la divinitatea în sine, au însă acces la universul infinit, imagine 
a divinității infinite. 

574. În acelaşi sens la Bruno este potenţă privativă şi materia ca 
substanţă informă şi primară, din care, prin combinaţia elementelor, 
se alcătuiesc formele, existenţele individuale. 

575. Dumnezeu și universul infinit ca infinită actualizare. 

576. Fraza pune în valoare deosebirea dintre omul obișnuit, al 
cărui orizont şi cupă sînt limitate, și eroul cunoașterii, ale cărui aspi- 
raţie și efort de cunoaștere sînt infinite ca întindere şi timp. 

577. Este metamorfoza lui Acteon în cerb. Intelectul care asimi- 
lează obiectele prin cunoaștere este absorbit la rîndul său de obiectul 
divin într-o experienţă a contopirii. 

578. Descriere inspirată de Ficino, bazată la rîndul său pe un pasaj 
din Sf. Toma d'Aquino. (M.A.G.) 

579. Cunoaşterea obținută prin intelect (apa Oceanului) nu stinge 
elanul voinţei de a înainta fără încetare în cunoașterea infinită a divi- 
nităţii. (M.A.G.) 

580. „Omul pătrunde în adîncul inimii sale, iar Dumnezeu va 
fi preamărit“ (lat.), Psalmii, 63, 7-8, în versiunea latină. 

581. Bruno face din nou referire la distincţia averroistă între inte- 
lectul în potenţă şi intelectul agent; în teoria aristotelică ajunsă în 
occidentul latin prin medierea arabă, intelectul posibil devine intelect 
în funcţie (37 habitu) graţie acţiunii iluminante a intelectului agent. 
Pentru subiectul care ajunge la o cunoaștere universală, a tuturor 
lucrurilor inteligibile, intelectul agent devine forma sa permanentă, 
ridicîndu-se la nivelul de intellectus adeptus sau dobîndit; este vorba 
de acel homo perfectus, contopit cu intelectul agent şi, prin interme- 
diul acestuia, cu divinitatea. (M.A.G.) 

582. Bruno caută o cale de mijloc între intelectualismul tomist 
(v. Sf. Toma d'Aquino, Summa Theologiae, I, 82) şi exaltarea voinţei 
şi a iubirii specifică lui Marsilio Ficino (v. Theologia platonica, XVIII, 
8). La Bruno intelectul este întotdeauna cel ce îi prezintă voinţei obiec- 
tul, iar aceasta, la rîndul ei, incită intelectul să-şi continue ascensiunea 
în căutarea unui obiect superior, obiect pe care, odată găsit şi captat, 
intelectul îl va transmite iar voinţei. Cele două părţi ale sufletului 
se află aşadar într-o permanentă colaborare şi interacţiune. Oricum, 
Bruno consideră, ca şi Sf. Toma, că voinţa plasată înaintea intelec- 
tului ar fi o piedică în viziunea divinității. (M.A.G.) 

583. Cum am mai arătat, avîntului eroic îi sînt străine repaosul 
şi liniştea. Chiar şi atunci cînd în dialog apare imaginea liniștii (pentru 
a caracteriza divinitatea), convingerea autorului este că fericirea umană 
nu se naște din inerție, ci numai din mișcare, din viață și străduință. 

584. „Foame ostoită, saţietate flămîndă“ (/at.). 

585. M.A.G., preluînd constatările lui E. Fiorentino şi G. Gentile, 
menţionează că acest al patrulea dialog şi, în mai mică măsură, cel 
de al cincilea sînt inspirate de tragicomedia Cecaria (Comedia orbirii) 
a poetului napolitan Marc Antonio Epicuro (1472-1555). Piesa, 
publicată la Veneţia în 1525 sau 1526 sub titlul Diz/ogo di tre ciechi 
(Dialog între trei orbi), unde trei orbi din dragoste îşi povestesc expe- 
rienţa şi îşi laudă iubitele, apăruse în 1530 continuată de La Lumi- 
naria (Comedia luminii), unde orbii îşi recăpătau, cu ajutorul unui 
sacerdot al templului lui Amor, atît vederea, cât şi iubitele. Piesa, în 
care elemente comice şi groteşti se împletesc cu lamentaţii sublime, 
avusese un mare succes editorial în secolul al XVI-lea (secolul tratate- 
lor şi dezbaterilor filozofice pe tema Iubirii) și fusese imitată, într-o 


eglogă, de L. Tansillo, poetul preferat al lui Bruno; prin urmare Bruno 
trebuie să fi cunoscut foarte bine textul lui Epicuro. 

586. Este vorba de persoane reale cunoscute de Bruno în copilărie, 
care cu siguranţă nu erau filozofi; primul dintre ei, care, cum se va 
vedea, va prezenta punctul de vedere al autorului, îl evocă probabil 
pe Francesco Severino, tovarăș de arme al tatălui lui Bruno. 

587. Ca în majoritatea dialogurilor lui Bruno, personajele intră 
direct in medias res, dînd senzaţia unei discuţii deja începute. 

588. Spre deosebire de tragicomedia lui Epicuro (v. nota 563), 
unde interlocutorii erau trei, Bruno sporește numărul la nouă. Prici- 
nile sînt probabil multiple și felurite: cele de ordin literar ar fi, una, 
că orbii săi nu au consistenţă ca personaje teatrale, ci numai ca încar- 
nare a unei teorii, și ca atare numărul lor coincide cu numărul teo- 
riilor exprimate, iar a doua, că numeric orbii din acest dialog trebuie 
să corespundă cu ceilalţi, din dialogul al cincilea; altă pricină poate 
fi aluzia la traditionala simbolistică a numărului nouă, pătratul numă- 
rului mistic; alta, că în doctrina bruniană cauzele care împiedică 
vederea divinității sînt mai multe de trei. 

589. Cum bine observă M.A.G., Bruno nu pretinde că epuizează 
toate cauzele „orbirii“, ceea ce vine să confirme ipoteza mea că 
simbolistica numărului nouă are un anume rol în această delimitare. 

590. Prima cauză a orbirii de care se vorbeşte aici constă în chiar 
limitele înnăscute ale omului, în condiţia lui naturală de fiinţă, ca toate 
fiinţele, limitată. Totuși, în limitele trasate de natură, există — cum se 
va vedea — grade de orbire (sau de vedere) foarte diferite. 

591. S-au îndrăgostit călăuziți numai de faima obiectului iubirii 
şi numai prin simţul inferior al auzului. În Cina din Miercurea cenușii 
Bruno făcuse deja o netă distincţie ierarhică între simţul pasiv al auzului 
şi cel activ al văzului. În legătură cu importanța văzului și a produc- 
ţiilor umane legate de văz (artele vizuale și îndeosebi pictura), în 
toată opera lui Bruno (v. N.O. 2U.). 

592. Primii doi orbi sînt întocmai ca cei din tragicomedia amin- 
tită, Cecaria. (V. nota 585) 

593. Alecto era, în mitologia greacă, una dintre cele trei Erinii sau 
Furii, divinități monstruoase care în loc de păr pe cap aveau șerpi și 
care tutelau şi manifestările violente ale geloziei. Imaginea Furiei care 

își smulge un șarpe de pe cap şi îl aruncă spre victimă apărea la trei 
autori, toți trei bine cunoscuţi de Bruno: Ovidiu (Metamorfoze, IV), 
Epicuro (Cecaria), Tansillo (Sonetul 99). Apelul la tehnici vrăjitorești, 
altminteri neputincioase, se regăseşte și el, la ultimii doi autori. 

594. De trup. 

595. Pe mine laolaltă cu răul care mă macină. 

596. Acest orb a suferit același accident ca al treilea orb din Cecariz 
lui Epicuro, dar imaginea folosită pentru a sugera acest tip de orbire 
provine de la Platon (Republica, VII, 515-516). 

597. Adjectivul se referă la zona geografică locuită de cimerieni, 
populaţie care, în Antichitate, trăia în nordul Mării Negre înainte 
de venirea sciţilor în acea regiune (înainte de sec. V. î.Cr.) — socotită 
generic de greci şi romani ca o zonă din nord şi deci neguroasă. Suges- 
tia întunericului cimerian provine însă de la un pasaj din Ovidiu (Meta- 
morfoze, XI) unde se descrie grota întunecată, aflată în regiunea 
cimeriană, în care şi-ar fi avut sălaşul Somnul și unde soarele nu pă- 
trundea niciodată. 

598. Conditie de inspiraţie platonică (Platon, Republica, VII, 518). 

599. Bruno face referire la un pasaj din Cicero (De re publica, VI, 
18, 19 — Visul lui Scipio) unde se vorbeşte de populaţia numită „cata- 
dupa“, care ar fi trăit în zona cataractelor Nilului (închipuire cum 
se vede) și care, din pricina zgomotului apei, ar fi fost complet surdă. 
Bruno vorbeşte însă de o surzenie parţială, unde nu se disting doar 
sunetele ușoare. 

600. Frecventa contemplare a divinității creează un fel de incapa- 
citate de a mai vedea lucrurile obișnuite: figura orbului care se închide 
astfel lumii exterioare pentru a se pătrunde numai de lumina divină 
devine emblema noului și adevăratului profet. 

601. Oximoronul acesta readuce tema celor două feţe contrare 
ale avîntului eroic. 

602. Această teorie formulată de Aristotel a fost folosită deja de 
Bruno (în Despre infinit, univers şi lumi) pentru a combate cosmo- 
logia aristotelico-ptolemeică. 

603. Teoria atomistă, prezentată succint în Despre infinit, univers 
si lumi şi reluată în operele latine, a venit și ea să întărească nu doar 
sincretismul specific gîndirii bruniene, ci și acuzaţiile de la proces. (L.F) 

604. Cel ars de flacăra care îl arde pe eroul cunoașterii își va pierde 
inevitabil capacitatea de a mai simţi focul iubirii obişnuite. 

605. Orice specie tinde, prin natura sa, spre propria perfecţiune. 

606. Minutolo pare să recurgă aici la argumentul conform căruia 
aspiraţia sufletului la ceva mai presus de el este una dintre dovezile 
existenţei acestui mai presus și la alt argument, legat de un motiv 
tradiţional al teologiei creştine, anume că nemurirea sufletului indivi- 
dual și unirea acestuia cu Dumnezeu se petrec în afara trupului și 
într-o altă existență. Dimpotrivă, Severino va accentua că experiența 
avîntului eroic se petrece în „această stare“, în această existenţă. 

607. Este substanţial altceva decît trupul, decît materia. 

608. Nu se mulțumește cu viaţa vegetativă, nici cu simpla conser- 
vare a speciei ori a individului. 

609. Contextul în care este prezentat asemenea martiriu, anume 
al orbului ros de gelozie, dezvăluie intenţia lui Bruno de a afirma că 
avîntul eroic al cunoașterii n-ar trebui să aibă de a face cu astfel de 
situaţii (oricît de nobil ar părea sacrificiul), pentru că el nu ar trebui 
să se amestece în dispute şi confruntări publice, ci să trăiască expe- 
riența cunoașterii în deplină solitudine, abstras total din dialogul 
cu ceilalți. 

610. Prin modalitatea obişnuită şi naturală de cunoaştere. 

611. Efectul divin, ce corespunde cauzei divine infinite, sub aspect 
intensiv și extensiv, este şi el extensiv şi intensiv infinit, drept care acţiu- 
nea divină este instantanee. 

612. „Privind în înalt, ochii mei s-au împăienjenit“ (/at.), în versiu- 
nea latină a Bibliei Jaia, 38, 14 (în versiunea românească textul sună 
„Ochii-mi priveau topiţi spre cer“). 

613. Afirmaţie plotiniană preluată de Ficino. (M.A.G.) 

614. Este cea mai limpede afirmare de pînă acum a celor două 
feluri de iluminări divine. Avântul eroic o are în vedere pe cea de a 
doua, care stă în puterea omului; ea e căutarea activă a divinității la 
nivelul umbrelor, adică în chipul divinității oglindit în natura infinită. 

615. „Cei ce mă caută mă vor găsi  (/42.), din versiunea latină 


Luca, 11, 9 (în versiunea românească, „Căutaţi și veţi găsi ). 

616. „Cui îi e sete, să vină să bea“ (/4£.). Bruno citează din minte 
din versiunea latină Joan, 7, 37 (în versiunea românească, „Dacă 
însetează cineva, să vină la Mine, şi să bea“). 

617. Această „pricină“ nu constituie cu adevărat un obstacol în 
contemplarea divinităţii, dar explică foarte bine incapacitatea celui 
care a cunoscut visto Dei de a se mai acomoda cu lumea sensibilă. Este 
vorba, prin urmare, de o „orbire eroică“ și plină de demnitate, care 
va caracteriza întotdeauna avîntul divin. (Cf. Platon, Republica, VII, 
516.) (M.A.G.) 

618. Despre presiunea pernicioasă pe care părerea generală o exer- 
cită asupra cunoaşterii adevărului vorbise încă Aristotel (Merzfizica, 
II, 3, 995). (M.A.G.) Bruno se războieşte cu ea în dialogurile cos- 
mologice (îndeosebi în Cina din Miercurea cenușii), unde apără teoria 
lui Copernic contra așa-zisului bun-simţ şi părerii generale — pe care 
cel mai adesea el o pune tocmai pe seama aristotelicienilor (sugeraţi 
aici în expresia „filozofi de doi bani“). 

619. Abu Hamid Al-Ghazali (1058-1111), jurist, teolog și filozof 
musulman de origine persană, cunoscut în genere în scolastica 
occidentală sub numele de Algazel. 

620. Comparaţia opiniei comune cu o otravă Averroes o face în 
comentariile la Fizica lui Aristotel. (M.A.G.) 

621. Intelectul eroului cunoașterii, unit cu divinitatea printr-o 
copulatio cu intelectul agent, este un intelect adeptus. Faptul că această 
situaţie e calificată de Bruno drept „măreață“ înseamnă că Nolanul, 
în polemică cu viziunea teologică privitoare la medierea oferită de 
Cristos, o asimilează cu experiența cunoașterii eroice, a contemplării 
intelectuale a naturii infinite și, în aceasta, a unirii cu divinitatea. 
În De immenso Bruno afirmă că „adevărata lumină“ îi este inacce- 
sibilă mulțimii, care, „buimăcită“, urmează falsa speranță de unire 
cu divinitatea prin Cristos și prin sfinta împărtășanie. (M.A.G.) 

622. Starea atinsă de eroul cunoașterii în avintul său spre contopi- 
rea cu divinitatea este la Bruno și măsura adevăratei demnități umane. 

623. M.A.G. presupune că Bruno face referire la experienţa sa 
personală, îndeosebi la necazurile recente păţite în Anglia cu filozofii 
de la Oxford (repetat pomenite în Cina din Miercurea cenușii şi expli- 


cate în notele la aceasta). 

624. Este vorba de termenul grec folosit de Aristotel (Despre suflet, 
III, 3) însemnînd „imagini“, produse ale imaginaţiei, phantasia. 

625. Referire la teologia negativă (Dionisie Pseudo Areopagitul, 
De mystica Theologia, 2, comentat şi de Cusanus în De docta igno- 
rantia, |, 26). După Bruno, o asemenea poziţie, care ar justifica tăce- 
rea în faţa divinității, poate deveni un obstacol în calea cunoașterii, 
pentru că ea poate îndemna la abandonarea căutării active a divinității 
în oglinda naturii. (M.A.G.) 

626. Aristotel, Despre suflet, III, 8, 432. 

627. I Corinteni, 13, 12 („Acum, vedem ca într-o oglindă, în chip 
întunecos; dar atunci, vom vedea față în față“). 

628. Severino rezumă aici bine-cunoscutul mit platonician al peş- 
terii (Platon, Republica, VII, 514-517), alegorie a cunoaşterii umane. 

629. Aluzia este desigur la sine. 

630. Cf. Plotin, Enneade, IV, 8. Mai important decît sursa ideii 
rămîne aici accentul pe care în această frază Bruno îl pune pe noblețea 
efortului de a nu se supune limitelor cunoaşterii, chiar dacă ele sînt 
obiective şi în realitate de netrecut. 

631. Cf. Platon, Republica, VI, 507 d-508 a. (M.A.G.) 

632. Soarele este — aşa cum s-a afirmat în dialogul al cincilea al 
părţii I — prima și universala inteligență, adică intelectul divin care 
luminează intelectul agent uman, așa cum soarele luminează luna. 

633. Intelectul uman — și al tuturor fiinţelor dotate cu raţiona- 
litate — cuprinde în sine divinitatea în măsura în care intelectul 
agent — unindu-se cu intelectul uman — face comprehensibil 
conţinutul universal prezent în imaginea receptată de simţuri şi de 
facultățile cognitive inferioare. (Cf. Sf. Toma d'Aquino, Summa Theo- 
logiae, |, 12, 4: unde intelectul agent este de asemenea comparat cu 
soarele, care face vizibile culorile ce există ca potenţă în obiectele 
perceptibile; la fel și omul, prin lumina intelectului, poate cunoaște 
şi aprecia lucrurile, lumina naturală a raţiunii nefiind altceva decît 
un soi de participare la lumina divină.) (N.T.) 

634. Afirmația, prezentă şi la Ficino, trasează clar limitele lumii 
naturale: trupul se află integral în dimensiunea umbratilă a existen- 
tei, în vanitas, din pricina necontenitelor prefaceri ce caracterizează 
existența naturală. Dar pe această ultimă treaptă a sistemului filozofic 

al Nolanului, tocmai plecînd de la vanitas, din fluxul fără de sfârşit 
al prefacerilor, omul ajunge să capteze adevărul absolut; aşadar, tocmai 
de la caracterul accidental al trupului se poate naște experienţa rară 
și extremă a unităţii. Spre deosebire de Sulamita din poemul biblic 
(şi de consideraţiile lui Bruno din precedentul De umbris idearum 
despre aceasta), Acteon nu se opreşte, nu adastă în interiorul său 
pentru a-și ascuţi vigoarea intelectului, ci își foloseşte în cel mai înalt 
grad voinţa și își pune la încercare întreaga forță fizică, astfel încât — 
prin veriga iubirii — să refacă circuitul comunicării cu adevărul. (N.T) 

635. Problema ridicată de această întrebare fusese dezbătută de 
Bruno și în De umbris idearum, unde el analiza raportul dintre exis- 
tenţa vremelnică a omului şi adevărul etern și absolut și unde îndem- 
nul filozofului mergea în direcţia unei calme și împăcate contemplări 
a adevărului atinse printr-o abstragere din lumea reală și o profundă 
interiorizare. Acolo problema se punea mai degrabă în termeni gno- 
seologici, în vreme ce aici ea capătă o dimensiune clar ontologică. 
Angrenată în ritmul vieţii universale, continua prefacere a omului 
nu se configurează aici numai ca o forță negativă, care doar împiedică 
fixarea imaginii adevărului în mintea omenească, ci mai degrabă ca 
locul privilegiat în care transformările continue ale subiectului imită 
şi reflectă prefacerea infinită, metamorfoza necontenită a naturii. Pe 
această bază nouă Bruno poate relua analiza raportului dintre om și 
adevărul absolut şi găsi soluţii noi şi originale care, așa cum s-a văzut, 
răstoarnă paradigma „calmei fericiri individuale“ preconizată în De 
umbris idearum. (N.L.) 

636. Aluzie evidentă la Sfinta Scriptură şi la nenumăratele inter- 
pretări şi secte la care aceste interpretări au dat naștere. 

637. Cf. Platon, Republica, VII, 516 a. (N.T.) 

638. Aluzie la moartea fiicei lui Cadmos, Semele — personaj mito- 
logic —, iubită a lui Jupiter, mamă a lui Dionysos și victimă a geloziei 
lunonei. Instigată de aceasta, Semele îl obligă pe marele zeu să i se 
arate în toată strălucirea lui, drept care cade fulgerată. Mitul este înfă- 
țișat de Ovidiu (Metamorfoze, IIL, 260 şi urm.). Pasajul face însă aluzie 
şi la Proverbe, 25, şi la un pasaj din Sf. Bernard de Clairvaux (Cantica 
Canticorum Sermones, 31, 3) în care se subliniază importanţa umbrei, 
ca mijlocitoare între opacitatea pămîntească și strălucirea divină de 
care apropierea trebuie făcută treptat pentru a nu fi orbiţi și nimiciţi. 

639. Comparaţia, ce provine de la Sf. Pavel (Efeseni, 6, 17), apare 
frecvent şi la teologii Evului Mediu. 

640. În momentul iluminării, mintea omului este „mistuită“ de 
irumperea divinității. 

641. „La-ţi ochii de la mine, căci mă vrăjesc“ (/at.), Cântarea Cîntă- 
rilor, 6, 5 (în rom., „Întoarce-ţi ochii de la mine, căci mă tulbură“). 

642. Biografii lui Bruno identifică în aceste personaje două femei, 
rude din partea mamei cu autorul: Giulia Savolino, născută în 1544, 
și Laodamia Savolino, născută în 1550. Nu este singurul caz în care 
Bruno foloseşte personaje reale din viaţa sa ca interlocutori ai 
dialogurilor, dar este singurul în care acestea sînt femei. Numele 
primeia dintre ele în textul italian oscilează între formele Laodamia 
şi Laodomia. Ca și ediția Ciliberto de la Mondadori, am optat pentru 
forma cea mai frecventă, aceea de Laodomia. 

643. Aşa cum se spune în Lămurire, cei nouă orbi de aici nu sînt 
aceiași cu cei de dinainte. Deși în spatele acestora se ascunde expe- 
rienţa existențială a autorului, numit mai departe „cel mai cutezător“ 
şi „cel mai însemnat“, Bruno caută să confere aici experienţei sale 
personale sensul unei împliniri a ordinii universale, așa cum se expri- 
ma limpede în Lämurire. 

644. Dragostea pămîntească este o primă încercare la care sînt 
supuși eroii cunoașterii, iar insatisfaţia pe care ea le-o dă este imboldul 
de a căuta una superioară. 

645. Frumoasa regiune din sudul Italiei ce are drept capitală orașul 
Neapole și unde se găsește şi orașul natal al lui Bruno, Nola. 

646. Promontoriu din regiunea Lazio al cărui nume vine de la 
legendara vrăjitoare Circe, fiică a lui Apollo și a nimfei Perse, care 
şi-ar fi avut sălașul pe o insulă din dreptul acestui promontoriu. Circe 
este cea care îi transformase în porci pe tovarășii lui Ulise. Cum arăta 
Giovanni Gentile, descrierea făcută de Bruno sugerează o cunoaştere 
reală și personală a locurilor. (M.A.G.) 

647. Bruno însuşi. 

648. În Cantus Circaeus vrăjitoarea Circe este prezentată de Bruno 
ca o forţă în stare ca, prin vrăjile sale, să restabilească ordinea naturală, 
făcînd ca înfățișarea exterioară a oamenilor să corespundă calității lor 


sufletești. 

649. În mitologia greacă, fiul lui Helios (zeu preolimpian, identi- 
ficat mai tîrziu cu Apollo). Cuprins de admiraţie pentru măreţia tată- 
lui său, împrumută de la acesta, pentru o zi, carul de foc al soarelui. 
Neputînd stăpîni caii înaripaţi care îl trăgeau, a fost doborit cu un 
fulger de către Zeus, pentru a se evita un cataclism cosmic. 

650. Circe. Diferiţi exegeţi au interpretat felurit semnificaţia acestei 
zeițe aici, fie ca alegorie a Bisericii, fie ca alegorie a papei. (M.A.G.) 
Totuși, sensul principal trebuie să rămînă cel dat de Bruno în Lämu- 
rire, adică de materia însăși, principiu al universalei metamorfoze. 

651. Cei zece ani se referă desigur şi la peregrinările lui Ulise, 
dar şi la aventura existenţială a autorului, căci, după ce și-a părăsit 
locurile de baștină (din apropierea muntelui Circeo), în 1576, şi pină 
a ajuns în Anglia, în 1585, unde scrie dialogurile italiene, Bruno a 
peregrinat Într-adevăr prin numeroase şi nu mereu prietenoase locuri, 
timp de zece ani. 

652. M.A.G. presupune că Bruno ar face aluzie la parabola Sf. Pavel 
(Romani, 9, 21—24) despre oamenii diferiți creaţi de Dumnezeu, la 
fel cum vase diferite („un vas de cinste“ și „un vas de ocară“) se fac 
din acelaşi lut. În aceeași parabolă se vorbește de un vas „al mîniei“ 
lui Dumnezeu, care va fi compensat de „vasul îndurării“. La Bruno 
fiecare orb (om) poartă cu sine un asemenea vas care îi este încredinţat 
fiecăruia de Circe însăși (de însăși natura în materialitatea ei), a cărui 
apă îi va reda vederea (divinității). V. şi nota 656. 

653. Vrută și programată de natură și sădită în fiinţa lor. 

654. Giovanni Gentile interpreta această stropire ca o alegorie 
a botezului creştin sau a hirotonisirii creștine — eventual și ca o referire 
la propriul sacerdoţiu văzut ca o cădere (în poem stropirea aceasta 
produce orbire) a autorului însuși în partea cea mai de jos a roții 
vicisitudinilor. 

655. Biserica propovăduieşte inaccesibilitatea divinității şi peri- 
colul orbirii care îl pîndește pe cel ce vrea să știe prea mult. 

656. Aşa cum reiese din Lămurire, cele două vase reprezintă, res- 
pectiv, apele de dedesubt (v. Geneza 1, 6—7) care provoacă orbirea 
(întoarcerea sufletului în materie, în universala vicisitudine şi roată 
a prefacerii) și apele de deasupra, care iluminează, adică redau vede- 
rea (întoarcerea sufletului spre frumuseţea inteligibilă divină sub 

acțiunea iubirii eroice). În cosmologia tradiţională aceste ape erau 
separate și necomunicante, în cosmologia infinitistă și egalizantă a 
lui Bruno ele se omogenizează. (M.A.G.) 

657. În interpretarea după care Circe ar fi alegoria Bisericii, asis- 
tăm la o recunoaștere explicită a neputinței acesteia de a procura 
vederea divinității. După interpretarea dată de Bruno însuși în 
Lâămurire, natura înţeleasă ca materia însăşi, infinită şi veşnică, este 
cea care, pe de o parte, produce orbirea, pe de alta, iluminarea, în 
funcţie de efortul omului și de dispoziţia divinității de a-şi arăta chi- 
pul, pe care acest efort o suscită. 

658. Revine ideea după care este nevoie de elecțiunea divină pentru 
ca avîntul eroic să-şi atingă ţinta. 

659. Este vorba de triada desăvirșirii de care se vorbește în Lämu- 
rire: frumuseţea, înţelepciunea, adevărul; aici însă, adevărul este înlo- 
cuit de castitate, deoarece, cum se va vedea mai bine mai departe, Bruno 
dorește să o identifice pe zeiţa Diana, adică divinitatea văzută sub chi- 
pul desfăşurat al naturii, cu regina Elisabeta a Angliei — or, cum se 
ştie, regina era încă de pe atunci numită oficial „Regina-fecioară. 

660. Ochii reginei şi totodată frumuseţea și bunătatea divină. 

661. Revine tema vînătorii, a lui Acteon care urmăreşte vinatul 
suprem ce-l va conduce la viziunea Dianei şi la propria metamorfoză. 

662. Toţi cei nouă orbi îşi însuşesc morala eroică, a stăruinţei 
neclintite în a urmări înaltul obiect al cunoaşterii supreme, deși şan- 
sele de victorie pot fi minime sau chiar nule. 

663. Sonetul proemial permite identificarea nimfelor cu frumoa- 
sele doamne englezoaice, în vreme ce în Lămurire ele sînt indicate 
a fi alegoria inteligențelor divine separate care, la rîndul lor, sînt asi- 
milate aștrilor sau lumilor infinite. 

664. V. nota 558. 

665. Riul care urcă spre izvoare este alegoria întoarcerii inteligen- 
ţelor divine separate (nimfele rîului) spre unitatea primordială, divini- 
tatea în sine. 

666. Se subliniază din nou necesitatea ca voinţa cerului (a desti- 
nului, a divinității) să îngăduie ca avîntul eroic să-și atingă ţinta. Tot- 
odată apare aici o sugestie autobiografică, anume că după lungi și 

grele peregrinări Nolanul speră să-și atingă ţinta pe pămîntul primitor 
al Angliei, prin bunăvoința Reginei-fecioare. 

667. Această una este atît regina Elisabeta I a Angliei, cît şi, în 
parabola filozofică, Diana, adică universul infinit, expresie vizibilă 
a divinității absolute. 

668. Vasul cu apa ce redă vederea (viziunea divinității) pierdută 
odată cu intrarea în ciclul prefacerilor naturale se deschide spontan 
odată cu viziunea divinității imanente, a Dianei. Orbii duceau acest 
vas pentru că divinitatea e cu orice ins și înăuntrul oricărui ins; dar 
ei nu puteau deschide vasul, deoarece deschiderea lui depinde de divi- 
nitate, de momentul cînd ea vrea să se arate. Această viziune a divinită- 
tii, care echivalează cu a fi văzut de ea, nu este obţinută decît de cel 
ce o caută, o urmărește neobosit, precum Acteon. (M.A.G.) 

669. Bruno opune căutării inutile a divinității în misterul creștin 
cucerirea sa prin contemplarea naturii infinite, unde lumile (nim- 
fele) își exprimă entuziasmul. Omologarea aștrii-nimfe, adică aceea 
a lumilor cosmosului infinit brunian cu zeitățile (lucru vădit și în 
Alungarea bestiei triumfătoare), face mai plastică ideea lui Bruno care 
asimilează aștrii, lumile, cu înteligențele separate şi le atribuie acestora 
o contemplare inteligentă a divinității. În cosmologia creştină, inteli- 
genţele separate (cetele îngereşti) erau transcendente și ele mișcau 
sferele cereşti concentrice. În universul infinit brunian, aceste inteli- 
gente sînt imanente lumilor infinite. 

670. Viziunea infinităţii divinității manifeste (singura viziune a 
divinității posibilă omului) induce o infinită bucurie. Este bucuria 
căreia i se poate aplica limbajul creştin al viziunii preafericirii din para- 
dis. Motivul vindecării orbirii prin intervenţia reginei Elisabeta I a 
Angliei putea să-i fi fost inspirat lui Bruno şi de Queens Majesty's 
Entertainment at Woodstock, piesă reprezentată în 1575 şi publicată 
în 1585, unde un călugăr orb își recapătă vederea ajungînd în cea 
mai bună ţară din lume și prezentîndu-se dinaintea celui mai bun 
monarh. (M.A.G.) 

671. În dubla alegorie: ochii reginei, dar şi cele două lumini sfinte, 
cea a frumuseţii şi cea a bunătăţii infinite divine, viziunea divinității 


în natură. 

672. Dubla fericire, corespunzînd dublei lumini aflate de orbi, 
subliniază încă o dată cele două componente care fac posibil avîntul 
eroic: atingerea de către erou a punctului maxim al ascensiunii proprii 
(redobîndirea plenară a luminii pierdute) şi iluminarea (lumina cea 
nouă) care vine atunci ca urmare a bunăvoinţei divine: o spune meta- 
fora vasului care, în acel moment, în mîna divinității, se deschide singur. 
Această bunăvoință divină este însă profund diferită (cum bine se 
arăta în Cabala calului Pegas) de graţia divină din tradiţia creştină, 
care, după Bruno, se acordă în mod gratuit îndeosebi celor simpli 
și pasivi, şi nu celor care cu un efort şi o stăruinţă nemărginită au 
căutat-o necontenit și fără să deznădăjduiască. 

673. Deşi procesul de ascensiune și de contopire cu divinitatea 
este un itinerar cognitiv, ghidat necontenit de lumina intelectului și 
care rămîne permanent în sfera raționalului, la Bruno, așa cum s-a 
mai văzut, experienţa avîntului eroic implică o mobilizare integrală 
a ființei umane şi, de aceea, și atingerea țelului este însoţită de un 
entuziasm care trece din sfera intelectului în cea a emoţionalităţii 
și a vibraţiei fiziologice. 

674. Este o imagine profund simbolică, apropiată de descrierea 
uniunii extatice făcută de Plotin (Enneade, IV, 9), roata celor care 
dansează și cîntă în jurul Unului cînd se uită la acest Unul și sînt 
posedaţi de el. (N.T.) În același sens, nu e întîmplăzor că strofele 
cântate de orbi se înlănţuie între ele, versul final al fiecăreia devenind 
versul iniţial al următoarei şi ultimul vers al celei de-a noua repetîn- 
du-l pe primul al celei dintii: este roata universalei vicisitudini, 
imaginea lumii care oglindește chipul divinității. 

675. Toți orbii aduc laudă chinurilor trecute pentru că numai 
ele i-au făcut să ajungă la momentul în care se declanșează bunăvoința 
divină. 

676. Universul infinit. 

677. Infinitele lumi din universul infinit. 

678. Toate formele de existenţă care nu cad sub percepţia şi cunoaş- 
terea omului. 

679. Naturii-imagine a divinității şi totodată reginei Elisabeta. 

680. Relatarea bucuriei iluminării (printr-o exprimare verbală) 
este, ca și la Dante, fatalmente insuficientă și văduvitoare în raport 
cu însăși experiența iluminării. 

681. Opoziția Jupiter (cerul)/Neptun (oceanul) trebuie înțeleasă 
ca opoziţia speculară a divinității transcendente şi divinității ima- 
nente naturii infinite, care, deși distincte, sînt echivalente: infinitatea 
naturii (oceanul) nefiind decît imaginea desfăşurată, oglinda Unului 
(cerului). 

682. Diana, divinitatea imanentă naturii infinite. 

683. Diana este din nou asimilată cu regina Elisabeta I a Angliei. 

684. Destinul nu prevede o fericire şi o deplinătate mai mare 
decît cele ale divinității absolute. 

